
I. 


ovrha putovanja i nenadani suputnik. 


eć je tomu više godina, što se za dokolice bavim sabi- 
ranjem narodnih naziva, koje naš narod upotrebljava pri 
svojem gospodarstvu, a naši obrtnici pri svojim obrtima. 

Da mi nastojanje bude uspješno, valja u tom poslu zalaziti 
među narod i naše obrtnike; nu uz to još rado promatram narod 
i njegova mjesta, da se donekle uputim u njihove znamenitosti ; 
u prilikama posjećujem i promatram učevne zavode, veća indu- 
strijalna i manja obrtna poduzeća. A za volju svemu tomu, da 
što dalje mogu otići, pripomaže mi naša visoka kr. zemaljska 
vlada i gdjekad koje društvo i koji prijatelj, pa tako je bilo 
godine 1890. 

Početkom kolovoza, kad sam smirio svoje učiteljske poslove, 
odlučio sam poći na sabiranje raznih naziva i odabrao zato po- 
dravske krajeve. | | 

Jednoga dana prije podne stanem na ulici razmišljati, kud 
bi bilo najzgodnije u Podravinu, kad ono dođe i sustavi me 
naš sisački veletržac, g. Nikola Šipuš, te stisnuvši mi ruku, reče: 

— Drago mi je, što čujem, da ćete ove godine opet na put. 

— Jest, idem u Podravinu, pa baš razmišljam, kud bi 
bilo najpriličnije; a čini mi se, da će željeznicom preko Za- 
greba, Sesveta i dalje, biti najbolje. 

— Ija mislim, doda g. N. Šipuš, da će tako biti naj- 
zgodnije, nu čujte! Što bi bilo, da vam se ljetos moj sin Milan, 
svršeni maturant, pridruži, kao ono 1887. njegov brat Ivo, kad 
ste putovali u Crnu Goru? Moj bi Vam Milan pomagao na putu 
pri Vašem poslu; a kad ste već prošli Podravinu, dobro bi bilo, 
da otiđete u Bosnu i makar još kamo dalje; je li tako? 

— Jest, to bi bilo lijepo, odvratih ja, ali ne znam, hoće 
li Vašega Milana zanimati ravna Podravina, koliko koji drugi 
kraj naše domovine, pa bi si on uz mene i uz moj posao mo- 
guće samo dosađivao ? 

— Nipošto! odvrati g. Šipuš. — Moji sinovi neka se 
zanimaju za sve, što je lijepo i korisno u domovini, i ja upravo 
želim, da u prilikama prođu i razmotre sad ovaj, sia onaj kraj 


domovie, a onda — da i malo dalje u svijet zavire; Vi dakle | 


dođite, ako Vam je moguće, još danas do nas, pa šetao se raz- 
govoriti i načiniti putnu osnovu. | 
— Drage volje! Eto mene poslije podne k Vama! S Bogom! 
Po podne nas je bilo kod g. Šipuša više na okupu, koji 
smo predlagali različite putne osnove; nu konačno će Milanov 
otac reći: «Vi dvojica idite najprije u Podravinu, da dovršite 
naumljeni posao, a odanle otiđite u Bosnu, te iz Bosne do 
Biograda. Svidi li vam se putovanje, a vi otiđite do Turn- 
Severina, da razgledate «Željezna Vrata«, te kad se budete 
vraćali, možda će biti moguće, da iz Biograda još makar u 
Sofiju skočite.» Osnova je gotova i prihvaćena, a sada dogo- 
varajte se putnici, kada i kako ćete u Podravinu i dalje. 
> Sav uznesen krasnom osnovom, oprostih se sa svima, te 
kad stadoh na ulici razmišljati o koliko lijepom putovanju se 
tu radi, pogladih se puriom šakom po bradii rekoh sam sebi: 
E, ta valja, koje mi ni u snu nije bilo. Eto mi opet prilike 
popitati se po sarajevskoj ogromnoj čaršiji za gdjekoji obrtnički 
naziv, vidjet ću poslije nekoliko godina evo drugi put Biograd ; 
a što još više: zaplovit ću Dunavom i razgledat ću prije tijesni 
«Kazan», šiljati «Greben», znamenita «Željezna Vrata», no će 
sve to razvaliti ljudske ruke za silne milijune. A'što tekar, ako 

nas sreća zanese u onu božansku Mehadiju (Herkulove kupelji)? 
Da, bude li do vrha sreće, vidjet ćemo ponovljeni foeničev grad 
Sofiju! Bit će lijepo, samo Bože daj sreće na tom nenada- 
nom putu! . 

Sjutradan sastali smo se ja i moj suputnik, da se dogo- 
.varamo, kako ćemo na put. Prva nam je briga, da si dobavimo 
putnice za inozemstvo; valja dakle, da umah odemo ka grad- 
skom poglavarstvu, gdje ćemo zamoliti, da nam dođu od žu- 
panije putnice. Kako je gradski vijećnik potrebno za predloženje 
putnica zabilježio, upita jošte: «Kako ćemo reći: kuda sve 
putujete?» | | 

— Mi mislimo u Podravinu, a odanle u Bosnu i još 
kuda dalje. | 

Naš vijećnik, kano da ju je iz rukava izvadio, te za sva- 
koga nas zabilježio: «Putuje po cijeloj Evropi.» 

Bilo tu smijeha i primjetaba: «Ne bi li i po Aziji?» 

Četvrti dan stigle nam putnice, prtljag spremit, pa sjutra- 
dan možemo na put. Na večer, u oči sjutrašnjega putovanja, 
sastali se mi kod suputnika na večeri, gdje se sav razgovor 
vrtio oko poučnih izleta i dalekih putovanja, pripovijedalo se 
tu o ugodnostima i neugodnostima, koje se na putovanju do- 
gađaju. | | | 

— Zar ne, kako nam je bilo putom iz Crne Gore ispod gla- 
vice Lovčena, kad jedva s kola poskakasmo, jer inače: šta bi bilo 
od nas za pet časova, ako ne samo kosti, koje bi bile pale 
s visine od 2000 metara na krovove u duboki Kotor? — Bi 
li nas više bilo nego jedna košara kosti, koje bi Kotorani po 
svojim: krovovima popabirčili? primijeti posmjehom brat moga 
suputnika. | . 
— Da, čini .mi se, da smo redom radije cijelivali onaj 
oštri tučenac kamen, što je bio posipan po cesti strma Lovčena, 
no da nam Kotorani po svojim krovovima naše kosti traže. 
Nehajni kotorski kirijaš svemu je bio razlog; nu to je bilo, a 
sada se spomenulo, ali odsele ćemo obzirnije putovati; pa se 
skoro naslađivati vidicima s visokih bosanskih i drugih gora, 

*& 

te šasiji da sa cijeloga puta samo ugodne uspomene zdravi 
kući ponesemo. 

U živom je razgovoru brzo večer tekla, a sjutra nam je 
podraniti na put. Rastajemo se; moj suputnik grli svoje, a mi 
ostali stisnuli sebi desnice i zaželili «laku noć!» 

I ta je noć minula, pa da nas je tko motrio ranim ju- 
trom, kako poskočno brzamo svaki od svoga doma prama kolo- 
dvoru, gdje je više prijatelja čekalo na nas! — Kad smo sebi 
potrebna za odlazak uredili, pozabavili smo se još s našima, 
koji nijesu požalili prikratiti svoj jutarnji san, samo da nas 
isprate; došli su, da nam još štogođ kažu, da nas na bud koju 
dobru styar upozore. 

Ugodni naš razgovor nije dugo potrajao, jer se je na- 
skoro zvono oglasilo, a vratar stao nabrajati postaje: «Odlaz 
u Zagreb—Zidanimost—Beč!» — — — 

Vrijeme je da idemo, s toga prijatelji zdravi ostali do 
vidova! Mi prtljag smjestili u kola i vlak krenuo; s Bogom 
Sisak, dok se opet vidimo! 

I. 


Put do Podravine. 
(Iz Siska do Zagreba—Križevca— Bjelovara.) 


i a poldrugi sat prevalili smo dobar komad Posavine, pro- 
A); jurili smo sredinom plemenita Turopolja, eto nas na 
savskom mostu i u Zagrebu. 

Cijeli smo dan obletavali našu divnu sijati: naš 
bijeli Zagreb, a pod večer smo bili na kolodvoru, da idemo u 
Križevce. | 

Dok je došao red na žakanjski vlak, valjalo je čekati | 
koje vrijeme, pa ćemo do toga sjesti za koji stol, među put- 
nike, da se čimgod zabavimo. Promjerivši očima putnike, opazio 
sam. pri jednom stolu među drugima svoga prijatelja iz đačkih 
vremena, sad župnika u ravnoj Posavini, te smo nas dvojica 
do njega sjeli. Prijatelj predstavi svojemu društvu mene, a ja 
svima svoga druga, a na to će župnik: «Skolski su praznici, 
pa kako razabirem, vas dvojica eto za putom.» 

— Da, idemo u Podravinu, da sakupljamo narodne nazive. 

— No onda ćemo komad puta zajedno. 

U brzi čas raspreo se tu prijateljski razgovor, a moj stari 
znanac, župnik, pruži mi ruku, i reče: 

— Baš me veseli, da si se sjetio ovako u školskim praz- 
nicima zabavljati se sakupljanjem narodnoga blaga. . Ja i moj 

učitelj pribrat ćemo štogod nazivlja iz našega okoliša za tebe, 
a ti pridrži, što ti bude -trebalo. 

Bit ću vam vrlo zahvalan, a da posao što lakši i pika 
> bude, evo tiskana programa, česa se možete i po sakup- 
ljanju i ređanju. 

= Vlakovi se stali ređati, sedi bi dojurio, drugi opet kre- 
šlic konačno došao je red i na žakanjski vlak, a mi, cijelo 





Sisa &£. 


društvo, pohitjeli u jedna kola. Mene zapade sjesti do prozora ' 
kroz koji ću si još u brzi čas sav bijeli Zagreb promotriti. 
Stroj zažviždi, kotači se kreću, i eto nas već kod đačkoga 
«Martova polja» — «Ciglane», gdje se nekoč mnoga elastična 
bomba odrazila o naša junačka leđa. Za čudo! Školski su praz- 
nici, pa se sad ipak ne čuju na Ciglani povici: «Loptu, loptu! 
Baci loptu!» Ne vrti se tu društvo đaka u petrinjskom kolu, 

ne šikaju se tu šikalicama lopte u vis i na daleko; ne čuju 
se tu glasovi ni povici malih, kamo li velikih đaka! Zanijemilo 
je to đačko «Martovo polje», jer je ljudska navala zapremila 


Zagrebačko novo kazalište, 





lijepe vrtove stvorivši sebi danas krasni «Prilaz», a tamo dalje 
zaokupila ja naša hrabra vojska nekoć prostrano igralište »Ci- 
* glanu» za svoje logorište, gđe ljetuje i zimuje. Izgubili su 

s 
igrači svoje igralište, potisnulo je nekud dalje, da li u gradske 
tjesnace, da li na drugu koju stranu? 

A što dalje diljem donjeg grada palača do alisa: perivoj 
do perivoja, izmjenjuju se vidici, pa pitaš na što? Od palača 
velikaških na hramove boginja i muza.. 

Raspasle mi se oči i gore po brežuljcima kud vino rodi, 
| gdje se voćke nagiblju od slasna ploda; gledam, kud su se 
raspleli putići i staze po zaravancima, da te vode preko du- 
bravica i gajića do onih nebrojenih bijelih gospodskih dvoraca, 





Zrinjski trg u Zagrebu. 


odakle se čuje skladna pjesma: «Lijepa naša domovina»! — 
Zapele mi oči podaleko tamo gore među bijele dvorce i još 
dalje na one sijede stijene krnjava Medvedgrada, odakle se širi 
divni pogled do starca Kleka; pak dole u ravnu Posavinu, ple- 
menito Turopolje i na stari Grič, to posavsko uzglavlje, gdje 
su banski dvori, množ palača i više svetih hramova! 

Okreću se kotači, vlak bruji tikom kuća, baš onuda, kud 
sam nekoč, ali po polju i zavrtnicama nalazio tišinu i samoću, 


, 

da promišljam o svojim đačkim zadacima. — Sad je sve druk- 
čije; zavrtnice i polja ginu i skoro će izginuti; zidine će je 
prekriti. I visoke Dverce na Griču zasjenjuju krošnjati drvoredi. 
Ej naša «Bella vista» * krasna je doista! Okom dalje, evo 
nova premca najvišemu zvoniku stolne crkve sv. Stjepana. Još 
koji zvonik, pa dvorac u gajiću, i mi smo pod perivojem Ma- 
ksimirom, gdje se plaho srnče goji, riba raspljuskava, mladež 
naša odmarajući razblažuje po šajkama skladno pjevajući: «Plovi 
plovi moja lađo», «Šajko šajčice», «Vrbniče nad morem» i 
stotine drugih topla osjećaja. — Presjekli smo zelene livade, 
već se bujne šume hvatamo. Blago tebi mili grade! 

S istoka te sunce grije, 

Od sjevera gora krije, 

S juga ti se Sava vije, 

Od zapada klasje zrije; 

Sam Bog ti se s neba smije! 

Lete kola, — lete misli i časi, a čisti vidik zastira nam 
bujna šuma; ali će je skoro nestati. — Odmakli smo od grada, 
ali nas još prati zapadajuće sunce, pa će i ono skoro za goru 
zaći. I naši suputnici iz ravne Posavine rastaju se s nama. — 
Naš se žerav raspuhao sve kraj crna ugljena i hladne vode, 
pa juri uz prigorske prikrajke, ta žuri mu se u Križevce. Sunce 
je za goru zašlo, a božja se narav smiruje, tko je u polju, 
kući se žuri. — Pastiri pognali s paše čredo, ter se u frule 
glase, da se kući primiču. Tu i tamo odmaknuo koji natovareni 
voz sijena iz košanice, te se biba, gazeći krtine i mravinjake ; 
ali zabrinuta družba, muško i žensko, rogljama obljetava i 
podupire lijepo poglađeni, počešljani voz sijena, da ga sretno 
kući dopremi. Pastiri privezali po stajama svoje blago, ali se 
čuje ispod sela: «Hej i hajde», — a pastirčad i mala dijeca, 
radujući se visokomu vozu, istrčala pred svoje, pa će tko silom 
po pauzini, tko milom od ruku do ruku na visoki voz dospjeti. 
Radosna mladež sva razdragana zakopala se u sijeno, te samo 


* Bella vista == lijep vidik, lijepo mjesto; odakle se na daleko i 
široko vidi. ' ja 

još glavice veselih lica na vozu vidi majka, koja uznojena obraza 
slijedi voz i dijecu svoju. — Smrkava i mrači se sve bolje, 
samo se još po koja ručkonoša i njezina pomagalja košarama 
na glavi i motikom na ramenu ili srpom na ruci tu i tamo na 
ogradama pomalja, dok i zadnju ogradu ne mine i kući skrene. 
— Još samo volari zaostaše malo za hlada, ali će 1 oni bez 
buke i vike u svoje selo. Sve se sleglo u selo, sve hrli pod 
svoje šljeme, pa i mi putnici brzamo, ali od doma svoga. — 
U debelu mraku zamjetismo još ubavi Gradac, pa kad 
stigosmo u Križevce, već je mrka noć razapela svoja krila, a 
nebo za časak stalo pojiti žednu zelen tihom kišicom. — Već 
se pobojasmo, da ćemo si tu večer dosađivati u svratištu, u 
kojem nas samo slabom njemštinom hoće da uvjere, koliki je 
«Drang nach Osten»; ali kad tamo, posjeti nas prijatelj, koji 
već dulje sa mnom dopisuje, nu ja ga sad prvi put lično upo- 
znah. Vrli taj Križevčanin kano napredni majstor razmišlja ne 
samo o još boljem kroju obuće no je sađanji, već je i svom 
dušom zabrinut, kako bi prikupio narodno nazivlje za posto- 
larsku građu i oruđe. — Da nas uvjeri o svojem nastojanju, 
pozvao nas, da mu sjutra dođemo na ručak, gdje ćemo moći 
razgledati otpočeto djelo; — prije toga pripravan je, da nama 
bude vođ po Križevcima. | 
Namjerivši se tako na dobra prijatelja, ugodno probavi- 
smo tu večer i slatko prospavasmo prvu noć našega putovanja. 
Ranim jutrom, bila je baš nedjelja, probudila nas vreva 
ljudi, koji su se nedaleko svratišta na tržištu sakupljali; jedni 
da prodaju, drugi da kupuju svakidašnje potrebe. Da si nas 
dvojica rano jutro prikratimo, naskoro smo i mi bili među 
prometnicima, da promatramo narod i njegovo dobro. Prošli 
smo redove, da vidimo, čim se tu pazari, pa tko to sve kupuje 
i prodaje. Građanke nude svoje povrće i živad gospodskim 
= kuharicama, pa to nije ništa neobična; ali tamo dalje kupuje 
seljak sir i druge slične malenkosti, pa nas to iznenadilo, te 
bi takova kupca zaustavili, da ga pitamo: «Što je krivo toj 
nevolji, da Vi smok kupujete, kojim inače sela obiluju?» Ka- 


id 


meni jade! reći će čovjek: «Dok su naše gorice rodile, nijesmo 
mi tražili ovakovih stvari po križevačkom tržištu, jer se iz vina 
pokrivala sva kućna potreba, a naše staje bile su netaknute, 

te pune blaga; ali otkad se trs suši, mi smo na gori i na toru 
sirotinja, dokgod ne okrene na bolje.» 

Među svakidašnjim potrebama našli smo tu na prodaju: 
raznih torbaka, kakovi se nose po selima bivše Krajine. Raz- 
matrajući ornamente (cifrašćake), što su bili na tom torbaku, 

zapitasmo ženu, kako to radi i tko ju je to učio? Uboga žena 





Kukovićeva ulica u PNE 


ski se smela; bojeći se, ne bi li što na svoje zlo rekla, ali 
će joj druga pomoći, pa reče: «Takove torbake tku i presuv- 
ljuju same žene po bivšoj Krajini. Taj torbak zove se oki- 
njaka, evo vidite: imade na okolo optok, zatim vijenac, 
kopita, kose, i u sredini kinč, a sve to spremiješano je 
vunicom vinjaste (violet) boje.» 

S trga vodi glavna ulica po donjem i gornjem gradu. 
Što je znamenita u tom starom hrvatskom gradu, tu je, zare- 

dalo: crkve, vijećnica, biskupski dvor, stanovi grčko-katoličkih 
kanonika, sudbeni stol, razni uredi, šumarska i pučka škola, 
trgovci i svratišta, gospodski stanovi i, veće obrtničke radionice 
ispunjavaju dugu, tu i tamo klinkerom potaracanu, ulicu. Po 
strani te glavne ulice na današnjem sajmištu stoji najstariji 
spomenik Križevaca, stara crkva sv. Križa, koja je prije više 
godina skoro dospjela u vlasnost posebnika za ciglih 500 for. 

Našla se ipak većina građana, koji i danas u velike cijene 
svoje stare spomenike, pa tako ta dična starina, vrijedna sa 
svoje osobite gradnje, jošte bitiše i čeka na vrijeme, kad će je 
milokrvni građani opet opremiti dostojno višega određenja, pa 
će se Križevčani u svojoj staroj crkvi, po kojoj su i ime za- 
dobili, moći pomoliti onomu, koji gradi i razgrađuje sve po 
svojoj svetoj volji. — Župna je crkva ponovljena i u svakom 
obziru dostojan božji hram grada Križevaca; u njoj se taj dan 
sakupila množina pobožnoga naroda. Tko je došao iz susjedne 
bivše Krajine, raspoznaje se od domaćih okolišana; vitka je 
stasa, sigurna koraka, a u riječi i ponašanju okretan, reć bi: 
jošte mu u ušima zuji: «Pozor junaci!» 

> Naš prijatelj Križevčanin, koji nas je susreo, rado nam je 
bio vođ dalje po gradu, te nam pokazao oveća industrijalna 
poduzeća, tako: pivaru s parnim mlinom, tvornicu, gdje se iz- 
rađuju držalice za četke iz većih i malih, reć bi otpadaka bu- 
kova drva. Svaki iver bukovine tu se umije upriličiti i unovčiti. 
— Došli smo i pod grad, pa se tu namjerili na posljednje tra- 
gove križevačke stare tvrđave, koja se raskopava te po vrto- 
vima razvaža, i tako će je za uvijek nestati. Do tvrđave za- 
ređale kuće i zavrća, a naš vođ uveo nas k svomu kumu po 
zanatu tkalcu, da nam kazuje tkalačko nazivlje. 

Starina tkalac, već svomu kumu za volju, kazivao je sve, 
što je znao, a dok sam se ja po svoje domišljao raznim pita- 
njima, dotle je moj suputnik brzo bilježio, što su: predene, 
špruglje, klupčenica, čunak, cijev, duša, kusa, medđ- 
ved, tlačnjak, ničelnica, brdo, škripci, zabrnjci, 
sukalo itd.; sve sami izrazi, koje i drugi tkalci upotrebljuju. 

— Sada hajde u zemaljske zavode: ratarnicu i šumarsku školu. 
U ratarnici namjerili smo se u velikom poslu zabavljena upra- 
vitelja, ali on je nama putnicima ipak drage volje žrtvovao 





Prvostolna crkva u Zagrebu poslije izgradnje. 


riječ održimo, slijedili“"smo našega prijatelja 


svoje dragocijeno 
vrijeme, pa nas 
poveo sve u tu- 
mačenju i upozo- 
rivanju po cije- 
lom uzornom go- 
spodarstvu. U šu- 
marskoj školi pru- 
žila nam se opet 
prilika, da .smo 
mogli pregledati 
razna učila i lijepe 
modele,* koji kano 
vjerni zorovi služe 
pri šumarskoj po- 
duci. Te su nas 
prilike uznesle, pa 
nam je danas mali 
grad Križevci uz 
takove zavode po- 
stajao sve veći 
i znamenitiji ne 
samo po onom, 


kakov uš povjesti 
slovi, već i 'po 


onom; što je on 
danas. 

Podne je od- 
maklo, a mi da 
u njegovu kuću 


na objed. Vrijedni naš majstor stanuje u glavnoj ulici grada, 


* Model == uzorak. 

pa kad stupiš na vrata s ulice, ulegao si mu u dućan, gdje 
uzimlje mušterijama mjeru i prima narudžbe; uz stijenu u 
ormarima drži gotovu obuću. Iz dućana zalazi mu se u pro- 
stranu sobu; soba i pokućstvo odavalo je majstoricu va- , 
ljanom gospodaricom, a sudeći po ponašanju djece, mora 
da je vrla mati, konačno po pripravi ručka baš je valjana ku- 
harica. Mi sjeli za stol, a do nas majstor i dalje dva djetića, 
te majstorova djeca. Majstor nam zaslađivao časove svojom: 
osnovom o novom kroju obuće; isticao svoje veselje, što smo 
mu obrekli po mogućnosti pripomoći pri sakupljanju postolar- 
skog nazivlja. Njegove osnove, reče on, idu za tim, da se'svi 
hrvatski obrtnici sporazume u nekim naprednim obrtnim cilje- 
vima; valjalo bi, reče majstor: zamisliti se na još ozbiljnija 
vremena, u kojima će se samo valjano naobrazovan i napredan 
obrtnik moći održati, pa s toga valjalo bi, da se velika pažnja 
posveti tomu, kako bi se obrazovani i za obrt sposobni, te 
nadareni mladići obrtničtvu posvećivali. 

Vrijednomu majstoru zaželili smo svaku sreću i najbolji 
uspjeh u zamišljenim osnovama, posebice pako obradovat će 
nas, bude li se :grad Križevci mogao skoro ponositi svojim 
građaninom, koji će Cangerov postolarski kroj usavršiti svojom 
preduzetom osnovom. Tko hoće napredovati, ne plaši se po- 
teškoća, ne smetaju mu bud kakovi prigovori. Ima i danas 
ljudi, koji nose obuću, kakovu su stari majstori još prije na- 
prednoga Cangera za narod pravili, a to je bila obuća, koju i 


danas zovemo: «čizme za preobuvanje», pa pri tom je svako 


jutro briga, koja će čizma na koju nogu. Većina je prihvatila 
odavna Cangerov kroj za napredniji, pa se po gotovo nadati, 
da će se sada nešto savršenijega jošte prije i lakše prihvatiti. 
U to ime: da Bog živio Vas i Vaše, te sve napredne hrvatske 
obrtnike! Kucnuli smo s majstorom, koji je sav razdragan za- 
hvaljivao na našoj dobroj želji, a s lica pomoćnika vidjelo se, 
da su sretni, što su u kući tako valjana majstora. 

Pred kuću nam banula kola, pa nije kad veseliti se dulje 
s čestitim gospodarom i vrijednom svojtom, jer bi rado, da za 
dana stignemo u Bjelovar. 

Projurili smo kroz Križevce i ponijeli ugodnu uspomenu 
na grad i njegove građane. Krasan put prama Bjelovaru sasvim 
je bio prijatan putovanju. Kad smo se popeli na brežuljak do 
«Crne mačke» (tako vele, da se zove onaj vrhunac), razmatrali 
smo lijepi križevački okoliš, kojega od sjeverozapada krasi 
. Kalnička gora s vinovom lozicom. Dalje na putu izmjenjivali 
se gajevi s dubravama, livade i ravnice s humovima, a posred 
svega toga protegla se sela. Tu i tamo cakle se krstovi crkava, 
obasjani žarkim nebeskim okom, koje se tamo na zapad za gore 
-nagibalo, da tamo na drugoj strani zemljicu i narode ogrije. 
Po pridignutoj i svega božijega dara dosta: punoj rudini, bijeli 
se heljda, sva živa od neumornih pčelica i drugih sabirača 
slatka soka; — između drvoreda, polja i sela u čistom miri- 
savom zraku šire se naše grudi, kad tako promatramo novi 
kraj drage domovine! 


Korakom i kasom prevalili smo put do Bjelovara za četiri 
debela sata; sunce za goru, a mi u grad ulegli. Mojemu su. 
putniku bio je grad već od prije poznat, nu ja bijah prvi put 
u njem. — Već u prvi mah zamijetio sam, da smo u vojničkom 
mjestu, gdje se nekoć kretala velika vojska. Prostrani trgovi i 
vježbališta, ravne ulice, u sred grada perivoj, na okolo toga 
vojarna, vojničke magaze i tomu slične naprave, — sve to iz- 
daje grad, čemu je služio i zašto je danas sposoban. 


Čim smo u svratištu odložili prtljag, umah bijasmo na 
ulici, da se malo po gradu ogledamo, a sjutradan, kad smo 
oko tkalaca tražili željeno nazivlje, isprekrižali smo sve ulice i 
predgrađa; prošli smo na Plavnice, svrnuli u Brilijante, Sredice | 
i ostale dijelove (mahale) grada; upoznali smo se posvema 
s položajem Bjelovara, koga je zapalo mjesto na nešto podig- 
nutoj ravnici. Veliko šetalište okružuju jednokatnice te rimo- 
katolička i grčko-istočna crkva. U tom središtu grada, odakle 
ose“ vidi na daleko u ravne duge ulice, smješteni su uredi, škole, 
vojarna, svratišta, kavane i razni dućani. Od industrijalnih pod- 
uzeća vidjeli smo u gradu parnu pilu, uređenu s električnim 

svjetlom, gdje se izrađuju zametice * kundaka, a pili se i druga 
drvena roba. Za društveno općenje služi Bjelovarcima prikladna 
čitaonica, a bude li koja gradska sirotica ili samodrug građanin 
bolestan, pruža mu se u gradskoj bolnici pomoć. Izvan grada 
namjerili smo se na bjelovarsko groblje, na kojem smo našli 


lijepih spomenika*i dosta napisa onima, koji su nekoć bilo za: 


grad, bilo za domovinu i svoj rod 'stekli lijepih zasluga, a sad 
jošte živu u uspomenama svoga zahvalnoga roda i naroda. 

I tako smo se bar ponešto upoznali s gradom Bjelova- 
rom, ali prije nego ćemo dalje, posjetili smo jošte rimo-katoličku 
crkvu i župni dvor, koji je u neposrednom spoju s crkvom, 
kako to obično samo kod samostana postoji. Lijepi taj spomen 
od carice Marije Terezije, nije tomu koji mjesec, što je bio 
ponovljen, uznesao nas je i udahnuo onaj čas u nas užitak nad 
velebnim ukrasom te božije kuće. S uzdahom prama Svemogu- 
ćemu, da nam udijeli svoju daljnu milost i sretno putovanje, 
ostavili smo taj sveti hram, a skoro za tim i Bjelovar. 


* Zametica — forma. U tvornicama se ne prave do gotova ključi, 
već samo zametice (forme), a bravar istom dogotavlja iz zametice ključeve 
pravi ključ. "Narod veli i pri blagu: «Tele je lijepe zametice», valja ga 
ćuvati, jer će bit lijep vol ili krava (lijepo se zavrglo), 

\ 


. 











NI. 


Put u Podravinu. 


(Iz Bjelovara do Virja—Đurđevca—Virovitice—Lipika 
| i natrag do Virovitice). 


| povisite bjelovarske ravnice spustili smo se u plodnu 
Podravinu. Uz put selo za selom, a kuće pokrivene ritkom 
(škopom); po vrhu krova završila je krov oduga prutina 
što ju «vrhovnica» * zovu. Na kraju vrhovnice završio krovac 
slamnati krov snopom rženice,pato pjevcem tamo nazivlju. Pod 
kapićima bijele se stijene podložene balvanima podsjecima, 
a nad tima su složeni pasovi (red piljenica) u uslažnjake- 
poberuhe i ušake, koji su opet upalčeni u nastijene, pa 
sva ta podgrada povezana je vijenčanicama. Među do- 
vratnice, pak povisoki nadboj i podboj, prilegla su vrata ; 
s pročelja su dva prozora, a sa strane u dvorište po jedan, i 
taj je obično prepleten drvenom rešetkom. Pročelje je udešeno 
na lastavice, ispod česa visi košara s mrežom, što ju sire 
nica zovu; a da po sirnici kiša ne pada, čuva ju krović pa u- 
šak, ** ili kako ga drugdje čopa zovu. Po prikrajcima dvorišta 
ponamješteni su hambari, komore i ine gospodarske zgrade, a 
na sredini dvorišta natučeno je gumno. 


* Vrhovnica == povlačnica. 
** Paušak = papušak = čopa; krov s čela kuće ili napusti krova, 

U Podravini ne vladaju silni vjetrovi, što je dokazom, jer 
ne vidiš krova na zavaljke (sve četiri strane krova do na 
stijena), već na dva uha, a sprijeda i otrag paušak nad la- 
stavicama. Gdje je baš uz staju parna ili prislažak do- 
građen, opaziti je kod toga produžene krovove, koji se hro- 
mići zovu. 

Na putu prama selu Hampovici, Virju i Đurđevcu susre- 
tasmo muškarce u malenim šeširima, a kratku košulju i široke 
gaće, što sižu jedva preko koljena, prekriva Podravac modrim 
zastorom. I žene zamijenile su od nedavna, kako nam rekoše, 
lijepu narodnu bijelu odjeću s modrim latkom. Krasna bjelina 
i na žuto obojani retkuš pun našiva i natkiva u preraznim 
bojama, koje podražavaju masti poljskoga cvijeća, ne viđa se 
po podravskom ženskom odijelu u onoj mjeri, kano u Posavini ; 
pa se putnik, koji je došao iz kićene Posavine, brzo dosjeti, 
da je u drugom kraju, gdje vlada posve drugi ukus nošnje. | 

Još za visoka sunca stigli smo u veliko selo Virje, gdje 
živi do 8000 marnih Podravaca. Veliko to Virje proteglo se po 
samoj ravnici, razređeno u nekoliko ulica. Crkva, škola, uredi 
i dućani zahvatili su sredinu mjesta, a tamo dalje gospodar do 
gospodara u svojoj djedovini domuje. Lijepe oranice izmjenjuju 
zelene livade, bujne voćare, velike zavrtnice i podkućnice ; gojno 
blago, velike ergelje visokih konja; tu se vide, pa bi s njima 


lako zadovoljiti i samoga crnogorskoga «Gospodara», koji nam 


reče 1887., da će iz naših ravnica potražiti plešinu konja za 
crnogorske ravnice oko Bara. 

Progledali smo Virje, a u Đurđevac nam se žuri, jer se 
večer primiče. Od Virja do Đurđevca jedan je drvored sve do 
predgrađa «Gorni Vrti», po kojima zaredale kuće i duga se 
ulica vuče do svratišta ne daleko župne crkve, škole i dućana. 

Za pol sata iz Virja stigli smo u sred Đurđevca, a kada 
smo u svratište svrnuli, gledala nas služinčad nekako nezado- 
voljno. U jutro toga dana krenula je naša vojska odatle u Po- 
žegu na velike vježbe. Vojničtva je bio pun sav mali Đurđevac, 
a svratište valjda najpunije, s toga smo naišli na pravi dar- 


di 

mar,* pa nas samo od nevolje strpaše u jednu sobu, gdje 
ćemo moći spavati. | , 

Bilo je još dana, s toga možemo mjesto razgledati. Iz- 
među crkve, škole, svratišta, dućana i obrtničkih radionica 
stere se novo zasnovano šetalište, odakle se vidi u sve četiri 
ulice. Glavna je ulica «Gornji Vrti», gdje se nalaze oblasti i 
razni uredi te župni stan. Na protivnoj strani prama Pitomači 
otpočinju «Donji Vrti». Jedna ulica otvara se prama Molvama 
i jedna na gole »Pijeske« prama Dravi. Cijeli Durđevac leži u 
ravnici među voćnjacima, zavrtnicama i poljem, jedino što tu 
ravan presijeca. po sred polja, ne daleko zapuštene gradine, 
pročišćeni kanal, u kojim se sakuplja kišnica i dravska možda 
podvirica. Đurđevački žitelji većinom se bave poljskim gospo- 
darstvom, dočim se trgovina i obrtničtvo ne ističe tu, već sve, 
što trgovinu i obrt podržaje, bit će veliki vašari sa svinjama, 
rogatim blagom, pak s glasovitim đurđevačkim konjima. 

Poznat mi je veći dio štopskih i satnijskih mjesta bivše 
naše Vojničke Krajine, pa bi reći, da se s uređenjem mjesta 
nigdje nije tako maćuhinski postupalo kao u Đurđevcu, jer ono 
malo, što na bolje i milovidnije smijera, iz novije je doba. 
Razlog tomu bit će možda tuj, što Đurđevac po svojem polo- 
žaju, po svojoj dosta slaboj vodi, ne će još za dugo postati 
većim i za strance stalnim obitavalištem. 

Da štogođ nazivlja iz narodne tkalčije priberem, obratio 
sam se na tamošnjega ravnajućega učitelja, koji mi je za sjutra 
dan obrekao naći najvještiju tkalicu; dočim dobri prijatelj ko- 
tarski sudac pokazat će nam poslije svršena posla đurđevački 
okoliš. | | 

Sjutradan rano bili smo u školi, a eto za nama i dobre 
žene. Od oranja za lan, pa sve do izderane krpe ispripovijedala 
nam žena postupak Podravkinja pri lanu. I o kroju bio tu raz- 
govor, pa smo nekako nadošli i na riječ «vehto» ili «vetko». 
Riječ vetko ćuo sam kod kuće na Bistracu kod Samobora, 


* Darmar = meteš; neurednost posoblja. 

čuo sam: je u Boki od Rišnjana i eto u Đurđevcu, a znači 
«staro». Tako će reći čovjek iz naroda, koji razlikuje riječ 
staro od vetko (vehto) ovako: «Stari ljudi nose vetko odijelo». 

Starici sam stisnuo nekoliko šestiea u ruku za njezinu 
dangubu, pa je bila zadovoljna, a mi još zadovoljniji s lijepa 
uspjeha. I prijatelj je već tu, s kojim krenusmo na «Piješke». 
Nije potrajalo niti deset časaka hoda iz mjesta prama Dravi, 
a noge nam sve dublje propadale u posve čisti sićušni pijesak 
. (Flugsand). Čudni je to kraj u sred rodne Podravine. Od Molva 
pa sve do ispod Sesveta prava je Sahara, na kojoj se dižu 
humovi nanesena pijeska, što gdjekada digne vjetar u' tolikoj . 
množini, da i samo žarko sunce zastre. Taj sićušni pijesak na- 
= gomilava vjetar, pa s toga kakav pravac ima vjetar. takav 
pravac čine i gomile pijeska; zato gdje je danas ravnica ili 
dolina, poslije vjetra dignuo se na sat daleko obli ili oštri hum 
poput gorske kose. Tu i tamo zaustavi se ipak pijesak na dulje 
vrijeme, ali onda ga za malo pokrije trava, stvori se rodno tlo, 
na kojem kukuruz bujno uspijeva. 

Radin Podravac znade se valjano okoristiti svojim tlom, 
a žena mu je u svem pomoćnica, Od nekoliko godina dolaze 
iz Ugarske «pišćukari» (prekupci peradi), koji po selima putuju, 
te u velike kupuju raznu domaću perad, što je već danas po- 
stalo znatnom privredom gospodarstva. | 

Upoznali smo se s mjestom i okolišem a konačno i s go- 
stoljubljem sučeve kuće, pa treba, da preko Pitomače u Viro- 
viticu stignemo. Pitomaća je čisto i prijazno mjesto, pa kad si 
ga prošao, pukla ti je lijevo i desno prostrana ravnica, koju 
drvoredi kite, a presijecaju ceste, što vode do gospodskih dvo- 
rova i pristava (marofa), Tamo dalje bijele se crkve, tornjevi 
se blište, pa putnika sjećaju, da je među narodom, kojemu je 
Bog i božija kuća nad svakim amanetom, a vjera u Boga utjeha 
nad utjehama. Da tu dugu ravnicu zastre magla ili drugo do- 
sadno vrijeme, što bi putnika na tom putu zabaviti moglo do 
li za časak onaj debeli stup sa pločom i natpisom: «Kraljevina 
Slavonija, županija virovitička», m 

Čudnovato je, što još može zabaviti putnika na dugom 
putu: Za one velike ljetne žege, na toj ravnici nigdje zdenca 
niti mlake. S onog nepreglednog polja sakupila se velika mno- | 
žina miševa. Je li ta družba traži po jamama kakve takve vode? 
Je li to možda mišja seoba ili su to bili posjetnici gospodskih 
smočnica, tavana i podruma, pa potjerani teškom ljudskom osve- 
tom, bježe pred strahom i pokorom u poljske ravnice, gdje 
zdrav zrak slobode i mira propuhuje; tko bi to znao? Kada 





—.—.......—.——— ————— — 


, ' Središte Virovitice. pe A 
smo se s kolima približili kojoj mišjoj četi, uzvrpolili bi se ti 
poljski desetinari, pa bi sve po dva i tri u bližnju rupu zamakli, 
valjda kao krivci poljskoga desetinanja; nu 6) pi odoše sre- 
ćom cijele kože. 

— Ta, hoćemo li skoro u Viroviticu doći? zapita moj drug 
mučaljiva kirijaša. | . “a 

— M — mhm, — skoro, skoro; nu tako za pol sata. 
Hijo! fajde, cule, klipšu dereši, ali gdje će nam se Virovitica 
ukazati, to nam je naš Đurđevčanin samo bičalom pokazao. 


“ m se 

Suha ravnica lijevo. i desno, nigdje kuće, nigdje zdenca, 
a vrućina i omara, da ti sve titra pred očima, konji skimavaju, 
ržu i prskaju, ta žedni su, a kako je istom nama bilo, i ne 
pitaj! Po nama sjela gusta prašina, rekao bi: kamenari mlinari 
li se voze; a po suhim ustama jedva jezikom mlatiš. Kap vode, 
samo kap vode za ta osušena usta, za taj suhi, oštri jezik! 
Viroviticu već malo vidimo, ali je još daleko, a nama kao bo- | 
gatašu u paklu bez vode i okrepe! 

Tada negda primakli smo se kućama, već se i grad po- 
čimlje, a do svratišta ne će biti daleko. Ulica, kojom smo ula- 
zili, nije duga, ali mi smo onaj par mislili, da u viječnost vodi, 
dok već nije do svratišta dokrajčila. 

«Strpljen — spašen!» veli narodna poslovica, a ta je za 
putnika nekako najbolje udešena. Vode, ljudi! bila nam je prva 
riječ i želja, čih u svratište stupismo; nu pa tomu je brzo 
udovoljeno bilo. 

Gasni i okrepljeni unišli smo u prostranu sobu s vidikom 
na glavni trg i tamo na dvor Lipe-Šaumburga, što ga otače 
ribnjak i zastire visoko drveće. Naproti dvoru preko trga ređaju 
se katnice kuće, a među njima župna crkva, pred Sejo je po 
zaravancima zasađeno milovidno cvijeće. 
| Mi pred svratište i eto kićenih svatova, sve dva i dva 
pješke iz crkve u svatovske odaje, gdje je već čeka rod i pri- 
zvanici zvonkom pjesmom, skladnom narodnom glazbom, kakova 
se danas samo još u Zagnebu čuje. — Među svatovima bio je 
i moj stari znanac, koga već punih devetnaest. godina nijesam 
vidio, pa skoro da neviknuh:. «Tomo, u sretan čas među sva- 
tovimal» Nu tko da prijatelja u službenom činu i svadbenom 
veselju smeta?! — Za svatovima je hrlila množina znatiželjnika. 
a što je bilo mlađih nogu, išlo je borme lijevo i desno tik 
svatova, diveći se svatovima, a najviše družicama, pak mladoj, 
koja je bila u ukusnoj haljini de nakićena mrčom i mi- 
risavim ružmarinom. 

Slijedio tko za što svatove, a mi od znatiželjnosti, kakov 
će sud pasti među ženskadijom, kad mlada zamakne u kuću. — 

Istom se svatovi ređali u kuću, već se sastale mlade i stare, 
da svoju reknu: Jedna bi se oglasila i hvalila mladino pona-“ 
šanje, dobar ukus, lijepi kroj odijela; druga bi primijetila, ka- 
kav su skladan par; treća vrijedne joj ruke. A što su sve iz- 
maštale taj par one, koje su tihanije govorile, to je dakako 
ostalo među njima. — Kad smo tako boravili neko vrijeme 
među onim ženskim žlavorom, požalismo, da nije onaj čas bilo 
brzopisca među nama, ta ja bi mu sam ponudio bio leđa, da 
na nje bilježnicu namjesti, samo da zabilježi, što se sve izma- 
štati može u ženskom krugu kod takove prilike. | 

Dosta nam bilo toga, ta mi smo došli, da se malo p 
Virovitici ogledamo. — Sjutradan valjalo bi štagođ narodnoga 
blaga pribrati, pa raspitkujući, tko bi mi mogao u gradu što- 
gođ pomoći, naputio me neki mladi trgovac, a na koga? Opet 
na učitelja M. — Potražismo ga u stanu, a on nam hvale- 
vrijednom pripravnošću obrekao do sjutra u jutro pobrinuti se 
za koju izvrsnu tkalicu, koja će nam sav postupak pri tkanju 
protumačiti. | 

Sad smo mogli jošte razgledati glavnije strane grada. — 
Virovitica leži na ravnici, isprekrižana je ulicama, od kojih su 
glavnije, kao i sam trg popločene i kamenom zališene. * Razne 
čelenke i cimeri odavaju, kakovih sve obrtnika i trgovaca tu 
imade, koji među sobom podržavaju dobrovoljno vatrogasno 
društvo, pak pjevački zbor. I za strane imade tu dovoljno svra- 
tišta i prenoćišta. 

Što osobito u oči udara strancu u Virovitici, to je raz- 
ličiti kroj i ukus naroda, koji dolazi u grad iz okolice. — Tu 
imade Njemaca, Mađara, Čeha i Rumunja, pa .zato: kakove je 
tko narodnosti, takova je i jezika, kroja i ukusa. . 

Nadali smo se, da ćemo se kod večere u svratištu s kim 
upoznati, da ga štogođ upitamo, da nas čim god pozabavi; nu - 
loša nam sreća: ta sve, što je otmjenije, otišlo je na svadbu, 
a'čim da se mi zabavimo, da ne drijemljemo kao naš konobar ? 


* Zališiti — potaracati (izraz poznat u Dalmaciji). 

—,Ha,. konobaru! Kakav je okoliš ovdje? 

— Ravnica je gore i dolje, lijevo i desno sve do Tere- 
Zovca, ali je zato lijepa okolica dalje prama Daruvaru i Pakracu 
željeznicom. 

— Vidi, vidi, taj kano da već znade, šta smo mi rad. 
Putem u Viroviticu razgovaramo se, da ćemo, ako je ikako 
moguće u Pakrac (Lipik) željeznicom, da posjetimo naše: moj 
drug svoju majku, a ja cijelu svoju obitelj, a mi ćemo se vratiti 
prvom prilikom natrag u Viroviticu, ta to se i tako ima izvesti 
mimo naš putni program. Vlak polazi u Pakrac poslije pet sati 
po podne, pa nam se pobrinuti, da kroz dan što više našemu 
sabiranju udovoljimo, zato najbolje smo učinili, što smo se na 
počinak spremili. U osvitku dana čuli smo, gdje se svatovi sa 
raspirišća kućama vraćaju uz pjesmu i živ razgovor, a to je i 
nas ganulo s ležišta. I prijatelj, koji mi je dan prije obrekao 
naći spremnu ženu, koja će nam pripovijedati cijeli postupak 
pri tkanju, podranio je, a sa ženom, kojoj sam se divio, kako 
mi je ona poput kakova stiliste u pero kazivala cijeli postupak 
baš tako, kano da je već stotina puti bila pri takovoj prilici. . 

Ta me je žena uvjerila, da ima jošte mnogo lijepa na- | 
zivlja, za koje ja do onda nijesam znao, zato joj pružih ruku. 
i ono, što sam joj za trud namijenio. — Sva virovitička okolica 
natječe se u tkanju, jedini koritari i njihove žene, koje se bave 
samo izrađivanjem korita, škipova, žlica i kuhaća, nijesu, a niti 
ne mogu biti tkalice u svojim kolibicama. U virovitičkom oko- 
lišu živu obitelji raznih narodnosti, a među njima i koritari, ali 
vele naši, da je to mučaljivi narod, koji je sebi po velikim 
Virovitičkim topolicima već prije mnogo godina otpočeo tražiti 
zgodna mjesta, da izrađuje drvene robe, koju tad poput svojih 
djedova i otaca po slavonskim vašarima. rasprodaje. Koritari, 
porijetlom Rumunji, izabraše donju Podravinu drugom domovi- 
nom; oni primiše rimo-katoličku vjeru, naučiše hrvatski jezik, 
ali kraj toga ipak pridržaše svoj jezik i nakit kano svetinju. 
Razigra li se koritar među našima, pjevati će s i onu 
običnu pjesmu: 


25 


Oj djevojko, tako ti nebesa! 
Ne kuhaj mi kupusa bez mesa! . 
A među svojima istu će pjesmu zaintačiti: 


Ajde guce minden fa, 
Tu den min nu čelega; 
Da činden min čelegat, 
Un balanca jout! 
Značajno je, što si koritari i među svojima zapjevaju svoju 
baš koritarsku pjesmu: 


Merse fata lapa duri, 

Cu * se cure late; 

Sini frice ce,mo perće, ** 
Ce po dure verće. 


Što će reći: 

Ide cura u šumu, 

Pa si nosi sjekiru, 

U Kkitnu će šumu zaći, 

Te će teško vanka naći. 
To je početak prave koritarske pjesme, u kojoj se razvija 
oodnošaj i zanimanje koritarove kćeri, kojoj to pjevaju mladi 
momci, pa i svatovi, kada ju ženik kapari sa 40, 70 do 100 for. 

Raspitali smo se po Virovitici i za nazivlje gospodarskih 
sprema i dijelova, pri čem smo opazili, da se naš domaći go- 
spodar u kojećem poveo za doseljenicima, pa i u samom na- 
Zivlju, koje već za rane mladosti od njih čuje. 

U poslu i dan prolazi, vrijeme je, da u Lipik krenemo. 
Mi na stanicu, a ono, već ti se vlak od Barča između kuku- 
ruza dimi, pa nije kad drugo, već kupi kartu za poć i doć 
(tour—retour), kako naš Primorac običaje takovim kartama ime 
dati, — i sjedaj u kola. 

Po prostranoj ravnici najviše kukuruze usijano, koju je 
žarko sunce baš nemilo stalo frkati. Za ovom uslijedila dje- 
telina, kozluci, gospoštijske pristave (marofi, majuri), a oko njih 
se raspaslo blago i eto idilske slike bez slikarova maštanja i 


* Negdje C == k, tako: Ku se kure late, Sini frike ke mo. 
** Negdje C = č, n. p. perće, verće (u izgovoru narodnom). 

mastila. I dalje putom ponavljale bi se iste slike, koje bi tu i 
tamo popunjavao domaći dugouši mudrijaš (magarac) koji kraj 
puta i slogova svratnjaka pribire bolje od dobroga, i sve oštri 
stričak pase. 

Ravan, te ravan sve do ispod Suhopolje —Terezovca, a 
kad minusmo tu postaju, skoro se počeli ređati humovi i bre- 
govi; vidik se mijenja, a borme što dalje, to. ljepše; dubrave 
pune blaga, izmjenjuje se bujna šuma s krčevinama; mi se 
dižemo sve više i više na brdo, dovukao nas crni na šljeme, 
odakle se raspasle oči po dolu i gori! U sredini bukvika digli 
se zubi neke stare gradine, koju su templarske ruke gradile. 
Zirnem desno, al to vidik, da ne može ljepši. Po dubokoj i 
dalekoj tamo ravnici razvrstali se drvoredi na sve strane, među 
kojima se bjelasaju ceste poput bijele tkanice, na kojoj je na 
kraju privezan bijeli labud, ako ne dvorac slavonskoga plemića. 

Još za dana bijasmo povisoko nad Daruvarom, a onda 
nam bilo za brdo zaći, pa dok se opet otvorilo nešto šire ob- 
zorje, nastao je mrak, pa ostala nam nada, da ćemo sjutra na ' 
povratku po bijelom danu moći taj okoliš promotriti, što nam 
ga sad tiha noć zastira. 

Trk — trkom — čkrt — čkr — kst — pst — za brijeg 
— za rub — hš — hš — žuri se crni, ali badava, prije pol 
dvanaest sati ne će nas biti u Pakracu. — Moj se drug stisnuo 
u jedan, a ja u drugi kut, pa neka crni vozi, dok nas kraju 
doveze. — ' | 

Sklopivši oči, vidim u snu ženu i djecu, gdje se na po- 
činak spremaju, pa će slatko spavati i ne nadajući se, da će 
je tata sjutradan grliti. — Usnuh — da, — tvrdo usnuh. — 

«Škljoc, škljoc!» čujem u snu, i to me probudilo, bila 
postaja, pa stalo kola zavirati i bučiti. Protarem oči i ogledam 
se na suputnika, a on budan, pa će: 

— No, hrkali ste, kano da kola zavirate; pa zbilja i 
stali smo. — 

— A gdje smo? 

— Još jednu postaju. 

— Koliko je sati? 

— Jednanaest je prošlo. 

— No, neka bude i to će proći; zirnem na prozor, a nebo 
kao riblje oko, svaka se vidi zvijezdica, a među njima sedam 
lastažara na okupu kako poigravaju; prama jednoj strani tamo 
zapelo mi oko u bljedo-žuta Oriona; — gore prama sjevero- 
zapadu okrenuta su nebeska kola sa svojim kotačima. — U 
mirnom tom promatranju prekine me vođ vlaka zahtijevajući | 
biljetu, — znak je, da smo blizu cijela, pa se ogledam za prt- 
ljagom i priberem ju k ruci, a vlak već popostaje i konačno 
stane; — u Pakracu smo. Bilo tu kola iz Lipika, pa se mi 
pogodili i odvezli mimo Trenkov nekoč grad u Lipik. 

Dvanaesta je odbila, a mi banuli u Lipik. Sve je tiho, 
nigdje ni duše, nigdje svjetla, osim po hodnicima od svratišta. 

— Sjutra ćemo svoje potražiti. 

— Da, primijeti moj drug; hajdemo noćište tražiti. 

U drugom spratu jedva se soba našla, pa da se što prije 
smirimo, pomogla nam svratišna služinčad. — Moj je drug 
doznao, da mu majka u istom svratištu stanuje, pa mu neda 
srce, već: 

— Dobar večer, majčice | 

— Ha, a gdje su moji? Za kuću znam, ali je zatvorena, 
Ne bi li bilo sreće, da ih gdje opazim. Idući od prozora do 
prozora, namjerim se na pretposljedni prozor, gdje se kroz re- 
. brenice odava svjetlo žižka. Zirnuv sa strane, opazim mali 
šeširić moga Srećka, a tamo dalje na stolcu odijelo moje Cvijete. 
Svi spavaju, pa mi je žao buditi, ali ću ipak na tihano zovnuti 
ženu, da joj se javim i za zdravlje moje Cvijete popitam. 

Sjutradan, dok su još moji spavali, promatrah ja s dru- 
goga kata te milovidne «Aquae Balissae» i sav okoliš, što sam 
ga s visine okom zahvatiti mogao. — Lipik se stere po pri- 
jaznoj ravnici, a po svojoj vrloj ljekovitoj vodi znatno se po- 
množao ukusnim svratištima i ljetnjacima, pa da se u svem što 
ljepši napredak pokaže, odlikuje se tu među ostalim zgradama 
novo sagrađena pučka škola za ono 400 stanovnika. 

Lipik vrvi gostima makar je već polovica kolovoza; ali 
vrlo prijazno podneblje, što ga podržaje položaj, gdje sa sje- 
verne strane visoki Omanovac (662 mtr.) neda tako skoro pre- 
vladati sjevernjaku; pa i Psunj planina s vrškom Brezova polja 
od istoka podržaje zračni mir, a pripomažu tomu Pakračka gora 
i Kičerina, pak Kik s. Papukom (953 m.). | 

Lipik bijaše nekoć pristava «Bijele stijene», što je pri- 
“padalo ugarskomu kralju Matiji Korvinu, Vuku Brankoviću ; 
kasnije je to dobio (1494.), po ženi prijašnjega, Fr. Berislavić, 
pak Banfy i opet prođe u ruke kralja Ladislava, dalje na Petra 
Berislavića (1518.). | 

I Turci bijahu jedno vrijeme gospodari Lipika; ali je 
kasnije zamijeni carica Marija Terezija, koja prepusti «Bijelu 
stijenu» i pristavu «Lipik» grofu Jankoviću, a ovaj proda ku- 
palište s pripalim zemljištem, te inim skopčanim pravom dobri- 
čini Knolu, koji je zapušteni Lipik znatno podigao, prizvavši 
mjernika Sigmondija da iskapa arteški zdenac. Mjerniku pođe 
za rukom iskopati zdenac, koji je nešto preko 123 metra u 
dubljinu zasegao, pa se razdijeljene podzemne žile ujedinile u 
tom arteškom zdencu, te 23. veljače 1870. uzavri nad površem 
nenadano jaki vrutak vrlo vruće, jodom obilno pomješane, vode. 

Vrijeme brzo i gradi, ali je u novije doba u Lipiku naj- 
brže gradilo, dok je danas uz vrlo prošireno kupalište i veliki 
lijepo uređeni perivoj toliki broj udobnih ljetnika izgrađeno, a , 
što još bolje: kupalište je tako udešeno, da se bolesnici mogu . 
u vrućem ljetu i po cićoj zimi kupati i liječiti, pa i više liječ- | 
nika nastanilo se u Lipiku, koji tamo stalno stanuju. Tko je u 
Lipiku bio, ili bar kraj-njega prošao prije 20 godina i danas, 
taj ga ne bi mogao skoro niti prepoznati, a čudio bi se po- 
godnostima, kojih prije nije bilo. > | 

Da Lipik u novije doba znatno napreduje, širi se i po- 
ljepšava, mnogo tomu doprinose današnji povoljni odnošaji, po 
kojima je kupalište danas blizu novograđenih željezničkih pruga ; 
k tomu Lipik imade valjane gospodare, koji mnogo za udobnost 
i zdravlje posjetnika žrtvuju. 

Ostavimo se za čas razmišljanja o tuđem dobru, pa se 
spustimo u naš obiteljski krug, gdje se možemo bar malo za 
zdravstvene i ostale obiteljske odnošaje raspitati, jer je skoro 
poći, odakle smo jučer noć došli. 

Samo još putničke prašine valjalo bi se riješiti. Okupali 
se i mi, i sada s Bogom Lipik, s Bogom rode i prijatelji ! 

— Ostanite tu, ostanite kod nas, nagovarali nas naši, nu 
slabe im sreće, mi smo putnici velike ali i stalne osnove. 

Moja Cvijeta na štaci, a mali Srećko na majčinoj ruci, 
pa me sproveli do kola, gdje su moga suputnika njegovi mili 
i dragi spremali. — Pogledah jošte jednom ženu i djecu, iz 
topla im srca doviknuh: S Bogom! pa to je bila poslednja, 
koju sam još glasno izreći mogao. Za pol sata bili smo na 
pakračkom kolodvoru, a nije ni dugo potrajalo, već se vozimo 
u željezničkim kolima. Kad sam putovao po Bosni i Hercegovini, 
češće sam našao vrlo sličnih mjesta, kakova su u našoj gornoj 
Hrvatskoj i po Slavoniji, tako: tko pozna Krapinu i Travnik u 
Bosni, ili Jablanicu u Hercegovini i Pleternicu u Slavoniji, reći 
će: ta su mjesta slična u koječem. Nedaleko Pakraca uz že- 
ljeznicu imade više sela, koja opet sasvim naliče na naša pri- 
gorska sela i njihove okoliše. 

Na putu iz Pakraca zapalo nas doći u željeznička kola, 
iz kojih se moglo na trijem, pa koja sreća za nas, kad za one 
sparine otvorismo sebi vrata na trijem, ne bi li štogođ promaje 
nastalo, da se ohladimo. Moj se suputnik nagnuo na prozor, pa 
si oči pase po čarnim dolovima prama Daruvaru, a ja na drugoj 
strani zaduben u bilježnicu, zamijetim jaku promaju ujedno pri- 
činilo mi se, da je nešto palo; obazreh se, a kad tamo, naši 
šeširi dobili krila, pa s polica lete na trijem i pod kola. Moj 
je šešir valjda bio jačih krila, zato ode pod kola negdje kod 
Sirača, a Milanovog još za vrijeme opazih i pristanem mu na 
krila. Sada veži rubac na glavu! Malo smetnje i smijeha, pa 
se našao privremeni lijek, jer je moj suputnik imao u torbi kapu, 
s kojom se do Virovitice poslužih, a onda vadi pare za novi šešir. 

IV. 


Put u Valpovštinu i Đakovštinu. 


(Od Virovitice — Slatine— Orahovice — Našica — Osijeka — 
Valpova—Belišća, natrag preko Osijeka —Vuke—Bakova 
do Vrpolja). | 


z Virovitice polazi vlak ranim jutrom, pa da ne zakasnimo 
doći u Slatinu, gdje smo se _ nadali viđjeti kano na dan 
= Velike Gospe mnogo naroda na okupu, sve smo u večer 
uredili, kako ćemo u jutro dalje, što smo i polučili, jer oko se- 
dam sati u jutro bijasmo u Terezovcu, odakle samo prije podne 
polazi vlak pobočnom prugom do Slatine. 
Na stanici se u Terezovcu sakupilo okolišnoga naroda sve 
u svečanom ruhu. Žene i djevojke u šarenom odijelu poput 
Madžarica, a muškarci, koji u širokim gaćama i kratkoj košulji, 
koji opet nabit u tijesne hlače i kratki, gombama i mulijama 
iscifrani «reklec»; čižme s nabranim sarama, s visokim pot- 
pecima ; na glavi okrugli šeširić, u džepu od rekleca bijeli rubac 
i na mezimcu prsten, pa gotov čovjek za zbor i svatove. 
Pruga od Terezovca do Slatine teče po plodnoj ravnici 
ispod vinorodnog humlja i milovidnih sela, a kad mi na sla- 
tinski kolodvor, tu ti vitao do vitla same duge, za kojima opa- 
zismo i zgradu s visokim dimnjakom, | a to ti je parna pila, gdje : 
se dužice porezu 

Prilaznom ulicom unišli smo u poprečnu glavnu, te kraj 
nekoliko dućana, obrtničkih radionica, općinske kuće i ureda 
eto nas u prizemno svratište. 

Najveći se dio trgovišta prostire po ravnici, a prama istočnoj 
strani među školom i crkvom diže se brdašce, na kojem je 
tvornica pjenušice (šampanjera) i drugih žestokih pića. Bijaše 
svetac,. pa nijesmo imali prilike, da motrimo cijeli postupak pri 
pripravi šampanjca, ali po preporuci mjesnoga učitelja mogli 
smo razgledati prešnicu (ždimalnicu). U prešnici uz burad pade 
nam u oči ogromna gvozdena preša (ždimalica), koja je u 
koje čem jednostavnija od obične vinske preše, kojoj su dijelovi : 
tega (kamen — peza), svijeća (šaraf), ovan (šuplje drvo u šibi), 
šiba (Pressbaum), podžmek (trupac), salo (četverouglasti ploh), 
strelice ili babice; kotac (grotlo — koš), pasovi, kopanje, baba 
i djed. 

U tvornici ponudiše nas svojim rumom, pa i šampanjac bi 
bili kušali, nu činovnik nije imao svićka (Stoppelzieher) pri ruci. 

U Slatini, kako na svoje oči opazismo, imade mnogo Švaba 
i Madžara, pa tko kakove narodnosti, takov mu i ukus u odijelu. 
Trgom i ulicom križaju okolišani. Tu se pribralo ljudi sa širo- 
kim gaćama, visokim čižmama; u prslucima nebrojenih puceta; 
to su prekodravski susjedi. Tamo opet ljudi u uzanim hlačama, 
crnim i sivim reklecima; svi su u živom, ali njemačkom raz- 
govoru. Što je pako našega roda i jezika, za sebe se druže i 
prikupljaju na mjesto, gdje će poslije službe božije zaplesati 
narodno kolo. 

Da štogođ narodnoga blaga — narodnih naziva priberem, 
bilo je u takovoj mješavini raznih narodnosti malo izgleda, pa 
da ne dangubimo, ogledali se mi za priliku, te s Bogom, Slatino ! 

Po pridignutoj ravnici punoj polja, livada +: šuma, bijeli 
se utrta cesta poput razastrte trube platna, koju tu i tamo 
prekidaju i zastiru duga sela, po kojima živi narod od više na- 
rodnosti; tu su: domaći narod Slavonci, tu je naseljeni Švaba, 
tamo opet Madžar. Bijele kuće uz cestu i dalje u nutra po 
voćarima čuvaju na čelu krova patvoreni zmajevi i konjici. 

Prostrana dvorišta tarabama ograđena, puna su peradi i blaga; 
lijepi hambari puni žita; visoki slogovi ugaženi slamom ili sije- 
nom, dika su marnih žitelja, pa se vidi: čim će dobri gospodar 
dočekati zimu. š 

Dosta daleko bilo tamo do Krndijske gore i briegova 
Papuka, ali ravnicom se njihovomu Prigorju primičemo, te pošto 





Gradina Orahovica. 


skrenusmo s ceste na priječac tratinom i suhim glibom među- 
sitinom vinjagom i kukovjačom uz zgrade, tiho, polagano pri- 
mičemo se starodavnoj Ružici, danas «Orahovici« zvanoj. 
Pred nama je gora s ograncima Dizdarova i Petrova 
brijega, a na tom još su kameni ostanci tvrda nekoć grada 

Orahovice. Ta je tvrđava u razno doba mijenjala svoje ime, 
jer se znade po listinama, da se nazivala: Orehovica, Rahoca, 
Rahovica, Džuzluk, Ružica, Orovica, i danas Orahovica. I danas 
je po predaji ostala uspomena među Orahovičanima, kako li su 
teško podnašali njihovi djedovi hire silnika, nesmiljenika More-a ; 
kako im je bilo za bogatoga Lovrinca Kočkoga, kojije bio go- 
spodar sedamdeset i sedam takovih gradova, što li pretrpješe 
za Vuka Brankovića i Ulama bega? 

Orahovica je promijenila mnoge gospodare; preživjela je 
više krunjenih glava i njihovih miljenika, dok je konačno do- 
spjela 1730. u ruke barunima Pejačevićima, a od ovih do danas 
imade Orahovica sada već druge gospodare. 

Trgovište je Orahovica leđima naslonjena na goru, a pred 
sobom imade prostrtu pridignutu plodnu ravnicu. Između gore 
i pridignute ravnice duga je prodolica, po kojoj teče brzi potok, 
a duž lijeve i desne obale zaredale bijele kuće složnih gospodara 
i dobrih obrtnika. Uz potok desnom obalom zasegla je taraba 
gospoštijskog perivoja, a dolje niže čuje se lupa bakrenare i 
klepetanje mlinčića kašikara, pod» kojima se bjelasa i pjeni 
omaja voda. | 

Uz lijepe gospodske dvore, zaokružene bujnim perivojem 
i voćarom, žive Orahovičani triju raznih vjeroispovijesti u lijepoj 
slozi; oni podigoše svojemu maru trajne spomenike : lijepe crkve 
i novu pučku učionu. 

Na rastanku s Orahovicom ponudi nam se mladi Orahovi- 
čanin, da će nam svom dušom rado pribirati narodne nazive 
domaćih obrta po danom programu; s toga se je nadati, da će 
tako i u tom ubavom mjestancu oživjeti volja za sabiranje na- 
rodnoga blaga. | 

Kako smo skrenuli s glavne ceste kraj zgrada, da smo 
došli u gornji dio mjesta, tako smo sada na odlasku prolazili 
dugom ulicom donjega dijela, dok smo opet došli na glavnu 
cestu, pa hajde u Našice. Naš vozar, Slatinjanin, da nas čim 
— i on zabavi, stao nam pričati, kako je u prijašnja vremena 
nesigurno bilo tuda putovati; nu danas putuje se skoro bez- 

| 3 

brižno, makar da se prolazi saljem šumom, jarugama i 
uz brdo 

| — Pa šta? primijeti moj drug; mi smo oboružani. 

— E što je to, i drugi su bili oboružani, pa... prošli 
su zlo; nu manimo'se toga, reče kirijaš mahnuvši bičem: ne 
bi li kljuseta pobrzala. Ravnicom i dolom, brijegom i čistinom, 
pak opet šumom gore, dolje, dok se ukazalo koje selo, a ko- 
načno i dugi Feričanci. 


— Postaja je, valja otpočinuti s konjima, a dotle, go- | 


spodo, tražite sebi zabave; tu je štogođ čuti i vidjeti. 

Pa gdje da se zaustaviš u selu, kad si razgledao .crkvu i 
seoski raspored. Feričanci su dugo slavonsko selo na plodnoj 
ravnici, a mora da su tu imućni gospodari, dok su dvorišta 
popunjena lijepim kućama i velikim hambarima. Između seoskih 
kuća ističu se tu i tamo kuće obrtnika i boljara, što se već 
razabire po uređenju dvorišta, a i vrtovi cvijetnjaci pred ku- 
ćama odavaju stanare, da imađu smisla onako na gradsku. Tr- 
govac će se k trgovcu, gospodar k gospodaru navratiti, a mi 
kuda, ako ne k učitelju, da se štogođ pozabavimo u predmetu 
našega zanimanja, a započelo se tu i o graditeljskom nazivlju, 
koje je podosta ispremiješano tuđicama. | 

Do Našica je cijela pošta, a sunce na zapadu, s toga sjedaj 
na kola. Za čistinom Šuma, pa opet ravnica polja i sela i sve 


tako do kasne večeri. Kako je nedjelja bila, malo je tko iz sela 


izlazio, već jedino, što bi susreli kojega Našinčana ili kojega 
drugoga Slavonca s različnim. stvarima na kolima. Mi u šumu 
sve dublje, a sunce za gore, pa kad se primakosmo našičkomu 
brdu, već se noć bila po pravu stisla. | 


Pod Našicama smo, ali ih — ne vidimo, to radi iro to 


radi položaja; — na brdu su, — položenom licem prema Val- 
povu i Dravi. — Brdom-za brdo, dalje i dalje, pa eto otpočele 
kuće, stvorila se ulica, a tamo dalje otvorio se oširok, ali tri 
puta duži trg. Oko toga zaređali uredi, dućani, obrtnici, gostiona 
i gospoštijska pristava. Naša cijelj bijaše domoći se vode, da 


ugasimo opet nesnosnu žeđu, pa valjalo nam stati pred gostio- | 

nom, gdje ćemo i noćivati. — Našice su visoko, a s one duge 


suše presahli gore zdenci, pa bilo daleko u ravnicu po vodu; 


ne imaju vode, ma da ju dukatom plaćaš. — Ne ostaje druga, 
već napij se ostanaka pive, što je još na sreću dan prije vojska 
tuda prolazeć ostavila, valjda radi njene 'dobrot€. — Umorni 
kao nikad, klimasmo glavom, sjedeći i i čekajući večeru za stolom. 
— U drugoj sobi oko biljara motao se ljudeskara od sedam 
stopa visine, a borme i jedanput širi od mene. — Bio to čo- 

Našice. 

vjek, koji se mjesec dana prije toga kao čudo u Sisku poka- 
zivao, pa ga sada opet u Našicama nađosmo. — Da zaboravim 


lakše na vodu, primakoh se k prozoru na koji je gledalo više 
ljudi, diveći se tomu gorostasu, koji se u svakom gradu za 
drugoga zemljaka izdavao, ne bi li čuo, što i kakov će razlog 


naći ti gledaoci tomu, što je taj čovjek tako krupan narastao. 
— Jedni mišljahu, da je bar dvanaest godina kod majčinih prsa 


bio; drugi, da se zavrgao jedan mjesto dvojice; treći je mislio, 


da gorostas hotimice kobilino mlijeko pije, pa da je za to tako 
| did“ 

velik; a bit će još veći, pa ne će trebati nikad raditi, već eto 
tako ići po svijetu i kazati se ljudima za novce; a konačno, 
— dodat će jedan od najmudrijih: platit će danas sjutra velike 
novce obitelji oni, koji će ga htjeti po smrti imati. — Pušila 
se večera na stolu, a ja ostavih gledaoce u daljnjem razgovoru. 

Da su nas taj večer u našičkoj gostionici slabo podvorili 
kojekakvim ostancima, i da smo uz sve to dosta debelo platili, 
to sam upamtio, ali se i brzo na počinak spremio. 

Rano u jutro otvorih prozor, a pod njim baš pred vežom 
stajalo je nekoliko žena u šarenom odijelu, pa se kraj trškog 
kruha među sobom razgovarale, rekao bih — madžarski. — 
Htjedoh se s prozora dva puta u njihov razgovor umješati, nu 
one me prezirce tobože prečule, samo da ne zameću sa stran: 
cem razgovor. Bio sam izvjedljiv, odakle su te žene i ne bi li 
znale i hrvatski, ali doznah, da su to žene doseljenika, koje se 
bave trškim pecivom. m. 

Ja i moj suputnik hoćemo, da razgledamo sve znameni- 
tosti mjesta. Jučer na večer došli smo od zapadne strane uli- 
com, gdje se nalazi općinski ured, pučka škola i župna crkva, 
kojom upravljaju Franjevci. — Na prostoru našičkog brda otvara 
se ravni trg, a bijaše do 1811. u sredini toga hum, koji je te 
godine raskopan, a zemlja otpremljena na sjevero-istočnu stranu 
kojih 150 metara duljine, baš tamo, gdje je danas dvor grofa 
Pejačevića. Grofovski dvor Našice opkoljen je perivojem, šumom 
i ribnjakom, s trijema pruža se lijep vidik na ribnjak i tamo 
dalje u šume i dubrave podravske, mislio bi u prvi mah, da 
su te vile prenesle u raskošni Trakošćan u hrvatskom Zagorju. 
Po pristavama grofovo blago i gojni konji, te razni gospodarski 
namještaji i oruđe, što putnika zabavi i poučava, pa tako se i 
mi zabavili. 

Da ispunimo sliku Našica, valja dodati, da se mjesto sa- 
stoji od triju ulica: onom od zapada smo došli, a od onih dviju, 
koje su prama istoku, jednom ćemo po glavnoj cesti prama 
Osijeku. Crkva Franjevaca u Našicama osobita je građevina iz 
trinaestoga vijeka (1260.), nu ta se znamenitost stala gubiti, 

kako je crkva skupa s mjestom pogorjela 1373. i 1689.; ko- 
načno 1765.; nevješta je ruka pri posljednjem popravljanju 
crkve nagrdila krasne lukove i stupove samo da tobože po- 
pravak bude trajniji. Vrlo ljubezni gvardijan upozori nas tu na 
epitafij Nikole Ogramić-Olovčića (1701.) bosanskog biskupa u 
Dakovu. | 


Iz crkve imali smo do gostionice proći ulicom, ali zaredali 
smo jošte jednom po trgu, što su ga taj par okolišni cigani 
čistili. Začudih se, da cigani besplatno težački posao. rade, ali 
naskoro dočuh, da su se oni na to obvezali, samo da su sigurni 
svoga obitavališta ispod mjesta. 


Na dvorištu sam gostionice našao više kirijaša, a među 
njima bio je jedan, koji se vraćao iz Požege kući, a morao je 
proći kroz Osijek. Toga se valja držati, ako hoćeš što jeftinije 
u Osijek doći. Riječ ovamo, onamo, pogodili se mi, — i za 
koji sat sjedili smo u kolima, pa preko trga i jedne od istočnih 
ulica, spustismo se s brda u ravnicu među pravu šumu na milje 
daleko. Usred šume namjerismo se na čistinu netom posječene 
šume, i već je tu novo novcato selo od kakvih 20, a tamo 
dalje i 30 kuća. Sve sami tuđinac vrši na gumnu, a pod dvo- 
rištem još mu hrek do hreka, ali će i to maran čovjek do go- 
dine očistiti, pa tu brati kukuruz, kakov samo na takvoj krčevini 
može porasti. — Šuma i šuma, sve sama šuma, pa tu i tamo 
zavijaju po seči tračnice šumske željeznice, koja nosi nebrojenu | 
dugu tamo k Dravi, odakle će u daleki svijet — u Marsilju. 

Naša kirija nije nas stajala mnogo novaca, ali baš mnogo 
truda. Što bi dobri konji prevalili za 5 sati, mi smo kraj one 
umorne kljusadi devet sati trebali, dok smo Košku i Petrijevce | 
minuli i oko 11 sati noći sve polagano, ali sretno u Osijek stigli. 

Što smo tu večer ulegli u Osijek, bilo je proti našoj put- 
ničkoj osnovi, jer je Valpovo cijele tri milje nad Osijekom, 
kamo bi imali prije Osijeka zakrenuti; nu naš kirijaš, neznajući 
puta preko onih bujnih i beskrajnih šuma, što se steru od 
Našica sve tamo do Valpova, lasno nas je nagovorio, da samo 

glavnom utrtom cestom do Osijeka putujemo, a odanle možemo 
u svako doba dana u Valpovo 

Željni svakako vidjeti Valpovo, u kojem je do nedavna 
živio Gustav barun Prandau, kao gospodar prostrane Valpov- 
štine, ujedno notorno poznati dobričina naroda, zidar škola i 
božjih hramova po prostranom svojem okolišu, naručismo priliku 
još istu večer za Valpovo i Belišće, a mi drugi dan još prije 
ručka krenusmo put Valpova. 

l 





Belišće. 


Suh je ljetni dan, a valpovačka cesta kao dlan, nigdje 
konjem potika, nigdje kamena, da ga dukatom plaćaš, već sve 
sama debela zemlja — plodna rudina, što ju prosijeca umjetno 
izvedeni kanal, po kojem teretne dereglije iz šuma izvažaju do 
Drave i dalje debele hrastove, građu i duge. Mirne su i pitome 
te poljane, .mislio bi, da nikad tu drukčije nije ni bilo, što bi 
sjetilo taj narod na prijašnje kobne odnošaje. Zub je vremena 
izglodao kule i slične spomenike, što su po cijeloj Valpovštini 

ponamješteni bili, da zapriječe neprijatelju u starodrevni Jovalium 
(Valpovo). Sila raznih paša i sultana, koja je u šestnaestom vijeku 
po našim krajevima bijesnila, reći bi, slegla se jedrom silom 
1543. na Valpovo. — Murat beg požeški izbaci te godine 3173 
kamena zrna iz topova na Valpovo, i predobi ga. — Pune 144 
godine stenjalo je Valpovo pod turskom silom sve do 12. ko- 
lovoza 1687., kada su Turci ne samo Valpovo već i 14 ostalih 
tvrđa u Slavoniji ostavili i pobjegli. 





Belišće. 


Valpovo je opet oživjelo, pa se danas stranu, kada ga 
posjeti, prikazuje ubavim trgovištem na maloj, tihoj Karašici. 
— Vlasteoski je ponovljeni dvor poput perjanice na vrh mjesta, 
a zdravi i milokrvni narod (preko 3500 duša) porazmjestio se 
na okup blizu dvora. Živo je to mjesto, a oživljuju ga česti 
vašari, ljekovite toplice, razne oblasti i uredi. 

Uz milovidni dvor resi Valpovo i čedni spomenik domaćega 
sina Katančića, a tu negdje bit će i kosti junaka Luke Sen- 

ćevića, koji je sve sile žrtvovao, da Valpovo od navale Turaka | 
spase; nu prije nego je nakanu izveo, umre od kuge (1598.). 
Jedva četvrt sata dalje od Valpova prekrila je množina 
zgrada i nova crkvica široku i dugu poljanu. 
Od Drave puši se, juri vlak poput zmije s natovarenim | 
kolima razne građe; eto!za koji čas dolazi opet iz protivne 
strane vlak iz dalekih šuma sve sama čista, zdrava roba; u 





Belišće. 


Belišću smo. U Belišću, kao u kakovom PieKaralnoš gradiću, 
dimnjak je do dimnjaka, poput visokih jela. Pod jednom dugom 
zgradom, munjevnom brzinom tjera stroj 10—12 desetero i više- 
strukih pila; tamo dalje pravi se čreslo (tanin); tu se burad, 
duga, daska, debela građa natovaruje i istovaruje; na stotine 
je ljudi, koji tu dnevice svoj kruh imadu. Radi se danju i noći; 
danju svijetli sunce, a u noći električno svjetlo, poput bijela | 
dana, po cijelom razgranjenom prostoru i po svjema prostori- 

jama. Belišće, — jest danas prva i najveća europejska tvor- 
nica tanina i građe. Gledajući te silne strojeve i mudre 
u ustinu ljude, koji sa svim tim neobuzdanim silama ravnaju, pa 
se raduješ, što ti se na putu pridesila prilika toliko po- 
učne stvari razmatrati, a pri tom jošte naći prijatelja, koji ti 
sve te nijeme strojeve pred tobom kano oživi svojim opširnim 
tumačenjem. 





Belišće. 


Na povratku jošte pogledah dvor Valpovo i sjetih se one 
iz Vijenca, da je jedan od gospodara Valpova nekoć plivajući 
valjda u bogatstvu, dao u Beču tri ulice sa solju nasipati, pa 
su se gospodstva usred ljeta po Beču sanjkala; nu zato bi taj 
gavan ozbiljno od cara ukoren. 

U prijateljskom krugu među Valpovčanima zapodjeo sam 
razgovor o sabiranju nazivlja, što i obrekoše, a jedan od njih 
ne poreče, već mi priposla zanimljivih podataka. — U gluho 
doba noći povratismo se iz Valpova u Osijek. 

Bilo je 1872., kad sam preko Osijeka u Đakovo prosljedio 
pa si na brzu ruku razgledao donji gornji grad i tvrđu. Kako . 
se svi prigoda i ljubeznih prijatelja, što me onda u Osijeku 

U gradnji nalazeća se crkva u Osijeku. 

susretahu, rado sjećam, tako i živu sliku zadržah: o ondašnjem , 

Osijeku, pa sada na svoju razabrah napredak Osijeka. Na da- 

leko i široko je zasnovan Osijek, koji je po brizi i ljubavi 
: blagopokojnoga barona A. Prandaua početkom ovoga stoljeća 

istom gradom postao. Donji se grad gornjemu približuje, pa i 
prama tvrđavi više se toga u posljednjih 19 godina posagradilo. 
Za udobnost stranca obilno je skrbljeno svratištima, kavanama, 
šetalištima. Trgovinu je osječka komora uz poduzetne trgovačke 
tvrtke lijepo unapredila. — Glavnije ulice poljepšavaju pločnici, 
a živi saobraćaj ljudi podržaje tramvaj između gradova i tvrđave. 
Dok se jednom Đakovština i Požeština spoji s «osječkom že- 
ljeznicom, primaknut i ujedinit će se svi dijelovi u jedan milo- 
vidni grad. m 

Da smo u Osijeku jedan i drugi našli svojih znanaca i 
prijatelja, pa u živom razgovoru poizmijenili svoje doživljaje, 
ponovili iskreno prijateljstvo, i samo se sobom razumije. | 

Bilo je baš na dan 18. kolovoza, kad otiđosmo iz Osijeka 
put Đakova. U Vuki valjalo konje pojiti, a mi ćemo do toga 
za čas odsjesti i prašinu za sebe stepsti. U dvorištu krčme 
bila sjenica, a pod njom sva okolišna inteligencija sabrala se 
na zajednički ručak, pri čem se slavio rođendan Njegova Ve- 
ličanstva. Nas dvojica odosmo na put, da što čujemo, vidimo, 
naučimo, dakle valja se putniku k gospodi približiti. Zdravice 
se redom redale, a iz svega proviruje, da se je tu uz općinske 
glavare najviše pučkih učitelja sastalo, a među njima u lijepoj 
slozi i zabavi sjedi neki župnik progrušalih vlasi. Slušam ovoga 
1 onoga, kako će je reći i završiti, dok nedodje red i na žup- 
nika. Riječ mu je tekla, ta govorio je od duše i srca, pa u 
zdravlje Njeg. Veličanstva — na što mu svi radosno povla- 
đivahu. 

Glas župnikov sakao: mi se vrlo poznat, razmislivši se 
malo dosjetih se: hal to će biti moj bivši sudrug iz mladih 
ljeta. — Srce mi nije dalo mirovati, već kako se smjestih pri - 
drugom stolu odijeljen od društva, prihvatih čašu i ravno k 
župniku, te ću: 

-— Bog te živio, moj mili Tomo! A Vi, gospodo, ne za: 
.mjerite, što se putnik čovjek nepozvano umiješah među Vas 
da pozdravim moga prijatelja iz mladih ljeta. 

Moj me Tomo mjerio od pete do glave, a napokon će: 

— Oprostite, ja Vas ne poznam. Prišapnuh mu ime i 
prezime, a on me još jednom pogleda, i mi se zagrlismo. Pri- 
jatelj me predstavi svojim znancima, pa me sav u čudu zapita : 

— Ta kako si me prepoznao ? 

— Prem te ne vidjeh nikad od 1863. ovdje ja te ipak 
nakon 27 godina evo prepoznah po glasu — odvratih mu ja. 

Ta nenadana prigoda pomladila me je, a prisutnoj gospodi 
čitalo se s lica, da im godi, što je prijatelj prijatelja, odružen 
jedan od orugoga. više od četvrt vijeka, jedino po glasu pre- 
 poznao. — — — 

Odlučeno je bilo još taj dan stići u Đakovo, pa kako usred 
nepregledne ravnice do Vuke dođosmo, tako smo i ravnicom 
preko sela Široko Polje u Đakovo stigli. 

Sunce se stalo k zapadu prigibati, a mi smo poglavito u 
Đakovo odlučili, da se moj suputnik nadivi veličanstvenomu 
hramu, stolnoj crkvi, koju sam mu već prije toga na putu opi- 
sivao, kako sam znao, promatrajući ju ja već 1872. godine, 
. kad su ju samo dvije slike krasile, te godine 1886. kada ju u 
svoj sjajnosti po drugi put vidjeh. — Zanimalo je i mene po- 
gledati posebice crkveno ruho, ne bi li štogođ razabrao na njem 
tekstilnih motiva, * pa zato trebalo nam zamoliti prečastnoga 
župnika, g. Voršaka, koji nam je drage volje dopustio, da po- 
gledasmo sve, što je znamenita u tom božijem hramu. — Stupivši 
u hram, stvorio nam se najdivniji atelier slikarske umjetnosti, 
predstavljajući stari i novi zavjet u pojedinim fresco slikama. 
Dva su tu razna kista bila, ali je svaki njih dostojno toga božjega 
hrama prikazao svoje veliko djelo. 

A kamo da se zagledaš u toj božjoj palači, kad se pod 
velikim tim djelom osjećaš tako majušan, nevješt i nedostojan 
suditi. — 

Veličanstveno to djelo zamislio, započeo i dovršio je 
biskup đakovački Josip Juraj Strosmayer, pa je tu samo malo 
mjestance u kapelici ispod tog božijeg dvora sebi odabrao, gdje : 
će mu zemaljski ostanci sahranjeni biti. 


* Tekstilni motiv = ukras ili priljepšak od veza na tkanini. 

U tom monumentalnom božijem hramu imade kićena i 
bogata crkvena ruha, među kojim se osobito ističe ono, što 








Crkva u Djakovu. 


je toj stolnoj crkvi darovala 1872. kneginja Obrenović, kasnije 
grofinja Julija udova Hunjadi. 

Do stolne crkve biskupov je dvor i perivoj, pa pošto smo 
se nagledali sjajnosti crkve, Preta nas je župnik uveo u 
biskupski perivoj. 

Kad smo se tako razgledavali po bujnom i prostranom 
perivoju, susreli smo na šetnji preuzvišenoga domaćinu zajedno 
s barskim nadbiskupom S. Milinovićem, koga poznajemo kano 
plodna pisca, koji je više godina naše «Smilje» svojim člancima 
kitio. Prečasni nas predstavi visokim dostojanstvenicima kano 
putnike, a nakon nekoliko ljubeznih riječi biskupovih, počasti 
nas preuzvišeni domaćina pozivom u svoj dvor. Stupivši u . 
veliku dvoranu, bijasmo presenećeni novim klesarskim i slikar- 
skim radnjama, što ih je biskup dan prije od dalmatinskih 
mladih umjetnika primio. Biskup nam je te majstorske radnje 
hvalio i rekao, da će je rado pridržati, a mi u sebi radovali 
smo se, jer će se njima opet naš hram umjetnosti podičiti. 
| Te večeri opraštao se nadbiskup barski kano gost s do- 
maćinom, a konačno nakon odmakla vremena preporučismo“ se 
i mi gostoljubivomu biskupu, te inim prisutnim, pa ostavivši 
biskupski dvor, uputismo se u gluho doba noći u Vrpolje, odakle 
ćemo u Bosnu. | 
| Đakovština je sada tihai mirna,“ pa je putnicima iz Đakova 
u nedaleko Vrpolje u svako doba noći svaka sigurnost zajam- 
čena, i mi smo te noći stigli čili i zdravi u Vrpolje. | 


KJ 





V. 


Put u Bosnu. 


(Iz Vrpolja u bosanski Brod—Derventu—Sarajevo, Iidže ; 
natrag u Zenicu—Doboj—Tuzlu i Brčku). 


a vrpoljskoj stanici sakupilo se nešto putnika, pa tko 
uz rakiju, tko uz vino pripovijeda svoje putničke do- 
= življaje, samo da vrijeme prolazi, jer je tekar tamo 
poslije pol noći imao doći vlak. To je pripovijedanje trajalo | 
neko doba, dok slušaoci i pripovjedači ne stadoše zijevati, gla- 
vom kimati i požmirkivati, a najposlije i hrkati; samo nas dvo- 
jica koracasmo gore dolje po čekaonici, da nas san ne rva; 
tada negda dočekali smo vlak. Kao vreće bacili smo se u va- 
gon, pa daj vozi paro do Broda. 
Ranim jutrom eto nas na kolodvoru u bosanskom Brodu. 
Tu se natisnulo svijeta, tko li došao s vlakom, tko li lađom, 
tko opet kolima. Prije no ćemo dalje, sve mora pred stražare ; 
ne pita se tu za spol ni rod, za stalež, ni za zavičaj, već vadi 
| putnicu, ako hoćeš u Bosnu., Još k tomu s prtljagom nevolja, 
jer što si najljepše u kovčežić složio, sve će stražari prebacati, 
ai opet slaži, kako znaš. Apelov konj (tako prozvaše Bošnjaci 


* Barun Apel je zapovjednik vojnički u Bosni i Hercegovini. 

željeznički parostroj) u pripravi je s kojih deset kola, pa sjedaj! 
Čim mi iz Broda, a ja se zagledao u ravnu Posavinu, ne bi li 
opazio koji vršak petrinjskih gora, tih susjeda sisačke ravnice, 
Ne, — Motajica je visoka i ispopriječila se, pa ne da ništa 
vidjeti, kao da hoće reći: «Sada gledajte samo mene.» — Stroj 
se raspuhao, pa kako vrijeme brzo leti, tako i.mi skoro mi- 
nusmo postaje Sijekovac i Novo selo, i eto nas u Derventu, 
vozeći se poljima i vrbicima baš uz tihi tok rijeke Ukrine. Tu 
i tamo projurismo preko opustjelih grobova naherenih ste- 
oćaka; * minusmo po koju krstovu košaru (kućicu), po koje 

čredo, pristavu i zaselak. Ravan lijevo, ravan desno, to je bo- 
 sanska Posavina, rodna što li žitom, što li šljivom. 

Derventa je znamenito mjesto; dosta trgovaca, samih do- 
brih znanaca sisačkom tržištu, a najpoznatiji je kući Šipuševoj 
veletržac Rustan beg Alibegović, zato odlučismo koji dan ostati 
tu, da mjesto razgledamo, a pri tom i vrloga bega posjetimo. 

Derventa se razvrzla što po ravnici, što po stranama 
humlja, a usredotočila se baš na ravnu vrhuncu, gdje se diže 
glavna džamija, pak red novijih kuća, dućana, među kojima se 
dižu kuće, magaze i dućan Alibegovićev. | 

Rustan begu, a i nama bilo je milo, što smo se sastali 
u Derventi, pa nas zabavio, što u svom domu, što li po čaršiji. 
Kava za kavom ređala se, fini duhan Trebinjac uz fildžane se 
nudi baš onako na tursku. Razgledavši se mi po Derventi, reče beg : 

— - Neka je svega, odvesti će Vas danas moji žeravi u 
novoj kočiji tamo do Plehana, da se razgledate s derventskoga 
i plehanskoga humlja daleko po bosanskoj i slavonskoj Posavini. 

Čestiti sin Rustan-bega dao upregnuti konje i mi poslije 
podne vrhom humlja derventskoga i plehanskoga uživali se 
dobrote begove: široku i dugu posavsku ravan i sve što se 
na njoj posmotriti može, tumačio nam vrli Uzeir-beg putem u 
Plehan, gdje svrnusmo u samostan bosanskih Franjevaca, da 
im na srce stavimo sabiranje narodnoga blaga. 


* Stećak — turski nadgrobni kamen ili drveni stupac. 

> Kod muhamedanaca nije običaj, da se putnici k domaćemu 
stolu prizivlju, već kad hoće, da koga posvema počaste, uza nj 
su čitavo vrijeme, dok boravi u mjestu, pa bilo i kod obroka, 
kako to učini Rustan beg i njegov sin nama u čast, iskazujući 
se pravim prijateljima, kakovi će biti Asim i Esad, dok ponarastu. 

Valjalo nam i Derventu ostaviti, pa mi slijedeći dan u 
jutro na postaju za Sarajevo. U kolima drugoga razreda opa- 
zismo dobro nam poznata generalnoga definitora svih naših 
redovnika, koji sada u Rimu stanuje. On je sa svoga zvaničnoga 
puta iz Galicije odlučio preći preko Bosne, Hercegovine, Dal- 
macije kući u Rim, pa nam sreća htjela, da se tamo do Ja- 
njića uz njega u poučnom razgovoru nalazismo. 

Krenuvši iz Dervente, želio sam samo, da postaju Vrhove 
minemo, kako bi se prije na visoku «Han Maricu> uspinjali, 
na koju se željeznica po pps (zmijolikim putovima) 
vere i penje. 

Među krasnim sdrjaninia livadama i šumom, evo nas na 
postaji Vrhovi, gdje se sa jugo-istočne strane Motajica završuje, 
pa ćemo sada svom silom pare po zarubima Motajice, dok se 
po beskrajnim zavojima ne popesmo na postaju Han Maricu: 

Na lijevo Han Marice okitila je krasna šuma jedan od 
brdeljaka, vele, da je u njoj katoličko groblje. — Vozeći se 
serpentinama, opažaš tu šumicu sad s lijeva, sad opet s desna, 
dok konačno ne prođeš samu postaju, spustivši se brzo bez 
svake pare prama Velikoj i Bop Eonu što se krije između 
povisokih brdina. 

Do sele zabavljala nas Motajica sa svojim brežuljcima, 
poljanama i šumama uz koje se kriju tu i tamo bosanska sela 
i zaseoci, a sada projurismo klanjcem,i eto nas uz obalu žive 
Bosne rijeke! Tu borme osjećaš u istinu, da si u Bosni, jer si 
ostavio za sobom brda i poljane s kojih si nešto vidio u rodni 
kraj, pa eto te u Doboju, u kom leži mnogo naših junaka, što 
su tu pali za vrijeme okupiranja Bosne (1878.). 

Doboj je danas dosta prijatna i živa varošica, u kojoj se 
stiče tuzlanska željeznica sa sarajevskom. Ispod stare gradine 

| 4 

na osamljenom brdeljku viđa se grolje, a u sredini toga povelik 
gvozdeni krst, gdje su ukopani naši hrabri borioci pali tu za 
vrijeme okupacije. | | 

Malo da nas u Doboju ne ostaviše, pa da se to i drugim 
ne dogodi, vrijedno je sada spomenuti gndašne dobojske kolo- 
dvorske uredbe. 





Kojih trideset koračaja iza kolodvora nalazi se svratište, 
kojemu se kad javljalo katkada zaboravljalo javiti, da će vlak do 
mala dalje krenuti, pa tako bilo i nama, te skoro da i nas 
kojih trideset putnika u Doboju ne osta. — Poljem, pa uz 
brdo, eto nas u Trbuku, a tako i dalje, dok se ne otvori «Ma- 
glajsko polje». | 

Godine 1886., kad: se prvi put tuda po Bosni odputih, 
zaustavih se na dulje u Maglaju, da ga pobliže upoznam; pa 
da čim god sada društvo zabavim, pričao sam im svoje do- 

življaje u Maglaju. — Boraveći ono u Maglaju, sjetiše me, da je 
u Bosni još jedno malo mjesto Maglaj na rijeci Vrbasu, dočim 
se taj zove «Maglaj na Bosni». Opazih već onda, da otkad 
je naša vojska ušla u Bosnu, počela su se nekoja mjesta i 
varoši u Bosni širiti i dizati. Maglaj na Bosni rijeci pripada 
još posavskoj Bosni, pa se od slavonskoga Broda do Maglaja 
može za šest sati željeznicom doći. — Maglaj postaje od go- 
dine 1878. sve to znamenitijim gradom u mnogo čemu. Grad 
stoji na vrlo zgodnom mjestu za vojskovođe osobito pako sada, 
otkada prolazi tik njega željeznica. 

«Maglaj na Bosni» zvao se nekad po narodnom pričanju 
«Straža», a to da je bilo u vrijeme, kad je grad Tešanj bio . 
glavni grad banovine usorske. U to doba bila je «Straža». 
veoma neznatno mjesto s malom tvrđom, koja je bila gradu 
Tešnju kano predstraža s jugoistočne strane. 

Kad je sultan Fati Mehmed udario na Bosnu, došao je: 
dakako i do banovine Usore. Poslije bitke kod Duge Brane 
(turski: Vranduk) tih jakih i tijesnih vrata iz nutarnje Bosne u 
posavsku ravnicu, bijaše Straža prva, koja je sultanu pala u 
ruke. Da bi mogao odatle udariti na Tešanj i ine gradove 
usorske banovine, učini Stražu glavnom točkom za svoje dalnje 
vojevanje. Straža postade poradi toga velikim mjestom, koje 
se sveđer širilo i mnogo veće bilo, nego današnji Maglaj. Sta- 
novnici kažu, da nije tomu davno, što je čaršija* na sadašnjem 
koritu rijeke Bosne bila; no da je te čaršije nestalo poradi 
toga, što je rijeka uvijek svoje korito baš kod Maglaja mijenjala. 

Kako je Straža dobila svoje ime «Maglaj», o tom pripo- 
vijedaju stari ljudi slijedeće: «Stražani» često zadirkivahu u 
»Gračaničane», pa bi kod svake prilike s njima šalu zbijali. 
Jedan će Gračanlija kano za odmazdu Stražanima: «Vaš grad 
«Straža» postao je doduše po milosti sultanovoj velik, no ipak 
ne imate u njem ništa drugo, već samu maglu. Vi mislite, da 
je magla pamuk, pa skačete iz vašega grada u nju, ali se ni- 


* Čaršija: trg — ulica, u kojoj su prodavaonice ili radionice. 
“že 

jedan ne vraća; — vi ste pravi maglajlije». — Eto odatle, 
vele, dobio je Maglaj svoje ime. Još i danas čuje se u narodu, 
kad netko na sreću u kakov posao uđe: «Skačeš kao Maglaj- 
lija u maglu. — 

Maglaj se razširivao sve do provale vojvode Eugena Sa- 
vojskoga, koji je na povratku iz Sarajeva i Visokog spalio i 
porušio grad. Od svega Maglaja ostala je samo jedna jedita 
kuća i krasna džamija «Kuršumlija» sa visokom munarom, na 
koju sam se i sam popeo nabrojiv 123 skaline do izlaza, s ko- | 
jega mujezin uči sabah, akšam, ičindiju i jaciju, izgovarajući 
koliko mu grlo podnese jutarnju molitvu : : 

«Alahu ekber ! 

Ešhedu en lailahe illelah 

Ešhedu enue Muhamede resullulah. — 
Hajji aiesalap! 


Hajji alelfelah! 
Eselahu hajrum mine nevsni.» — 


To isto uči o akšamu, ičindiji i jaciji, osim posljednjeg 


stiha, a cijela molitva glasi: «Bog je velik! — svjedočim, da 
osim njega drugoga nema; — i da je Muhamed njegov po- 
slanik. — Svaki živ na molitvu; — svaki to hoće; — ta mo- 
litva ljepša je od sna.» — Tako mi ju reče moj provodič 


Edhem Mula Abdić, kad mi bijaše tumačem po maglajskoj 
čaršiji, gdje imade mnogo raznih zanatnika i lijepih narodnih 
naziva za gospodarske i obrtne alate (oruđe). 

Godine 1886. bijaše u Maglaju 727 kuća s 3.210 sta- 
novnika, i to: 2.828 muhamedanaca, 176 pravoslavnih, 165 
katolika, 39 židova austrijanskih i 2 protestanta. 

Kako svi bosanski gradovi leže tik planina, tako se i 
Maglaj stere tik ispod ogranaka Ozrena brda; dapače više je 
kuća na humlju, nego ispod njega. Što ima kuća na otvorenom 
i ravnom polju, to su više turski posjedi, u kojima stanuju 
kršćani, — a tomu je razlog: Turčin gradeći kuću, uvijek je 
nastojao izabrati takovo mjesto, gdje je bio bar s jedne strane | 
zaklonjen, dočim je s druge strane sve tako udesio, da se može | 
iz svoga dvora braniti od svakoga napadaja. 

Maglajci potiču iz starih porodica Uzeirbegovića i Šir- 
begovića. Za moga boravka u Maglaju bio je načelnikom Mustaj 
beg Uzeirbegović. 

Građani bave se trgovinom domaćih i inozemnih pro- 
rabe a uz to i poljodjelstvom. 

Maglaj je na podnožju brda Stražbe, Teferića, Obješenika, 
Kujundžače i Orline, a to su ogranci Ozrena. — Pred Magla- 
jem prostrlo se dugo i oširoko plodno polje, a onda se opet 
nižu Suprotni. ogranci Crnog Vrha, i to: Šikola, Misurići, Žagar, 
Ivanlije i Poljice. — 

Obazreš li se s gradine na sam Maglaj, udari ti u oči 
pet džamija, a uz to posagradilo se do danas i više snažnih 
kuća za urede i škole. Što putniku osobito u oči pada, jest uz 
lijevu obalu rijeke četverouglasta ograda, a u sredini nje krst, - 
oko kojega leže husari, koji su zajedno sa svojim vrlim čas- 
nikom grofom Korinskim kod Maglaja tužno izginuli. — Tamo 
na lijevo od mosta umah za posljednjom kućom, nađoše ne- 
dužni i vjerni svomu kralju junaci hladni grob ' 

U Maglaju postajali su za' vjersku naobrazbu i prije mej- 
tefi (početne muhamedovske škole); nu poslije zauzeća Bosne, 
otvorena je narodna pučka škola i uz nju ruždija — U mu- 
hamedanskim početnim školama sjede učenici na podu, jer tu 
neima klupa. Učitelj sjedi na minderu (slamnjači), te uči; a 
djeca, kad odgovaraju, dođu sve po dva pred učitelja, pa pre- 
krstivši noge, sjednu na pete, i tako. odgovaraju glasno na 
hodžina pitanja. — Maglajci od starine ljube naobrazbu, pa se 
desilo da sam našao u maglajskoj narodnoj školi u drugom 
razredu oca, a sin mu je iste godine Po prvi razred iste 
škole. — | 

Isprekrižavši Maglaj radi narodnih naziva, s kojima se 
maglajski obrtnici i gospodari imadu razloga ponositi, uđoh k 
Adhemu na mrku kavu,* gdje sam našao više efendija, a jedan 
između njih zabavljao se s mladim sokolom na ruci, pa ga pri- 


* Turčin veli kahva. 

uČa0 lovu, kako je to nekoč običajno bilo po svoj Europi. Re- 
koše mi onda, da su dva brda u blizini, u kojima se ti so- 
kolovi gnijezde; nu s jednoga brda, da su osobito poučljivi, 
pa kad se jednom u lovu uvježbaju, sigurniji su od puške za 
hvatanje prepelica. — Htio sam već zaključiti moje sabiranje 
riječi u Maglaju, kad me provodič sjeti, da bi valjalo jošte k 
jednomu šavcu proći, jer kod njega će biti što čuti i vidjeti, 
— pa hajdemo. | 

Kad sam stupio u šavnicu, predstavi me moj vodič maj- 
storu i mi dakako sjedosmo do majstora na pod. Sad ću ja: 

— Što sve šiju bosanski šavci ? | 

— Šiju gunjce, ćurdije, ječerme, libade, džemadane, šku- 
teljke, dimije, poture, šalvare, tozluke, pačaluke i stotinu dru- 
goga narodnoga odijela. 

— Pa kako sve znate šiti? 

— Mi šuvalimo, zaomuzujemo, gajtanimo, jemčimo (jam- 
čamo), zrnčamo, koltučimo, ildišemo; a ječerme i zlatom izve- 
zene džemadane gajtanimo puhvicama i ilike prišijemo. 

— Reci de mi, kako i u što se sve odijeva: Bosanac? 

— E, pa vidiš ga, kako je odjeven! 

Jest brate, ali on od svega odijela ne treba, a možda i 
ne može imati; pa napokon netko je prostije, a netko opet 
finije odjeven. | 

— E, tako ti veliš, pa da ti sad ja rečem: Čovjek ustaje 
u košulji i u gaćama, a je li hladno, obuče poture ili šalvare, 
a one mu sežu sve gore do pasa; zatim će obući ječermu, 
alađanu, oli ćohanu; sada gunjac ili libadu (haljica bez krzna), 
a dobra je i čurdija s krznom. Tko je bogatiji i gizdaviji, obući 
će zlatom navezeni džemadan; nataknuti će na noge sandale 
(nanule) oli opanke, kondure, kako već tko ima. Na glavu metnut 
će fes ili oviti turban; opasat će se još ridom, pasom, čeme- 
rom. Kad se tako spremio, to mu je uzeti abdest (oprati si 
zube, nos, noge, ruke) i otići u džamiju klanjati, ili ako si krst, 
u svoju crkvu na molitvu. 

— Čuj del Opazih jošte gdje tesnije, gdje ME prostra- 
nije poture; kako to?» 

— To ti je, kako tko hoće, a opet je i to, da ti nijesu 
kod svakoga terzije (šavca) jednako dugi aršini, pa zato gdje 
“ tjesnije, gdje prostranije poture. Naš terzija, treba li aršin, 
lasno si ga nađe u svakom grmu. On odreže prst debelu šibu 
ljeskovaču, zahvati ju pri jednom kraju pešću izpruživši još 
samo palac, pa pita: 

— Gdje si rasao? 

— U goni! 

— Tko te brao? 

— Majstor! 

— Zašto? 

— Za aršin! 

— Je li još za što? 

— Jok! 

— I tako za svakim pitanjem, a isto tako za svakim od- 
govorom meće pest za pešću, pa je li veća pest, veći i aršin, 
a koliko aršina čohe dosta za poture, to je naša. 

— Pokaži de mi tvoj aršin. 

— Evo ga na. 

— Je li taj štogod duži od drugih? 

— Bit će, da je dug kao i oni po cijelom Maglaju, a 
kraći lje nije. 

— Kakovi su to znakovi i razdijeli po aršinu? 

— To su urupe, a svaka urupa ima četiri grčha. 

Tako me 1886. zabavljahu maglajski obrtnici sa. svojim 
nazivljem, a ja sam to sada ponovio, da društvo pozabavim. 

Od Maglaja prama Vranduku zalazasmo u sve to veću 
uzinu među one visoke planine, odakle se 1878. sjedne oglasio 
turski top, ali mu se brzo sa susjedne glavice odazvaše naši 
topovi, i Vranduk skupa s tvrđom za kratak čas bio je u ru- 
kama naše vojske; otvorena su vrata u srce Bosne! 

U toj uzini gorskoj šumom šumi rijeka Bosna; teško joj 
bilo, dok si je među tim gorama pravac prodrla ; željeznička pruga 


S. od 


tuda ili nikuda tik rijeke mogao bi ju sa željezničkih kola šta- 
pom dosizati, a do rijeke lijevo i desno diže se strma gora. 
Pruga željeznička tu i tamo suzila se među rijeku i pećine, rekao 
bih: «Sad smo na kraju svijeta!» A kad tamo: za malo časa 
postaje svjetlije, — gore se ponešto rastavljaju, vrhunci gora 
žute se klasjem, a mi u dubljini po debelom hladu brzamo, i 
eto među brdinama huma, a na njemu tvrđava Vran d ku, 





pemamu 


s ono nekoliko prokielih krovova, što se nanizaše ispod Vran 
duka, toga ključa nutarnje Bosne. 
Za pol sata bijasmo već u Zenici, gdje se 0 ) podne staje 
i ruča. Ta mi je varošica ostala u živoj uspomeni od 1886., 
kad ono došavši iz Travnika, moradoh od beledije kotarskoj 
“oblasti, gdje me o svem i svačem raspitivahu i jedva putnicu. 
prebilježiše, pa hajde još jednom na belediju (magistrat). Na 
belediji našao sam sada dva uredovnika, koji su na brzu ruku 

ručali, držeći svaki njih pod pazuhom somunić simita (bijela 
kruha), pa drapajući palcem i dvijema prstima kruh, umakahu 
ga u zdjelu, gdje je plivalo pećenje; i onako umočene zalogaje 
nosahu k ustima; — na posljetku raskomadaše prstima i meso, 
pa ručak gotov. 

— Što si opet došao? zapita me jedan od one dvojice. 

— Ne znam zašto, samo mi rekoše, da amo dođem. 

— Je li tefter potpisan ? 

— Jest. 

— A ti idi, kuda te je volja. Ja odoh put Sarajeva. — 

Od Zenice do Sarajeva ima deset željezničkih postaja, a 
prva od njih jesu Janjići, gdje se rastadosmo s prečasnim ge- 
neralnim definitorom,* koji je odatle proslijedio Travnik i dalje 
na kolima. Janjići su danas malo mjesto naprama dobi 1303— 
1466, kad je tu bilo sjedište djeda bosanske crkve. U zaleđu 
Janjića lakim valom kao po stubama od škriljevca spušta se 
tiho dostojanstveno rijeka Lašva u rijeku Bosnu. Odatle većim 
dijelom brzasmo sve uz rijeku, pa ćemo tamo za tri sata u 
Sarajevo banuti, nu prije još malo stati u Gori i Kakanju kraj 
potoka Ribnice, gdje je vojvoda Sanđal 28. prosinca 1423. 
izdao pismo, da je primio od Dubrovčana za nešto jaspre. Za 
Kakanjem eto Dobrinje, a poslije ove znamenito obrtničko Vi- | 
soko, gdje se smjestiše glasoviti bosanski tabaci (kožari). Još 
samo Podlugovi, Vogošća, Dvor, Ilidže, Crnotina i mi smo na 
sarajevskom ravnom polju. Ostavismo gore, a i. rijeka Bosna 
zamakla je na stranu. Zabavljasmo se putem što lijepim .kra- 
ojevima, što žubornom rijekom Bosnom, te bujnom prirodom, 
pa stigosmo na sarajevski kolodvor. — Tu ima gradskomu 
stražaru predati svaki svoju putnicu, a dan prije nego ćemo 
iz grada, valja nam poći na belediju, da si opet svoje isprave 
izvadimo: — Sarajevski je kolodvor daleko izvan grada, pa 
zato, tko se želi u grad odvesti, eto. mu tramvaja, eto mu i 
kočija iz svratišta. Nas dvojica ukonačit ćemo se u svratištu 


* Generalni definitor == nadziratelj samostana. 

«Europa», a da bude manje brige s prtljagom, izabrasmo fija- 
kera, pa za 20 časova projurismo kroz glavnu ulicu «Cemalušu» 
u središte grada, — i eto nas u svratištu. 

Prostrana sarajevska svratišta, uređena sasvim na evro- 
pejsku, ničim te ne sjećaju na orijentalnost, s toga, čim si 
putnu prašinu stresao sa sebe, isprekrižaj čaršiju i ostale dije- 
love grada, pa ćeš još svakim korakom u Sarajevu zamijetiti 
orijentalni ukus, makar se grad silno na zapadnu preobrazuje. 

Glavna ulica Cemaluša, u kojoj je milovidna zemaljska 
kuća i prvostolna crkva, koje je sagradio naš zemljak J. Van- 
caš, s mnogim zgradama i uredbama, sjeća te na zagrebačku 
Ilicu od kolodvora do Jelačićeva trga; dakako, kakova je Ilica 
bila pred mnogo godina. 

Poznavajući Sarajevo od 1886. nije nam trebalo vodića, 
već se nas dvojica sutra-dan popesmo na brdo Jekovac, da. 
moj suputnik razgleda položaj grada s visine. Sarajevo, raz- 
dijeljeno rijekom Miljackom na dvoje, uleglo je među visoka i 
dosta prazna brda: Babin zub, Čolina kapa, Veliki Hrvatin, 
Vratnik, Bakija, Grdun, Trebević i Hum. 

. Sarajevo leži 700 metara nad morem, a tik grada na 
južnoj strani diže se Trebević 1:700 met. u visinu. Veći je 
dio grada zahvatio ravnicu, ali jedna trećina bit će ga po pri- 
dignutom humlju. 

Sarajevo je zaklonjeno od istoka, juga i sjevera, a prama 
zapadu, odakle dolazi željeznica, pukla je ravnica sve tamo do 
Igman planine, ispod koje izvire rijeka Bosna. 

Grad danas broji preko 6000 kuća, među kojima se po- 
nosito diže nova rimokatolička prvostolna crkva, — grčko- 
istočna crkva; zatim džamija Atik Ebul Feth (careva džamija), 
gdje se obavljaju najveća muhamedanska bogoslužja; Gazi 
Husref-beg-džamija najljepša je i najbogatija u Sarajevu. 

A tko da sada imenuje još stotinu drugih što zidanih, 
što od drva sagrađenih džamija, što su svoje kule i minarete 
podigle nad ostale zgrade, da ti se čini s povisoka Jekovca 
kano da je od posječene šume ostalo još do stotinu jela, a to . 

su tornjevi i minareti. Ističu se tu i velike vojarne na Jekovcu 
i dolje kraj Miljacke; krasna zemaljska kuća, zapovjednikov 
konak, bolnica, konvikat za učiteljske pripravnike, šerijatska 

Begova mošeja sa urom u Sarajevu. 


nova škola, vojnička čitaonica, tvornica duhana, kolodvor i ko- 
načno svratišta, te više trgovačkih kuća. — Desnu s lijevom 
stranom grada spajaju mostovi preko Miljacke, koja je duž 
grada pročišćena i baš ukusno obzidana. | 

Sarajevo imade još važnijih točaka, kao: Franje Josipa i 
Rudolfova ulica, Ferhadija, Hiseta donja, Konak, Bentbaša i 
Čaršija. Osim toga imade i nekoliko predgrađa, kamo građani 
smjestiše svoje kmetove, a konačno imade mjesta za teferiće 
(izlete), kao: Koševa na potoku Moštanici, što dolazi iz gore 
Borije, i više drugih. | 

Sarajevo je bilo prije razdijeljeno na 97 mahala, te imalo 
; 248 ulica 1 trgova. Svaka mahala imala po dva imena, jedno 





Šerijatska škola. 


je ime narodno, a drugo onoga, koji je u mahali džamiju sa- 
gradio, tako mahala: Abdul-Halife - Rudaković; Bali Zade, 
Mehmed-Sumbul; Davud Čelebi-Nateguša; Kjosi Sinan — Lu- 
čevica ; itd. 

Prije pet godina bilo je u Sarajevu 26.268 žitelja, a od 
ovih bilo je tu 15.787 muhamedanaca, 4'430 pravoslavnih, 
3:326 katolika, 2.618 židova (najviše španjolskih), 106 inovjeraca. 
Zapadni dio grada brzo se preobrazuje, jer se tu najviše gradi, 
a što se gradi sve je skoro po ukusu zapadne kulture. — 

Istočni i južni dio grada zadržao je jošte prilično prijašnju 
sliku s istočnim ukusom gradnje. Grad je većim dijelom pločama _ 
nabit, a u novije doba uređuju se ulice po ukusu naših gra- 
dova. Turski vodovod zamjenjuje se novim. — Sarajevo je 
pročišćeno danas od klateža, pasa i mnoge nečistoće. U gradu 
je potpuna sigurnost za život i imutak. Klatež, sumnjivci i tatići 
stranom su ubilježeni, stranom naslikani, te na veži beledijskoj 
možeš svaki dan razgledati izloženu zbirku tih nesretnika. 
Rekoše nam, da veći dio sumnjivaca mora u beledijskom za- 
tvoru prospavati, osobito za vrijeme većih vašara. Bijasmo u 
prilici vidjeti, kako se gradsko zastupstvo i poglavarstvo brine 
za sirotinju. Deseći se pred gradskom kućom, vidjeli smo, 
kako izlazi sirotinja, koja je nosila za sebe i svoje po jedan 
ii dva somuna kruha, a rekoše nam, da to tako svake godine 
biva po više puta, osobito u svečane dane imendana i rođen- 
dana Njegovog Veličanstva Franje Josipa 1. 


Uredbe trgovine i obrta dosta se razlikuju od naših. U 
Sarajevu postoji velika čaršija, kakove nema više tamo do Cari- 
grada. U 32 ulice križom isprekrižane, smješteni su trgovci i 
obrtnici u 1000 daščara. Od zapadne strane dolazi kroz Ce- 
malušu na čaršiju povrće, voće, grožđe, — i to umah pre- 
kupljuju španjolski židovi, koji su poređani na ulazih čaršije. 
Za ovima je u jednom sokaku sam terzija. Tu vlada tišina, je- 
dino što ju prekida tu i tamo koji kalfa, kada utiju* brzo spusti 
na basađak. Po dva, tri i četiri šavca sjede na podu u daščari, 
a na čefenku vidi se koji komad iskrojene ili poređane gotove 
robe. — U drugom sokaku sami su sandalari** i kondurdžije.*** — 
Tu se tuče džon, nabija kalup, rašpa drvo za nanule, cvekovi 
pribijaju, čisti se i obrezuje. 


* Utija = krojačko gladilo. — Basađak == Mokra krpa na suknu, 
po kojoj šavac vuče gladilo (utiju). 
** Sandalar == majstor, koji pravi sandale (obuču, koja sastoji od 
drvena poplata i odozgor dva poprijekca od kože). 
*** Kondurdžija pravi kondure = čižme sa sarama, 

U trećem sokaku tiho sve; — mislio bi: tu se ne radi, 
ali kad bliže, a to gdje po dva, gdje po tri i četiri momka 
sjede u maloj daščari, a među njima niski komin, te ispod 
komina mali mjehovi. Nitko ni riječi, već svaki vadi iz lončića 
na čiftu komadić rastavljena zlata, te izrađuje: prstenje, trna- 
klije, * burme, šljevke, kabaraše i bademe, upotrebljujući pri tom : 
egendač, kalem, srmenčeš, brumlije, grizilije i osjeklice. — 
Sarajevski kujundžija (zlatar) ima malo alata, ali zato vještije 
ruke za onako krasno izrađenu zlatninu. 

U četvrtom sokaku čuješ buku, klepu lupanje; nitko živ 
te ne čuje, pa da se razdereš. Tu su kazandžije (kotlari). Svi 
su jednaki, pa nema zamjere, ako te majstor ne čuje, kad ga 


što upitaš. 

Tamo dalje remenari i sedlari; — opet jedan do dugoga 
— I tako redom kroz svu niji u svakom se sokaku posebni 
obrt tjera. 


Na radionicama nema čelenka (cimera) niti napisa. Majstor 
sjedi lulom u zubima pred kalfama i dočekuje mušterije. Čar- 
šija je vazda puna ljudi, koji od čefenka do čefenka stupaju i 
željenu robu na oči pribiru. Prolazećima ne dovikuju majstori, 
ne zovu je k sebi, već gdje se komu što svidi, tamo i pogađa, 
a kako mu se tu zacijeni roba, tako će ju svaki u tom šoru 
cijeniti, jer vele: «Jednaka roba, — jednaka cijena.» 

Radionice su otvorene svaki dan osim blagdana do zalaza 
sunca, dočim veliki bezestan (bazar razna platna) otvara se 
samo na neke dane u tjednu. 

Duhan 1 kava ide cijeli dan od sika do ruku; u obro- 
cima prolaze pekari s dugim daskama na glavi, na ADA su 
poređani hljebići, vičući: «simita, simital» ili «vruć jel» — 
Po tri, po tri krajcara! Kalfa kupi za tri krajcara kruha i po 
jedan krastavac ili režanj karpusa, pa je pritišio obrok; samo 


* Trnaklija, burma, šljevak, kabaraš i badem, to su vrste prstenja. 
Egendač, čift, kalem srmenčeš, brumlije, grizilje, osjeklice (klješta), to je 
zlatarski alat. 

da mu je jošte mrke «kahve»* i trebinjca duhana dva tri pr- 
stovjeta,** pa zadovoljna krajina. | 

Tko na brzo čaršiju prođe, — rekao bi mirne duše: «Ti 
su ljudi puka sirotinja; ta od robe nije mnogo što vidjeti.» — 
Dakako, kod nas se mušterije privlače k lijepo izloženoj robi, | 
a u Sarajevu se lijepa i bogata roba čuva u magazama, pa se 
tek što god malo izloži, a zapita li mušterija šta bolje i finije, 
donese majstor iz magaze najfinije stvari. 

Godine 1886. sabirući po sarajevskoj čaršiji narodno na- 
zivlje, uputih se tu u mnoge uredbe; mnogi krasni izraz zabi- 
lježih, a sve je to lakše bilo, pošto me je opće obljubljeni 
upravitelj muzeja dr. C. Truhelka najuglednijim majstorima pre- 
poručio, inače oni ne bi bili imali kad da se sa mnom bave. 

Boraveći tako jedno poslije podne na čaršiji, skoro da me 
nije bujica odnijela. A zašto? — Čaršiju su Sarajevci vrlo vješto 
u brzi čas čistili: Sve su ulice cijele čaršije nagnute prema 
Miljackoj. — Na istočnoj strani je na vrh brijega potok Mo- 
. štanica, pa bi se gore otvorile splavnice, a čovjek bi iz svega 
grla zaviknuo: «Voda! voda!» — U tren oka, sve je poskakalo 
u svoje daščare, a koji su mimo prolazili, sklonili se na stube 
i čefenke, — nu sad je bilo što i vidjeti: iz svih daščara ba- 
caju se olupci od krastavaca, odresci kože, latka, platna i sve 
što je u daščarama suvišno bilo. Za tri časa voda je prestala 
teči; ona je odnijela otpatke, pročistila do Miljacke svu čaršiju, 
kojoj se sad kaldrma poput sira zabijelila. 

Otkad je Bosna i Hercegovina zaposjednuta, trguje i trži 
se i izvan čaršije posve onako, kako je to uobičajeno po cijelom 
zapadu. Trgovci i obrtnici traže raštrkana mjesta, koja su na: 
udarcu narodu, pa prodavaju svoju robu uz cijenu, kako naj- 
bolje mogu. | | 

Danas je sarajevska čaršija malo ne u sredini grada, nu 
kako se grad širi sve bolje prama zapadu, ostat će čaršija za 
koji desetak godina možda daleko za središtem grada. 


* Kahva = kava (turska mrka kahva). 
** Prstovjet -- što mogu s trima prstima zahvatiti, to je «prstovjet» 

Moj je suputnik htio još jednom pregledati položaj Sara- 
jeva s jednoga od najviših brda, pa se za zapada sunca popeo 
na »Babji zub«. Ne mogavši ga ja slijediti, pratile su ga moje 
oči s prozora našega stana. Vješto se moj mladi suputnik popeo 
baš na vrh gore, a ja ga jedva i razabrah na onoj visini; nu 
za jedan sat, eto ga, sretno se povratio i pričao o krasnom 
vidiku. 

Upoznavši se s vanjštinom grada, htio sam, da obojica i 
nutarnje znamenitosti grada razmotrimo i ujedno, da se dosto- 
janstvenicima i prijateljima najavimo, pa da pogledamo zname- 
nitije hramove, zavode i zgrade. Nova prvostolna crkva bila 
nam je u blizini, pa ćemo odatle otpočeti svoje razmatranje. — 
Zadivila nas je ta božja kuća srednje veličine svojim slogom, 
svojim nakitom, čemu su toli zemlja, koli nadbiskup, kaptol i 
ini prijatelji doprinijeli. Kolika razlika! Godine 1886. slušah na 
15. kolovoza propovijedati nadbiskupa u malenoj crkvici, što 
ju je hrvatski dobrotvor A. Vranicani u Sarajevu dao za 1000 
dukata sagraditi, a sad evo hrama dostojna dične zemlje, u 
kojem ti se srce razblažuje, a duša k nebeskim visinama uznosi. 

Krasna je također crkva grčko-istočnih sljedbenika, za 
koju se 40.000 dukata izdalo. Kad ju ono prvi put u Sarajevu 
posjetih, našao sam tu djevojku, koja mi je pokazala ulaz, pa 
kad stupih unutra, bio je tu paroh, koji je upravo kod vrata | 
preuzeo novorođenče od kumova, te ga na rukama uz glasnu 
molitvu pred žrtvenik sv. Bogorodice nosio. Razgledah nešto 
misna ruha i nutarnji nakit, pa izađoh iz crkve, a ono evo opet 
djevojke, pa će me upitati: 

— No, je li lijepa? 

— Jest, lijepa je. 


— E, pa hvala ti! — Pomislih u sebi: mora da je to 
njezine sljedbe crkva, pa joj godi, što se stran čovjek u nju 
zagledao, u njezin ponos. — Tako valja! | 


Na čaršiji pokazah suputniku Gazi Husref-begovu-džamiju, 
koja je 1886. ponovljena i sada jedna od najljepših i najbo- 
gatijih .u Sarajevu. Ta je džamija najstariji spomenik nekadašnje 

moći i slave turske u Bosni. Husref-beg i njegov sluga i danas 
leže u grobnici, što je poput niskih soba na prostoru do dža- 
mije sagrađena. Pred grobnicom ređaju se poslužnici, koji za 
gotovu paru (novac) pokazuju sarkofag silnoga nekoć Husref_ 
bega i njegova vjerna sluge. Zirnuvši u grobnicu, opazismo 
povisok grob prekrit zelenim Suknom, a čelom glave begovu 
čalmu. Umah dalje u drugoj sobici eto opet groba vjerna sluge, 
ali nešto niže postavljena i manje urešena. Dalje od grobnice, 
upravo pred džamijom krasna je česma, gdje muhamedanci 
uzimlju abdest (peru noge, ruke i lice) prije, no u džamiju ulaze. 
Htjedosmo u džamiju unići, ali da, valjalo je prije obuću svući, 
jer se u cipelama ne smije unići; nu kako u novije doba 
mnogo znatiželjna svijeta u Sarajevo dolazi, pa da se stranci 
i inovjerci ne moraju izuvati, imade crkovnjak za strane posje 
titelje posebne papuće, što je preko obuće priveže, — i tako 
možeš u džamiju unići. Tako obuveni uđosmo i mi u džamiju. 
Što je po istočnom ukusu u džamiji lijepa, to se tu prilično 
vidi. Čurs ili mjesto za hodžu sprijeda je poput okrugla otvo- 
rena ormara. Nad tim je, rekao bi, ruža prekrasnih boja, oda- 
vajući u cijelosti ono istočno skladno šarenilo. Lijevo i desno 
čursa ide se po stubama do uzvišenih mjesta poput propovije- 
daonice; svod je u slici kupule išaran opet na svoju. Što još? 
U sredini džamije visi svjetionik, zauzimljući svojim prostorom 
bar trećinu džamije. Nad glavnim je ulazom pjevalište, gdje je 
mjesto mujezinu, koji hodži odgovara ili pjeva; po podu su 
prostrte rogožine, a svetište je pred čursom odijeljeno jarkom 
u što smo vidjeli stavljati obuću, što su je muhamedanci sobom 
u ruku donijeli, ako je nijesu već prije pred ulazom ostavili, 
te ušli u džamiju bosi ili u čarapama. Po stijenama vidjeti je 
turskih napisa i raznih šara. Muhamedanac, dolazeći na mo- 
litvu, okrene se prema čursu, pa podignuvši otvorene šake 
k ušesima, pogladi se objema po obrazu, a za tim naklo- 
nivši se glavom, upre se rukama o koljena, te malo za tim 
klekne, a konačno sjedne na pete, držeći ruke spružene do ko- 
ljena; nu naskoro opet klekne, pruži se naprijed i sagne čelom 

do zemlje; za malo opet kleči, a konačno se digne i stoji. — 
Kod skupnog klanjanja ponavlja se više puta sve to u tren oka 
bez ičije komande u najvećoj tišini. U prikrajku džamije opa- 
zismo još prije skupne molitve hodžu i pred njim u polukrugu 
sjedeć podvitih nogu preko dvadeset mladića. Glasno i sve 
glasnije je hodža stavljao pitanja, a borme još su glasnije mla- 
dići odgovarali; mišljasmo u prvi čas, da se prepiru. 

Izašavši iz džamije, odriješio nam je crkovnjak papuče, 
a mi mu pružismo bakšiš (nekoliko novčića dobre ruke). Vanj- 
štinom je velika Usref begova džamija u obliku kupule s pre- 
dvorjem, a melčet (munara — toranj) je visok kao i džamije 
Atik Ebul Teth (careva džamija), ali je svakako širi. 

Da se upoznamo s prirodnim blagom Bosne, posjetismo 
krasno uređeni muzej, gdje smo po zastupnicima bilja i živo- 
tinja mogli razabrati, što sve po bosanskim i hercegovačkim 
vodama, livadama, lugovima, dragama i gorama živi i hoda; 
što sve tuda raste, cvate i miriše. Našli smo tu mnogovrsne 
rude i kamenje kano zastupnike onoga silnoga blaga, što se 
po Bosni i Hercegovini pod zemljom krije. | 

S velikim se interesom zabavljasmo motreći tu starine, 
što su na raznim mjestima Bosne i Hercegovine nađene; za- 
nimala nas tekstilna bosansko-hercegovačka umjetnost; lijepe 
radnje, prikazane na kovinama, sve po narodnom ukusu. Toliko 
Bošnjak, koliko i Hercegovac krasna je talenta, pronicava duha 
za izvađanje svojih originalnih motiva, prikazanih na platnu i kovu. 

Pružila nam se prilika stranom da posjetimo, stranom opet 
da dočujemo za sarajevske učevne zavode, po kojima putnik može 
predstaviti sebi duševni napredak i smjer za kojim toliko grad 
Sarajevo, koliko okupirane zemlje teže; pa bilježimo: U Sara- 
jevu postojali su već 1890. slijedeći učevni zavodi: Velika gi- 
mnazija, a skoro za tim otvorena je i tehnička škola ; učiteljska 
škola s tri tečaja i do iste konvikat za mušku mladež i vjež- 
baonica. Ženska učiteljska škola; bosanska djevojačka osmo- 
razredna škola; njemačka osmorazredna škola: sve je to kod 
sestara »Božije ljubavi«. 
: * 

Trgovačko-obrtna ženska škola; bosanska osmorazredna 
djevojačka škola; mješovita škola kod milosrdnih sestara. Škola 
mis Irbi Jonston. Djevojačka gradska sedmorazredna škola; 
srpska gradska dječačka i djevojačka škola; srpska privatna 
škola; njemačka škola; njemačka škola austro-ugarskih izrae- 
lićana. — Po dobroti vladina savjetnika K. H&rmana bilo nam 
je dopušteno razmotriti u mahali Bistriku tkalačku i cizelirsku 
školu; u prvoj razno platno, u drugoj zlatnom i srebrnom žicom 
kite noževe, balčake, posuđe i razne galanterijske* predmete 
izrađuju. Osim toga imadu muhamedanci posebice svoje mejtefe 
(početne vjerske škole); ruždije (vrst više pučke škole) ; medrese 
(turski klerikat) i visoku šerijatsku školu, gdje se muhamedanski 
slušatelji pripravljaju za hodže i kadije; zabavljeni zato višim 
vjerskim i pravnim naukama. — Nas su posebice zanimala oso- 
bito dva zavoda: učiteljska škola s konviktom i šerijatska škola, 
zato o njima potanje. | 

Trorazredna učiteljska škola imade uza se krasan internat**, 
u kojem je prostora za 50 internista ***, sve sami štipediste, 
stranom vladinih, stranom vakufskih (muham. crkveni imetak) 
i obćinskih štipendija. Internat ili kako ga tamo zovu kon- 
vikat, lijepa je dvokatna zgrada. Prizemno je ravnateljev stan, 
pisarna i ostale k stanu nužne prostorije. U prvom je spratu 
blagovaonica, soba za slobodne zabave, velika spavaonica, bol- 
nica, rezbarnica,' umivalište i spremnica. 


U drugom spratu učevna soba, džamija, spavaonica i umi- > 


valište (abdest).. 


U dvorištu je gospodarska zgrada razdijeljena na radio- | 


nice, gdje se pletu košnice, izrađuje razno manje oruđe; tu su 
prostorije za gojenje svilaca i spremnica oruđa. Tu je i me- 
terološka postaja; u bašći je opet pčelinjak, dočim je na po- 
sebnom mjestu gombalište i kupalište. Na gombalištu su svaki 
dan vježbe, a kupati se učenici moraju u zimi i ljetu. 

* Galanterijska roba = ukusna roba. 


** Internat == zavod, gdje mladež svu obskrbu imade. 
*** Internista = mladić u obskrbnom zavodu, 

U konviktu paze na red: Ravnatelj, nadstojnik i dva duk- 
tora iz III. tečaja; osim toga postoje u zavodu tri sedmičara, 
koji s prednjaci (duktorima) sastavljaju jestvenik za cijeli mjesec. 
U zavodu su dva kuhara i više sluga. Vlada troši na internat 
godišnje preko 12.000 for. 

U zavodu su praznici: Blagdani, petak, te subota poslije 
podne za odmor, i jedan sat exkursija. — Učenicima stoji na 
raspolaganje velika knjižnica od 900 djela vrijednih preko 
1100 for.; osim toga uređuju učitelji internatski list »Književni 
pupoljci« prozaičkoga i pjesničkoga sadržaja. Pučke su škole 
proviđene knjigama, što je napisao vladin tajnik Ljuboje Dlu- 
stuš za bosanske i hercegovačke pučke škole prama osnovi 
zemaljskoga školskoga odbora, u kojem, među ostalima, djeluje 
dični pjesnik fra Grga Martić i vladin savjetnik, sada načelnik 
grada Sarajeva Mehmed beg Kapetanović. 

Godine 1888. sagrađena je šerijatska škola za 140.000 for. 
U Sarajevu nije, a valjda i ne će biti više ni jedne takove 
zgrade, kao što je ta šerijatska škola s internatom. 

Na zračnom brežuljku baš na uglu Hrgićeve, Čemerinove | 
i Buslakovićeve ulice, sagrađena je u arapskom stilu, iz vana 
žutim i crvenim pasovima bojadisana, krasna i velika zgrada, 
u kojoj se pitomci pripravljaju za hodže i šerijatske suce (ka- 
dije). Dođeš li na stepenice, koje vode na glavna vrata, opazit 
ćeš nad njima zlatnim slovima turski natpis, kojim se muha- 
medanci zahvaljuju Nj. Veličanstvu na tom prekrasnom daru. 
Nad natpisom je veliki kružni prozor, a nad ovim napisana je 
rečenica iz korana, koja nalaže šerijatskim Sucima, da narodu 
pravo sude. Uđeš li na vrata, eto ti dva četverouglasta stupa, 
što drže glavni dio zgrade; umah za tim zaređalo je dvadeset 
dorskih valjutastih stupova od kamena tesanih, a ti drže dva- 
 desetčetiri svoda, ukrašena raznim bojama. Ispod svodova je 
otvoren trijem, koji je aslaltiran s tučenim kamenom i ce- 
mentom (kajom). U sredini zgrade je dvorište, a u sredini toga 
vodomet u krasno isklesanom okruglom čanku. Voda pada u 
čanak u slici turbeta, a odatle na šest cijevi (lula) u drugi veći 

prostor. Po stepenicama na zavoj dolazi se u ravnateljnicu. Kao 
što je cijela zgrada veličanstvena, te sjeća na palaču kediva u 
Kairu, tako je i ravnateljnica poput kedivove odaje skupocjenim 
prostiračima i dušecima iskićena. Malo dalje je zbornica, u 
kojoj je pod prekrit zilijama i povisokim šecijama, a te su 
prekrite crvenom ćohom. U sredini je stol, prekrit zelenom 
ćohom, a naokolo su smještene stolice, obučene u crvenom 
baršunu, dočim su do zidova poređani dušeci. Strop (tavanice) 
je ukrašeh divnim bojama, rekao bi: Nebeske duge preplele su 
plavetni svod. Do zbornice slijede razredi (dvorane) i tamo 
. dalje blagovaonica. | 

Lijevo je od glavnog ulaza, gore nad razrednim sobama, | 
džamija s arapskim natpisom, pa odatle prođeš kroz ova i ona 
vrata i stepenice i eto te “u internatu šerijatskom; eto pred 
tobom opet četverouglasto dvorište (vestibul), ukrašeno klinker 
taracom. Sobica do sobice, a u svakoj malen krevet, ormar za 
rubine, stol, stolica, svjetiljka i čaša za vodu; to su učeničke 
Ćelije, tu stanuju budući kadije. U svakom je uglu hodnika po 
jedna profesorska soba, odakle se mladež nadzire. | 

Tko će kad u Sarajevo zaći, da mu znamenitosti pro- 
matra, neka zgradu i odaje šerijatske škole ne propusti raz- 
gledati, jer je tu istočni arhitektonski ukus lijepo razvijen i 
bogato prikazan. 

Vrijedno je bilo vidjeti tvornicu duhana, gdje radi većim 
dijelom sirotinja sarajevska; pa kad prispodobiš ovu tvornicu 
s tvornicom u Mostaru, jednako je razređenje, jednake vrsti 
duhana od najfinijega trebinjca, pa sve do najprostijega koce- 
njaka (arnauta). Brze ručice važu, frču, prebiru, prirezuju, za- 
mataju, donose i odnose carsku robu, koja će se za teški novac 
lako u zrak raspuhati. 

Još nam valja otići na Bentbašu, gdje se svaki dan sa- 
staju na kavi ili šerbetu kraj turske glazbe mladi begovi i 
ostale efendije. Ušavši u poznatu mi od prije bašću Bentbaše, 
već te na ulazu pitaju, što ćeš uzeti, pa tako jedan kavu, drugi 
šerbet. . . Istom što smo sjeli, evo fildžan kave i čaša šerbeta 

ili što bi bolje reći: Voda pomješana slatkim sokom i među 
tim dvije tri jagode suha grožđa po crvenoj vodi; e, pa šerbet. 
Pri drugom, trećem i tamo dalje stolu zasjeli se mladi 
muhamedanci, pa eglendišu, dok će doći gajdaši po navadi svojoj. 
Za malo eto ih petorica ide, koji gusle, koji bajs, a jedan 

na drveni obod napeo valjda janjeću kožu, pa se u živ čas 
stvorila glazba uz pjesmu, i bez nje. Što su ti ugodnici muha- 
medanski pjevali, nas dvojica dakako nijesmo razumjeli, ali 
mora da je bilo na tursku glatko slađano, dok su mladi be- 
govi toliko povlađivali onu dosta hrapavo pjevanu pjesmu. Ja 
sam željno čekao, da čujem bar jednu pjesmu, koju bi razumio, | 
i dočekao sam te zabilježio: 

«Kad ja pođem u Bentbašu, 

I povedem lipo janje za sobom 

Sve od jada i žalosti: 

Ne bi li ju vidio >?! 

Ona bila u đulbašči pod ružom; 

Iz mastrafe cvijet zalijeva: 

Mavi sumbul i alkadmer, 

Pa ružicu rumenu.» 

Vidjeli smo Bentbašu, platili šerbet i kavu, pa _ možemo 
ići; sutradan odlučeno je još mnogo toga razgledati, a i po- 
sjetiti više visokih ličnosti u Sarajevu. — 

Da nam bude lakše i svikuda po Bosni pristupnije, pred- 
stavit ćemo se zemaljskomu doglavniku barunu Kučeri, da. iz- 
molimo dopust za slobodan pristup u zavode i tvornice po 
Bosni. Pred vratima doglavnikove pisarnice našli smo nekoliko 
Turaka i zakukuljenih bula. Pred doglavnika išlo se,. kako je 
tko bio od najavljenih pozvan. Pred vratima čule su se tan- 
“kim cvilećim glasom i kao kroz plač jecajuće riječi jedne bule, 
koja se možda za kakovu malenkost, vođena svojom drugari- 
com, došla potužiti poglavici zemlje, pa se sad pred njim što 
bolje zakukuljena u kabanicu i duvak,* jada i potužuje. Za 
bulama dođosmo nas dvojica pred doglavnika, koji nas je vrlo 


* Duvak = koprena.| 

prijazno primio, pa pitajući za uspjeh našega putovanja i ostale 
putničke prilike, uputio nas je na pravosudnoga ravnatelja, koji 
nam je na doglavnikovu riječ vrlo lijepu preporuku, a i naloge 
na svoje činovništvo izručio; i tim su nam bila otvorena vrata 
u sve bosanske zavode i industrijalna poduzeća. Taj dan bijasmo 
počašćeni biti gostovi kod našega dičnoga zemljaka, vrhbosan- 
skoga nadbiskupa presv. gosp. Josipa Stadlera, koji nas je lijepo 
sprimio, živo se zanimao za uspjeh našega putovanja, a na od- 





Ilidže. 


lasku njegova uvažena uputa pokrijepila nas je na našem putu. 
U Sarajevu ima mnogo naših zemljaka, pa i k njima se svr- 
nusmo; tako gospodi kod zemaljske vlade: Savjetniku M. Ku- 
kuljeviću; upravitelju muzeja C Truhelki ; savjetniku K Hčrmanu; 
tajniku Lj. Dlustušu; M. Valpotiću; i više drugih činovnika i zna- 
naca posjetismo. Prdtašia gospoda kanonici, sarajevski župnik 
kao i mnogi znanci učitelji, vrlo nas prijateljski susretahu; bilo 
nam jedino žao, što nijesmo mogli posjetiti pisca skodagi 

blaga», Mehmedbega Kapetanovića, današnjega načelnika grada 
Sarajeva, koji nam je već prije isporučio, da je na dulje ot- 
sutan. Još samo da vidimo nedaleke Ilidže, pa ćemo se poslije 
višednevnog boravka u građu oprostiti sa Sarajevom. 

U ljetno doba, svake neđelje i blagdana pol je Sarajeva 
u Ilidžama. Iz grada tramvajem do kolodvora, a odanle za ne- 


koliko novčića odveze te vlak u tople ilidžijske kupelji. Mi to 


upotrebismo, pa ne ćemo nikad požaliti toga puta, jer nedaleko, 


PAAA 


Boi 


i x. m “idite, haa. 

Zara 





Ilidže. \ 


možda za jedan sat hoda dalje od Ilidža, došli smo krasnim 
drvoredom od 1420 što mađala što lipa do izvora rijeke Bosne, 
što izvire ispod Igman planine iz više izvora, a jedno od tih 
zovu «Grozničavo vrelo» valjda s toga, što se u narodu po- 
držaje, da svaki onaj, koji je grozničav, pa se iz toga vrela 
napije, izgubi groznicu. 

Rijeka Bosna, počevši od izvora, pa tamo še ušća u Ši 
u duljini od 300 kilometara tjera na mnogim mjestima mli- 

nove, pile i stupe, a bogata je i ribom: Babom, češikom, pli- 
skom, sapačom, gagavicom, mladicom, lipenom, pastrugom, pa 
i lezom, koja je toli tučna, da i sama sebe na tavi zamasti. | 

= Pri izvoru Bosne bilo je za našega dolaska jedno muha- 
medansko društvo na teferiču, pa čim opaziše nas, stale se bule 
dizati i u duvke kukuljiti, nedokrajčivši svoje pjesme: 





Ilidže. 


»Večerajte, mene ne čekajte, 

Ja sam dertli, večerati ne ću; 

Ja sam sita, bijela kruha ne ću; | 
Ja sam gasna,* hladne vode ne ću! 


Međutim razgledasmo sva znatnija vrela, koja su po pet, deset 
i trideset koračaja jedno od drugoga + 

Lijepo ponovljene i dobro zasnovane Ilidže, pak bližnji 
izvor Bosne jamče, da će se to mjesto dići naskoro do zna- 


* Gasan = tko je žedan pa pije, postao je gasan. 

menitih kupka. — Pozabavivši se na povratku od izvora Bosne 
koje vrijeme među kupališnim gostovima, najveći se dio vratio 
k vlaku, a s njima i mi. Sutradan valjalo nam putnice izvaditi, 
pa dalje na put krenuti. Zadnji poslije podne htjedoh potražiti 
jednoga od mojih znanaca, kad na putu sretnem povorku ljudi, 
a među njima pokrivena nosila. Bijaše to sprovod. .Sprovodnici 
redom ređahu se i hvatahu za nosila, pa bi reći, da je mrtvac 
upravo u zraku lebdio nad rukama, što se otimahu za nosila. 
Na groblju položiše mrtvaca i spustiše ga po daski u grob. Nad 
grobom učinio je hodža svoj obred, a na koncu zapitao prisutne: 

— Za kakova čovjeka držaste pokojnika ? 

— Za poštena! 

— I ja! Pa zagrni ga! 

Izvadivši na belediji svoje putnice, isprekrižasmo još jed- 
nom pod večer glavnija sarajevska mjesta i ulice. Po velikoj 
čaršiji vlada grobna tišina, jedina straža koracima škljoca po 
onoj debeloj kaldrmi, te nasluškuje, ne bi li se kakav nepozvanik 
za kojom daščarom sakrio, da se neopažen takne tuđega dobra. 

U Cemaluši, kano glavnoj prilaznoj ulici, dosta je živo, 
jer za vruće ljetne večeri svatko bi rado štogođ svježijega 
zraka; zato, tko nije u kavani ili Bentbaši, žuri se u veliki 
perivoj, nedaleko zemaljske kuće, gdje se između zelenih gr- 
mova, te. visokih stećaka, što su još zaostali od staroga groblja, 
može do volje sproći i odmoriti. 

Pred svratištima, kavanama, vojničkom čitaonicom i oko 
konaka, gdje stanuje vojnički doglavnik, dosta je dobra rasvjeta, 
a vidne su i glavne ulice. — U kavanama sve vrvi u večer 
od časništva, činovništva i trgovaca. Tu i tamo zaostane i 
gdjekoji muhamedanac, nu to nam se pričinilo više iznimkom, 
jer po sunčanom zapadu obično muhamedanci u kući na trabo- 
zanima* svoj eglen čine. 

Život je u Sarajevu bio prije deset godina vrlo skup, a 
borme su i danas stanovi i drva još uvijek skupa stvar. Tovar 
bukovih drva (8—10 cijepanica) stoji obično 90 do 1 f. 20 nč. 


* Trabozani = hodnici, povoljci (balkoni). 

Umiješavši se konačno i mi među druge u svratištu ujedno 
kavani, završismo svoje promatranje u Sarajevu i sutra u jutro 
bijasmo na kolodvoru, pa ćemo u Zenicu. 

Oko četvrte ure po podne, je li kuhani ili prženi od-one 
strašne žege, ulegosmo u Zenicu. Tik kolodvora piše na posve 
novoj kući »Hotel Orient«, dakle kud ćeš dalje. Povedoše nas 
po strmim stubama na posve novi ne pribiti još pod, pa ravno 
u istom pobijeljenu sobu. U istinu Orient, ali sada tako, i 


druge nije. | 
— Jelitu sloboda vlada, i može li se u svako doba u kuću ? 
— Da, — odvratiše nam. | 


Zenica se spustila od kolodvora:malo nizbrdo, pa onda 
po ravnici do obale rijeke Bosne. Nju naseliše 30 godina prije 
zauzeća Dalmatinci, koji su došli, da zamijene svoje krši s ovim 


rodnim tlom. Istina, svako se mjesto u Bosni vrlo brzo diže iz 


onoga prijašnjega kala, ali Zenica baš svim tim mjestima 
prednjači. 

Vidjeh. Zenicu prije četiri godine i sada, pa jedva da je 
prepoznah. Tu se stao obrt i trgovina razvijati, a što više: 
nedaleko od kolodvora majdan je zreloga ugljena, a tamo dalje 
na polju tvornica papira. Vrhom Zenice podigla je bosanska 


vlada glasovitu kaznionicu, što ju je zamislio bivši joj ravnatelj . 


Taufer. To mi tako mimogred opažamo, i: stupamo naprijed 
ulicom i konačno čaršijom, a skoro da ju nedokrajčismo, kad 
ali pred nama malo i veliko bježi nekud, skače preko plotova 
i prijelaza; talambas se čuje, smijeh, vika, buka! Što će to 
biti? Ha, kuda drugi, tud i mi: iza plota, preko plota lesa i 
prijelaza, i eto nas u nekom šljivaru među drugima, da se di- 
vimo dvojici otrcanaca, koji negdje u svijetu vidješe, kako se 
gombalačke vještine izvađaju, pa bi i oni rado štogođ svoje 
vještine pokazati. Ulaznina se plaćala po volji baš kao i ulaz 
odakle si god htio, gdje god je bio plot niži ili prelaz širi. — 
Bule i ženska dječurlija sjedila je duž plota, pa zavita u šamije* 


* Šamija = veliki bijeli rubac poput plahtice. 

zurila kroz pleter i pruće na čarobnjake i nas, te se od srca 
smijala narodnim doskočicama i dovoljnim gombalačkim neuspje- 
sima, što su je ta dvojica izvađala. Da, — pomislih u sebi — 
Renz, Henry, Lamberger, Sobota i Sidoli, ti nam pokazaše divnih 
uspjeha, ali što bi ih tu trebalo; ta ova dvojica sasma su pri- 
sutne zeničke gledaoce zadovoljili — da, zadivili;j — o sancta 
simplicitas! — Čarobnjaci odvezaše ćemere, razvališe svoje 
gledalište, pobravši prnjke, odoše skupa s obćinstvom u čar- 
šiju, a mi opet preko plotova na obalu rijeke Bosne. 

Ispod Zenice huji i buči Bosna baš preko debela ka- 
menja, a ja, kad opazih ono bjelasanje vode, sjetih se opet, da 
mi još nikad nije pošlo za rukom naći u narodu izraz za ta- 
kove slapiće, koji se eno preko kamenja spuštaju i bjelasaju. 
Desio se tu mladi muhamedanac, pa ću ga onako na sreću 
upitati: 

— Znaš li, kako se veli dodi što se ono preko kamenja 
prevaljuje i bjelasa? 

— To su hukovi, odvrati mi muhamedanče prostodušno. 

Tako je, a ja pitah kroz sedam godina možda hiljadu 
starijih i pametnijih ljudi, pa se ne namjerih na taj izraz. Eto, 
godinu dana kasnije, čujem opet u Kostajnici, da se i tamo 
znade za hukove, ali se upotrebljuje više riječ »bukovi«. 

Sunce zapalo i mi svratismo u malu krčmu sred Ženice, 
ta slavonski tamburaši došli su da zabave zeničane, a bila je 
nedjelja. Tu ćemo štogod vidjeti i čuti, a po to smo i došli. 
Tamburaši udaraše u tambure, mlado i staro, muško i žensko 
navrlo na vrata, pa se veseli; ta nije tamburaša svako doba 
u Ženici! 

Bože moj! Kakovih sve ljudi ne ima u zaposjednutoj 
Bosni posebice u dosta maloj varošici Zenici?! Tu večer raz- 
vrežili se jezici, pa slušajući pred vratima toliko raznih jezika 
i toliko naglašivanja, mislio bi, da si došao pred vrata božijega 
suda, gdje ćemo svi i svaki na svoj način po svojem dijalektu 
odgovarati pred najvećim sudijom. Tako je tu večer bilo u 
Zenici na zabavi. 

Promatrajući ljude onako na svoju, skoro zamijetih, daje 
u Zenicu došlo dosta marnih ruku, koje si pošteno kruh zaslu- 
žuju u ugljeniku i papirnici, ali naći je tu i očajnika, koji, 
ostavivši preko Save, Drave i Dunava svoje, dođoše u Bosnu, 
u nadi, da se tu ljudi od  prefriganosti tove; nu ti se debelo 


< prevariše. Bosna je zemlja zdrava, lijepa i plodna, ali opet 


k svemu tomu treba marnih i vještih ruku. 


Da se sutradan što ranije probuditi uzmognemo, valjalo. 


nam je društvo ostaviti, pa se u svoj stan spremiti. Stupivši 
iz svjetla u mrku noć, skoro da pekarove simite ne razgazismo, 
što ih je razmjestio pred pekarnom pokraj ceste, da se kisele 
i izlaze. — Večer je prošla sretno, a noć blaženo, pa nam u 
jutro bila prva briga razgledati kaznionicu. Kod ulaza samo nas 
čudom gledahu, kad zamolismo pristup. 

— Ta to je kaznionica, reče nam službujući nadstražar ; 
tu nije nikomu stranomu ulaz dopušten. | 

— Vodite nas k ravnatelju. 

— Nije kod kuće. . 

— Dakle hajdemo do upravitelja. 

— I njega nije kod kuće. | 

— Javite nas onomu, koji sada upravlja kaznionicom. 

Uniđosmo. Posve kratkim, službenim glasom, zapita nas 
gospodin, što želimo. 

Razgledati kaznionicu i možda raspitati za koju narodnu 
riječ, dobijemo za odgovor. 

— Ovdje je kazniona, pa to ne može tu biti. 

Vidjesmo, da se tu prema strancima nema osobita obzira, 
jer se valja strogo držati ustanova, ja izvadih pristupnicu 
dobljenu u Sarajevu, i eto: Svi su paragrafi za pol manji, na 
pol suvišni bili, dok mi pristupnicu od pravosudnog ravnatelja 
pokazasmo. 


Zenička kaznionica svojim rasporedom natkriljuje Lepo- | 


glavu, prem je i jednu i drugu uredio za tu struku velezaslužni 
pokojni Taufer. — Zgrada za te osamljene zatvorenike: izvana 


je i iznutra slobodnomu čovjeku lijepa zgrada ; nu kada u nutra: | 

Kroz jaka debelim gvožđem okovana vrata dolazi se u dugi 
hodnik, koji je nad prvim bojem lijevo i desno poređanih sa- 
motnih zatvora, staklom natkriven i prema tomu posve svjetao. 
U sredini su toga hodnika stube na zavoj kud se ide u prvi 
sprat, a odatle pokrajnim hodnicima u pojedine samotne zatvore. 
Svaki samotni zatvor ima debela okovana vrata i mali prozorčić 
gvozdenom rešetkom zakovan. U svakom je samotnom zatvoru 
sam samcat kažnjenik, pa tke, šije, plete, kako je i što je koji 
naučio u kaznionici. Čim se otvore vrata od samotna zatvora, 
kažnjenik mora skočiti na noge do svoga stolca, pa tamo skinuv 
kapu, mora jednako onoga gledati u oči, koji ga što pita. Na 
kratka pitanja imadu svakako kratki odgovori slijediti. Neki 
tkalac iz Prnjavora u Bosni, koji je još danas u Zenici, pri- 
lično me je upoznao s tkalačkim izrazima svoga Prnjavora. — 
Skupne radionice, gdje imade po 10—30 i više kažnjenika za- 
jedno, straže među njima dva ili više stražara s nabijenim i 
bodom naperenim puškama. — Svaki se zanat posebice tjera, 
pa tako su za sebe tkalci, za sebe opet krojači, kovači, kolari, 
bačvari, užari itd. Prigodom obroka idu sve jedan po jedan u 
redu, te bude svaki pregledan, da ne nosi nikakva oruđa uza 
se, i stupa u skupnu prostoriju (noseći sebi jelo u limenoj šalici 
i drvenu žlicu), gdje se nalaze dva reda kaveza, u koje se samo 
sprijeda vidi, pa tako kažnjenik nikad ne može svoga lijevoga 
ili desnoga druga u kavezu vidjeti, niti s njime razgovarati. 
Postavivši se svaki u svoj kavez, pojede svoju porciju, te čeka, 
dok mu se ne reče, da izađe na posao. Sretnima se scijene ti 
ljudi, kad imadu vanjskoga rada, ali kad nestane poljskoga ili 
u opće vanjskoga posla, pa nastane ružno vrijeme ili bilo na 
blagdane, onda moraju probaviti veći dio dana u tijesnom kavezu, 

U kavezu i spava kažnjenik, pa je cijeli prostor samo 
tolik, da mu stane u kavez krevet te mali stolić i još jedva 
toliko prostora preostaje, da može uz krevet stojati. 

Škola je u kaznionici poput najbolje opskrbljene pučke 
škow. Uz učitelja stoji vazda jedan stražar, koji pazi na svaku 
riječ i na svaki mig kažnjenika u klupama, pa prama tomu i 

bilješke ponašanja pravi i javlja je pretpostavljenomu. Prekršaji 
se kazne ustegnućem kruha, ustegnućem kruha i jela, te sve 
strožije za svaku malenkost. Učitelju je u kaznioničkoj školi u 
pogledu vođenja poretka i mira najlakša služba, dočim je opet 
dosta naporno, što učitelj ima posjećivati i one, koji su u sa- 
motnom teškom zatvoru. — U ono nekoliko sati, što sam pro- 
bavio u školi među kažnjenicima u Zenici i već prijašnjih go- 
dina u Gospiću i Lepoglavi opazih, da se tu u tim nesretni- 
cima krije veliki kapital narodnoga blaga; valjalo bi samo vre- 
mena i volje imati onima, koji su u prilici, da sve to ispitaju 
i pobilježe. Bolnica je zeničke kaznionice strogo uređena na 


čovjekoljubivim načelima, a ona velika kuhinja, gdje se sve. 


samo parom kuha bilo jelo, bilo ruho pari; tako je uređena, 
da muhamedanci za sebe, grčko-istočni za sebe kao i rimo- 
katolici za sebe kuhaju, držeći se točno propisanih crkvenih 
postova i drugih vjerskih propisanih ustanova pogledom na pri- 
pravljanje hrane. — Pri kaznionicama postoje i posredovališta, 
u koja dolaze samo oni uznici, koji su se po vremenu sasvim 
popravili; zato su oni kroz cijeli dan izvan kaznionice u posre- 
odovalištu i oko njega zabavljeni bilo obrtničkim, bilo gospo- 
darskim, poljskim radnjama. 

Na cijelom posredovalištu nadzire sve te ljude | po jedan 
najviše dva stražara i to bez puške. Popravljenici se razlikuju 
i odijelom od kažnjenika, koji su još među zidinama, a u crkvi 
opet je samo popravljenima mjesto blizu svećenika. Od uznika, 
koji imadu okajati svoje tatbine u kaznionici, malo koji dođe 
u posredovalište, jer im se ne vjeruje. 

Uz dopust i preporuke iz Sarajeva bilo nam je slobodno 
razgledati u Zenici lijepu uređenu papirnicu. Koliko je čudo 
bilo, kad su ljudi pronašli, da se iz krpa može papir praviti, 
a što da onda mi rečemo, koji smo u Zenici gledali, kako se 
cijeli trupci drva među makinama raskomadaju, a pod velikim 
okruglim poput brusova stojećim kamenima drobi i razgnječi 
drvo na finu prašinu, koja kisina kuhana prelijevana, daje apet 
papirnatih truba, od kojih se papir po volji odrezuje. Mogli bi 

u Ženici.i ugljenik razgledati, ali pošto je jedan kao drugi, 
posjetit ćemo onaj u Tuzli. Pod večer bilo je otputovati preko 
Doboja u Tuzlu. Uz rijeku Spreču, pod one kamene goleti, što 
se viđaju iz Doboja, zanijela nas sila pare, ali se skoro otvorio 
rodan i bujan okoliš, proširila se polja, dubrave, humlje sad 
s ove, sad s one strane, i eto Gračanice, toga glavnoga sto- 
varišta bosanske dužice, što je izrađuje tršćanska kuća Morpurgo- 
Parente. Vitao do vitla sama čista roba bosanskoga hrasta, 
koji je u stranom svijetu prvi glas stekao, tuj se vidi kao ni- 
< gdje više u Bosni. Za Gračanicom ima još nekoliko postaja do 
Tuzle, pa gdje god staneš eto dužice; određena je za Marsilju, 
a putuje kroz Trst. 

U pol noći došli smo u Tuzlu, pa nas vodič kano za si- 
gurno baš tamo odveo, gdje je znao, da ne ćemo naći konaka. 
Odanle dalje, pa opet dalje, te kad je i njemu dodijalo, odveo 
nas u svratište »Bosna«, gdje smo se ukonačili. Tko bi se od 
nas samo dosjetiti mogao, da je u onom otrcancu toliko pre- 
friganosti bilo, pa nas onako umorne po tuzlanskoj kaldermi 
samo zato vodi, da potrativši više vremena uz nas, i više bak- 
šiša može tražiti. U*svratištu »Bosna« bilo je sve živo i veselo. 
Neko njemačko društvo napelo žice od gusala i guitara, a go- 
stovi osim ono dva tri mlada muhamedanca, sve njemštinom 
žamore, ta mislio bi u prvi mah, da si u kakovo njemačko 
mjesto zabasao. U Tuzli se razvija industrija, pa se tomu za 
volju stao tuđi živalj tuda kupiti. Prenoćivši u svratištu, znamo 
što nam je dužnost; prvi korak bio nam je na belediju, da se 
javimo ta u bosanskom smo gradu, gdje šale ne znadu! Ko- 
nobar u svratištu nije znao, kud smo otišli; pospremajući po 
sobi, zaviri u prijavnu knjigu, da zna, tko smo. Naopako po 
njega! U knjizi stoji »abiturient«; tako je na putu moj su- 
putnik obično k svomu imenu i prezimenu pripisao, a bosanski 
Jean toga ne razumije, pa je u stotini briga, kakova li je to 
petrolerca na konaku imao, a što će tekar policija na to reći. 
Neobično je bilo bosanskomu Jeanu kao nikad, jer mu baš nitko 
od onih, što su u jutro na rakiju dolazili, nije žnao tu riječ 

protumačiti. — Za dobar sat eto nas, vratismo se, a Jean će 
brzo k meni pristupiti i zapitati: 

— Molim gospodine, što će reći »habituren«? 

— Prijatelju, — odgovorih mu, — ja to ne razumijem. 

— E da, što je ono napisao tvoj drug u prijavnu knjigu? 

— Pokaži; da vidim! — Nije to »habituren«, već »abi- 
turient«, a to će reći: svršio škole, pa će među velike slušatelje. 

— E znaš, hvala ti, odahne Jean, sada mi je lakše; ako 
će me policija pitati, što je to »abiturient«, kazat ću: »Svršio 
škole, pa ništa više.« | 

Preporučna je karta iz Sarajeva mnogo valjala i u Tuzli, 
i kano da nam je :perje poraslo, zaletismo se svakuda, pa tako 
obađosmo i Tuzlu, što se proširila po humlju, kano po noktima 
visoke planine Majevice. 

U sredini grada tik svratišta »Bosna« buči i lupa: paro- 
stroj, što vuče iz dubokoga zdenca slanu vodu, koja se daleko 
po cijevima odvađa u Simin-han, gdje se sol vari. Na bližnjem 
brijegu baš su taj čas otvorili brdo, gdje mišljahu opet doći do 
slojeva soli. Opći je glas, da Tuzla na samoj soli sjedi. Pa 
kakovo je lice Tuzle? Što je sredine grada, prilično mu je još 
ostala orijetalna vanjština, pri čem pokazuje svoju staru čaršiju, 
pak nekoliko džamija, ali se kraj tih do danas umiješalo dosta 
novih zgrada, gdje su smješteni uredi i škole. U najnovlje doba 
dobiva Tuzla sve ljepše lice; tu je skrbljeno da i katolici kao 
i grčko-istočnjaci imadu dostojne crkve, a kraj mnogo brojna 
pučanstva skrbljeno je za red i zdravlje. Ta u Tuzli je od ne- 
davna namještena ispitana doktorica, koja liječi bule i one bo- 
lesnike, koji njoj daju prednost i povjerenje u nju pokazuju. 
Na strani grada se nalazi ugljenik i tvornica, žeste, koje po- 
tanko razgledasmo. 

Daleko u brdo po onim crnim hladnim rovovima vodio 
nas. činovnik pruživši nam prije svakomu po jednu svjetiljku. 
Kada smo već koji kilometar daleko pod zemljom bili, povede 
nas još niže po ugljenim stubama, a došavši do vrela hladne 
vode, skrenusmo opet na desno u drugi rov, dok nijesmo stigli 

do kraja, gdje se radnici upravo spremali upaliti dinamit, da 
 odvale gromaču crnosvjetla ugljena. >»Glick auf!« glasio je 
pozdrav našega vodiča radnicima. Ljudi odzdraviše »Gliick aufl« 
i niti riječi više, već svaki nastavlja svoj posao. Da smo bili 
sami s vodičem u onoj crnoj noći u dubokim rovovima, srsi 
bi nas obilazili znajući, da smo na stotine metara ispod zemlje, 
odakle, kad bi podzemni zapuh zavladao, nema izlaza, nema 
spasa životu čovječjemu; nu tko da i pomisli u tuzlanskom 
ugljeniku na to; ta tu je kao u nekom neznanom veselom 
svijetu; žamor, vika, pozivi, pjevanje vozača, što bježe s ma- 
lenim vozovima po tračnicama, držeći svaki u desnoj ruci svje- 
tiljku, ne da ti na ništa drugo misliti, već se čuditi umu ljud- 
skomu, koji je tako zamislio. da vadi blago, što je duboko pod 
zemljom naslagano. — Prosti bosanski radnik, koji je prije sebi 
jedva znao pleter splesti, bez ikakove bojazni uz svoju običnu 
pjesmu i potcik obavlja brzo i okretno povjereni posao u tim 
crnim rovovima. U ono doba radilo se kao nikad, jer se po 
računu naskoro imao izvaditi milijunti metrički cent ugljena, a 
kraj svega toga pričinja ti se, da je prema onim silnim nasla- 
gama tekar gdje koja gromača izvađena. 

Izašavši na svjetlo za stotinu koraka dalje, bijasmo već 
u tvornici žeste (spirita). Najvećom  prijaznošću susretao nas 
ravnatelj toga industrijalnoga poduzeća, pokazujući nam, kako 
je duh ljudski zamislio iz zrna kukuruze izvaditi žestinu, koja 


je u obrazovanom svijetu postala toli cijenjena i tražena roba! | 


Iz Tuzle do Simin-hana, gdje se sol vari, imade pol sata, 
a to nam bijaše baš uz put u Brčku. Pristup se u varionicu 
dakako ne dopušta, nu naša pristupnica sve je pute prokrčila, 
pa i taj. U vrlo dugu jednokatnu zgradu dotiče slana voda, 
koja se po velikim tavama poput prostranih soba rastače. Pol 
metra duboko ima slane vode po tavama, pod kojima su peći. 
= Voda se velikom toplinom pretvara u paru, a sol ostaje u ta- 
vama i zgrče se grebljicama na kupove; pa kad se ohladila, 
žrmlje se i sprema u vreće. Da se sol što bolje zrna, reče nam 


tavedžija, mora se nešto volovske krvi primiješati. — Razmo- 
šk 

trivši ta velika industrijalna poduzeća, krenusmo na tarnicama 
tuzlanskoga kirijaša dalje, a kad ono u gornjoj Tuzli tako s 
oblaka prosuzilo, da smo se mi i kirijaš Huso na kolima po 
pravu okupali. A što sad? Dok ploha malo popusti, nije druge, 
već uteći u koji han. Huso, poznavajući prilike puta, savjetovao 
nam je, da štogođ hrane kupimo; ta Kovačevica je visoka, a 
Majevica kud li viša, pa gdje je tekar Brčka?! 

Mehandžija je upravo simit u peć spremio, a mi, hoćemo 
li uzeti kruha, valja pričekati, dok se speče. — Pečen je, ali. 
još vruć; no ništa zato; plati, pa se prti na kola, kiša je po- 
pustila. Kako iz gornje Tuzle zahvatismo brdo, tako je to išlo 
uvijek sve polagano po zakukama do na vrh Majevice. Poslije 
kiše pokazalo se sunce, a zrak se pročistio, kao riblje oko. Oh, 
.te divote! Oh, divan je taj pogled na tuzlansku ravnicu! Na: 
visini smo, oko nas se razvrzli brežuljci, a po brežuljcima tu 
i tamo koja kućica zavješena mavom šljivom, kakova samo u: 
Bosni rodi. — Pred nama se od nekud ukazao čovjek muha- 
medanac s kolima, a malo dalje po stazi uz brdo penje se 
starac. Došli i mi do neznana čovjeka, pa stali, da se konji 
osuše. Naš Huso, dakako umah sa zemljakom u razgovor, a i 
ja bih koju s njime prozborio. 

— Kuda ti, momče? 

— Idem s ocem kući. 

— A gdje ti je otac? 

— Eto vidiš ga, prošao je stazom. | 

— Pa zar ti paripi ne bi izvezli obojicu vas na vrh brda? 

— Bi, — ali znaš, otac mene voli, pa je otišao malo, a 
na drugoj strani pričekat će me. 

To mi bijaše zagonetkom, pa pitah dalje: 

!: — A što ti je tim otac učinio dobra, što se je odaljio? 
| — Pa kad hoćeš da znaš, kazat ću ti: Moj otac znade, | 
da ja rado pušim, e pa je otišao, da mogu odbiti koji dim ; ta 
pred starijim mlađi ne puši, kamo li sin pred ocem. 

— Je li tako ? 
— Jest, vire mi, tako je u nas. Dođe li prijatelj k PIJE 

telju, stariji dopušta mlađemu, da sjedi, puši i govori. Ima li 
nas više zajedno, svi čekamo na riječ najstarijega. Dok stariji 
govori, valja da drugi šute. Jesam li u kući ili na čaršiji kraj 
robe, pa pušim, otac mi se najavi bar kašljem, da dolazi, a 
meni je red čibuk na stran, nu uzeti ga smijem samo kad otac 
dopusti. | 
Na drugoj strani brda zbilja opazismo starca s dugim ka- 
mišem u ruci, pa se popeo opet na kola i dalje pušio, dočim 
je sin lulu za Šiju zataknuo. Već se mrak hvatao, kad smo 
sašli na ravnik pod Majevicu, te prošli Čeliće i Podgorje. Kad 
ono oko sunčanoga zapada susretali smo sve više naroda, koji 
je hrpimice, muško i žensko, tko na konju, tko pješke u sta- 
jaćem * odijelu prama Tuzli brzao ; jer je sutra blagdan i veliki 
zbor u Tuzli, a to ti je bosanskom narodu sve, što ga može 
razdragati. Mi po gradovima tražimo zabave u kupalištima, na 
vjenčićima, koncertima, a prostomu bosanskomu narodu sve to 
nadomješćuje zbor i narodno kolo. Kad se već posve smrklo i 
baš prava noć nastala, odluči naš Huso, da kraj ceste kod 
osamljena hana hrani i poji konje. — Prem bi bilo nama go- 
dilo, da se Huso odvažio dalje poći, s druge strane pružila 
nam se zgoda, da probavimo koji sat u pravom pravcatom bo- 
sanskom hanu, pa ne prigovorismo Husi ni jedne. U mraku niti 
smo mi vidjeli hana ni handžije, ali zato je to: je li više Huso 
vidio ili njegovi konji, pa će on glasno: 

— Čuješ li! mogu li paripe u staju smjestiti? 

— Ja, možeš Huso, odvrati handžija poznatomu kirijašu 
“iz hana, kraj vatre sjedeći, sve u poslu, da se za goste pri- 
prave fildžani, da bude mrka, jal slatka, jal vruća kahva! — 
Kao isprebijani penjasmo se korak po korak po merdevijama 
(stubama) i eto kraj otvorenih vrata ulegosmo u han. — Četiri 
. drvene stijene upriličene iz šašovaca, što je poređalo među 
ušacima, četiri grede spojile stijene, a ispod njih bila šiba po- 
lovnjača (sljeme). Na podu malo ognjište, sa strane ognjišta 


* Stajaće odijelo == Svećano odijelo, 

na polici ređali se ibrici, kotlići, fildžani, prosura, avan i još 
koja stvar, pa eto opskrbljena hanska kavana svim, što je 
nužno. Tamo dalje opet polica, tu se crnila zadimljena i od 
čađe zacrnjela dva suha sira. Na podu, jedan korak od vatre, 
poređao handžija dva ili tri mindera, slamom napunjena, pa 
ako si umoran, eto se odmaraj: »jere za bakšiš ima u hanu 
svega, pa lipol« Da se odmorimo, bacismo se kao vreće na 
one mindere, ali da, mora da smo stanovnike u minderu grdno 
uznemirilij kad nam se s mjesta stadoše osvećivati: sad vrta- 
jući nekog bijesa oko pasa, sad uvlačeć se opet poput uhoda 
u naše čarape. 

Da si glad čim god pritišimo, praznili smo fildžane, a 
borme se i sira s police latismo sve bez kruha, a kakov 
bio da bio, bio je ipak od svih sirova, kojih tu ne bijaše — 
najbolji. Nedaleko ognjišta, a baš do mene zgurila se neka 
putnička sirotinja na goli pod, pa se odlučila do sutra tuj 
odmoriti, jer bi ju uz put na mekanoj travi mogla naći 
noćna straža, pa ju u snu uznemiriti. Što bi samo rukom do- 
segao, spavao je na starom minderu opet seoski kramar, koji 
je iz sve duše hrkao samo da što prikupi novih sila, jer mu 
je podraniti s kojekakvim -sitnišem nakita na zbor u Tuzlu. 
Huso i kahvedžija potiču vatru i premečući suk po suk glasno 


razgovaraju, a mi umorni buleći preda se, lijeno frkasmo ci- | 


garete, pa lagano i pospano odbijasmo dimove, samo da po- 
trajemo koje vrijeme. Konačno bilo i Husi svega toga dosta, 
pa ustajte efendije, idemo dalje. — Što pitaš za kavu, a 
što za ležaj?» Svaka kahva groš, a za ležaj bakšiš. Eto groša 
i bakšiša, pa da si mi zdrav handžijo, i spavaj slatko na svo- 
jim menderima! Zdravo pošli, i laka vam noć! — Oko deset 
sati ganuo Huso, ganuli mi s njime ispod hana, pa tjeraj preko 


ravnica i humova, među poljem, grmljem, šumama i livadama, | 
sve glavnom utrtom cestom. Huso je već prije pjevuckao pu-_ 


tem, kako to običaje svaki bosanski kirijaš, ali sad kako od 
hana krenusmo baš se raspjevao, samo da nas zabavi u to 
kasno doba noći. Oko pol noći eto se približujemo šumi, pa je 

Huso za svaki grm znao, gdje je koji uvaženiji tu pao prigo- 
dom posjednuća Bosne. U živom zanimanju prolazasmo šumu i 
eto viđaju se krovovi; mi smo ulegli u Brčku. — Po dugoj 
ulici ređali se hani, dućani, magaze i ljudski bolji i lošiji sta- 
novi. U grobnoj noćnoj tišini Huso okrenuo pred svratište, te 
lupaj bičalom po vratima i prozorima, dok mu se ne javi čovjek 
iz nutra, pa će jednostavno odvratiti: «Ne lupaj, tu nema više 
za nikoga stana.» Vozi amo i onamo, dok po dobroti noćnih 
stražara ne zahvatismo sobicu u nekoj trošnoj gostionici. Ranim 
jutrom zanimala nas Brčka, pa spustivši se s povisoka zara- 
vanka, eto dolje pod nama Save! Ali prije no ćemo do obale, 
valja nam mostom preko potoka Brke, što teče Brčkom. Brčka 
je znamenito bosansko trgovačko mjesto, ona je u srcu bo- 
sanske plodne Posavine, pa broji do 5600 stanovnika. Tu su 
četiri džamije, pravoslavna i katolička crkva, pa jevrejska bogo- 
molja. Žitelji su poglavito trgovci i obrtnici. Žito i suha šljiva 
glavni su predmeti trgovine. Iz Brčke se izvozi svake godine 
do 2500 željezničkih kola šljive, a gdje je istom žito? Za četiri 
milijuna forinti prometne Brčka svake godine razne robe. Uz 
trgovačku školu poređali se tu i drugi uredi, a kraj svega toga 
Brčku odavaju kao živi trgovački grad otvorene trgovine i 
mnoge magaze, štedionica, makinarnica za sortiranje suhe šljive, 
konačno tik Save prvi bosanski škver i nedavno nabavljeno 
bosansko brodovlje, kao: Drina, Zvornik, Bosna, Una, Lim, 
Vrbas i Sarajevo. — Mnoge su mjesne trgovačke kuće poznate 
u velikom trgovačkom svijetu; ta Alija Kućukalić i mnogi drugi 
stekli su u Sisku, Pešti, Beču i Trstu ime znamenitih i pouz- 
danih trgovaca. 

Obilazeći okoliš Brčke, namjerismo se na pravoslavnu 
crkvu, gdje se kao na blagdan sastalo u zboru sve, što je moglo 
doći. U velikom kolu igrale su najsiromašnije kao i najbogatije 
i najotmenije djevojke i gospođe, a do njih isto tako bogate i 
siromašnije mlađe i starije muške glave. Divni li je pogled na 
narodnu nošnju, pak u kolu, gdje se kreće seosko i gradsko ; 
bogato i siromašno; žensko i muško čeljade, ponoseći se srmom 

te šikom vezenim i našivenim narodnim odijelom; — lijepim 
pasom opasano; — crven fesić taknuo se tek frljunca, a na- 
okolo bujna kita vlasi ovijenih na glavi ili spuštenih po leđima 
do krstova; lake noge, tanak struk, žarke oči, zdrava lica, bujne 
kose; a ruka zaruku prihvatila, stvorio se lanac, kolo se širi, . 
narod se na svoju razdragao! — Upoznavši se tako s vanj- 
štinom Brčke, posjetismo sada ravnatelja bosanskoga brodovlja, 
koji nas je vrlo prijazno primio i podvorio, i što više, on nam 
je. po pravu otvorio put na Istok, odnosno u Carigrad. U raz- 
govoru razložismo mi vrlomu ravnatelju Kučeri, da smo željni 
vidjeti «Željezna Vrata», odanle natrag u Beograd, pa iz Beo- 
grada u Sofiju i opet natrag, — pa kući. 

m — Da, to je doista sve lijepo, reče g. Kučera, a što bi 
bilo, da vi putnici mene slušate, pa da otiđete od Željeznih 
Vrata mahom dalje naprama Rušćuku i Varni u Carigrad? Taj 

će put jedva što više stajati od onoga po vašoj osnovi. 

— Mi smo gledom na putnice baš spremljeni na takov 
put, dok nam unutra glasi «Putuje po cijeloj Europi», ali zato 


treba nam ipak najaviti kući taj novi plan, pa ćemo negdje u -— 


Beogradu ili bar u Oršavi čuti mnijenje naših. | 

— Veselit će me, budu li vam u Sisku odobrili moju 
osnovu, reče g. K. 

Da nam u Brčkoj uđe što ugodnije, dragi prijatelj Fe- | 
him Kućukalić mnogo se je trudio, da nas pozabavi. — U su- 
sjednoj Gunji na slavonskoj strani dogotavljala se tvornica 
za tanin (čreslo), pa to nas je ponukalo, da sutra dan prođemo 
gore u Županju s bosanskom lađom Drinom, gdje se ne nalazi 
samo tvornica tanina i bačava, već i naš dragi prijatelj Ni- 
kola, koji nas tu očekuje. Što god si preduzesmo, to se i iz- 
vađalo, i mi sutra dan s Drinom po Savi do prijatelja Nikole 
u Županju. 

Tikom lijeve obale Save u Županji podigla je ljudska 
sila veliku tvornicu za izvađanje tanina iz hrastova drvlja i 
triješča, a do te tvornice ulazi se u novu tvornicu bačava. — 
Siromašni bačvari, što se ne namuče i ne naskaču po sred | 

dvorišta kod našega običnoga bačvara, dok sastave bure i ne 
znajući mu u naprijed prave mjere; dočim u Županji kraj onih 
raznih svrdala, blanjala, kružnih pila, ljudi sjedeć ili stojeć, jedva 
da se i miču, strijele brzo ređaju rad za radom ; i za nekoliko 
časaka gotovo je bure: petak, sedmak, — pa ni časa više ni 
< manje, kako jedno tako drugo, tako svako jednake je mjere. 
Pošto je sutrašnji dan Drina plovila iz Brčke u Mitrovicu, 
valjalo nam je još prije zapada sunca otići iz Županje, jer smo 
željeli po bosanskoj strani, a tko to želi, mora se prije zapada 
sunca naći na onoj strani, dok nije huja. Mi smo u Županji 
našli iskrene prijatelje i vrlo prijazno susretanje, nu pošto smo 
razgledali, zašto smo došli, pobrinuo se naš vrli Nikola, da smo 
na vilovitim konjima od Orašja po bosanskoj strani, gdje smo 
prošli između polja zasađena i razložno gojena duhana, te se - 
za dva i pol sata već opet našli u Brčkoj, odakle smo krenuli 
sutra u jutro na parobrodiću Drini put Mitrovici. 


Si 











“U 











= S = . == ==) S 


? 
ERA EEE E E ERA NEE ENE RANE RA ZEEEENAEKNAKEKARILA KI 





VI. 


U Mitrovicu —Inđiju —Pančevo—Biograd—Oršovu— 
Turn Severin—Verciorovu—Ada Kaleh — Herkulovo 
kupalište, 


Bogom Bosno ponosna, s Bogom prijatelji! Za one strašne 
žege, što je cijeli kolovoz 1890. trajala, splićila je Sava, 
kao malo koje godine; zato je između Županje, Brčke i 
Mitrovice samo mala lađica Drina mogla ploviti, pa i. ona mo- 
rala se tu i tamo splavačima* ugibati; jer inače smo mogli lako | 
sred Save 'nasjesti. Malenomu parobrodu malo je tereta dosta, 
pa tako nas kakovih trideset putnika i nešto prtljaga skoro da 
malu guščicu pod vodu ne pritisnusmo; ta valovi već nabas- 
njaču preskakivahu, s toga se valjalo sredine držati i bilo po 
kapetanovoj zapovijedi dosta mirnima, jer nije šale, kraj male 
vode i tolikih splavačima označenih pogibeljnih mjesta; dakle 
tko nije voljan da pliva, treba da miruje na lađici «Drini». 
Od ono trideset osoba, što smo se na Drini nalazili, bilo 
je svake, bagre i stališa ljudi, ali najviše cigana, koje je neki 
izrajeličanin u Petrovu selu pokupio i odveo sobom u Srbiju, 
da mu tamo zakupljenu šljivu cigančad bere i suši. 


* Splavač se zove slama ili zelena grana, što se priveže za stup, 
koji je zamanica na pličini rijeke zabio, da se brodari znadu ugibati plićini 
da lađe ne nasednu. 

Da s lađe uzmognemo okoliš Brčke, i što je dalje slije- 
dilo, razgledati, popela se nas dvojica na gornji sprat, a za 
nama došao i suputnik neki muhamedanac, pa kad je opazio, 
da nas okoliš zanima, pridruži se on i stane pripovijedati, da 
je prije dvije stotine godina u selu «Novom» ispod «Brezova 
polja» bila varoš i u njoj djevojačka kula, gdje je u ono doba 
neki stari beg Husein Nakić, svoju sestru sazidao. Podor te 
kule zajedno s okolišem pripada danas Ahmedu i Sali begu 
Zainbegoviću iz Bjeline. 

Tako nas dobri suputnik zabavio makar čim, samo da 
ne mislimo toliko na našu dosta pogibeljnu plovitbu na Savi. 
Kad se pako odmakosmo splavačima i dosta drugim pogibelj- 
nim mjestima na plitkoj onda Savi, umiješasmo se dolje među 
radnike i cigane. Cigani puni vragolija svigdje, pa i tu bijahu 
glavni zabavljači. 

. Da se društvo što bolje razigra, kupio ja dva tri čokana 
rakije, pa pjevajte ciganice nešto iz slavonskog prela. 

Hoćemo: | 

«Predite prelje Jugove, 

Da udamo našu Milu, — — 
Za koga ću mamo? — 

Za lugara rano! 

Provezoše dundaru 

Kroz zelenu dubravu. 

Gdi su dundo darovi? — 


Nisam tkala ni prela, 
Već šaptalo * čuvala.» 


«Da je meni kroz Švabiju proći! 
Da ja vidim, što Švabija radi? 
A Švabija kudelju nabija. 

A Švabčadi motaju klupčadi ; 
Švabice pletu rukavice.» 


Za pjesmom slijedio je i razgovor o prelu i tkanju, pa 
su me opet ciganice pomogle za izraze, što služe pri tom poslu. 


* Šaptalo — kilijer — komora, gdje oženjeni par stanuje. 

Nakon kojih pet sati plovitbe minuvši polja i vrbake, 


stigosmo sretno u Mitrovicu, ostavivši na desnom brijegu ušće 


rijeke Drine, koja dijeli Bosnu od Srbije. 

Iskrcavši se svom opreznošću iz gušćice, koja se bibala, 
rado bi bili razgledali grad Mitrovicu, nu ne strpljivim voza- 
čima bilo je stalo do zaslužbe, pa vikahu: «Tko želi k vlaku, 
neka umah na kola sjeda, inače je zakasnio.» — Da smo na 
to prije mislili, pogledali bi u naša putnička pomagala, jer ura 
i najnoviji «Konducteur» (koledar za vlakovođe) ne vara; nu 
tko da sada vadi sve to, a možda vozači i pravo imadu. — 
Koji bliži, taj bolji, i mi smo već na kolima, pa zakrenuvši 
s obale u grad, već ćutimo, da smo u bivšem graničarskom gradu, 
gdje se ulice popločivahu vjekovječnom kaldermom. 

Mitrovica je kao i drugi graničarski gradovi, gdje je ne- 


kad sablja upravljala, gradeći vojarne, magaze, vježbališta, .: 


ravne ulice, drvorede i slično. Jedine trgovačke poslovnice i 
ine trgovačke opreme kažu, da je Mitrovica osobito trgovačko 
mjesto, koje podržaje i sa susjednom Srbijom znamenitu trgovinu. 


Prodrljavši u Mitrovicu, eto na kraj grada zapalo kolo-- 
dvoru mjesto. Sabralo se tu nešto putnika iz bliza i daleka, a 


najviše Švaba iz Rume i kitnoga Srijema. 


Bijaše nekako oko pete ure po podne, kad ostavismo: 


Mitrovicu, pa' tarući znoj, promatrasmo iz vagona onu nedo- 
glednu plodnu ravnicu, što se proteže dolje duž Save, a opet 
s druge strane ravnica se istom zaustavlja kod humlja Fruške 
gore, što je ono postrance za Rumom uvori i hrpama bre- 
govlja stala okoliš krasiti. Dosegavši i postaju Inđiju na kojoj 
staju vlakovi iz Pešte i Zemuna, našli smo se u živi čas među 
mnogobrojnim putnicima, koji se tu svak dan nekoliko časova 
odmaraju, dok se vlakovi za Peštu, Zemun i Mitrovicu ne iz- 
mijene. Naš je vlak dojurio s juga; u isti čas ulazio je i vlak 
od istoka, a za čas eto ti vlaka iz Pešte preko kitnog Srijema. 

Na kolodvoru u Inđiji bilo kao u kakvom otmjenom zboru 
ljudi svakog zanimanja; — jedni se otputili u daleki Istok, pa 
im se s lica, odijela i prtljage vidi, da su daleko naumili; drugi 

polaze opet u kupelji, ili se kući vraćaju. Trgovci se i trgo- 
vački agenti (pomoćnici) kupe u jednu hrpu, časnici u drugu ; 
velikaši su za sebe, da je tim bolje svijet opazi, a putnici, što 
su zašli u svijet zato, da ga vide i sude, promatraju sad vrevu 
ljudi, sad opet prirodu i narodne naprave i njegove nazore, 
ter propitkuju i bilježe, ne bi li pribrali što poučna, napredna 
i zanimljiva za one, koji u svom domu spokojno čekaju na 
plodove jadna i zabrinuta putnika, etnografa.* 

Vlakovi se razredali, pa tko s peštanskim, tko s mitro- 
vačkim, a mi brzamo sa zemunskim vlakom mimo jednu i drugu 
Pazovu, gdje nam se sve to bolje prikazuju visi Avale iz su- 
sjedne Srbije; znak je, da smo blizu Zemuna. 

S lijeve se strane pridigla rudina i zapriječila dalji vidik, 
ali ga naskoro opet otvora, i eto ti stare Hunjadijeve gradine 
nad Zemunom ; eto ti blistajućih tornjeva; eto uglednih trgo- 
vačkih kuća i ureda; eto Save i preko nje mosta u Beograd ; 
malo dalje eto kolodvora; — u Zemunu smo. Vozač do vo- 
zača, a sve sami svratištari; mislio bi, da ćeš u prvi grad do- 
movine. Od kolodvora do svratišta pomiješali su konji debelu 
prašinu, a mi banusmo iz one magle kao iz mlina u svratište. 
Prva nam je dakako bila, da zaištemo čašu vode, koju Ze- 
 munci, kakono prije više godina tu opazih, kupovahu na čabrice 
od razvozača, koji su dunavsku vodu kroz pijesak procjeđivali, 
da bude za piće; pošto gradski zdenci ne valjaju, jer im je. 
voda slana i bljutava. 
| Zemun leži na ušću Save u Dunav, a po pravu je tik 
Dunava, pa uz obalu svaki dan se ređaju parobrodi, lađe žita- 
rice, dereglije **, burčelice, splavi, čamci i ine za plovidbu ude- 
šene naprave. — Kako je Zemun skoro sav na niskoj ravnici, 
često su i neke strane grada izvržene neprilikama poplave. — 

Grad sa svojom debelom kaldermom naliči Mitrovici, pa da ga 


* Etnograf == Pisac naroda i njegovih običaja, nošnje, načina života 
i mišljenja. 

** Dereglija, manja lađa poput velika čamca ; burčelica isto, samo ima 
više oblik lađe bez puža. 


94 


ne resi onaj povisok hum sa zapadne strane, gdje se i danas 
koče razvaline Hunjadijeva tvrda grada i njemu nasuprot Pi- 
varov hum, ne bi cijeli taj grad osim svoje trgovine činio na 
putnika nikakav osobiti utisak. — Više se sprijateljuješ sa Ze- 
munom, kad se popneš na'jedan od tih humova, odakle ti se 
pruža najkrasniji vidik na prijestolnicu Srbije, — na Beograd. 

Zagreb ti prikazuje svoje kićene grudi, kad ga gledaš, 
kako se sa sjevera spustio u savsku dolinu, dok Biograd, kano 

da licem u lice hoće pogledati Zagreb, spušta se opet od 
istočnih visi, upirući se i on u Savu baš na njezinom tihom i 
širokom ušću u Dunav. — U Biogradu uzduž obale bijele se 


trgovačke kuće, ređaju se svratišta, postrance njih smjestio se 


krasan kolodvor i prostrana stovarišta; brod do broda mirno 


čeka, dok se natovari ili istovari domaća i strana roba. Niže | 


grada ispod šetališta Kalimegdana diže se jaka okrugla kula 
»Nebojša«, u koju su nekoč Turci, gospodari Biograda bacali 
kršteni narod pomirljivim riječima: »Neboj sel« ' 

Od srpske obale, pa sve do na vrh grada, ređaju se kuće, 
vrstaju se ulice, skuplja se Biograd; a dalje niže uspinju se 
opet zidine Kalimegdana, ređaju se jake obrane velike bio- 
gradske tvrđave. Pa kad si već po tom zaoblenom humu na- 
pasao oči, tada ti se sa zemunskoga huma, u čaru na zapad 
pritegla sunca, najljepše prikazuje povrh svega zborna crkva, 
visoka škola, taj krasni dar Miše Atanasijevića (1863.); a nada 
sve to opažaš jošte, kako nad srpskom prijestolnicom lebdi 
veliki orao, što je sjeo-na vrh kule nove, kićene kraljevske 
palače. Zirneš li malo na desno, eto dolje preko Save brza 
vlak preko mosta; skreneš li lijevo, eto ti vidika na Dunav u 
ravnicu banatsku, koju presijeca Temeš, na kojem se nalazi 
cvatući trgovački grad Pančevo. 

Da se pobliže upoznamo sa Zemunom, treba mu proći 
ulice, pa se na trgu među narod i njegovo dobro umiješati. — 
Po ulicama i okolo trga nalaze se otvorene trgovine, a ima i 
dosta mjenjačnica i mjenjača, što mijenjaju srpski novac za naš 
papirnati, bakreni, srebrni, te zlatni; i opet naš novac mije- 
njanju stranci, putnici za srpske pare i dinare; za franke, na- 
poleondore, leve, bane piastre i medžidije.* 

Mjenjački je posao u Zemunu većim dijelom u rukama 
španjolskih židova; pa te to puno sjeća, da si na vratima 
Istoka, gdje stoje mjenjačnice i mjenjački posao isključivo u 
rukama Španjolaca i cincarskih Grka, koji tim poslom, u ko- 
liko je različan na čaršiji i opet u trgovačkim poslovnicama 
te uredima, crpe veliku korist mešetarijom. Tko mijenja kod 
Španjolca našu forintu, dobit će za nju dva srebrna dinara, a 
neka prođe preko Save u Biograd, dobit će za ta dva dinarai 
koju paru (novčić) više od 80 novčića. Za taj novacu Zemunu ne će 
_dobiti dva srpska dinara; dakle: Tko promijeni tri četiri puta 
vrijednost naše forinte u srpski novac i obratno, ne stati će 
mijenjanjem i posljednjega novčića, a forinta je ostala među | 


: * Franci. napoleondori, — zlatni novci francuzki ; leve, bani (rumunj. 
novac) piastre, medžidije (turski novci). 

mjenjačima. — Umiješaš li se u Zemunu među obične proda- 
vače i prodavačice, što prodavaju povrće, mlijeko, maslac i sir 
na pijacu, mislit ćeš, da si zabasao među Viirtemberžane. Žene 
u. modro-šarenom odijelu i isto takovim mahramama na glavi ; 
u modrim čarapama i tankim papučama na nogama, donesoše 
svaka po dvije košare na obranici razna povrća i smoka. Ko- 
šara do košare povrća; šibnjača do šibnjače puna sira, puna 
maslaca na lopate bi grabio. — Švabice, sve same Švabice iz 
Franzthala i bližnjih sela napuniše pijac, nudeći svoju lijepu i 
obilnu robu. | 

Grad Zemun ni izdaleka netroši toliko, koliko se tu svaki 
dan na košare, kile i cente proda povrća, sira, maslaca i voća, 
ali zato kupuju mnogobrojni ladari, koji za cijeli svoj dugi put 
nabave od svega na cente, na veliko, 

Čaja! čaja! poviče neki mladić noseći na rešetu pokrite 
oblizajce, o kakovima nemah pojma, dok ono prvi put u Že- 
munu bijah. U masni mlinac zamotao čovjek malo sira ili ko- 
sana mesa, pa ispekao u pekvi, te se Žuri prodati još vruću 
robu onome, koji će svoj zajutrak čašom pive prismočiti. 

Tko hoće, da ocijeni vrijednost grada, treba da razmotri 
i njegov okoliš. Naš dobri prijatelj F. Fuger, koji je u Sisku 
vrlo mnogo doprinesao k razvitku našega podružničkoga go- 
spodarskoga pokušališta, zasnovao je u zemunskoj gospodarskoj 
«podružnici, u predgrađu Franzthalu, prekrasno uređeno pokuša- 
lište. — Radujući se iskreno svakomu narodnomu boljku i na- 
pretku, otputismo se nas dvojica u predgrađe Franzthal, da 
vidimo uspjeh uložena prijateljeva mara, a pri tom da vidimo, 
kako se smjestiše u tom predgrađu ti marljivi Nijemci. 

Franzthal je više od pol sata duga ulica. Lijevo se i desno 
kuća do kuće bijeli, rekao bi: Spremili se žitelji, da dočekaju 
najstrožije suce i gospodare, koji znadu cijeniti, što je red i 
poredak u dobrom gospodarstvu. Bila je nedjelja. Oko kuća 
vladao je svečani mir. Blago po stajama kraj punih jasala čisto, 
poglađeno i utovljeno; dvorište prednje i zadnje čisto; gospo-. 
darske zgrade s cijelim novim i pokrpanim krovovima čuvaju 

blago, čuvaju gospodarske spreme od zla vremena. U sredini 
mjesta nova novcata crkva u gotskom slogu, a s tornja pri- 
zivlje zvono župljane u crkvu. Nedaleko crkve stadoše nam 
kola pred prizemnom zidanom zgradom, eto nas na cilju; — 
u gospodarskom smo pokušalištu. Našemu je vrlomu prijatelju 
pošlo za rukom ovdje među franzthalskim žiteljima kao i u 
samu Zemunu naći prijatelja, koji, proširivši tu gospodarsku 
podružnicu, uspješe uz marna predsjednika A. Taibela stvoriti 
na skranjem istoku naše domovine jedno od najljepših gospo- 
darskih pokušališta, koje na -svom lijepo obrađenom do dva- 
deset jutara velikom prostoru imade svake vrste voćaka i naj- 
bolje vrste trsova amerikanske loze. U podružničkoj zgradi 
nađosmo dvoranu za skupštine, nađosmo pisarnu i knjižnicu 
tajnika F. Fugera, koji uz svoga predsjednika s najvećom po- 
žrtvovanošću i svom ljubavlju ravna cijelim društvom i lijepim 
pokušalištem, koje se sve to većma proširuje i usavršuje. 

Makar da se dan prije jedva odlučismo, računajući s vre- 
menom i putničkim odnošajima, da si to uzor gospodarstvo po- 
gledamo, bijasmo sada kraj toliko krasna primjera neumorne 
radinosti upravo razdragani, pa nam iz pune duše šapnuo glas 
na usnama: »Bog blagoslovio napredni rad; Bog živio marne 
pregaoce narodnoga boljka. « 

Sada je valjalo vozača mititi svim dobrim, samo da nas 
uzmogne dovesti do parobroda, što polazi Dunavom u Temeš 
do Pančeva. Sreća htjede i mi dojurismo baš u skrajni čas, 
pa: S Bogom rode, s Bogom mila domovino, dok se opet po- 
vratimo na tvoje krilo, a u naručaj milog nam roda! 

Za tri četvrti sata preplovismo Dunav i Temeš, pa eto 
nas u Pančevu. Za sam topolik i vrbu zaklonilo se Pančevo. 
Vrlo prostrani trg zaokupila vijećnica, uredi, gostione, kavane 
i trgovačke kuće baš u lijepom redu. S trga je lijep vidik na 
sve strane u duge i razne ulice. U gradu se miješaju Madžari 
sa Srbima i Švabama, koji se tu trgovinom natječu. Mi smo 
dobro. došli uglednomu trgovcu Andriji Popoviću, koji nas po- 
vede po gradu Pančevu, da razgleđamo industrijalna poduzeća, 

kao: znameniti pančevački paromlin i druge znamenitosti, a 
konačno nas uvede i u krug svoje obitelji, gdje upoznasmo 
dvije vrle Srpkinje: Persidu i Danicu, koje svoje roditelje usre- 
ćuju svojim kućnim marom, svojom posebnom vještinom iz- 
vađajući jedna i druga najkrasnije narodne motive, pa da bi 
od česa, već od tvrda guščega perja. Dobri nam je domaćina 
otvorio sve svoje odaje, u svaku uniđosmo, no u jednu ne, a 
to je odaja neprežaljena mu sina Dušana, koji je 

»Mnogo hteo, mnogo započeo; 

Čas umrli njega je oteo.« 

Temeški će okoliš biti jedan od najplodovitijih banatskih 
okoliša, dok se onako bujno povrće svake mile ruke tu vidjeva 
u onom obilju. — Mora da su tu najplodovitija polja za pše- 
nicu i drugo zrno, dok se tu tolike znamenite tvrtke ponajviše 
trgovinom žita bave. 

Zanimajući se za znamenitosti grada, prođemo i po otvo- 
renim crkvama, — razgledasmo gimnaziju i pučke škole ozna- 
čene madžarskim napisima. 

Razgledavši ravno Pančevo i skoro presušeni Temeš, vra- 
tismo se na parobrod, i za jedan sat eto nas na parobrodarskoj 
stanici u Biogradu. — Kao kakav dobro uređeni raštelj pri- 
činila nam se stanica, na kojoj su izlaznici posve od ulaznika 
odijeljeni, pa jedni druge ne vide, makar bi putopisac rado na 
okupu vidjeti različite putnike, što se zgrnu na granici jedne 
i druge kraljevine. Iz broda u stanicu brzaju putnici uzbrdice 
po uskom mostu, gdje srpska policija putnice traži i preuzimlje ; 
pa kad se brod ispraznio, otvore se druga vrata, gdje se opet 
u btod ulazi za Zemun ili Podunavlje. - 

Kad su nam sve putnice pregledane i potpisane, vraćaju 
se opet putnicima, pa možeš bezbrižno ići po prijestolnici Sr- 
bije, otvoren ti je Biograd. — Nedaleko stanice ređaju se 
svratišta, a mi naš prtljag spremismo u svratište «Kragujevac», 
gdje ćemo i noćivati. | 

Biograd poznavah već od prije, s toga smo mogli nas 
dva bez vodiča po gradu otići. Da što prije stignemo na «Ta- 

rasiju», t. j. na ravnik vrh grada, pobrzasmo po ono 80—100 
skalina, pa kraj zborne crkve glavnom i najljepšom ulicom, eto 
nas na trgu kod novog kazališta pred kojim nasred trga stoji 
spomenik kneza Miloša. Na granitnom visokom podstavku, koji 
je urešen hrpama likova srpskoga naroda i njegovih učitelja, 
prikazujući sve to u raznom narodnom odijelu, — stoji ogro- 
man konj, a na konju junačina knez, držeći u ruci srpska prava. 
Cijeli spomenik naliči spomeniku Jelačića bana, samo što je za 
koju petinu veći. — Malo dalje ulicom prama istoku otvorila se 





Kraljevska palača u Biogradu. 


«Tarasija». — Tarasiju okružuju razna svratišta, kavane, du- 
ćani, ministarski i konzulatski dvorovi; a među njima bani se 
novi kraljevski dvor s visokom kulom nad kojom lebdi kra- 
ljevski orao. 

Nutarnjost grada malo bi se u čem u razdobljn od deset 
godina bila promijenila, da se nije izgradila Dorčola, Dubro- 
vačka i Mihajlova ulica. Na «Tarasiji» ipak i danas stoji česma, 
u koju se dovaža voda i građanima dijeli. Drobnu kaldrmu 
zarubljuju ispred kuća i dvorova zališene tesane kamene ploče, 
; #* 

pa kada po tijema pločama dođeš do kraljeva dvora, zamijetiti ćeš . 
srpskoga junaka od 17—19 godina stara, koji u visokim čižmama 
i velikom puškom na ramenu hrabro čuva dvor i kralja svoga. 
Isprekrižavši ulice, razgledasmo od Turaka oslobođeni Bio- 
grad, u kojem je danas samo jedna manje izgledna džamija. — 
Razmotrismo visoku školu na kojoj se cakli napis: «Dar Miše 
Atanasijevića». — I do grobljafsmo mogli jošte za dana stići, 
pa tu opet nađoh grob Đure Popović-Daničića u travi i korovu, 
kako ga ono prije 6 godina ostavih; nu baš sada, kada ovo 
pišem, spremaju se Srbi, da postave dičnomu učenjaku dostojan 
spomenik. Slava dičnomu mužu, koji nas je putio, kako li na- 
rodno blago narodu sačuvati i nazivlje prikupljati valja! — 
= Bilo skoro u mraku, kad na uglovima opazismo, da će 
se iste večeri u kazalištu predstavljati; nu pa to je najljepša 
zgoda, da mi suputnik vidi na okupu biogradsku gospodu i pristalo 
kazalište u koje sam ja s doktorom J. iz Zagreba prije šest 
godina po dobroti intendanta Milorada Popovića dospio; a bilo 
je to na imendan kraljice Natalije, kad na svečanu predstavu 
«sve otmene biogradske gospođe u svili i stmi u narodnom 
odijelu i crvenkapici sjahu. Ta mi je čarobna slika ostala čvrsto 
u pameti, pa ćemo svakako u kazalište, nu valja štogođ i za- 
ložiti. Nedaleko kazališta je gostionica, hej konobaru! što bi 
bilo đobro uz čašu piva? Gospodaru! Uz pivo pristaje čevapčić, 


Dakle čevapčića dva, i dva piva. — Eto konobara nosi pivo 


i bijelom krpom zahvatio s vatre dvije vruće igle i na svakoj 
igli po pet komadića pećena i pobiberena mesa; kroz uho od 
tanjura provukao konobar iglu — i čevapčići ostadoše na tanjuru, 
a igla u ruci. — Plativši večeru, odosmo u kazalište, gdje se 
već prilično građanstva sakupilo bilo. Predstavljala se drama, 
a pratile su ju tu i tamo suzne oči gledalaca, koji onako živo 
pojedine prizore poimahu. — Pozornica i cijeli namještaj posve 
je bio udešen prema dotičnom komadu, nu da je glazba uz one 
izvrsne predstavljače pojačana bila, ne bi ničemu prigovarali. 
— U kasno se doba noći svršila predstava, pa smo mi kraj 
slabo rasvijetljenih ulica ipak u donjem gradu pogodili u svra- 

tište «Kragujevac» i tu prenoćili. — Sutradan bila je nedjelja, 
a mi se sjetili, da nam je potražiti jednog od najuglednijih bio- 
gradskih trgovaca gospodara Krzmanovića. Mi baš nekako za- 
basali pred kuću Krzmanovića, kad se tamo čuje složna davorija 
iz mnogo grla. Što bi to moglo biti? Glasovi dolažahu sve bliže 
sve krjepčije, ali ne vidimo još nikoga. — Ja izvjedljiv zapitam 
pristala čovjeka pred kućom: 

— Tko to pjeva, i što to ima značiti? 

— Vojnici dolaze iz kupanja, pa zapjevaše. 

I zbilja za čas opazismo, kako stupa kojih dvije stotine 
vojnika i pred njima do četrdeset drugova pjevajući glasno u 
četiri glasa lijepu davoriju. «Tako to biva u Srbiji svagda, kad 
srpska vojska nije u činu stroge službe,» reče nam na pragu 
stojeći Biograđanin. 

Posjetivši gospodara Krzmanovića, bilo mu je drago, što 
smo ga potražili; a još mu je više godilo, što mu rekosmo, 
da nas je srpsko vojništvo toli lijepom i skladno pjevanom 
davorijom ugodno iznenadilo. 

— Da, to je u našoj vojsci tako uvedeno od više doda 
a uzeto je to po običaju uredaba ruske vojske, primijeti go- 
spodar Krzmanović. 

Kao što kod nas, tako je i običaj kod Srba, da se putnici 
čim dobrim pogoste: U ono vruće doba dana dobro nam je 
došla hladna voda, nu gospodar Krzmanović mignu svomu so- 
baru, a taj donese u živi čas na velikoj srebrnoj plitici slatko 
i kavu. Kava kao što je kava, ali slatko sastoji od guste še- 
ćerike pomiješane s deset puta kuhanim uvarkom od zelenih 
oraha. U Travniku ponudilo _ mi _.1886. u jednoj časnoj kući 
djevojče lonac, u kojem je bilo slatko i limena žlica, ali dok 
se muhe iz lonca ne iseliše, nisam imao u što žlicom zagrabiti ; 
nu kod Krzmanovića bila na srebrnoj plitici čista srebrna po- 
suda, i za svakoga nas poviše žlica, te kad bi jednom žlicom 
u slatko zagrabio i žlicu u ustima okrenuo, valjalo je tu žlicu 
na stran metnuti, pa drugu prihvatiti, i tako 3—4 žlice iz- 
mijeniti, a preostalo slatko ostalo čisto. 

Oko podne odosmo opet na «Tarasiju», da si naručimo 
priliku za Topčider; nu bilo je prerano, pa što sada? Eto ci-- 
gana i ciganskih svatova, a kud oni, tud i nas dvojica. Napred 
su stupala dva dječaka s duplirima, onda dva starija ciganska 
gajdaša, a do njih dva dječarca; sve to otrcano i poluboso, 
ali ipak svakomu od njih visio je novi rubac prikopčen za lijevo 
rame. Mlada djeveruša i kuma bile su kao da ih tko baš od 
crnih lonaca među svatove natjerao, a i mladenac skupa s dje- | 
verom priličili su nekako, kao da su na sađama spavali. Za 
čuđo! I kum je bio ciganin, ali stasit i krasan čovjek, a k tomu 
u čistom novom narodnom odijelu. Duga košulja sa širokim 
ogrobom (ogrlicom) lijepo našivenim nisprsjem nizručjem i uz- 
. ručjem prekrila je skoro široke gaće, što bijahu u dokolenici 
složene; na nogama opanci, na polu kratko striženoj glavi bio 
mu šešir, a grudi mu se ispod oduga poluotvorena prsluka bijelile 
od čiste zorkošulje. Gajdaši cigutajući zakreću iz ulice, i mi baš 
za njima, pa kad nakon pol sata bar u deset ulica tamo nekud 
ispod Dorčole Nebojše kule zakrenuše, eto nas u biogradskom 
predgrađu među samom cigančadi, koja pred crkvom svatove 
očekivaše. Svatovi u crkvu i mi s njima. Za malo došao pravo- 
slavni svećenik i razgledava se po crkvi, premjeri svatove, pa 
će mene njemu najbližega zapitati: 

— Je si li ti kum? 

— Šališ se oče! Ja sam stranac. | 

— A tako! Hajde svatovi amo, da vas zabilježim, reče me 

— Pred crkvom nastalo drečanje dječurlije, koja je htjela 
zagušiti cigansku derešglazbu, i tako ja po nesreći prečuo, kako 
se mladenac, kako li mlada zove» Svećenik je vođio mladence, 
koji se držahu ruku o ruku, pred žrtvenik, vodio ih je oko 
evanđelja, a sve to vrijeme vidio se komad prevješena šarena 
duplaša platna preko ruku, pa to bijaše kumin dar; neka se 
zna, čim je kuma mladu nadarila! 

Dok je svećenik svoje obavljao, primakoh se ja glumcu 
(čuturđiji), da ga pitam, što je sve uzeo na put, i što on za 
svatovima nosi, te čemu to? On će mi: 

— Imam na peškiru čuturu i u njoj vina; dva fildžana; 
 rakijašku čašu i dva lončića. Fildžani su za kafu,* čaša za ra- 
kiju, a u lončićima će na večer mlada mladencu čorbu kuhati. 

Svršeno je, vjenčanici izlaze, a za njima se pokazao i kum 
na crkvenim vratima, ali kad tamo, zaglušio bi od dječijega 
žamora i vike: Kume! Kume! Izgori ti kesa! Izgori ti kesa! 
Kum se mašio u džep, te bacio među djecu nešto drobiša. 

— Ina povratku slijedili smo jedno vrijeme svatove, nu 
u gozbu nas nijesu pozvali, pa je ostavismo i odosmo natrag 
na Tarasiju, gdje za 6 franaka pogodismo vozača za Topčider. 
Što je zagrepčanima Maximir, to je biograđanima Topčider, 
pa i nije dalje iz Biograda nego Maximir iz Zagreba. Topčider 
je kraljev perivoj ujedno zvjerinjak. Godine 1884. kad sam prvi 
put u Biogradu bio, došao sam po nenadanoj sreći u Topčider, 
a po preporuci i k upravitelju dobara kraljevih, koji je bio lju- 
bezan prama meni putniku, te me odveo daleko u zatvoreni 
Zvjerinjak zato, da mi pokaže mjesto, gdje je posljednji srpski 
knez godine 1868. bio napadnut od braće Popovića. Danas 
nasred puta u dalekoj šumi zvjerinjaka baš na dotičnom kob- 
nom mjestu raste cerić; na ceriću visi upaljena svjetiljka, pod 
-cerićem ograđen je četverouglasti prostor posut u nakrst cvije- 
ćem drobnim iskricama. Dvadeset koračaja bliže od kobna 
mjesta upozorio me upravitelj Antić na one tri lipice, što su 
u grmlju pokraj puta porasle, pa odatle kao iz skrovišta svoga 
navalili su Popovići na kneza, a pucali i za rođakinjama, koje 
su s knezom onda šetale. | 

Pošto se bez naročitoga dopuštenja ne smije i ne može 
u zatvoreni zvjerinjak, a upravitelj za našega boravka ne bijaše 
u Topčiđeru, nijesmo mogli da sađa ono mjesto posjetimo, nu 
zato ali razgledasmo u topčiderskom dvorcu posljednje kneževo 
ruho, obuću, oružje, posoblje i posuđe. U oči nam udari zlatna 
kutija, u kojoj je knez Mihajlo čuvao komadić kruha, što ga 


* Riječ «kafa» a ne «kava» po istočnim krajevima upotrebljava se, 
pa to je pravo ime, jer potiče od pokrajine Kaffe u Etiopiji. 

je njegov otac sakrio u zid za naslonjačem malo prije, nego 
je iz Topčidera u Rusiju pošao; uz kruh našla se cedulja i na 
njoj bilo napisano: «Slatki ovaj kruh hranio me je u Srbiji, a 
dao Bog, da ga ovdje sačuvana našao!» 

Odmorili smo se pred dvorcem pod onim razgranjenim 
platanama, što su tik pred dvorom i mimo volju Miloševu, koji 
je u tom razkoš smatrao, po želji sina mu Mihaila zasađene, 
pa smo se mimo cvijeće i .nasade drugim putom preko brda 
iz Topčidera vratili, da lakše razmotrimo okoliš i sav !grad, 
koji se u novije doba stao širiti i ljepšati, dok je ponestalo 
turskih čardaka. Pružila se zgoda, da smo još tvrđavu razgledati 
mogli. U toj tvrđavi zatvoreno je više stotina uznika, ali malo 
koji bez teška gvožđa i veriga. Do kaznionice stoji vojarna, 
odakle je najdivniji pogled na Zemun, Posavinu, kitni Srijem 
i Podunavlje. Još je tu i neki stari zapušteni zdenac, u koji se 
može po stotini i više skalina dolje, a po drugima natrag. Neki 
nenadzirani i bez gvožđa uznik ponudi nam se, da će nas 
dolje u zdenac odvesti; nu mi nijesmo bili odviše izvjedljivi, 
kako je u toj dubokoj jakrepskoj tmini, pa ne prihvatismo po- 
nude, već odosmo po zavojima i putićima sve niže i niže, dok 
ne stigosmo na šetalište «Kalimegdan», gdje bijaše što no riječ: 
«Sav Biograd na okupu>. Bilo tu svake ruke kroja i nakita, 
a crvenkapica, zlatan pojas, zlatom ili srebrom vezena ječerma 
i vrste korala potamnjivahu švabulje.* 

Tko želi mnogo šta vidjeti, a računati mora i s vreme- 
nom u kojem je gdje što viditi i kamo je stići moći, tomu 
nije reći: Sad idem, sad opet ne idem, već se valja vladati 
prama saobraćaju lađa i željeznica, zato: Kako gođ još ne bi 
rado Biograda ostaviti, nuka nas na to dolazak parobroda, koji 
će o polnoći stići iz Pešte u Biograd, pa dalje do Turn Se- 
verina ploviti, kuda i nas volja vuče. Još za dana izvadili smo 
naše isprave kod biogradske policije. Sada je sve u redu i samo 
još nekoliko sati, pa s Bogom Biograde i tvoje tvrde stijene, 


* Švabulja — roklja tuđega kroja. 


105 


što okitiše ušče Save, što ovjekovječiše ime Ivana Kapistrana 
i Eugena Savojskoga! Pol noći je, evo parobroda! Na stanici 
je sve živo, a tko sam sebi prtljag nosi, neće ga nosaći za 
bakšiš globiti. Sađa bježi u donje odaje lađe, pa traži brzo prazan 
krevet, baci tu svoj kovčežić, i tim si siguran za svoj ležaj Ne 
smeta li ti, da ti voda kraj uha kljuca, biraj si donji krevet, 
a tko to ne bi rado, a poskočan je, popne se na gornji ležaj. 
: Izabravši si nas dvojica krevete, popesmo se na palubu, 

ali kad tamo: Tu je vreva ljudi, gura se jedan pred drugim, 
ta putnik i njegov trhonoša sve jedan za drugim redaju se, 
smještaju se, namještaju vališe, bale, koševe, rudnjake i svake 
ruke sprema. Sada opet trka po palubi i po donjim odajama. 
Majke traže za pospanu djecu zgodna ležaja, nastaje plač, oča- 
janje, negodovanje; ta malo je komu pravo, što je u tjesnacu 
velikoga broda. 

Zvonce se po drugi put oglasi, red je, da se trhonoše 
povrate. Da ti je sada vidjeti te široke ispružene šake, a pri 
tom one sijevajuće oči i mrgodno lice, onu viku, prepirku, a 
svemu je tomu razlog nezadovoljstvo nad pruženim bakšišem. 
Spremni su ti nezadovoljnici s naredbom u ruci dokazati, da 
je za 20 koračaja daleko prenešenoga prtljaga propis dva dinara 
platiti trhonoši. — Desilo se, da je baš jedan takav dokaz 
slušao biogradski policajni komesar, pa kada nas je vidio, kako 
se čudom čudimo toj naredbi, primio je trhonošu za šiju, a 
putniku rekao: «Možete mu dati što sami hoćete, a on će za 
tu drskost pod ključem jedno dva tri dana promišljati.» 

Još koji čas, i digli lađari most, a parobrod zažviždao, 
zakrenuo prama sredini Save, te spustivši se baš kod Nebojše 
u široki plavi Dunav, rekosmo u pol noći 1. rujna 1890. Bio- 
gradu: «Sretno ostaj, dok se opet vidimo !» 

Uvjeravaše nas već u Biogradu, da je okoliš između Pan- 
čeva, Smedereva, Kubina, Dubravice i Bazijaša ravan, i da se 
putnik razmatrajući tu dosadnu ravnicu slabo zabavlja, pa će 
biti najzgodnije, da mirno spavamo, dok ne svane jutro. — 
Naručivši konobaru, da nas rano probudi, spremismo se u spa- 

vaonicu, pa ću leći ja u donji, a moj suputnik u gornji ležaj, 
još spustismo zavjese, pa neka kljuca i pljuca, neka huji i čvrlja 
voda kraj uha, svejedno; umoran jedan kao i drugi, usnuo ja 
i moj drug, pa nijesmo ništa čuli, kad je lađa stala u Sme- 
derovu, Kubinu i Dubravici. 


Bilo je možda šest sati u jutro, kad već obučeni stajasmo 
na palubi. Prvi rujan baš kao nam za volju otpočeo prekras- 
nim jutrom, pak se raspasle naše oči po banatskoj ravnici, a 
malo za tim prikazala se desno Rama sa svojom ruševinom 
tik pred Uj Palankom, a nedogledne ravnine nestaje, jer ne- 
daleko tamo otpočinje humlje, i erdeljski se Karpati u daljini 
crne. Na srpskoj strani pritišče sve to bolje k obali brdovit 
okoliš, a među brdima kraj Dunava pokazala se dva ili tri huma 
presićušna pijeska za koji veli neki švedski putnik, da ga je 
vjetar s Kaukaza amo donio. Sunce je dobrano otskočilo, a na 
palubi je sve življe, jer se po spavaonicama stalo pripovijedati, 
koliko krasan okoliš nastaje, pa je to svakoga iz ležaja diglo 
i na palubu izmamilo. Od svih putnika, što se na palubi po- 
javiše, najviše su nas zanimala dva mlađa Čeha, koji po zemljo- 
vidima razgledavahu gđje su, a iz knjiga razabiru znamenitosti 
toga kraja. Ta su dvojica bila svim mogućim snabdjevena, što 
je za put na Istok korisno i potrebno. Sve, što su sobom prt- 
ljaga imali, bijaše novo, zato prišapnuh svomu suputniku : 

— To su Česi, pa držim, da su u svom vijeku prvi put 
na većem putu. | 

— Po čem to sudite? primijeti suputnik. 

— Vidite im vališe, torbice, dalekozore, zemljovide, puto- 
pise, sve je novo, a valjda i oni novajlije na putu. Imate pravo, 
tko mnogo putuje, prtljag mu je trošan. Bilo kako mu drago, . 
ja ću se braći Česima približiti, te je bud zašto upitati. 

Čineći se nevještim, zamolio sam je hrvatski, da mi kažu, 
kako se zove ono oveće mjesto, što ga pred sobom vidimo. 

— To je Bazijaš, odvrati mi mlađi. 

— To je dakle Bazijaš? Pa to je dosta znamenito trgo- ' 


\ 

vačko mjesto na Dunavu odakle i željeznica ravno u Peštu i 
Beč vozi najveći dio istočne robe. 

— Imate pravo, primijeti mi stariji. Bazijaš, Pešta i Beč; 
pak Odesa—Crnovice—Krakov—Beč, to su dvije glavne pruge, 
po kojima dolazi k nama istočna roba. 

Riječ po riječ, mi se sbližavamo i pobliže upoznavamo. 

Braću Čehe C. Stolla i Venceslava Jedličku gonila je 
želja, da pogledaju nešto Istoka, kad su već prošli visoki Sjever 
i niski Jug. 

Eto, kako sam krivo sudio, a što ću kriv je tomu njihov 
novi prtljag. Naši suputnici su trgovci, koji putuju da se na 
putu čim god ugodnim poučnim i korisnim pozabave, a pri 
tom, da se upoznaju s načinom, kako se na Istoku trguje i 
promeće. Oni odlučiše putovati preko Bukarešta, Ruščuka i Varne 
u Carigrad. Baš putuju kuda bi i mi, ako nam od kuće dopuste. 

Drago bijaše Česima, a nam Hrvatima milo, što se upo- 
znasmo, pa ćemo zajedno svjetujući jedan drugoga, što bi koji 
ljepše smislio. 

U Bazijašu je bilo za deset časaka iskrcano i ukrcano, i 
već se lađa otisnula. Bazijaš su blizi humovi kao i vreće kraj 
Dunava zasipali i sav je na kupu tik vode i gore. Čim smo 
ostavili Bazijaš, stale se obale dizati; lijevo su ogranci erdelj- 
skih Karpata, a desno srpski Balkan humlje; Dunav koliko je 
uži, toliko dublji; duboka riječina i sve to više gore zaokup- 
ljuju putnikove misli, pa bi im se i posve odao, al kad tamo 
otvorila se kao u gorskim grudima krasna podaleka ravnina, 
eto nas u Gradištu, a skoro za tim u Moldavi, gdje živi rađini 
ugarski Rumunj. — Stara je Moldava poznato tržište žitom, 
kožom i drvom, a u Novoj se Moldavi vadi sumpor. 

Dunav se stao sada vijati za gore, brzati valjati preko 
krša i kamenja, rekao bi, da valom kipi. Među gorama se na 
lijevo otvorilo malo ravnice, a na desno ukazala se ruševina 
s više tornjeva divnog nekoč srpskoga Golupca grada, što se 
umoran zasio i zaspao na onoj hridi, pa u Dunav strši, kano 
da su mu grozni golubački komari krv ispili. 

Još ti se pasu oči po tvrđi Golupcu, a već ti se zatvara 
s lijeve strane ravnica. I što si zamaknuo za brijeg, ostaje na 
lijevo u Dunavu za tobom ovelika pećina, koju je Njemac slu- 
šajući, gdje narod veli «Baba kaje» — «Papagei Felsenriff» 
okrstio. Da ta pećina, koja strši svojom sikom iz Dunava 
kolik je dobar voz sijena, ne povlači za sobom narodnu priču, 
ne bi joj bilo ovdje ni spomena, jer se bar mene, koji sam 
vidio pred _Visom (1887.) tri slične pećine (zovu je krava i 
telići), ništa osobito nije ni prikazalo. Putopisca Mayera morala 
je neka tjeskoba snaći, kad je tu pećinu onako znamenitom 
nazrio. Meni rekoše o toj pećini u kratko: ovo: «Sagriješila 
baba, pa zašla na tu pećinu, da se pokaje. Kako je za toga 
Dunav narasao, nije mogla ona s pećine na kopno, i tako je 
ondje ostala.» I od ono doba ostalo pećini ime «Baba kaje», 
a od toga skalupio Njemac «Papagei Felsenriff». — Putopisac 
Mayer znade i o strašnim olujama pripovijedati; nu ja se ni- 
jesam mogao namjeriti na lađara, koji bi kraj obične bure po 
zimi, znao za još kakov osobiti vjetar, osim šilok, koji manje 
više kroz cijelo ljeto struji po onoj dubokoj hladovitoj dunav- 
skoj kotlini. — 

Odkada nam je nestalo Golupca, počela je visoka krš, 
zato je i ime tomu kraju Klisura. U Klisuri se inače 2.000 
metara. široki Dunav stisnuo u korito od kojih 660 metara širine, 
a obale su mu 580 metara visoke. Nakon golih hridina otpočelo 
zelenilo, počela šuma i prašuma lijevo i đesno; Dunav se za- 
crnio u tom dubokom i dugom klanjcu, pa da ne ima tik lijeve 
obale ceste, što je poticajem grofa Szechenyi-a godina 1837 - 
1840. od Bazijaša do Oršove izgrađena, mislio bi: «Dunav će 
se i mi s njim u toj pustoši, gdje ne vidiš krda ni pastira, nekud 
u podzemni svijet izgubiti.» Ne znam kako komu, ali meni se 
Dunav sve tjesniji pričinjao, pa bih bio skoro volio, da mu je 
i kraj. — Tko je prije šetao po palubi ili glasno razgovarao, 
umuknuo je da sluša kolesa, kako grabe i plaskaju Dunavom. 
Lađari, koji se također za dugo primiriše, uzvrpoljiše se na 
jednom, a za toga počela i lađa lako, lagano; mi za okuke 

obale, i eto nas tiho kao nenadice stadosmo na desnoj obali 
u Drenkovi. 

Kako je Dunav za onih vrućih ljetnih dana dosta vode 
izgubio, mislio je i sam kapetan broda «Fiume», da ne ćemo 
moći proći makar i manjom lađom preko onih šest grebena 
(turski đerdapa), što ispod Drenkove dolaze; pa ako tako, onda . 
će nas parobrodarsko društvo na svoj trošak preko Dunava 
prevesti, te na kolima Szechenyi-evom cestom odvesti, koga 
do Oršave, koga preko Verciorove u Turn Severin. Odatle se 
tada može broditi Dunavom bez pogibli sve do Crnoga mora 
svagda osim u zimi, kada led ostane, ili kada kreja i sante 
Dunavom navru. 

Drenkova je manje srpsko mjesto, kamo se espap dovaža 
iz nutarnje Srbije, pa se tovari u lađe, što putuju niz i uz 
Dunav. Nam je bilo taj put naloženo, da ostanemo na lađi, 
dok nam se ne kaže, što i kako ćemo dalje. Dakako, jedni bi 
radije, da se odvezemo na kolima radi pogibli; drugi opet ni- 
jesu nikako zato, da se tako daleko po onoj prašini na prostim 
kolima drljamo. 

Došao kapetan, pa se lijepo s nama oprostio te rekao : , 

— Gospoda putnici neka izvole na malu lađu «Kazan», 
s kojom će, kako zamanica* (loce — pilot) kaže, moći među 
grebenima proći. 

Svaki pograbio svoje, i eto duše i tijela «Kazanu» i đer- 
dapima. — Jedan drugoga stao mjeriti, sve mi se činilo: Ljudi 
se boje među te strašne đerdape, koje, da istinu kažem, do 
Oršave niti za pravo ne opazismo. — Stajasmo svi na okupu, 
pa da smo svi jedne misli bili, možda bi gdjekoji od bujne 
fantazije u onom strahu doista opazio tuniske Hirkene, gdje 
ničesa nije bilo, osim valova, koji da se preko pećina i slapova 
valjaju. Naši suputnici Česi bijahu vazda spremni, da ćemo 
viđjeti bar koju siku, a onda pomozi Bože! 


* Zamanica == zamjenica == loce, pilot, je kormilar, koji svaki dan 
mjeri korito rijeke, i označuje pličine splavačima. 

Ljudi božji nemojte se plašiti toliko, primjetih ja; lađa 
«Kazan» vrijeđi više, nego li mi kirije platismo, pa valja dai 


zamanica pozna »Kazan» i one pute, kud će s tom lađom, te 


sa svojim i našim životom sigurno proći. | 

Što je ljepše na Dunavu sad će zaređati: Na srpskoj 
strani dižu se gore sve više i više sve do sljemena najvišega 
«Stirbeca». | 

Na lijevoj se obali također diže humlje i prelazi u gore. 
Pustu goru otvorili ljudi, pa kod «Salaša» tik lijeve obale 
spuštaju se na zubači (Zahnradbahn) vagoni puni crna zrela 
ugljena (čumre), a dok zazvoni k obroku, zaustavit će crni 
rudari vagone, pa pobrzati na obalu, gdje planduju bivolice, 
koje će podojiti i obrok prismočiti. Da čujemo što strašno! 
Pokazivahu nam lađari umah ispod Salaša mjesto, gdje je lađa 
kod «Tahtalije» 1888. o grebenje udarila i tonula. 

Eto i Grebena, — borme pravi greben od tvrda kano 
scvrta kamena. Tu su otpočela «Željezna vrata» (Đerdapi), jer 
je pećina tako daleko zasegla u Dunav, da tom užinom samo 
jedna lađa bez pogibelji može proći. — Da se ne dogodi, kako 
bi se baš tu dvije lađe sastale, udešene su dvije postaje, jedna 
ispod i jedna nad Grebenom na obali. Te postaje davaju lađama 
i parobrodima kod dolaza znak s velikim crvenim krugljama, 
kad je slobodno kroz tijesno «Greben». Kada je parobrod «Kazan» 
na vidik postajama došao, pokazaše se crvene kruglje, i mi sretno 
minuli to kobno tijesno uskliknuvši: «Živio kapetane» 

Mi bijasmo oni, koji smo na podnožju Grebena zamijetili 
prvu stotinu ljudi, koji su baš taj dan otpočeli pod Grebenom 
onu veliku radnju, što će društvo morati s milijunima namiriti, 
dok se razbije Greben, koji daleko u Dunav seže; dok se ras- 
šire stijene, odstrane sike, slapi i škrape u tim Željeznim vra- 
tima, što sežu od Grebena, Poreća, Milanovca do Juca i Kazana, 
pak opet: od Oršave, Kladove i blizu do Turn Severina. Kada 
pak to ogromno djelo bude jednom dovršeno, što da onda spriječi 
najveću trgovinu po Dunavu od Crnog mora do Biograda i dalje 
gore Dunavom? — Kada vidjeh za nekoliko dana kasnije u 

Smardi (Durđevu) parobrođe s visokim jarbolima, što su stigli 
od Crnoga mora, pomislih sam u sebi: «Dok se jednom svrši 
otpočeto djelo na đerdapu, što da onda zapriječi tim brodovima 
dolaziti do Biograda i dalje našom obalom, gdje bi ih našim 
barjakom zakićene pozdravljali!» | 

Zaplovivši u «Željezna vrata», pričinjalo nam se kano da 
smo u kakovom gorskom jezeru, što se među visokim gorama 
pokazalo. Kod Milanovca i Juca stisle su gore dunavsko korito, 
pa zato sa Sechenyi-eve ceste posve lijepo preko Dunava raz- 





Kazanski klanjac. 


matraš « Veteransku špilju» u kojoj se je 1692. general Veterani 
45 dana od Turčina čuvao. 

Napokon eto i «Kazana« premca Grebenu. Uzdigle se stijene 
kao uzidane jedna u drugu tako na jednoj, kao i na drugoj 
strani. Preko 700 metara visoki vršci Štirbeca viseć nad Du- 
navom s jedne i s druge strane, hoće da se poljube, ta 
jedva su 17 metara u razmaku. Silna riječina vična teći po 
2.000 metara širokom koritu kod «Kazana» se stisla u 17 me- 
tara široki i čvrsti krevet, čemu je dno lijepih 60 metara du- 

boko. U toj užini ne znaš, bi li se divio _ masi onih skala, bi 
li motrio masu sabite vode, uz koju se na lijevoj obali pod 
isječenom pećinom vijuga Szechenyi-ev drum, a na desnoj se 
obali viđaju ostanci stare Trajanove ceste, gdje je i Trajanovu 
ploču opaziti. | | 

Gori i pećini bijaše napokon kraj, i mi ugledasmo širi i 
prijazniji svijet, izvukavši se sretno iz čudne idilske gudure, 
kuda je silni Dunav probio teški svoj put, — mi smo u Oršavi. 








Od Drenkove do Oršave bilo je među putnicima slabo | 


zabave, jer je svaki na svoju promatrao divote i strahote, što | 


ih tu priroda i njezina sila prikazuje. Naši suputnici Česi uzeli 
su karte do Oršave, pa će odatle u Herkulove kupelji, dočim 
mi hoćemo da vidimo do kraja te katarakte cijelokupnih Že- 
ljeznih vrata; s toga putujemo ravno do Turn Severina, ali 
ćemo se odanle umah povratiti u Oršavu, te naći naše suput- 
nike u Mehadiji. Od Oršave dalje pričinilo mi se, kano da se 
rastajem s ovim svijetom, dok su nam netom ispod Oršave i 
posljednji humovi erdeljskih Karpata ispred očiju isčezli, i mi 

već jurimo Dunavom u kraljevinu Rumunjsku. Na  brodiću 
«Kazan» izmijenilo se nešto putnika, a i brodari su drugi. 
Kapetan zapovijeda sad francuski, sad opet rumunjski. Brodari 
i mešaje,* svi na palubi, kano da zapanjeni pred sebe gledaju 
«Adu Kaleh», što je nedaleko Oršave. Kapetan oštro gore dolje 
po komandi ** šeće, žuri, zapovijeda; dva kormilara svom na- 
petošću slušaju samo blizu zamanice. Da, nije šale, mi se pri- 








Ada Kaloeh. 


bližujemo «Gornjoj belegi». Svi putnici i brodari stali glave 
dizati i napred gledati, a i mi hoćemo da vidimo, što će doći. 
Pred nama se ukazale posred Dunava stršeće hridi, sike, škrape, 
a među njimi se pjeni i vrije Dunav; pričinilo mi se, kano da 
smo stigli na neretvanska skakala, kuda si je bistra Neretva 
tvrde klisure probila. Bogu dušu! — Mi smo među sikama i 
škrapama. Zamanica prihvatio sam za kolo od kormana, pa 


* Mešaja = kuhač, sukač. 
** Komanda = mjesto kapetanovo na lađi. 

mudro i oprezno ravna tu slabu lupinu među onim oštrim hri- 
dinama. Hura! Hura! viču putnici i brodari pozdravljajući ka-) 
petana i zamanicu, a ovi smiješeći zahvaljuju. 

Mi smo sretno minuli Gornju belegu, a «Kazan» nešto malo 
pobrzao, ali opet sustaje i sve se lako lagano spušta, boji se 
grebenja, a valja mu i oprezno ploviti, jer eto se spuštamo 

«Donju belegu». — I tu se sve opet sročilo i nateglo vra- 
tove da vidi, kuda i kako ćemo po tim dunavskim razvođima, 

Željezna vrata. 


što su se među hridima i sikama porazdijelili. Samo se još dvije 
tri škrape vide iz rijeke, a mi putnici svi u jedan mah stali 
šeširima mahati i pozdravljati vješte provodiče maloga «Kazana». 

Hvala Bogu! mi smo sretno minuli «Željezna vrata». Od- 
lanulo je meni, odlanulo konačno i najbojazljivijoj putnici, pa 
se sad veselo društvo sjelo na palubi za stolove te dvore ka- 
merieri za žute franke i napoleone, a kada bi im koji putnik 
Rumunj ili Bugarin doviknuo «plata!» spretni, brzi, uljudni i 


w 

uslužni bi se pokazali, da, bakšišu valja se pokloniti i smiješkom 
ga popratiti: «Mersi, mersi monsieur!» 

Prem bijaše vrući ljetni dan, mi to istom poslije podne 
osjetismo, kada ispod katarakta. po razvaljenom i otvorenom 
Dunavu brzasmo. Mali se «Kazan» sada kao na lakim krilima 
žurio po glatkom Dunavu prama Kladovi, koja je posljednja 
dunavska postaja na srpskoj obali. Srpska je strana tuda pi- 
toma i plodna, dočim je na lijevoj obali po rumunjskoj strani 
tik obale zaredao što krš, što dubrave i po njima željeznička 
opruga. Od stijena i bregova odbijala je vrućina, pa nam se 
bijaše makar baš nad vodom, znojiti. 

Dokučismo i Kladovu, pa dok se stovarivao  espap, 
.stražio.je tu kladovski policista tarući sebi znoj ispod ogromne 
kučme kape. U prvi mah mišljah, da je kapa kroja varaždinskih 
gardista, nu kada ju pobliže razmotrih, vidio sam, da je janjac 
za čitavim svojim runom žalio, čim si je kladovski stražar svoju 
ponositu glavu ovdje u službenom činu okitio. Vele, da se kod 
Kladove kameno ulje dobiva, nu taj dan nijesmo baš ništa od te 
robe na postaji opazili, bit će, da ga istom za izvoz pripravljaju. 

Sunce se stalo za srpske gore hvatati i mi pristali uz 
rumunjsku obalu, eto nas u Turn Severinu. Na izlazu pružaju 
nam stotinu ruku ne pitajući nas za zdravlje, već za prtljag, 
a k tomu umiješala se i gradska policija pokazajući nam cari- 
o narski ured, gdje će nam prtljag pregledati. Sve je teklo glatko, 
nu kada opaziše strastveni valjda pušaći, da imamo sobom ne- 
što finoga trebinjca duhana, što smo ga još iz Bosne ponijeli 
prohtjelo se ljudima već načeta paklića, pa pokazujući nam 
Svoje rumunjske .deftere držahu, da su u pravu oni od našega 
 trebinjca cigarete frkati — Mi po našem uvjerenju protu- 
zakonito izgubismo načeti paklić fina trebinjca, kakova već 
nigdje na Istoku ne vidjesmo. 

Za dva je sata odlazio željeznički vlak u Oršavu, pa pošto 
ćemo i tako imati priliku pobliže razgledati, Turn Severin, kad 
ćemo tuda u Bukarešt, to se samo zaletismo na glavni trg 


pred kavanu na kavu, gdje nam za povraćak (kusur) iz zlatna 
* 

franka meću neviđene bakrene bane. Isprekrižali smo još ne- 
koliko ulica, razmotrili gradsko šetalište i bogato urešenu crkvu 
S prividno krivim tornjevima, a dok smo to pregledali, bilo je 
vrijeme na kolodvor, odakle oko 8 sati na večer odosmo do 
Verciorove željeznicom, a odanle kolima preko mjesta «Vodice», 
gdje nam opet putnice i prtljag razgleda dobričina stari či- 
novnik, komu je milo bilo vidjeti putnike iz Siska, gdje je, 
reče on, probavio najljepše dane svoje mladosti. — Trebalo je 
samo još neutralno zemljište utrtom cestom proći, pa kraj Ada 
Kaleh i krunske kapele pobrzali konji, a mi oko pol jedanaest 
sati u Oršavu stigli na konak. 

U Oršavi čekala nas brzojavka iz Siska: Bože! Što će 
odgovoriti na naš upit: «Smijemo li dalje, pa u Carigrad 2» —- 
«U ime božije, idite!» 

Malo riječi, ali nam svi živci zaigraše, a lice zarumeni. 
Mi stajasmo kao zapanjeni, a moj suputnik veselo uskliknuo : 
«U Carigrad, u Carigrad |» | 

Da riječ održimo, valja nam sutradan naše suputnike u 
Herkulovu kupalištu potražiti, nu prije toga valja nam malo i 
okolo Oršave razmatrati. — Oršava je gradić sa 1.600 sta- 
novnika tik lijeve obale Dunava, pa ju izglednom čini ono 20—30 - 
dvokatnica, a ostalo su prizemne prijazne kuće poređanej po rav- 
nim ulicama. Kako je Oršava na pragu u Rumunjsku, a u su- 
sjedstvu preko Dunava Srbije, ima u Oršavi znatan broj stanovnika 
cincara i mjenjača, koji se bave što trgovinom, što mjenjačijom 
rumunjskih bana, srpskih dinara, bugarskih leva (lea), francuskih 
franaka i napoleona za naše lijepe srebrnjake i žutake. U Oršavi 
su žitelji razne narodnosti, pa zato i čuješ. svakih pet koračaja 
drukčije govoriti. Govori se tu hrvatski, ili hoćeš srpski, 
čuješ madžarski, rumunjski, bugarski i francuski. — Seljačtvo 
govori hoćeš naški, hoćeš rumunjski, a gdjekoji i madžarski. 

U svratištu bijaše izvjedljiva služinčad kuda ćemo, a i 
mi smo trebali dobra savjeta, pa povjerismo cilj našega puto- 
vanja svratištaru, koji nas savjetova, da si uzmemo što jefti- 
nijega seljačkoga kirijaša, koji nas može odvesti do bližnje 

krunske kapele ujedno i do «Ada Kaleh»; a to se sve dade 
“razgledati jošte prije podne, dočim bi nam savjetovao, da se 
na istima kolima po podne odvezemo u «Herkulovo kupalište», 
kamo ćemo za tri sata po nezaboravno lijepom okolišu doći. 
Malo je stranaca iz Oršave u te kupelji otišlo željeznicom, a: 
tko je išao, uvijek je žalio, što nije pošao i s najslabijom pri- 
likom s koje se sve polagano razmatrati mogu prirodni čari 
toga kraja. : 
Slušajući svratištara, našli smo pred svratištem seljaka iz 
bližnj ega sela, pa ga pogodismo za cijeli dan, a kako je on baš 


pad 





Krunska kapela. 


i pripravan čekao, da koga kirija, sjedosmo u kola pa pobr- 
zavši glavnom oršavačkom ulicom, za pet časa bijasmo na mostu 
rijeke Černe, a za kojih deset časaka i pred krunskom kapelom. 
Bit će koju stotinu i pedeset koračaja od ceste na lijevu stranu, 
gdje među drvoredom jablanova stoji mala zidana kapelica: 
«Krontempel bei Alt-Orsova, welcher Tempel zur 
bleibendenErinnerung andieStitte, woselbstdie 
heilige ungarische Stephans-Krone sammt Kron- 
insignien am 8. September 1853 vergraben, — auf- 

ho&chst seinerk.u. k. apostolischer Majestit Franz_ 
Joseph lim Jahre 1856 erbaut worden ist.» 

Ta je dakle kapelica sagrađena po odredbi Nj. c. i kr. 
“ apoštolskoga Veličanstva godine 1856 na istom mjestu, gdje 
e 8. rujna 1853. nađena ukopana ugarska kruna sv. Stjepana. 
— Na ulazu u drvored stoji mala kućica stražara, koji imade 
ključeve od kapele. Taj put zamijenila je stražara njegov a žena, 
pa pozdravljajući nas rumunjski, pobrzala je pred nama i otvo- - 
rila kapelicu. U sredini iste opazismo metar duboku jamu ogra- 
đenu kamenitim stubelom (vijencem), a na dnu jame leži 
mramorna ploča s napisom. — Na stubelu leže četiri debele 
knjige u koje se vlastoručno bilježe posjetnici. Bit će malo 
stranaca, koje tuda put nanese, a da si ne bi pogledali toli 
znamenito mjesto, s toga već su tri knjige posve napunjene, 
a i četvrta prilično je puna imena bila, kada se i mi zabilje- 
žismo. Ključarica nam se slabom njemštinom ispričavala, da ne 
ima već niti jedne knjižice, gdje se opisuju svi udesi sv. krune, 
već kada bi razumjeli rumunjski, znala bi nam sve na pamet 
izglagolati, kako je do toga došlo, da je najzadnji put kruna sv. 
Stjepana na tom mjestu nađena. Ne brinite se dobra ključarice 
toliko, mi znamo prilično cijelu povijest krune sv. Stjepana, 
koju negdje od prilike ovako čitasmo: 

— Povijest krune sv. Stjepana, toga posvećenoga kra-| 
ljevskoga znaka, počinje se s dobom, kada ju je papa Silve- 
star II. godine 1001. unuku Arpadovu sv. Stjepanu, kao «iz 
neba pruženi dar» poslao, da se s njom okruni, a i zaključeno 
je onda, da je ta kruna u Arpadovu rodu nasljedna. 

Godine 1301. izumrla je muška Arpadova loza. Najbliži 
toj lozi bijaše česki kralj Vjenceslav, jer je bio zet AndrijellI., 
posljednjega Arpadovca. Vjenceslav se sprijatelji s nekim veli- 
kašima, zadobi stranku u Ugarskoj. te prodre 1304. u zemlju 
i nađe krunu sv. Stjepana u Budimu, pa ju odnese u Prag. 

Druga stranka u Ugarskoj pristajala je opet uz Otona 
bavarskoga također rođaka Andrijina, pa ponudivši mu kra- 
ljevsku čast, zahtjevala je stranka, da Oto dobije krunu sv. 

Stjepana, koju je Vjenceslav protupravno iz Budima odnesao. 
Bolesni Vjenceslav s dobra je Otonu krunu predao. Oto raz- 
veseljen pohiti s krunom u Ugarsku. Istu je krunu Oto sim 
zaključao u tok te predao jednomu od svojih sluga konjanika, 
a da mu nije rekao, što je u zaključanom toku. Sluga nezna- 
jući što je u toku, prikopči ga uz sedlo, ali putem nekako 
izgubi. Nakon više sati opazi sluga, da mu je toka nestalo, a 
on sav zabrinut povrati se, da traži izgubljeni zaključani tok. 
I zbilja posluži mu sreća, i on nađe zaključani tok kraj ceste, 
kojega za čudo nitko neopazi, prem je skoro cijeli dan tamo 
ležao. — 

Oto, donesavši krunu u Ugarsku, bijaše š mjom i krunjen 
1305. za ugarskoga kralja u Budimu, nu nakon dvije godine, 
kada je prodro u Sedmogradsku, uhvati ga Ladislav i nije ga, 
sve dotle na slobodu pustio, dok se Oto nije odrekao ugarske 
krune. Nakon toga nosio je tu krunu 35 godina Anjouvinac 
Karlo Roberto, koji je preda svomu najstarijemu sinu Ljude- 
vitu [., koji je zatim malodobnu svoju kćer Mariju za prijestolo- 
nasljednicu imenovao još prije, nego se za Sigismunda Luxen- 
burga zaručila. Velikaši pozvaše iz Napulja Karla, nu taj je za 
dvije godine umoren. I tako je Sigismund sve više i više uva- 
žavan, pa kada je kod Nikopolja 1396. u križarskoj vojni proti 
Turcima pobijeđen bio jedva se na prijestolu uzdrži, nu 1403. 
ipak bi općenito priznat za kralja. 

Nasljednik Sigismundov Albrecht austrijski zasjede 143/. 
prijestol, nu za dvije godine umre. Za četiri mjeseca porodi 
Elizabeta posmrće (Posthuma) Ladislava. Kada su bila Ladi- 
slavu četiri mjeseca, dade ga zabrinuta mati okruniti na svom 
krilu. Kraj svega toga nije Elizabeta bila sigurna, da je sinu 
Ladislavu osiguran prijestol, zato se posluži varkom. Običavalo 
se tada, da se kruna sv. Stjepana najprije u svileni ogrtač zavije 
i tako spremi u tok, koji se ključima zatvorio i državnim pe- 
čatom zapečatio. Nakon krunisanja dojenčeta Ladislava zamatala 
je mati Flizabeta u svileni ogrtač krunu u prisuću državnih 
velikaša, te tako zamotanu krunu predade jednoj od dvorskih 

gospođa, kojoj je već prije dala isto takov zamot, a dvorska 
gospođa umjela je u čarobnoj brzini pred velikašima zamijeniti 
ovaj posve sličnim zamotom. I tako zapečatiše državni velikaši 
krivi zamot u tok; dočim je pravu krunu sv, DIJEPANA čuvala 
Elizabeta pri sebi. 
sa se je mati Ladislava bojala, naskoro se i dogodilo. - 
Stališi ne bijahu njezinim štitništvom zadovoljni, pa se našao 
takmac Ladislavu, a to bijaše poljski kralj Vladislav III. Jagelo, 
komu ugarski velikaši predadoše kraljevsko žezlo. Na to Eli- 
zabeta uze dijete Ladislava i kovčeg, u kojem je bila prava 
kruna sv. Stjepana, pa bježi iz Višehrada u Požun, a odatle 
k caru Fridriku III. To bijaše 1440. Međutim, da se Vladislav 
okruni, trebalo je naći krunu; nu kad nitko nije mogao doznati 
za nju, da sebi pomognu, uzeše krunu s groba sv. Stjepana i 
s njom okruniše Vladislava. Prava je kruna dospjela u ruke 
caru Fridriku lIl.; koji je udovu Elizabetu 1 sinčića joj Ladislava 
u zaštitu uzeo. Vladislav III. nebijaše sretan, jer je u krvavoj 
bici proti Turcima kod Varne već 1444. izgubio bitku i glavu. | 
Sada bi imao petgodišnji Ladislav doći na prijestol, stališi ga 
ugarski prozvaše kraljem, ali on ne dođe. Već se i saznalo, da 
je prava kruna sv. Stjepana kod Fridrika III. Fridrik niti je 
pustio mlađahna Ladislava u Ugarsku, a niti je htio predati 
krune, već izjavi, da će on i nadalje Ladislava othranjivati i 
u zaštiti držati kao i dosele tim većma, što mu je međutim 
već majka Elizabeta umrla bila. Kruna dakako da će i nadalje 
uz kralja Ladislava kod Fridrika ostati. S tim ne bijahu ugarski 
stališi zadovoljni, već zahtjevahu pod pretnjom najžešćega rata, | 
da im Fridrik kralja Ladislava i krunu predade. Godine 1456. 
baš 20. rujna uz grozno krvoproliće dade Fridrik Ladislava 
Ugrima, ali ne preda krunu, već reče, da će krunu u zalogu 
zadržati dotle, dok mu se 40.000 dukata za othranjivanje Ladi- 
slava ne isplati. Prohujilo je više ljeta, Ladislav umre u 18. 
godini, a kruna bijaše još uvijek kod Fridrika. 
Poslije Ladislava dođe na prijestol Matija Korvin, pa se 
zarati s Fridrikom radi krune, nu ovaj ju obeća predati, kada 

mu se položi 40.000 dukata. Napokon složiše se stališi te iza- 
braše sedam velikaša, koji će u Novom mjestu od cara Fridrika 
krunu preuzeti. To odaslanstvo otišlo je s najvećom paradom, 
u kojoj je bilo do 3.000 konjanika k caru Fridriku. Car Fri- 
drik videć toliko pratnje, zatvorio je sva vrata od tvrđave te 
dopusti jednom jedinom odaslaniku i to biskupu od Varadina 
i 200 konjanika, da smiju k njemu u tvrđavu, dočim se ostala 
pratnja imala natrag povući u Šoprun. Dok je biskup kod Fri- 
drika boravio, raznesao se glas po Ugarskoj, da je Fridrik dao 
posve sličnu krunu načiniti, da je mjesto prave preda. Sve bi- 
jaše zabrinuto, što bi tu valjalo činiti; konačno zaključiše nad- 
dvornika grofa Palocza poslati za biskupom, koji će po nekim 
osobitim znacima pravu krunu prepoznati. Kadaje grof Palocz 
predloženu krunu kano pravu prepoznao, morali su odaslanici 
na mjestu pred Fridrikom 40.000 dukata odbrojiti. Na to je 
poslanstvo došlo s krunom do Šopruna, dočekala ga pratnja 
s najvećim veseljem, i kruna bijaše tri dana u crkvi na glavnom 
žrtveniku izložena, a poslije je prenesoše u Budim. U Budimu 
je nađe Soliman II., koji je došao u pomoć Ivanu Zapolji, koga 
je sabor 1526. u Požunu za svoga kralja izabrao. Soliman uze 
krunu i preda je Zapolji, koji ju je do smrti kod sebe zadržao. 
Njegova udovica Izabela posljeđaše primjer Elizabete te postavi 
svomu dvogodišnjemu sinčiću Stjepanu krunu na glavu; nu 
morade s mjesta s djetetom i krunom pobjeći, čim je Ferdi- 
nand 1. Turke potukao i prisilio, da se iz Budima sele. Pod 
pretnjom sile predala je kasnije Izabela krunu i krunske zna- 
kove Ferdinandu I. te se ujedno odreče ostalih prava u Ugar- 
skoj i Sedmogradskoj, pridržavši za svoga malodobnika Opeln 
u Šleskoj i Frankenstein spadajući kneževini Miinsterberg. 
Kada se braća Matija i Rudolf odijeliše, uzme Rudolf 
potajice krunu i dade ju u Prag prenijeti; nu preda ju opet 
svomu bratu, kada je taj 1608. ugarski prijestol zasio. Ovaj 
dade krunu u Šoprun prenijeti i odredi, da ju imadu dva od- 
govorna velikaša čuvati. Car Josip 1. dade opet istu krunu iz 
> Šopruna u. Beč među ostale austrijske dragocjenosti spremiti. 

Ugarski stališi bijahu nad odredbom Josipa 1. ogorčeni do naj- 
veće mjere, pa se njegov nasljednik Leopold II. odvažio, da 


krunu svetoga Stjepana postavi natrag u Šoprun, gdje su ju 


dva krunska stražara čuvala, dok nedođe 1849., kada je revo- 
lucionarna vlada iz Ugarske morala pobjeći, pri čem Lj. Košut 
uzme krunu i sve krunske znakove. sobom, te dade razglasiti, 
da je te dragocjenosti na turskom zemljištu zakopao. 
= Dugo su se te dragocjenosti tražile, a konačno pođe ipak 
za rukom austrijskom auditoru Titi Kargeru te na 8. rujna 1853. 
nađe u gvozdenoj škrinji krunu i ostale krunske dragocjenosti.* 
U Oršavi vele: da se T. Karger nije namjerio kasnije na 
rumunjskoga pastira, koji se slučajno desio neviđen u bližnjoj 
šikari, kad su u noćnoj tmini Košutovi ljudi između sebe nešto 
nosili i u šikari to ukopali, ne bi se možda ni do danas znalo, 


gdje je ukopana ugarska kruna, a to tim vjerojatnije, što se 


drži, da su isti ljudi umah nakon svršena posla pogubljeni samo 
zato, da mjesto, gdje je kruna ukopana, ostane tajno. 


Samo nam je još Adu Kaleh razgledati, zato sjedaj u kola, | 


pa za deset časaka eto nas na obali Dunava, odakle nam se u 
razvođu prikaza cijela ada (otok), kako smo ju dan prije raz- 
matrali, nu s desne strane, kada na parobrodu «Kazanu» prama 

«Gornoj belegi» plovismo. Na Adu Kaleh provoze Turci sta- 
 novnici na adi, a prevoze po dobroti i naši vojnici, koji su tu 
u posadi. Desio se doći jedan časnik, koga su vojnici imali 
prevesti na adu, pa po njegovoj dobroti prevezoše i nas onamo 
i natrag. — 

Adu Kaleh je Leopold II. učinio tvrđavom, Karlo IV. još 
ojui pojačao, nu godine 1790. preda ju mirom kod Šistova 
Turcima, u čijim je rukama bila sve do 1878., od kada je za- 
posjednuta našom vojskom. Između zidina ukrštaju se tiesne 


zanemarene, većim dijelom travom i korovom prerasle ulice. 
Tvrđava ima tri već posve klimava zida, što je dijele prolazi 


Čuo sam i to, da je krunu sv. Stjepana našao kraj Oršave M. Im- _ 


brišević, koji bijaše kasnije pukovnikom u Petrinji. 


-. 

bez vrata. Tikom drugoga pasa nedaleko ulaza, nalazi se vrlo 
trošna vojarna, gdje stoji posada ođ 20—30 naših vojnika. 
Razgledavajući te zapuštene podrtine među kojima živi i danas 
600 muhamedanaca, namjerih se na jedan jedini napis još prije 
nego smo dospjeli mimo patuljčica i potleušica na čaršiju. 

U prolazu drugoga zida uzidana je ploča s napisom : «Offen 
steht des Ruhmes Bahn Ihm, der glorreich war an Thaten, wie 
die aus guter alter Heldenzeit. Rein war sein Herz und hoch- 
gesinnt; sein Wille gross und miachtig der Feinde Besieger 
und Verderben; der Menschen Wohlthater und Schutz. Ver- 
doppelt ward sein Ruhm als er diese Festung eingenommen, 
seines Reiches Grenzen ausgebreitet gewaltig wie ein reissend 
michtiger Bergstrom. Gott beschiitze Ihn vor allen Uebel, denn 
gutes hat er in der Welt vollbracht, dessen heute man gedenkt. 
Machmud Kahn. 1739., | 

Kapetan Antal našao je original s turskim pismom na 
kamenoj ploči izveden, pa ga preveo, te se od 1880. uz original 
nalazi i taj prijevod uklesan. 

Preko podora između zidina pod drvoredom šljiva mimo 
razorene stanove i naherene kućice došli smo na kratku i tijesnu 
čaršiju, gdje imade jedva pet dućana i toliko radionica. U ni- 
jednom malom selu nije tako pusto prazno i neveselo, kao na 
Adi Kaleh. Možda s dvije hiljade metara izmjerio si joj svu 
dužinu, a valjda sa šest stotina najveću širinu. Na povratku 
kroz čaršiju sklonila se nas dvojica u najizgledniji dućan jedno 
da vidimo čim čovjek trguje, a drugo, da se štogođ porazgo- 
vorimo; nu to bez «kahve» ne može biti, dakle kuhaj svakomu 
fildžan kave, a do toga razgledasmo se nas dvojica što po daščari , 
i u njoj naslaganom sitnišu, što ga treba svaki dan u kuhinji 
i kući, što nam opet zadjele oči u koje kakve slastice. E pa 
da se uz «kahvu» čini još kakav pazar, izabrasmo po komad 
turskih slastica: sudžuka i rahatle. Razgledali smo Adu Kaleh, 
pa motreći joj skranju trošnost, držimo, da će vrijeme naskoro 
i posljednjega stanovnika s te slabo plodne ade istjerati. 

Na povratku s-ade zapele nam oči na zaraslo brdo Arion 

i neutralno zemljište, što se do njega proteže. Na njem, vele, 
običavaju pribjeglice odahnuti. A sada na povratku kraj Černe 
zakrenuo kirijaš na desno, — na putu smo u Herkulovo ku- 
palište. S lijeve strane humlje vinorodne gorice, s desne uzduž 
rijeke Černe polja i košanice. Što dalje, to se ljepši okoliš otvara 
na podnožju erdeljskih gora odakle pritiču u Černu bistri po- 
točići, oko kojih krda pasu i planduju. | 

Kao u kakvu atelieru punom divnih slika iz našega Za- 





Središte Herkulova kupališta. 


gorja, kršne Like i pitome Krbave; kao među bosanskim i her- 
cegovačkim dragama načičkanim kućama, mlinovima, stupama 
i sličnim naredom, smjestilo se selo Toplice, dalje Pečeneska 
na .Černi. Tamo dalje bjelasaju se hridi i cijela jedna strana. 
erdeljskih planina, pak dok si im se primaknuo, prošao si gorice 
i ravnice, livade i zavrća; svaki te čas presenetio koji vlak, 
što se sad iz prorova pokazao, sad opet u prorov izginuo ju- 
reći prama Mehadiji ili iz Mehadije za Oršavu i Rumunjsku. 


- 

Pokraj bijelih stijena skrenusmo na lijevo među visoka 
brda šumovita «Domogleda», pod kojim nam se ukazalo u uskoj 
dolini ono božansko «Herkulovo kupalište». Vila za vilom sad 
na ovoj, sad na onoj skali. Most za mostom preko Černe, pa 
kada se brda skoro sklopila, eto nas na cijelju među dvorovima 
i dvorcima, eto nas među gostima u bajnoj zipci visokoga 
Domogleda. 

Na desnoj obali Černe ređaju se kupke safe uredi, 
poslovnice, rimokatolička i grčkoistočna crkva. Na lijevoj obali 
opet kupelj do kupelji, čitaonica, gostionica, plesna dvorana, 
prostorije velikog bazara, perivoji, sjenice i cvijetnjaci dopirući 
do kupališnog trga na kojim se diže orijaški Herkules, kako 
ga Glanz i Ramelmayer godine 1847. na mramorni podstavak 
smjestiše. 

Iz orijaškoga Herkula teče bistra izvor-voda u veleban 
čanak. Kraj žubora vrela i vodoskoka, kraj žamora mnogo- 
brojnih otmenih gostova, između zaravanaka nasada i milo- 
vidna cvijeća, uz onu zaglušivu glazbu razdragan je svaki stvor, 
kamo li ne bi nas dvojica, kad nas naši suputnici Česi onako 
milo dočekaše i na sve znamenitosti tih kupaka upozoriše. — 
Moj se drug odlučio skoro popeti na najviši vrhunac, a što 
reče ne poreče; on nas ostavio, pa se uspeo, što putem što prečki, 
dok je baš za zapada sunca stigao na vrhunac odakle, da je naj- 
krasniji vidik na erdeljske gore i tamo preko na srpski Balkan. 

Bila je već tama, kada se je moj suputnik oznojena lica po- 
vratio pripovijedajući nam o bajnom obzorju, što se s te višave 
čovjeku prikazuje, posve nas je okupio mišlju, da sei mi sutra- 
dan popnemo gore odakle se je često Njezino Veličanstvo naša 
premilostiva kraljica razgledavala po svojim širokim kraljevinama 
blagosivljajući trud neumorna ratara. Putna osnova i ostale pri- 
like s kojima je bilo računati da svakako dosta vremena uhva- 
timo za razgledanje Bukarešta i jošk tomu da peti dan možemo 
otići do Varne odakle samo svaki osmi dan parobrod u Cari- 
grad .brodi, susteglo nas od posjeta na taj divni vrhunac. — 
Imamo šta gledati i po kupkama. Palača za gostove posvećena 

ljubiteljima zabava i plesa puna je pilova spojenih s lukovima 
nad kojima se prikazuju krasno uspjele slike gostova, pa tu 
vidiš Čikoša s puste, tamo opet plećata Srbina u narodnom 
odijelu, a lukavi Rumunj uz flegmatična Nijemca popunjuju ga- 
“ leriju slika. Na pročelju se prikazuje alegorička slika Austrije, 
pred kojom se slikovitim čarom prikazuje Dunav s pritokom 
.Černe. Velika je dvorana odijeljena lijevo i desno od manjih 
dvorana staklom, a stijene pune najljepših fresca doimlju se 
svačijega pogleda. Iz šesnaest dvorova, u kojima se ujedno i 
kupke pod raznim imenima nalaze, sakupe se tu kupališni go- 
stovi došavši na zabavu, otkako su se oporavili od kostoboli, 
uloga, nateklina i sličnih jada. 

Herkulovo je kupalište na dotiku nji: a samo tri 
sata pred Željeznim vratima među visokim gorama: Herculni, 
Suscului, Serban i Domogled. 

Herkulovo kupalište ne samo da je jedno od najljepših, 
već i jedno od najstarijih u našoj monarhiji, jer mnoge starine, 
što su po vremenu tu nađene, jasno označuju njegov opstanak 
već u prvom stoljeću po Isusu. Prohujilo je mnogo vremena, 
a nije se mnogo spominjalo o tom mjestu, gdje su se zbivali 
krvavi prizori velikih ljudskih drama. Dvije stotine godina go- 
spodovali su tu u Daciji, koja je do Tise sezala, Avari (555. 
—790.), dok ih Karlo Veliki ne pokori. Tu valja jošte spo- 
menuti meteš za dolaska Madžara (898.); a što bi tekar za 
Mongola (1241.) pa sve do mira od Zente i Karlovaca (1699.). Pod 
ruševinama u pustom klanjcu ispod Domogleda sakriveno je 
ključala vruća ljekovita voda, ležalo je blago Herkula, Eskulapa 
i Higije. 

Poslije mira u Požarevcu (1718.) odredio je car Karlo VI. 
godine 1734., da se pokrajine, koje su Turci ostaviti morali, 
na vojničku Rede tako je došao general grof Hamilton u Oršavu, 

a odatle posjetio i dolinu Černe, gdje se nalazi «Ad aquas» ili 
Metlulora kupalište, pa našavši ga zapuštena, odredio je, da 
mu opet njegova stara slava oživi. | 

Istom za danas sretno vladajućega kralja stekla je Me- 

badija (Mih4ldy- Herkul - kupelji) svjetski glas prvoga reda, a 
možda bi joj već njezin prvi uskrisitelj M. Ulpius Trajan (104. 
po 1.) tu slavu bio pripravio, da ga onda ne smetahu Dako- 
Sarmati proti kojima je svoju četvrtu legiju zasnovao u dolini 
Černe, pa kada mu Daki odviše dosađivahu, posagradi on mo- 
stove na Černi i Dunavu te je Decebala u samoj Daciji po- 
tražio i potukao. 

Da su Rimljani uvažavali «Termae Herculane» imade danas 
množina dokaza, a najvjerniji dokazi su tu iskopane Bode na- 
pisima raznih rimskih vladara | 

Tko bi se baš zanimao za te napise, može ih naći na 
pločama, što su poredane u predvorju dvorske knjižnice u Beču. 

Lijepo je u Mehadiji, mi smo u kratko doba napasli svoje 
oči na krasotama, što ih je tu priroda i ljudska ruka sasula. 

Uz prijatelje C. Stolla 1 V. Jedličke pridružio nam se još L. 
Stein, trgovački agenat rodom iz Saske, pa će s nama do Bukarešta. 

Oko podne dolazi vlak iz gornje Ugarske na stanicu, što 
je pol sata od kupališta odaljena, pa pošto taj vlak preko Oršave 
do Turn Severina treba koja tri sata, to ćemo opet morati u Turn 
Severinu ostati preko ponoći, kad se brzovlakom odlazi u Bukarešt. 

VII. ' 


 1z Mehadije u Turn Severin — Bukarešt (Atheneum, 


muzeji, crkve i škole, perivoji, trgovi, kupališta, že- 
> 1jeznica) u Đurđevo—Ruščuk—Varna. 


2 vi iehadija je željeznička postaja kraljevski udešena za 
b putnike. Raspored i namještaj je izvanredan, pa dok 
se malo porazgledasmo po prostorijama, eto i vlaka, 
a mi za tri četvrti sata projurismo dolinu Černe i evo nas na 
kolodvoru u Oršavi, a odatle iza krunske kapele pokraj Dunava 
ostavljamo već Adu Kaleh. 

Pod gorom a tik Dunava pak kroz sela i vrtove eto nas 





opet u Turn Severinu. Za naš se prtljag nekako najbolje oti- | 


mahu valjda su računali na paklić fina trebinjca duhana, ali 
se prevariše, prem su pomno svaki komadić ruha pregledali. 

Da se štogođ uštedi spremismo prtljag kod željezničkog 
vratara, pa hajde u grad. Braća Česi bijahu nam Non po 
Mehadiji, a mi to vraćamo u Turn Severinu. 

Da prije svega pogledaju grad s pet hiljada stanovnika, 
odosmo glavnom ulicom, gdje je vijećnica 1 više lijepih jedno- 
katnih kuća. Po ulicama sastajasmo građane trgovce i seljake 
u velikim čižmama, dugoj košulji i još duljem zobunu u ne- 
spretnoj velikoj vlaškoj kapetini, mislio bi, da su se već u 
ljetu za zimu obukli. 


KN 

Isprekrižavši još nekoliko ulica, hajde na povisoko šeta- 
lište pokraj Dunava. Tu je ne samo zanimljivo šetalište sa 
Svojih rimskih starina iskopanih negdje u blizini, već pod tim 
u gustoj šumici strši podrtina staroga tornja rimskoga cara 
Septimija Severa, a malo niže kraj dunavske lijeve obale vidi 
se još hrbina Trajanova mosta. Suputnici Jedlička i Stein po- 
vratiše se u grad, a nas trojica razgledavši prikladnu obalu 
uz koju pristaju žitom natovarene lađe, bacismo još pogled po 
bujnoj dunavskoj ravnici kuda rodi žito svake vrste, pa se 
spustismo niz brdo do kupalištah na Dunavu, a pregledasmo 
konačno i zadnju hrbinu mosta. Više hrbina nijesmo vidjeli, 
makar veli Veber, da ih je jedanaest. Obilazeći tu Trajanovu 
-reliquiju, našli smo u njoj duboku luknju, a ja se dosjetim na 
posjetnici napisati: «Den 3./9. 1890. Auf der Reise nach Con- 
stantinopel.. Wer die Karte findet,- der mčge sie nach Sissek 
senden. Na dugom poput prače urezanom štapu spremismo 
 posjetnicu u duboku luknju, a da od zapuha i snijega ne po- 
kisne bude li joj kroz zimu tu ostati, začepismo luknju kame- 
nom, pa metnuvši u džep svaki komadić kamena, što ga otrg- 
nusmo s hrbine za uspomenu, povratismo se opet na šetalište, 
gdje nas je krčmar za običnu večeru neobično oglobio. Naši 
drugovi, koji su u gradu jevtinije večerali, a k tomu još s ku- 
povanjem listovnih isluženih maraka učinili dobar posao slatko 
se posmjehivahu, što smo za malu večeru veliki novac izdali. 
— Da, te upotrebljene marke! Ima tomu više godina, što već 
školska djeca u posebne kataloge pribiru razne upotrebljene 
listovne marke. — Da, ima ljudi, koji su svikli svakomu mo- 
gućemu sportu, to je na tom promjenljivom svijetu već sasma 
obična stvar; ali da se u Turn Severinu za jednu staru marku 
traži po 30 franaka, a za druge dvije dobije sedam i petnaest 
franaka, to mi bijaše nešta novije. Naš suputnik Jedlička kupio 
je u Severinu nekoliko maraka te izdao 50 franaka, ali sigu- 
ran, da će za nje još jedanput toliko dobiti. Pa u čem stoji 
vrijednost maraka? Prije svega mora biti posve čitljiv otisak 
. poštarskog pečata; marka mora biti izvan prometa, pa čim 

starija, tim skuplja; a tomu udarene su i posebne cijene za 
marke pojedinih zemalja. 

Istom se smračilo, a mi imamo još do pol noći vremena, 
pa kud ćemo? U gradu je nastao priličan mir, samo je u 
jednoj ulici nešto življe, a čuje se tu sad glazba, sad pje- 
vanje. Da se otmemo snu hajde da vidimo, što se tu zbiva. 
— U gostionskoj bašći sviraju i pjevaju pjevači putnici i 
lakrdijaši sada dva, sada tri, sada opet svi uz glazbu i lutke 
ili bez svega toga. Bašća je dupkom puna gostova, pa kada bi 
pjevači zapjevali njemački, pljeskalo bi jedno društvo, a kada - 
bi zapjevali bugarski ili francuski, opet je bilo gostova, koji 
pljeskom povlađivahu; nu kada bi zapjevali koju rumunjsku, 
onda bi ustao narod, komu je do svoje pjesme i igara, pa bi 
ljudi. u dugim izvezenim košuljama što se nose preko uskih 
hlača zapljeskali rukama, a bakreni bani stali ko tuča u šešire 
padati pjevačima. Evo na vratima u Rumunjsku opažamo narod 
bujne fantazije, poletna duha! To je narod romanskoga porijetla, . 
koji za sjaj. paradu, igre, pjesme, glazbu i zabavu žrtvuje što 
više može. Pjevači i lakrdijaši razmaženi s darežljivosti Ru- 
munja obredali bi svi jedan za drugim goste za svakom pjes- 
mom, pa to nas je i skoro izagnalo, jer naš novac nevrgosmo 
jošte u bakrene bane. — Nakon pol noći došao i jedan sat te 
još koji čas, i mi se umorni i pospani smjestili u vagon, pa što 
Bog dade do sutra u jutro, — Koliko smo postaja te noći 
prošli, nitko nas u jutro nije znao, jer smo se žurili spavati, 
da štogođ novih sila za razmatranje slikovite Rumunjske pri- 
beremo. | 

U jutro nam se pokazala široka ravnica s prekrižana va- 
lovitim krajevima, pa ostavljasmo na desno dunavsku plodnu 
ravnicu, a na lijevo se rađao pred nama niz gora kada bliže, 
kada dalje, gubeći se tamo prama Sinaji, gdje su veličajni kra- 
ljevski dvori kralja Karola i supruge mu kraljice slavljene pjes- 
nikinje «Carmen Silve». 

Da si parostroj pribere novih sila, stajali smo dulje u 
Pitešću u priličnom gradu na plodnoj ravnici zasađenoj na 

daleko i široko najprije ljubenicama, dinjama, bundevama, koru- 
nom i repom, a zatim je slijedila nenadgledna poljana puna 
kukuruza i drugoga tega. Sela i njihova dvorišta zarasla su 
voćnjacima jedva se među njima i razabiru niske kućice. Na 
plotovima razastrle Rumunjke svoje slikovito šareno odijelo, 
među kojim najviše oči priteže Ššaro vezeni u živim bojama 
ornamentirani «Vlnik» (zapreg, lakovica, zastor).“ 

Usred toga iii vii tseši 
polja tik pruge tuj Ja | 
i tamo slijedila je 
po koja niska že- 
ljeznička stražar- 
nica, mislio bi u 
prvi mah, da si se 
namjerio na posav- 
sku krušnu peć,što 
stoji kod nas u ko- 
jem kutu dvorišta. 

Na malim po- 
stajama nudilinam 
za bakšiš vode, ali 
uz to nudilo se tu 
i grožđem, dinja- 
ma i lubenicama, 
a nije manjkalo ni 
voća. Prodavači 
su nas dočekali na 
postajama vičući : 
Uvae! Priine! Uvae! Priine! (Grožđa! Šljiva! Grožđa! Šljiva !) 
Što mi bliže rumunjskoj prijestolnici Bukareštu, to više društva 
u vagonima. 

Duga haljina, velike čizme, vlaška kapetina poput zgurena 
janjca odavaju Rumunja seljaka, a do njega u slikovitom vlniku 





Rumunjska narodna nošnja. 


* Zastor i pregača u velikom dijelu našega naroda nije jedno te 
isto. U našoj Banovini paše žena napred zastor a ostrag vunenu pregaču. 

sjedi gologlavo djevojče prekrstivši ruke, da se vel vidi ve- 
zeno nisprsje i uzručje. 


Tamo opet Erdeljka bani se i ona svojom našaranom 


modrikavom šikom okićenom «katrincom>» (zastor, zasun, stav- 
ljač, zaslon, lakovica), a stajača (odgodnja) zorklija je puna 
tveza, skrsta u više stupova. Oko vrata nanizana struka do 
struke. — Takova je dika Erdeljka. 


Mali dječarac ide valjda u Bukarešt k svojoj staroj teti, 
pa ga mati svečano zaođenula obukavši mu bijelu košuljicu 
do koljena, što ju je ona gustim stigom (Steppstich) sašila, tek 
tomu što napaličala (schlingen), što navezla po nisprsju i po 
dnu stana, a finošce se na prst daleko od obruba vidi; ta ne 
krije ga maleni prslučac. I bijele nauske gaćice s malim klisi- 
ćem (uškrtkom, Zwickel) pod košulju nad bocima mu stisla, pa 
se jedva ispod koljena dječarcu vidi, da ima gaće lozicama 
prolozane, bičkama u dva reda nabičkane, a prama kraju uzan 
gasak. Na noge mu natakla rumunjske «opinše» (opanke), a 


pogladivši mu crnu kosu, namjestila mu na glavicu pristali 


okrugli šeširić. Ide dijete k teti svojoj. 
 Odskočilo dobrano sunce i deseta je ura, sad će negdje 

Bukarešt na vidik. | ' 

Razredili se mi stranci po vagonu svaki pokraj prozora 
lijevo i desno, pa sretan onaj, koji prvi grad opazi. 

Još samo jedna štacija, pa tko da od sada po širokoj 
ravnici tikve i lubenice razbraja ? Tko da sada opet gleda, što 
je već vidio? 


Kolesa zaropoću, vagon se trznuo, mi smo — i već ni- 
jesmo na mostu rijeke Dombovice, koja hrli, da što prije Bu- 
karešt proteče. Jedan Rumunj do mene sjedeći nasmješi se 
sada, “pa mi slatko prišapne : 


Dombovitca apa dulce, 

Ein' te bea, nu se mai duce! 
Dombovica, slatka vodo, 
Tko te pije, nejde dalje! 

Ne potrajalo deset časova, već moji suputnici, koji su 
srećom desne prozore vagona zaokupili, klikću: «Evo ga! Evo 
ga! — Bukarešt je pred nama!» 


U živi čas preskočih klupu, da stanem uz mog Milana, 


pa da i ja s daljega promatram prijestolnicu bogataša Rumunja 
i Vlaha. Kako je veliki dio kraljevine osobito prama jugo- 
istoku valovita tla, tako je i veliki i bogat grad Bukarešt u 
kojem danas živi 230.000 stanovnika sio na nešto valovito tlo 
uz desnu i lijevu obalu rijeke Dombovice. Dižu se nebrojeni 
dvori i visoke palače, samo tornjevi božjih stanova pak visoki 
dimnjaci raznih tvornica nadvisuju je. 

Šest kilometara dugi perivoj u kom se kraj široke pre- 
krasne ravne ceste kriju nebrojeni dvorci odlikujući se svaki 
pojedini svojom osobitom gradnjom, to su prvi znaci; da je 
Bukarešt, u koga ćeš sada zaći, veleban grad. 

Vlak se stao sve polaganije vući, konačno je stao i mi 
smo ulegli na štaciju. 

Provukavši se nas petorica natovareni prtljagom kroz izlaz, 
imamo što i vidjeti: 

Na kvlodvorskom je prostoru bilo taj par kojih pedeset 
kočija jedna ljepša od druge, a konji veliki gojni 1 vatreni, 
takovih nigdje nijesam vidio. 

U prvi mah videći, da pristala lica u baršunskom odijelu 
na baku sjede, mislio sam, da su to prilike rumunjskih boljara, 
po koje su njihove kočije došle, i nijesam se mnogo obazirao 
za njima, već više za prilikom, kojom ćemo u grad. 

Vratar svratišta «Huges» (Hig) uvjeravao nas je, da mu 
je svratište u sredini grada odakle nam se je lasno po gradu 
sproći. — 

Prihvaćasmo, a vratar mahnuvši rukom, eto pred nama 
stoji par vatrenih konja i krasna kočija, a na baku drži uzde 
mladi kočijaš pristala lica kovrčaste crne kose, a široka niska 
okrugla kapa sa šeniširom* pokriva mu glavu; plavi baršun 


* Šenišir = Schilđ. Vojničke kape imađu napred šenišir. 

poput svećeničke haljine siže mu do peta; oširoki mavi p4s 


veže na strani malo ne ispod lakta, rukavice na rukama, čeljade 
bez brkova, ženski glas, eto reci sada: Je li to muško ili žensko ? 
Mi se vozimo ko strijela, jer su konji vatreni, jer je naš «mladić» 
izučeni kočijaš. | 

Među dvorovima, palačama i perivojima zakretasmo iz 
ulice u ulicu i što dalje to ljepše to bogatije se prikazuje 
grad sa načičkanim bazarima, trgovinama, mjenjačnicama, knji- 
žarnicama, kavanama i. svratištima. 

Po taracanim ulicama miješa i komješa se narod, što gra- 
đani u francuskom kroju, što seljaštvo u svojem čistom narod- 
nom odijelu. Mali dječarci i odrasli ljudi na obranicama* nose 
košare ukusno naslagana voća i grožđa, pa zaglušuju žamor 
ljudski svojim glasnim povicima: «Uvae! Priine!> 

Konji stali, a vratar skočio s kola — na cijelji smo. 

Svratište «Huges» smjestilo se u središtu jugozapadne 
polovice grada na otvorenom trgu, na kojem se nalazi i glavni 
«Hotel Rumenia», pak narodno kazalište. 

. Vratar nam nije mario pokazivati soba za koje se na dan 
po 15—20 franaka plaća, a k tomu pred takovim sobama napete 
su uši sobarice, konobara, vratara, kućnog sluge, depešira 1 
kako se sve ne zovu ti nametnici, pa bi nam u takovu stanu 
odviše opustila kesa, zato bio nam dobar stan na drugom podu 
za 8 franaka na dan. A dakako, da su nas i na drugom podu 
pazili i na svaki mig skočilo bi troje njih na poslugu, ne bi li 
se pri odlasku što većim pravom jagmili za taj bijedni bakšiš. 
oSve sve što vidim, na velegradsku je. 

Hugesov vratar upozori me još jednom na onog kočijaša, 
pa reče : U Besarabiji i-po ostaloj Ruskoj drže boljari mlade 
dečake u kući, pa kada su već nekoliko godina probavili u 
Službi, daruju im gospodari po par lijepih konja, a kola sebi 
i sami nabave od zaslužbe pa dođu u Bukarešt, gdje je fija- 
kerija unosno zanimanje. 

* Obranica ili obramica je izglađen prutić na koji sa svakoga kraja 
vješaju ljudi košare, škafove itd. 

Ti ljudi ne briju se, a i ne raste im brk niti brada. Lica 
su nekako blijeda i nabuhla, a glas im je upravo tanki, ženski. 
I zbilja vrataru. Je li tko za mene pitao ovdje ? 

Molim, Vaše prezime glasi? 

Evo moje posjetnice. 

Vi ste dakle iz Hrvatske — iz Siska; ta jučer Vas je 
dva puta tražio tu jedan gospodin i ostavio svoju kartu, evo 
sada ću ju donijeti. 

Nicolai Densusianu : «Mit grosser Freude habe Ihr Telegramm 
erhalten, suche Sie iiberall, wohne «Strada Smardana Nr. 8.>» 

Kada se ono 1887. povratih s puta s Crne Gore, počasti 
me svojim posjetom član rumunjske akademije ujedno pisac 
rumunjske povijesti, koga su gospoda iz Zagreba u Sisak po- 
slala, da ga o koječem izvijestim, ujedno da ga povedem u 
našu Banovinu među pravoslavne žitelje, pa će on tu razgledati 
kućni raspored itd. 

Ja se onda radosno odazvah želji vrloga učenjaka i mi zare- 
đasmo po banovačkim selima navrativši se vrlomu parohu Paiću 
u Brđanima pak onomu u Jošavici, k poštaru Koturu u Bijed- 
niku te nekolicini seljaka, gdje je vrli učenjak bilježio i sabirao 
željeni materijal. 

Na rastanku reče mi vrlo ljubezni N. densućikni da 
polazi u Rim razgledati tamošnje knjižmice, ali da će se za 
nekoliko mjeseci vratiti u Bukarešt, pa će mu biti najmilije ako 
mi bude jednom mogao u Bukareštu vratiti milo za drago. 

Nasmješivši se onda na to, sproveo sam mila stranca na 
sisački kolodvor u potpunom uvjerenju, da se valjda nikad više 
nećemo vidjeti. 

Od prvog dana sve do danas traje među nama iskreno 
prijateljstvo, pa u prilikama i dopisujemo. Nenadani slučaj i 
dobra sreća htjede 1890. da sam se sad s M. Šipušem bio 
otputio na «Istok», te u veliki Bukarešt, gdje imam izvrsna 
prijatelja N. Densusiana, koga nećemo mimo ići, ja mu se na- 
javih iz Oršave. 

Mi smo se našli i prijateljski zagrlili na sred glavne ulice. 

A što učini Densusianu nama da nam pokaže, koliko smo mu 
mili, što smo sinovi onoga naroda, u kojem je on po Hrvatskoj 
i Dalmaciji uživao prirođenu nam susretljivost i gostoljublje ? 
Žrtvovao se tri dana za našu korist, ža naše veselje! I ne 
samo nas dvojicu, već i naše suputnike poveo je u narodni 
rumunjski «Casino» pa predstaviv nas svojim prijateljima vrlo 
laskavo, ne samo da nam je kano putnicima obilno vraćao milo 


za drago, već i glazbi, koja se desila tu, nam na čast dao 


čisto narodne rumunjske komade svirati, da s njim uživamo 
narodnu poeziju začinjenu lijepo ugođenom pjesmom : i 
| Foia verde bob naut, 

Din Siret si pAn "la Prut 

Trei amante om avut, 

Of! si ćr of! 

O Armenca, 

O Serboica! 

Si — o draga Bucurescianca! 


Una e din Calafat, 

Se porta cu per buclat, 
Alta e din Severin 

Se porta en per blondin. — 


Er draga Bucurescianca 
Sede la crucea de petra, | 
Are, ochii de serpoica 
.  Cond se vita, te sageta! 
Po smislu: | | 
Zelen liste od boba, 
Od sireta do Pruta ; 
Tri sam dike poznao. 
Ej he ja oj! 
Oj Armanko! — 
Oj Srb'janko! 
Najmilija Bukareščijanko | 
Ej he ja oj! 
Jedna je iz Kalafata 
Kovrčast mi nosi pram ; 
Druga pak od Severina 
Plavokosa da je, znam. 


— nama. —odričduje pi dili. ota 


== =. = - == = - 

Dika mila s Bukarešta 

Na skali pod križem sjedi, 
Zmij' pogledom tebe gledi, 
S pogledom i tebe nesta! 


Na opću želju morala se pjesma dva tri puta ponoviti, a 
do toga tko da zabrani razdraganomu našemu prijatelju natočiti 
nam pune čaše najfinijega «kotnara», što u Rumunjskoj rodi, 
pa će pun oduševljenja nazdraviti putnicima, koji smo došli 
S onih strana, gdje prijateljstvo i gostoljublje kraljuje. Lijepomu 
Zagrebu, koga je u laskavim crtama orisao, proreče veliku bu- 
dućnost, Sisku i Banovini zaželi najljepši napredak, a Staro selo 
u Banovini, gdje za ručka kod izvor vode 1887. koje vrijeme 
probavismo, odakle je ujedno za spomen ponio sebi lijepo utkanu 
šarenicu, često je za cijele večere milo spominjao. 

Kraj takova prijatelja veliki nam Bukarešt bijaše tri puta 
miliji, a da mu sjaj i bogatstvo spoznamo, žrtvovao se dični 
prijatelj cijelo vrijeme, dok nam je pokazao, čim se prijestol- 
nica Rumunja diči i ponosi. 

Krasan je Bukarešt po danu, ali ništa manje po noći, kad 
se u električnom svjetlu prikaže više kilometara dugi «Bulevard 
Podomovojsoi». Sutradan podranio k nama dobri prijatelj. Iza- 
Šavši na ulicu, preseneti nas crni barjak viseći na kazališnoj 
zgradi. Rumunjska je taj dan izgubila svoga prvaka pjesnika i 
prispodabljača latinštine s rumunjštinom starca Alexandrija. 

Glavnom ulicom došli smo do velike trokrile kraljevske 
palače, a malo dalje na desno usred velikoga prostora, pri- 


| kazala nam se najdivnija palača cijeloga grada, to je «Ateneum>» 


S panteonom od dvanaest pilova. 

Nad portalom i dalje naokolo pod kupulom zaređali napisi 
najvećih svjetskih učenjaka. , 

Unići u vestibul i dalje gdje se sjaju pilovi, gdje mozaik 
Zzapremljuje veliki dio prostora, bilo je taj dan dopušteno nama 
samo po preporuci vrloga učenjaka. | 

U vestibulu zamijetismo kip utemeljitelja Esarca, što ga 


oje u bisti umio samo Hegel onako vjerno prikazati. Na lijevo 

vestibula jih se spomen ploča kraljevića Italije, koji je o. 
neum» posjetio 21. ožujka 1889. 

Koračivši dalje, eto nas pred marmornim kipom, — to je 
Carol I., a lijevo i desno ređaju se: Alexandri dobri, Bogdan 
vojvoda, Vasilije Lupu, Matej Basarab, Mihael Eminescu, Ale: 
xandrescu pjesnik ; general Florescu, pjesnik balada ; Bolintinianu, 
bivši ministar. 

Među mramor-pilovima ređaju se i mramor-kipovi naj- 
zaslužnijih muževa Rumunjske, a tamo dalje na desno i lijevo 
zaređale slike mladih najdarovitijih slikara uz cijenu od 500 do 
5000 franaka. 

U prvom spratu nalazi se loža kamo dolazi kralj i kra- 
ljica te ministri za vrijeme akademičkog predavanja, ili kada 
se kakav osobiti koncerat priredi. 

«Ateneum» je stara zgrada, nu ponovljena i sjajno ure- 
đena je 1887. godine za milijun for., što je narod između sebe 
sabrao; pa dok se ispod divna nastroplja ispune praznine kuda 
će zaređati velike fresce predstavljajući najvažnije prigode iz 
rumunjske povijesti, bit će to nenatkriljivi dom krasote. Po- 
daleko odavle došli smo pred sveučilište, gdje u dvorištu imade 
na starim pločama prikazane razne prigode rata između Rim- 
ljana i Sarmata kod Dobruče, što je Momsen u «Corpus in- 
scribtionum latinarum» opširno opisao. | 

Do sveučilišta se nalazi muzej, gdje se opet uvjerismo, 
da su nas čekali po nalogu našega vodića. Životinjstvo i rud- 
stvo zastupano je tu kako se dolikuje muzeju uz sveučilište, 
ali su nas osobito zanimale starine. Francus Lecompt opisuje 
kako su cijele fresce prenesene iz samostana «Curtea d'Arges» 
u taj muzej, što se poređane tu nalaze. Mala crkva od Bucura 
utemeljitelja grada Bukarešta, nalazi se tuj; osobita veziva, 
patrafir sa slikama sudaca, a ozdo kraljeva obitelj. Slika gra- 
ditelja Mande, koji je po pričanju sazidao svoju ženu u crkvi 
d'Arges ; slika «Neron proganja kršćane» od Kaulbacha kupio 
ju je kralj za 200.000 franaka, to je jedna od najvećih slika 
u muzeju. Sculpture, cijeli žrtvenici iz starih crkava prenešeni 

su u taj muzej. Tu te zadivljuje svećenik Besan, sin iz 18. di- 
nastije egipatskih kraljeva; Petises, svećenik boga Amona iz 
. Egipta. — Tamo dalje vidiš velikoga Daka pražitelja Dacije 
(Rumunjske). Pa kada si se već svega poučnoga i krasnoga 
 onagledao, vode te još u prostorije, gdje u sredini opet vidiš 
«Blago od Petrosa». — Prije kojih četrdeset godina namjerili 
se ljuđi u općini Petrosa nedaleko Bukarešta na silno blago, 
što su ga Goti u četvrtom stoljeću imali u Petrosi zakopati. 
Blago nađeno u Petrosi sastoji od zlata i dragulja. Ono se danas 
nalazi u osmouglom staklenom ormaru, koji se dade spustiti u 
gvozdenu blagajnicu. Gledajući mi onu veliku zlatnu liticu, koja 
najviše priliči okrugloj ploči od stola, žalili smo, što je križem 
pukla. Na tu našu primjetbu rekoše nam, da je ta zlatna ploča 
bila cijela kada su ju iz Petrose u muzej spremili; nu neki 
zlobni posjetnik muzeja skrio se je u šuplji kip Daka, pa po 
noći izdubivši luknju kroz pod, spustio se u te prostorije i po- 
robio cijelo blago; nu pošto tu ploču nije mogao kroz luknju 
provuči, razlupao ju na četiri komada. Potrajalo je preko godinu 
dana, dok se je opet to blago sretno našlo, pa se sada svaki 
večer spušta ormar s blagom u gvozdenu blagajnu, a ključ se 
u povjerljivih ruku čuva. | 

Pred sveučilištem i tamo dalje ređaju se spomenici, kao: 
knez Mihael hrabri, ujedinitelj Sedmogradske, koji je kod Sibinja 
Batoria potukao 1593. a godine 1601. ubio ga general Basta. 
U samostanu Dealu nalazi mu se glava kao reliquia. Do toga 
stoji spomenik Ivana Heliade, predsjenika akademije i sastavi- 
telja proklamacije sjedinjenja kneževine 1848. “Tamo dalje 
eto spomenika Georga Lazara, profesora i uskrisitelja rumunj- 
skoga jezika u narodnim školama na zator grčkih škola (1779. 
—1821.). | 
Prošavši još mimo divnu palaču kneza Giike «Dacia — 
Romania», te velike «Banka nationala Romanici», pobrzasmo 
do kraljevske crkve, koju je Domnica Balasa kći kneza Kon- 
stantina Brankovana baš kraljevski u suho zlato zavila. — 
Čega se zlato nije primilo, to je čisti mramor, pa kada ne bi 

putnik ništa više od blaga i bogatstva u Bukareštu vidio, kra- 
ljevska crkva s grobnicom Domne Balasse, pak oni velebni 
krug palača oko crkve, što je ista kneginja namijenila za škole 
i ostale humanitarne svrhe, dovoljno bi dokazao milokrvnost 
kneginje i bogatstvo Rumunjske. | 

Kad smo se već nadivili toj zlatnoj crkvi, povede nas 
strpljivi prijatelj još na povisoki hum, odakle se dade veličina 
grada razgledati. Za malo eto nas pod zvonikom crkve sv. 
Dimitrije, da si razgledamo zvono rumunjske metropolije, što 
ga je tvrtka Valvazor iz Pešte tu postavila, pa da mu se glas 
čuje, treba mu samo šest zvonara, dok to zvono uznišu. — 
Odatle prikazao nam se u svom vanjskom sjaju kolom na 
okolo velik Bukarešt, u kojem živi osim Rumunja do deset 
hiljada Izraelićana, a po narodnosti uz domaće Rumunje ima 
tu Njemaca, Srba, Bugara, Albaneza i ugarske služinčadi oso- 
bito mnogo. 

Veliki se Bukarešt smjestio na najplodnijem tlu, pa da 
ga razni drvoredi do predgrađa do ljetnika i dvorova ne kite, 
da ga perivoji s ribnjacima «Cismi joa» ne krase, da ga bu- 
levard i chause tamo do Petrosa ne uzvisuje, sama bistra Dom- 
bovica odavala bi ga u ogledalu svom bajnim velegradom. 

Od zvonika nije daleko zborna crkva sv. Dimitrije, gdje 
vjernici vazda pribivaju molitvama, što ih kaluđeri pred žrtve-. 
nikom sv. Dimitrije baš kroz cijeli dan čine izmjenjujući se 
jedan za drugim. — Taj par se desilo, da je uboga mati do- 
nijela komad ruha od svog bolesnog djeteta, a kaluđer moleći 
se sv. Dimitriji, polagao je to na žrtvenik te više molitava za 
bolesnike rekao, a nakon toga otišla je tužna mati s ruhom u 
sigurnoj vjeri, da će njezino bolesno čedo ozdraviti; čim ga 
pokrije ruhom, nad kojim je svećenik kod žrtvenika sv. Di- 
mitrije rekao svoju molitvu. Velika i stara metropolitska crkva 
sv. Dimitrije bogata je nakitom, nu to sakriva blago nad bla- 
gom, ona je svega nakita prepuna, pa putniku i mnogo toga 
ne bi u oči palo, kad ga ne bi imao tko posebice na veličajne 
skupocjenosti upozoriti. 

Nedaleko zborne crkve nalazi se razizemna diplomatička 
tribina (sabornica), pak bogato urešeni metropolitov dvor, 

Kada smo ono zaređali po mjestima kraj Dombovice, na- 
mjerili smo se na trgu na bukareštanske tržnice (Markthallen). 
Tomu redu, toj čistoći divi se svaki, jer ne samo voćarske, 
već i mesarske ogromne tržnice čiste su poput slastičarna. 

Po velikom gradu imade svake ruke gostionica i kavana, 
pa ne trebaš dugo ni tražiti i doći ćeš u prostorije, ta mislio 
bi, da si u gori u vilinskom gradu, gdje su vruci i vodopadi 
opasani gorskom travom, šumskim cvijećem; mislio bi, da si : 
očarani stvor, koga su vile u svoje kolo zanesle, da ga po 
zanovetnim gorskim okolicama provedu. A kako i čim si još 
tu ljudi ugađaju? U Bukareštu bijasmo upozoreni na kupalište 
pred kojim se u velikoj čitaonici hladiš i raznim novinama 
vrijeme kratiš, pa kada si se ohladio, koračiš koji korak do 
kićenih zastora i već si ulegao u prostorije, u kojima je u 
zimi kazalište, a u ljetu kupalište. Pred sobom vidiš krasan 
ribnjak, a oko toga široki prostor i po tom više vodoskoka. 
Nad sobom imaš tri reda loža u crvenom baršunu; po ložama 
vidiš izvjedljivaca, koji su došli u rashladu, a uz to se naslađuju 
gledajući, kako mlada gospoda s drugoga kata budi s tram- 
bulina u čistu vodu kao riblje oko skaču sunovrate; drugi opet 
ispod topla pod mrzli tuš bježe, oni drugi po dva i tri uz taj 
ribnjak u plivaćem odijelu u crvenim papučama, šarenom ogrtaču, 
naherenoj kapici šeću i puše, dok je ne spopane volja da zarone 
u vodu. Nakon užitka takve hladne kupelji spopada starca, kamo 
li ne bi spopao tek (apetit) mlada čovjeka, koji u najbližoj 
gostionici traži svake ruke hrane, a «cletita>» slična «čaji» ne- 
kako je najobičniji zalogaj. 

Svakoga stranca zanima pobliže znati, kako narod dotične 
zemlje udesuje napredak duševne kulture, pa i mi se nijesmo 
mogli oteti želji, a da ne čujemo, kako i čim je skrbljeno u 
zemlji za duševnu kulturu. — U samom Bukareštu postoji ' 
«Academia romana» sa 36 pravih, više začasnih članova i do- 
pisnika. Tu je geografsko društvo; «Ateneul roman», društvo 

za javna predavanja iz opće povijesti slikarske, kiparske i glaz- 
bene umjetnosti. Tu je muzej starina, muzej prirodnina, velika 
knjižnica rumunjske akademije s rumunjskim i slavenskim ruko- 
pisima. — Centralna knjižnica nalazi se u Bukareštu i Jašu. 
Škola za lijepe znanosti nalazi se u Bukareštu i Jašu. Isto tako 
nalaze se tu glazbeni konservatoriji. 

, Pučkih škola brojila je Rumunjska do 1883. godine 2470. 
Rumunjska imade dva sveučilišta i to u Bukareštu su: pravni, 
liječnički, mudroslovni, bogoslovni fakultet, zatim fakultet exactne 
znanosti, viša ljekarska i pedagogijska škola, a uz sve to po- 
stoji i fizikalni kabinet, kemički i fiziologički laboratorij te bak- 
teriologički zavod. | 

U Bukareštu postoje jošte: Liceul St. Sava; liceul Matei 
Basarab ; liceul St. George; gimnasiul Lazar ; gimnasiul Cantemir, 
gimnasiul Mihael Bravul. 

Izvan Bukarešta ima sedam liceja gor. gimnazija i jada: 
naest dolj. gimnazija, k tomu jedna viša realna gimnazija i 
osam nižih realnih gimnazija. 

Seminari su: «Seminariul central» i «Seminariul Venianicu» 
u Sokoli; «Seminariul Dunarei de jos» u Galcu. 

Seminara ima još u Romanu, Curtea d'Arges, u Romniji, 
Buzanu, u Husi. Učiteljskih škola imade u kraljevini pet. 
| Za obrazovanje djevojaka poskrbila se Rumunjska obilno, 
pa danas imade: «Asiul Elena Domna» (viša djevojačka škola). 
Centralne djevojačke škole postoje u Bukareštu, Jašu i Krajovi. 
Devet externata: «Externate secundare de fete» (dolj. gimna- 
zije) u raznim gradovima. 

U samom Bukareštu postoje dvadeset i tri pučke škole. 
Kraj svega toga postoji još lijepi broj strukovnih škola, kao: 

a) Viša šumarska i gospodarska škola u Herastranu kod 
Bukarešta ; 

b) praktična gospodarska škola u Sinda i Romanu; 

c) tehnička škola kod Jaša; 

d) škola za umjetnost i umjetni obrt (Scola de arte si 
meserii) u Bukareštu ; 

e) trgovačke škole postoje u Bukareštu, Krajovi, Galcu i Jašu ; 

f) narodna škola za gradnju cesta i mostova u Bukareštu ; 

g) škola za javne prometne i željezničke pruge ; 

h) škola za nauku o živinarstvu. 

Konačno ima još šest raznih vojničkih škola za sve mo- 
guće zvanične nauke. 

Vrijeme nam je suho zlato, zato kada korakom, kada 
trkom, isprekrižali mi kroz četiri dana Bukarešt, da ga bar 


. štogođ raspoznamo; pa pošto će sutradan stići plahi vlak (Blitz- 


zug) za Smardu (Đurđevo) valja nam se pripraviti za put. 
Gdje smo, kako nam je, kada i kuda smjeramo, znali su 
to naši skoro svaki dan u Sisku. U Bukarešt bilo nam je brzo- 
javno više stotina franaka doznačeno ; doznačnicu primismo, ali 
novaca nemožemo dići, jer rumunjske pošte ne isplaćuju na 
naše brzojavne doznačnice. 
A što sada? | | 
Sutra u jutro polazi plahi vlak do Smarde, a do šest 
sati po podne moramo preko Rušćuka expres-vlakom biti u 
Varni, jer parobrod za Carigrad samo svakih osam 'dana iz 
Varne polazi; a sutra na večer red mu jeiz Varne krenuti. — 
Sada saberi se čovječe, što ti ječiniti, da na putu ne sustaneš? 
Uh! dobar savjet, što bi taj valjao?! 
: — Broj'mo novce, — reče drug Milan. 
Za put bi bilo do Carigrada, ali koja nevolja, snađe li 
nas slična neprilika u Carigradu ? 
— Ne bojte se, reče naš dobri suputnik C. Stoll: Ja ću 
vam za slučaj nužde pomoći. 
— Živio dobri prijatelju! | 
Na večer javismo kući: «Odilazimo u Carigrad; novaca 
u Bukareštu na doznačnicu nijesu dali, — molimo u Carigrad » 
Prije večere zaređasmo jošte po električno razsvjetljenom 
gradu. Veliki izlozi, tu krasne robe, tamo zlatnine, onamo dalje 
draguljare, mjenjačnice sjaju se kraj jaka poput dnevna svjetla. 


Pločnici su na kilometre daleko puni gradske gospode; sve je 


izašlo na hlad nakon vrućeg ljetnog dana. 


PJ 

Naš vrli prijatelj pozvao nas opet u rumunjski Casino, 


gdje nam prikraćivaše vrijeme a nas je na rastanku pošto 


smo mu zahvaljivali na dobrotu i krasnom dočeku, zaglušivao 
svojim toplim izražima, da mu pozdravimo sve mile prijatelje, 
s kojima se u našoj domovini pozna, a nama zaželi uz prija- 
teljski zagrljaj «Sretan put!» — Još istu večer rastali smo se 
i s prijateljem Steinom, koji je u gluho doba noći iz Bukarešta 
natrag kući krenuo. Sutradan prije šest sati u jutro valjalo nam 
biti na kolodvoru. Zato, tko ima koliko računa u svratištu, 
platit će danas, samo da u jutro ne bude neprilike. 

Sve je u redu. 

U jutro? Jedan je brži od drugoga, a služinčad trga ti 
Skoro iz ruku prtljag, da, svaki nosi drugu stvar, pa se ih 
poređalo bar šest čekajući svaki svoj bakšiš. 

Zadanilo, ali po ulicama grobna tišina. Bukarešt spava, 
jedino se iz ove i one ulice čuju kola, što prama kolodvoru 
hite. Što bi koji čas, eto vlaka, ali došao tiho kano da i nije 
pravi, jer niti se tu pri dočeku zazvonilo, niti se je koja glasna 
progovorila. Tako i valja, umorni putnici hoće mira u spavaćim 
vagonima. 

Do Smarde (Durđeva) doći ćemo za sat i četvrt, ali bla- 
gajnik je ipak tražio za obojicu preko četrdeset zlatnih franaka. 

Pred vagonom dočekao nas u salonskom odijelu fran- 
cuskoga kroja na englesku obrijani vođ, pa pozdravivši nas, 
pokazao nam u prostorije, gdje ćemo se smjestiti. — Iz Bu- 
karešta išlo nas je samo šest putnika plahim vlakom dalje, 


> dočim su dvojica tu izašla. Koliko nas u svem bijaše u vlaku 


vidjet ćemo u Smardi. Smjestismo se u polu stakleni vagon. 
Između velikih prozora namješten je stolić sa šah-pločom, tamo 
dalje lijevo i desno salonska sjedala, a u kutu stolić za toaletu. 
Hodnik prekrit je kaučuk-šecijama, a vagon šarenim ćilimom. 
U drugom vagonu na desno spavaći je namještaj, kakav samo 
poželjeti možeš. Na lijevo preko gvozdena mostića uređena je 
gostionica. Stolci i stolovi pričvršćeni su za pod, pa nijesi u 
neprilici, da ćeš što od posoblja prebaciti. 

Razgledavajući tako prostorije toga vlaka osjetih, da 
ostavljamo postaju. Niti je tko zazvonio niti zakašljao, kamo li 
zaviknuo «fertig» ili «mehet», već sve u najvećoj tihoći došlo, 
pa tako i odlazi. Mi iz Bukarešta na ravno polje, a ono spustila 


se tiha kišica. Vlak se odmiče pa što zamijetiš već 1 ne vidiš. 


Naš obični vlak brza od jedne do druge brzojavne gra- 
ljike tako brzo, da možeš od jedan do četrnaest najviše do 
šestnaest nabrojiti, dočim plahi vlak ide tolikom brzinom, da 


od jedne do druge graljike jedva četiri do pet. nabrojiš. —- 

Đurđevo (SBmarda). 


I tomu kolike sašteje mimoilazi da i nestaje, ta mi smo iz- 


među Bukarešta i Smarde samo na jednoj postaji jedan časak > 


stajali, pa opet naprijed jurili. Mora da su osi plaha vlaka 
glatko namazane bile, kada smo onako brzo ali tiho neosjet- 
ljivo preko mostova i izmjena prolazili zabavljajući se vazda 
ravnicom i zaseocima sve do Smarde. | 

Već nam se i Dunav ukazao, kad tamo na brijegu tikom 
lijeve obale dižu se zidanice, kule i crkve grada Đurđeva, ali 


mi ispod njega, pa stali tik Dunava. 
10 


Digitiz zed by « € ogle 2 

S vlaka ispala nas četvorica, pa još pet šest putnika, i 
to smo svi, što smo došli pravo munjevnim ili plahim vlakom. 

 Kišica još uvijek prši, a zabrinuti trhonoše spremaju nam 
robu u mali parobrodić, što će nas preko Dunava na bugarsku - 
stranu prevesti baš na stanicu Ruščuka. 

Za nama su na brijegu kule Đurđeva, a pred nama visoki 
jarboli brodova, što su tu stali na putu iz «Crnoga mora» plo- 
veći Dunavom do Smarde, koja je Rumunjskoj ono, što je Sisak 
Hrvatskoj. No dok se jednom pročiste i prošire «Željezna vrata», 
pristajat ćete vi brodski orijaši i uz našu obaln, tako nam 
sreća cvala! prošaptah sam u sebi. 

Dunav je širok, pa se slabo vidi prostim okom grčiko: na 
bugarsku stranu, nu kada se brodićem malo dalje na prečac 
otisneš, zamjećuješ sve bolje kolodvor ispod Ruščuka, 

U Smardi su debeli račun našli, dok smo tri franka morali 
platiti, da nas i ono malo prtljaga prevezu. Za četvrt sata bili 
smo parobrodićem i preko, a oblast bugarska na kolodvoru u 
Ruščuku' veselo nas je dočekala računajući na svaku glavu | 
bar kojih pedeset lea kontrabanta; nu pa kada nijesu ništa 
našli, računali su nam za svaku osobu pedeset centima u ime 
pristojbe za milostivo pretraživanje prtljaga. Čudnovato ! Ni 
kriv ni dužan, a opet pedeset centima; da, istok je skup, pa 
tko zašto, a bugarsku financiju boli* pedeset centima, da pre- 
gleda putnikov prtljag. 

Da je kada bilo, mogli smo i Ruščuk pregledati, ali za 
pol sata odlazimo, pa nije kuda otići, a valjda ne bi ni mi šta 
bolje vidjeli, nego li su Mayer i Veber našli u tom bugarskom 
gradu, gdje se još svakim korakom opaža ostanak prijašnjeg 
gospodstva. Prikupilo se nešto Bugara i stranaca, što su u 
Ruščuku koji dan bili, pa će i ti s expres-vlakom dalje. Do 
Ruščuka pribrali smo toliko bakriša i nikla to iz Srbije, to iz 
Rumunjske, da mu niti računa, kamo li vrijednosti pravo ne 
znadosmo. Sad bo bilo zgode, da na stanici bugarskoj taj novac 


0 *Što te boli = što tražiš pristojbe — plaće. 

u jednu vrst i cijenu novca zbijemo. Sasipavši razne bakrene 
i ostale obole pred gostioničara uz molbu, da nam to zamijeni 
u bugarske leve, nasmiješi se pa reče, da on ne prima rumunj- 
skoga kamo li srpskoga novca, jer mu je svaki dan drugi 
račun. Skupismo opet pare u dobroj nadi, đa ćemo u mnogo- 
ljudnom Carigradu naći mjenjača. 

Vrijeme je, da se spremimo, a zapalo nas svu četvoricu 
doći u jedan vagon drugoga razreda. Do mene se sijeo mlad 
gospodin, a bio je to činovnik bugarske željeznice, koji je pošao 

u posjet k svojim prijateljima. Baš si mi dobro došao, pomislih 
sam u sebi, jer ćeš mi biti tumačem okoliša; ali da, on će 
s nama samo dvije postaje, s toga ću ga na brzu ruku zapitati :- 

— Ima li mnogo štacija do Varne? Vi ćete gospodine, 
najbolje znati. 

— To znam, ima devet štacija. — 

— Kada ćemo doći u Varnu? 

 — U četiri sata po podne. 


— Imate pravo, tako i u našem «Conducteuru» piše. 
e še 

Iz Ruščuka se diže željeznica sve malo po malo na humlje. 
S lijeva ne zabavlja te baš dunavski vrbak, ali na desno se 
otvara krasan vidik na visoki Balkan. 

Po vispoljanama dižu se gajevi, između njih i sela, a tamo 
blizu štacije «Černa voda» zabijelile snažne zgrade, a naš Bu- 
garin reče nam, da je to «Gospodarska škola». 


Debeli je humus zbilja tu prikladan za svaki prirod, samo 
mu valja umnih gospodara, koji će ga znati upotrebiti te Bu- 
garsku pomlađenom i naprednom prikazati. 

Mi smo se što dalje to više na brda popinjali, pa ja ne 
znam, ima li još gdje kraja, odakle bi se s lijeva i desna moglo 
dalje vidjeti, nego li s pruge, što teče iz Ruščuka po vrh gorja 
sve do blizu Varne, kad se zalazi među stijene i jezera, pak 
. konačno u debeli šaš. Stroj zažviždi, mi smo u «Černoj vodi», 
pa ćemo dakako s expres-vlakom samo koji časak postajati. 


Što se dade na brzu ruku vidjeti, to je sama postaja, koja 
priliči našim primorskim kućicama na kojim osim tesana ka- 
mena na kamenu ne vidiš drugo do koji prozor i nad zidinama 
krov bez svakoga osobito uloženog ukusa. Bugarska je inače 
poznata cijeloj Europi kano zemlja cvijeća, ali na žalost, daga 
je oko postaja baš najmanje vidjeti, prem bi baš putnikovo oko 
vazda rado promjene. Glavar je postaje izašao u dugoj haljini, 
u velikim čižmama te u bijeloj okrugloj kapi, pa smirivši službu, 
zažviždi i poviče: «Gotou», a vlakovođa, koji je do mene stajao 
ponovi također sasvim hrapavim glasom «gotou» i mi se već 
mičemo. 

Što šume, što čistine, pak sela s niskim kućicama ređalo 
se, dok nas opet ne preseneti postaja «Vetova». Kako je već 
sunce odskočilo i nastao topli božji dan, poskrbila se Bugarčad 
mlada, da nas dočeka s biser vodom, pak rači li se komu što 
prigristi, eto kruha, voća, pećenih i kuhanih kukuruza, kuhanih 
jaja, lubenica, pećenih budeva, kuhana krumpira, slatka mlijeka, 
a baš možeš i za pećenim piletom poseći, što ga Bugarin na 
viljušku od vagona do vagona nosi i na prodaju nuđa. 

Da štogođ utrže, koji su nas pričekali, kupili. smo voća 
i pećena kukuruza, pa bjež u svoj ormar da te neostave. 

Iz triju grla čulo se opet «gotou», a mi hranu preda se, 
pa koji će pučiti šljivu, koji oljupiti krušku, ozobati pećenik 
kukuruza, vozimo se sve. uzbrdice, dižemo se na rub ogranka 
čudnoga Balkana. 

Na desnoj strani otvaraju se dubrave, pokazuju se u du- 
bokoj ravnici srebrni pasovi sad rijeke, sad opet većega potoka. 
Za brijegom ovim i onom skriva se u bujnom voćnjaku cijelo 
selo, okoliš krasan, komu je polje dubrava, livada i rijeka mila. 

Daleko se pružila, ali baš po bridu brda pruga, odakle ti 
putnikovo oko uživa lijepi okoliš rumunjskoga «Razgrada». Mi 
smo u Razgradu podulje stali, jer je tako po propisu za taj vlak, 
pošto ćemo odatle još više uzbrdice, dok ne dođemo do mlinova 
na vjetar (vjetrenjara), što no se blizu Ischiklara redom po gori 
i humovima ređaju. Debeli humus prodire odsele kamen vap- 
nenac, a tu i tamo cijela se gruja pijeska sasula s brda u dol. 
Što je bilo kuća po brdeljcima, pobjegle su sada kod «Shey- 
tandžika» u drage, jer je gore tanka pusta ledina, gdje mnogo 
roda ni priroda ne teče. U Sheytandžiku staje se radi ručka, 
pa za ono petnaest osoba, je li gostioničar znao, ili je tako slu- 
čajem izračunao, da je baš na svakoga nas dospjelo malo čorbe, 
govedine, zagorjela pećenja i kava, pa: tri leve od svakoga 
skoro ni dosta ne bijaše skupom gostioničaru. Sada ćemo polagano 
niz brdo, jer se približujemo k znamenitoj postaji «Kaspičan- 
Šumla». Dakako da je postaja povisoko nad Šumlom, dok se 
krije ono kakovih šezdeset kuća kraj postaje među hridinama 
vapnenca, a izašavši tovarom između škrapa na brzo se spuštaš 
k Šumli u romantičan okoliš. 

Jesi li se spustio konačno s gorskoga okoliša u pitomo pri- 
gorje, eto te među vinogradima u lijepomu «Provadiru», gdje 
je vinska lozica najizdašnija seljakova privreda. Provadir se 
smjestio pod humlje, pa se tu kraj kršćanske crkve dižu i mi- 
narete, kamo se dnevice popinju hodže, da uče odatle svoje 
vjerne, a željeznica i ne pitajući provadirce, prokrčila put, ali 

baš sredinom mjesta, gdje je glavna ulica i trg, a naokolo kuće su 
jednostavne od pusta kamena složene. Prije nego će se gora i 
brežuljci spustiti. posve u nokte svojih čvrstih nogu, zaustavilo 
se nešto kao u pandžama, pa ti valja još dva tri puta unići pod 
puste pećine i onda eto te na ravniku kuda se pasu vitorogi 
zdepanci od bivola. Još samo postaja «Gubedžie» i jezero «Pra- 
vadi» i «Devno», pa si među jezerima, među visokim šašem 
u kom se valjda milijuni kljunova na ptičju razgovaraju; na 
čistini si, koja je s desna dokrajčila povisokom zelenom gorom 
< domora, as lijeve strane daleko za šašem digla se do mora prazna: 
spašna gora poput ruke, kojoj kano da iz šake viri bijeli rubac, 
a to ti je čarobna Varna tik nad «Crnim morem>. | 

Po stubama se diže sve postrance više i više nad more 
bijela Varna, koja se od nedogledne crnomorske tmuše odbija 
kano ljepušna djevica od zlobna pustolova. S kolodvora po- 
držaju ti mudri Bugari neku vrstu kirijašije, dok nas nagovarahu 
glavar i ostali činovnici, da se za dva franka po osobi možemo 
dva kilometra daleko vlakom odvesti do brodarske stanice, odakle 
će nas na brod, što čeka, spremiti. Dobri ste, pa ćemo rađe 
slušati nego se cijenkati pred kolodvorom s fijakerima, koji stranca 
svigdje perušaju; pa kada bi već nutrinji Varne 'za volju htio 
prežaliti fijakeriju, opet te suzdržavaju one velike ljudeskare 
u šarenilu poput divljih zebra rubcem omotane glave, od sura 
darovca oširoke dimije crvenom ridom oko pasa pripasane, a 
kod gležanja nastavljaju golu nogu papuče. Eto ti bugarskog 
fijakera, pa da još koju lane, ili da ti stane čim god pretiti, 
srvao bi te pogledom, nekmo li nebi šakom. Po podnožju Varne 
tik morskog žala pognat će dva tri vagona, pa eto nas na stanici, 
s koje ti se ukazuje cijela Varna krijući u sebi do 15 hiljada 
stanovnika, a na povisokom tjemenu sazidao bugarski knez 
Coburg crkvu, u kojoj će se sabirati pobožni narod na molitvu, 
da Bog sačuva tu bugarsku perjanicu od kobna udesa, kakov 
zadesi tu narod hrvatski i ugarski pod vođom Sibinjanom i 
Talovcem, gdje snađe smrt kralja Vladislava godine 1444. — 

Da nas ljudi željezničkoga društva što prije na kajiću 

(čamcu) do podaleko u moru broda Lloydova «Minerve» spreme, 
bila je njihova briga. 

Skupivši prtljag i nas kojih šest sedam putnika u kajić, 
plesnuše jaki momci veslima o čudno Crno more i mi otisku- 
jemo od žala; hoćemo li ikada više dom i dragi svoj rod vidjeti »! 


Kako komu, a meni borme tijesno, ta kako ne bi, u zjalu 
si Crnoga mora, koje je već toliko kopnenih stvorova progutalo. 


A što da su dosele svi zlo prošli, tko bi znao o nepri- 
likama na Crnom moru pripovijedati? — Prošao si goru i dol, 
lebdio si stotinu puta u očitoj smrtnoj “pogibeli, pa te dobra 
sreća vazda zdrava i cijela kući dovela; ta valjda nije baš na 
tebe đošao red, da budeš crnomorskim sitim ribama suvišna 
meka. Ništa — kuda drugi tud i mi, sve će dobro proći, Bog 
nas vidi, Bog nas zna! 


«Minerva» je visok brod kao nijedan, što sam ga kada 
na Adriji vidio. 

Naš kajić okićen bugarskim barjakom znači, da smo put- 
nici, koje željezničko društvo dopremljuje. Brže bolje, eto spu- 
stili mornari ,s «Minerve» stube, pa sada se obzirno polagano 
penji na barkariz, gdje te milo i prijazno čekaju raskriljene ruke 
udvornih mornara. Za nama nose i prtljag, ali ne pitaj tekar, 
bi li bakšiš? — Došao kapetan pa još koji, a ti vadi putnicu, 
otvori vališe (Koffer), ljudi od službe hoće da sve vide. Putnice 
je već kapetan po koricama poznavao, pa bi samo mahnuo, da 
je spravimo; za premetanje prtljaga vadi opet financiji pristojbu. 

I kada si sve znatiželjnike namirio, hajde k blagajnici, 
platit ćeš za vožnju i hranu po cijeniku prvoga razreda. Osam- 
deset žutih franaka vadi, pa ćeš se do Carigrada sit i lijepo 
podvoren jedan 1 drugi voziti. — Sunce je već zapadalo, još 
se posljednji traci na talasima za lijepe bonace odrazuju, k ve- 
černjoj se sutoni ljetni dan sprema, a: sa sjevera tjera u viso- 
kom zraku vjetar tmastu oblačinu. 

Pomozi jaki Bože! 

Braća Česi snabdjeli se sa svim, što pomaže na pučini, 

dok još negukaš bljutava mora, dakle ipak malo utjehe od 
grozne propasti. 

Na «Minervi» je pravi darmar. Škrti Turci, Grci; Židovi 
nanizali se jedan do drugoga na palubi. Među balama, škri- 
njama i prtljagom deru se djeca. Zakukuljene bule zaređale 
uz kraj lađe okrenute licem na more, pa tetoše svoju nejačad 
u onom tjesnacu prtljaga. Turci, Grci, Rusi, Bugari zaređali 
sjedeć tko uz prosti arnaut duhana, tko li uz mirisavu nargilu, 
srču ljudi duhan i odbijaju dimove kao usred dženeta po raj- 
skim lipama | | 

Našeg je prtljaga nestalo; kuda je? 

Stari kamerier znajući valjda,, da smo putnici prvoga raz- 
reda, lijepu nam je kabinu odabrao i ključi predao uz uvjerenje, 
da je sve u redu, zašto konačno on odgovara. 

Žamor ljudi, vreva putnika u glasnom razgovoru, zapo- 
vijedanje kapetanovo, sretanje mornara i sve to konačno smiri 
svako srce, kamo li nebi nas, koji nijesmo prvi put na moru. 

Što je otmenijega, zgrnulo se na gornju palubu određenu 
za putnike prvog razreda, pa ćemo se oprostiti s Varnom, reči 
ćemo kopnu: «S Bogom!» Kapetan je već na visokoj komandi, 
pa pritisnuvši u dva maha pisak, stala se «Minerva» krupnim 
glasom javljati, da je na odlasku. 

Mornari su već pritegli kajiće i viseće skele (stube), svaki 
je na svom mjestu te jednako gleda na kapetana, što će komu 
naložiti. 

Drugi kapetan sada najavi, da nas je 280 na brodu, sve 
zdravo, a pošta i prtljag u redu, pa dignuvši desnu ruku do 
šenišira na počast, ljubezno mu kapetan odzdravi i odmah 


s komande kroz trubac strojaru dovikne: Fora! — Sinistra! 

More se ustalasalo, zapjenilo, zabijelilo, jadra se nadula, 
«Minerva» se miče i skreće na lijevo; — mi smo na putu — 
u Carigrad! 


Na palubi, što je živo, zamuknulo pa gleda, kako se sve 
to dalje od kopna odmičemo. 
Prije svega nestalo nam jezera Devan, među kojim po 

sipu teče pruga, kuda mi u Varnu stigosmo ; skoro zatim gubi 
se rada (slaba luka), i sve više i više nestaje Varne pred 
očima; samo ti još nova crkva i ona tvrda kula nad morem 
kano utješljiva majka zamahuje svojim vršcima poput bijelih 
rubaca; uz huku i buku pričinja ti se, kano da s kopna čuješ: 
«Sretno pošli!» | 

Kad su pako i posljednji vrhunci kopna nad Varnom 
sasma isčezli, zavladala je prava crnomorska tmuša, jer se nebo 
namrgodilo, a i more odrazivalo je istu sliku. 

Bože dragi! Da nas naši sada vide sa zračnih visina iznad 
doma svoga, ta opazili bi, kako su nam prama domovini oči 
skrenute, pa uz tihe uzdisaje: «Ne ostavi nas Bože!» šapću usne: 


Gore nebo visoko, 


Dolje more duboko : 

A ja u sredini. 

Noćnoj u tišini 

Mislim na te ma jedina, 
Premilena domovina! 

VIII. 
Crnim morem kroz Bospor u Carigrad. 


Odlazak iz Varne — Noć na moru — Krasno jutro i ulaz 
u Bospor — Položaj mjesta na Bosporu—Skutari—Zlatni 
rog—Galata—Pera—Stambul. 


maste su oblačine donijele vjetar s kopna, pa uznemi- 
ruju morsku bonacu (tišinu), nu za vjetrom uslijedila je 
skoro tiha kiša. 

I pravo si «Crno» more, kada niti nebesa ne dadu, da 
se nad tom rakom mnogih brodova i brodara zabavi putnik 
milijunima iskrica, što se inače za vedra neba u morskim va- 
lovima krijese. 

Tko je na palubi, bježi pred kišom u blagovaonicu ili u 
svoju ložnicu (kabinu), ali što će jadna djeca, slabi starci, uboge 
žene na otvorenoj palubi trećega razreda? Svi su ti izvrženi 
kiši u noćnoj mećavi, pa tko još pod razapeto platno ulegne, 
platit će trostrukom: nevoljom, dok mu s premočena platna 
curkom na vrat stane teči. 

Škrtice i sirotinja jednako tu pate, a somatii im nije, jer 
jedni ne dadu, a drugi ne imadu čim, da si bijedni položaj 
poprave. 

Da ti i onako tijesno srce ne proplače s nevolje drugih, 
bježi kuda i drugi u donje prostorije. Kako je vani, nitko više 

ne pita, već samo čekamo, hoće li nas zabibati valovi, hoće 
li nastati morska muka i težava? 


Društvo se razredalo po ložnicama, po sjedalima u pro- 
stranoj blagovaonici; jedni zovu crnu kavu, drugi crno vino, 
treći se mašaju ruma i rakije. Svaki hoće da se obrani ili bar 
olakoti stanje za slučaj morske težave. 


Naši se putnici dobro drže, ali kad opaziše, da svaki ne- 
što uzimlje, borme naš prijatelj E. Stoll brzo donio iz ložnice 
afrikanske «kola» orahove rakije, koja da sve dobre želuce još 
boljima i jačima podržaje, pa pijmo braćo rakiju, dok se još 
ne bibamo, a bibati se moramo, jer smo na tom smrtnom Crnom 
moru, koje malo kada miruje. 

Tko je puno šetao po palubi ili po donjim prostorijama 
sad se smiruje, pa vidiš tu dva, tamo tri, gdje skupa sjede i 
kavu srču ili čašice nagiblju. 

Dva Engleza čvrsto sjede u naslonjačima, pa hladnokrvno 
razgovaraju; valjda im je sve jedno, kakovo je nebo nad nama, 
kakovo li more pod nama. Priljetna Ruskinja crvena žmorčasta 
lica šeće uz svoga druga gore dolje, pa kada:bi se on sjetio 
neprilike, prihvati se boce jakog «araka», i ona bi gucnula. 
Možda su se i brodari bojali velike bibavice, dok se stalo na 
harmak za večeru prostirati. 


Po bijelom stolnjaku prostro je kamerier jošte nekoliko 
manjih stolnjačića unakrst, po sredini stola poređao butilije 
hrpimice, a među hrpe boca eto svake ruke sitniša, kao: oliva, 
feferona, košćela, smokava, ukuhana voća itd. 


Tanjura, čaša i vilica bilo baš toliko, koliko boca i nas. 
Zvonce zazvonilo i gosti se kupe oko stola. 

Bože moj! Taj žlavor ljudskih jezika, ta jedva smo po | 
dvojica jedne te iste narodnosti, a svaki Grk, Bugarin, Hrvat, | 
Čeh, Nijemac, Madžar, Englez, Talijan, Francus, Rus i Rumunj 
hoće da koju reče; pa tko da se sada tu snađe i razumije, ako 
ne naš enciklopedista kamerier. 

Što smo dosta dugo za stolom sjedili, a da nije večera 

odpočela, znao sam čemu, s toga i umirih Nijemca, koji je do 
mene sjedio i mrmljao zašto nas prije za stol zovu, no je priređen. 

Na putu iz Rijeke morem do Boke i natrag opazio sam, 
oda se jela ne odpočinju prije k stolu prinositi, dok ne dođe 

prvi kapetan broda. | | 

Taj par bila su sva mjesta popunjena, jedino na prvom 
stolcu vrh stola nije jošte nitko sjedio, s toga upozorih Nijemca, 
da je kapetan na brodu najveći gospodin, pa mu kod stola pri- 
pada prvo mjesto, i čim on dođe, otpočeti će se i večera. Tako 
je i bilo. Kapetan u elegantnoj pomorskoj uniformi došao u 
. blagovaonicu, prijazno se naklonio, a cijelo društvo oko stola 
iskazalo i njemu počast ustajući sa sjedala. 

Kapetan sio i večera otpočela. — Čajem, amerikanskom 
butinom, raznom morskom ribom, pilavom* s polumekanom 
rižom i još kojim čalabrkom poslužuje kamerier i njegov  po- 
moćnik; prvi ređa od kapetana i dalje, a drugi ozdo prama 
sredini od gosta do gosta. — Odloživši zdjele, već se hvataju 
boca, pa nataču čaše motreći pozorno gosta, kad će rukom 
.dati znak, da je dosta. Fino, graciozno ponašaju se ti ljudi kao 
i njihov kapetan, koji svojim vještim okom prati, kako su u 
opće gostovi zadovoljni i raspoloženi. Za svakoga gosta znade 
kapetan po koju riječ, bilo upit ili odgovor, pa tako on na- 
skoro predobije sve gostove, među kojima obično još koje 
vrijeme po večeri ostaje. Naš kapetan, da nam večeru zasladi, 
javio nam je, da se na otvorenom moru vrijeme popravlja, vjetar 
da je oblačinu zatjerao nad kopno, pa će naskoro i kiša pre- 
stati, a sutradan u jutro bi mogli rijetke sreće biti, da nas u 
Bosporu najljepše jutro preseneti. — To je krasno! 

Mi smo već svi kano preporođeni i obradovani, jer iskusni 
je kapetan ozbiljan i zna što govori; takovi se ljudi rijetko 
prevare u svojim opažanjam. 

Nakon večere stala se društva sklapati, pa bi jedni uz 
kavu, drugi uz vino, treći za čitalački stol sjeli i stali proma- 

* Pilav = drobnina pilića pomješana rižom, tipsana u kozici (rang- 
liku) zove se pilav. | | 

trati razna beletristička glasila. Naš drug V. Jedlička, koji nas 
je cijelim putem sa svojim osobitim humoreskama zabavljao, 
zatjerao nas je sa svojim finim čarobijama tu večer do najveće 
izvjedljivosti. Mnogo nas se je tako zadublo u njegovo zamam- 
ljivo izvađanje čarobijske umjetnosti, da smo već davno zabo- 
ravili gdje smo, nekmo li da pitamo, koliko je sati. 

Bila je već jedanaesta ura večeri na domaku, pa se netko 
iz društva dobro dosjetio, da nas upozori, da valja ipak na po- 
činak, jer inače mogli bi zaspati i neviditi ulaza u Bospor, a 
to nebi nitko rado ni za živu glavu. 

Naš kamerier poznavajući nas sve kano radoznale putnike, 
obrekao nam je svečano, da će nas probuditi u pravo vrijeme, 
a ja mu kraj svega toga nijesam mario bar dva tri puta mol- 
bom dosađiti, da nas pod svaku cijenu probudi. 

«Za ovu sijedu glavu hoću i ne bojte se — već bona 
note, spavajte spokojno» — reče kameriero, i nestalo ga. 

Nas četvorica svaki nagnuo iz boce još gutlaj Stollove 
kola rakije, pa se na brzo svlačimo u jednoj ložnici pripravivši 
robu kako nikada preda se, jer kada u jutro kamerier dođe, da 
si svaki za pet časaka obučen na palubi, ta nije šala proći i 
nevidjeti ulaza u Bospor, čemu se sav putujući svijet divi. 

C. Stoll i ja izabrasmo sebi donje krevete, a prijatelj 
Milan i Jedlička popeli se na gornje ležaje te uzdahnuvši jošte 
prama Bogu: «Budi nam milostiv, da sretno prođemo to žrtava 
gladno more, pa da sutra čili i zdravi stupimo na carigradsko 
tlo, da Bog dao!» — Laku noć braćo! 

Na moru je zbilja nastala. prava tišina kao malo kada, 
pa se valjda vozasmo kao po ulju, pošto se nijedan nas niti 
u snu prenuo nije, dok u pet sati nedotrči kamerier i pokucav 
na vratima ložnice dosta glasno šapnu: «Levez vous messieurs 
voila commence l'entrće dans ai (Ustajte gospodo, evo 
ulaz u Bospor dolazi!» 

Oštro sada: Ustajte braćo! Dobro jutro! Dobro jutro ! 

Dobro jutro! odvratili drugovi. 

Kao da brod nad nama gori hitimo se opravljati, pa od 

svega što znam jest, da ja nijesam bio PS koji se iz 
naše ložnice na palubu popeo. | 
I drugi ostaviše svoje ložnice, a palubu su u napunili putnici. 
Što je ljudi kroz noć na palubi trećega razreda spavalo zavito 
u svoje feredže, jemenije, ćebeta, šarenice i haljine, sada se i 
oni dižu, pa ne ima nitko kada, da koga na što upozoruje, već 
što brod dalje, to su putnici sve tiši, makar da je čovjek do: 
čovjeka. — Osmi je rujan, a blagdan Gospin. — Pet je sati u 
jutro, a božje sunce kano da se već u praskozorje okupalo u 
morskim valovima čisto i jarko stalo je morsku pučinu zaruđi- 
vati onim prekrasnim rumenilom, kako to sama ono može. 

Nad inače bijesnim Crnim morem sađe potpuni mir, pa 
se nad njim samo neki svježi dašak, da ne rečem lahor, osjeća. 

Pred nama se ukazuju dva kopna, a među njima kano da | 
teče široka rijeka; to je ulaz u tijesno, što ga sav svijet zove 
«Bospor». 

Na lijevom i desnom brijegu kopna baš na povisokim 
glavicama stoje velike hridi i na njima tvrđave, kule i bedemi :: 
«Anadoli Kavak» na azijskoj, a «Rumuli Kavak» na Dopnnn 
strani. — : | 
| Svečano dostojanstveno: uz puna .jadra i svu parnu silu 
ulazi «Minerva» u Bospor, a mi s visoke palube bacamo po- 
gled sad na azijsku, sad na evropejsku stranu. 

S evropejske se tvrđave čula trublja, koja je budila od 
sna momčad, dok na azijskoj strani ustadoše ranije, jer smo 
posve dobro razabirali s broda, kako vojništvo s kopačama, 
budacima i pijucima na ramenima nekud niz brdo prama moru 
na rad hrli. > | 

Na azijskoj i na evropejskoj obali na visokoj višavi raza- 
peti su šatori, pod kojima vojništvo domuje, a nešto niže zidina 
zijevaju nebrojeni topovi, što mi se onaj par pričinjahu kano 
lavovi otvorenih ralja, što čuvaju ulaz od nepozvanika. 


* Pijuk = kramp («Pijuk, krasna» riječ, poznata na Visu, gdje mi 
ju kovač reče). | 

Na desnoj i lijevoj obali još se krijese veliki svetionici, 
usprkos dana rado bi, da u dvostrukom svjetlu ispod Bujukt- 
limana grada prođemo. Lijevu i desnu obalu nastavljaju nizovi 
brežuljaka. Brežuljci svuda zeleni, a nad Bujukderom i Tera- 
pijom bujno šumoviti teku u dva reda valovito, sad se boče, 
sad uvaljuju, sad opet pravac podržavaju. ' 

Raskolačili ljudi oči, a tko misli, da će još više zahvatiti 
ako i usta otvori, zinuo je, prekrstio ruke, usta mu otvorena, 
oči mu se ukočile, pa nepomično gleda preda se motreći čudo- 
višta, koja suze iz svačijega oka mame. — Kapetan nas s vi- 
soke komande uvjerava, da su vrlo rijetka jutra na Bosporu, 
kakovo mi imamo, pa nam čestita na užitku, što će uslijediti. 
De Amicis i Veber po nesreći zabasaše u Bospor za manje 
čista i zračna dana, a mi ne možemo se potužiti ma ni na 
sjenu, kamo li na maglu i tmušu, koja bi nam zastirala pogled 
na veličanstvene obale Bospora. 

Dva cijela sata gledati s brzoplovna parobroda Bosporove 
divote samo kroz koprenu, to je užasno, to je nespokojno! Ako 
ikada, to sad osjećam bol Amicisa i Vebera, a rijetku našu sreću! 

Već te vidim nestrpljivi čitaoče, kako jedva čekaš, da 
ti već pravo kažem, u čem sastoji čar, u čem li te neopisive 
Bosporove krasote? Ali da, htjelo bi se tu u pomoć prizivati 
Amicisa, valjalo bi mi Veberovo zlatno pero u ruku utisnuti, 
pa da tekar bude sjena svega onoga rečena, čim se savršena 
divota veliča. 

Zadovolji se čitaoče priprostim opisavanjem Bospora, pa 
se prenesi u duhu na brod «Minervu», koja tebe i mene nosi 
uzinom između Evrope i Azije: brežuljci obasjani suncem, a 
podnožje im se cakli od rose poput dragulja, što odsjevaju po 
bujnoj zeleni. Na bočinama podigli stanovnici domove, kakove 
samo oni podići mogu, koji su usisali najdivniju perspektivu, pa 
se natječu sa samotvornom agrafom * naravi. 


.* Agrafa = Graditeljska suđa u koju se stiče više članaka i lukova, 
da se tako istakne skiad usredotočenih smjerova. 

U zatonima, dragama, zbigovima kraj mora kano za lakom 
koprenicom između bujna zelenila smiješe ti se bijeli dvorii harem 
palače. Po ravniku opet zaređale se raskošne palače bogataša, 
dostojanstvenika, da — samoga silnoga sultana u preraznom 
slogu. Jesi li dosegao vidikom koju bočinu, misliš: ne_ ima 
ništa više, al kad tamo, otvora ti se opet nov vidik i u njem 
nove palače; mislio bi: vile je sagradiše od padana snijega. 
Takova ti se pričinja Kandilli palača sa svojim maurskim slogom, 
gdje vitki pilovi lake lukove podupiru. Pomisli samo: lijevo i 
desno palača do palače, to kraj mora sve više i više na izbo- 
činama u svakom mogućem slogu i sjaju; među cipresam 
makljenom, agavom, tujom, mrčom i strmogledom sve se sjaji 
i raduje lijepomu vidiku na živahni Bospor, po kojem krstare 
velike jedrenjače, mjesni parobrodići iskićeni kajići puni veselih 
izletnika otiskajući se od Azije, da za dvadeset časaka u Pio 
preveslaju do koje palače do kojega dvora. 

Za dva puna sata: vidio si na ulazu dva svetionike, dvije | 
hrpe pećina stare Symplegade o koje se lome valovi Crnoga 
mora, vidio si dva velika zaljeva: bujukderski na evropskoj 
i bejkojski na azijskoj strani; vidio si dva grada u Evropi 
tikom jedan do drugoga: Bujikdere s krasnom vilom engle- 
skoga poslanika; Terapija, puna palača, ljetnika, kioska što se: 
skrivaju u bujnu zelen, gdje se zaklanjaju prvi grčki i ar- 
menski novčari. | 

Tu se nalaze i tvrđave Rumili Hissar, pa je donjih zna- 
menita uzina Bospora od 550 metara u koju već valovi Mra- 
morskoga mora dopiru, ter se prevučenim iz Azije u Europu 
lancem može zatvoriti put u Carigrad baš nekako ondje, gdje 
je nekoč Darij idući na Scyte, prebacio most. 

Zamjetio si jošte na evropskoj strani mjesta: Jenikči, 
Isteniju, Balta, Liman, Emirhan, Bebek, Armutkjči, Ortakjči, | 
Bešiktaš; dočim na azijskoj vidiš: Bejkči, Indživkjči, Paša- 
bagidže, Kandliže, Dšengelkjči, Kusgundžuk ; četiri bijele mra- 
morne palače: Čaragani, Dolma-Bagdže na ulazu Zlatnoga roga 
u Europi, a Kandili i Bejlerbej u Aziji. 

Sabravši sve to u jednu sliku: Bospor je rajsko pre- 
dvorje i kićeno građevinama, na koje se sva graditeljska 
umjetnost slegla samo zato, da se što ljepše, što veličanstve- 
nije velikomu svijetu Carigrad između onih visokih i mnogo- 


brojnih vitkih minareta prikaže. 


Uživajući tako 
puna dva sata slast, 
kakovu ti samo Bo- 
spor _može pružiti ne 
bi ni skoro znao, da 
si na parobrodu, nu 
eto grčki brod « Tau- 
rus» izlazi iz «Zlat- 
nogaroga»,pa će naša 
Minerva počast nje- 
mu, a on njoj i ka- 
petanu iskazati, spu- 
štajući i dižući barjak 
u znak pozdrava. 

Taurus minuo 
Minervu, a mi zakre- 
nuli iz Bospora na 
lijevo u kanal, što 
ga je svijet nazvao 
«Zlatni rog». 

Otvorio se opet 
novi vidik: Na desno 
je Strpana u pred- 
brežju Galata, nad 





Galatski toranj. 


koju se diže u slavu Talijana nekadanjih gospodara toga grada, 
galatski toranj. Po tjemenu Galate širi se Pera jedini grad više 


na zapadnjačku uređen. 


Na lijevoj je obali dvor do dvora, džamija do džamije, a 
na vršku položita protegnuta brda vidi se ponos Turstva, a to 
je sedmokula Agia Sofija i Visoka Porta u čistom turskom 

gradu Stambulu. Samo je kratak čas potrajalo, a naša se Mi- 
nerva stala sve bolje i bolje šuljati među mirne brodove, da 
nas što bliže do skele privuče; nu konačno došli smo ipak 
među tako gusto brodovlje, da je brod morao stati i nedo- 
segavši skele ni glavnoga galatskoga izlaza. | 

Eto nas u sred Zlatnoga roga. Na desno nam grad Ga- 
lata i nad njom grad Pera, a lijevo preko kanala na položitom 
humlju veliki je Stambul, kojemu se na ulazu u Zlatni rog 
duboko pokloniše svi muhamedanci. 

Za leđima na azijskoj strani ostavismo grad Skadar, a 
pred nama je novi Validejski most preko kanala. 

X Eto nas u šumi od jarbola, eto nas u sred Carigrada 
među stotinama od džamija i palača! Pobožni muhamedanci 
sjede na palubi, pa držeći svaki pred sobom kompas, vazda se | 
pomiču, samo da su u molitvi prama istoku okrenuti. 1 sta- 
rinu izraeličana nije ni malo smetalo u onoj ljudskoj vrevi, da 
ne izvadi svoj tvilim* prije nego ćemo na kopno, pa omatajući 
sebi jednim ruku, drugoga je imao oko glave, skupivši ga baš 
na čelu poput kruške. | 

Kako god smo u jutro oko pet sati zašli na palubu, tako 
se ne makosmo sve do osam sati, kada ono malo: poslije 
dolaska Minerve provukoše se između brodova gondolieri sa 
svojim kajićima, pa zaokupili visoku Minervu. Iz broda jošte 
nitko ne izlazi, ali ulazi kojih deset do petnaest u francuskom 
kroju pristalo obučenih ljudi, fesom na glavi. 

Ti se ljudi razbjegoše po svoj Minervi pokazujući velike 
naslove svojih gospodara, 

— Što će to reči? 

To su dragomani ili provodiči, koji su došli iz raznih svra- 
tišta, da strance kod svojih gospodara ukonače. 

Naša je ložnica bila zatvorena, prtljag nam je siguran, a 
nam se nikuda ne žuri, pa ćemo malo pričekati, dok se svi 
suputnici iskrcaju. 


* Tvilim = remen, što izraeličanin kod jutarnje molitve treba. 

s broda i kada se već sve izredalo, došao je možda po peti 
put do nas, pa njemački uljudno reče: 

— Ja znam da gospoda žele izaći, nu ne bi rado, dok 
je jagma za kajiće. Navala se slegla, gospoda su strana, pa ne 
mogu pod nijednu cijenu bez dragomana u grad, zato predlažem, 
da me kano vodiča prihvate; ja sam rođeni Dalmatinac, pre- 
bjeglica radi vojništva, zašto me već danas ovdje nitko ne 
. pita. Izvolite, izvolite gospodo! To nije meni prvi put, da se 
gospoda krate, ali napokon ipak moraju imati dragomana; evo 
ja pridržah gondoliera, pa za pet časa gospoda su bez brige 
na kopnu. 

Pogledasmo jedan drugoga i napokon nije druge prihva- 
ćamo i: evo prtljaga. 

Nas četvorica i peti dragoman sjedosmo u kajić,a među 
nama prtljag. Na skeli nam sve pruža ruke kano da nas je 
rod dočekao, a mudri dragoman od našeg prtljaga sve komad 
po komad predaje čekajućim trhonošam, a oni redom primaju: 
tko vališ, tko kaput, tko kišobran i mi izišavši s kajića imamo 
već kakovih pet nosača mjesto jednoga. Dosjetismo se brzo 
dragomanskom vragoluku, pa ćemo stati na mostu i ne ćemo 
više od. jednoga nosača. | ' 

— Da, da. Gospoda imadu pravo, neka nosi ovaj: poka- 
zivajući na plećata Grka. 

Teške ti pravde sad s ostalima, pa kada je konačno dra- 
goman počeo ozbiljan biti s tim ljudima, predadoše stvari ple- 
ćatom Grku, ali daj bakšiš, ta ponesao sam ti kišobran i kaput 
 — tri koraka. | 

Da me ne susdržaješ evo ti bakšiš; stisnuo ja jednomu 
drugi drugomu u šaku po dva srebrena pijastra. 

— Što to? To nije dosta, toga ne ću — pa te napa- 
stuje cijelim putem sve dotle, dok mu nisi još koju paru bacio. 

Nakon nekoliko koraka traži dragoman putnice, a mi 
dakako pokazali svaki svoju. Čovjek. prolistao jednu i drugu, 
pa će konačno mudro reći: «Gospoda nijesu u Varni dala 
putnice revidirati bit će zlo, imati će neprilike s policijom«. 

Hvala na pripovijesti to bi još trebali. Mi nijesmo krivi, 
što kapetan nije u Varni putnice potpisao, ali to ćete već vje- 
rovati, da na njegovu brodu nikoga nije bilo, koji ne bi bio put- 
nice pokazao 

Sve je pravo, ali on bi morao putnice potpisati, nu go- 
spoda će dobro učiniti, ako meni propuste tu stvar na kratko 
s činovnikom urediti. 

— Pa slobodno, samo da smo već jednom u svratištu. 

«Pass revision! Pass revision! čujemo vikati, pa se turaj 
do vikača, ako si rad skoro dalje doći. 

Ha! dobri ljudi primiše za reviziju putnica 2 for. 50 nč. 
pa još k tomu naopako da dragoman nije u istinu nekoliko 
pijastera spustio u šaku onome, koji je htio da su nam putnice 
u Varni potpisane. 

Istom si koji korak dalje stupio, eto ti «Korebehorde» ili 
pregledanje prtljaga. — Da ti komad po komad ne vuće iz 
vališa ondje na sred ceste, stisni opet dragomane koji pijaster 
u šaku turskomu činovniku, koji mita ne prima, dok mu se ne 
dade, a pristojba za «Korebehorde» opet 1 for. 50 nč. 

Konačno smo ipak prošli tu dosadnu kontrolu, pa stupismo 
na kopno u Galati. 

Prije svega rado bismo do pošte došli da čujemo, što 
naši iz Siska pišu. Sreća htjede, da turska pošta nije daleko 
od mosta, ali neprilika je što na pošti osim nas čekale su bar još 
dvije stotine ljudi, pa kada će da na nas red dođe, da mu na 
onaj virić samo ime i prezime priušiš> Čekaju drugi, čekat 
čemo i mi, pa da se čim god zabaviš eto ti Bugara, eto Tur- 
čina s grožđem mislio bi, da je grožđe iz obećane zemlje 
ako ne s Jozuina štapa kolike su mu jagode kao. orasi. 

Vrijeme prolazi, a na pošti se nitko ne javlja. Tu nije 
čekati, bit će kada još popitati se za željne vijesti, pa ajdemo 
dalje na Peru u svratište «Vila Pest>». 

Dragoman koracajući po onoj debeloj galatskoj kaldrmi 
vješto se ugibao gomilama skulavih, oderanih, plešivih, kra- 
stavih izgriženih pasa, a mi pazeći da ne trknemo okoje pašće 


166 | 


jedva smo ga mogli slijediti; i sva sreća što ta gnjusna pro- 
menada nije dugo potrajala, jer nas dragoman povede pod neku 
vežu, odakle se uspinjačom iz Galate pod kućama na Peru za 
dvije ninute digosmo, pa eto nas u glavnoj ulici na Peri. 

Dragomanu se valjda žurilo, on bježi pred nama, a mi 
ugibajući se hrpama zapadnjaka, istočnjaka, Grcima, Turcima, 
Francuzima, Englezima, zakukuljenim bulama, zastrtim Grki- 
njama, naličenim licima u francuskom kroju, čvrstim korakom 
 slijedismo našega vodića, ne obazirući se mnogo na lijenu šte- 
nad, što ležeći zapremljuje sve carigradske ulice. | 

Uzbrdice zakrećemo ulicom sve bolje i bolje, a lijevo 
i desno jedno i dvokatnice kuće. 

Ulica Pere kada šira, kada uža, ta bilo bi je i dosta, 
već nam je i vruće. Samo još malo, ali ulica još uža i kuće 
visoke; u kutu do zida stoji stražarnica, ali stražar ne 
može i neće u nju, jer je baš zabrinuta kuja za svoje mlade 
u stražarnici mjesto odabrala. Stigosmo i na ravnicu, ali tko 
da pred svjetinom, što se gore dolje perskom ulicom valja, 
vidi što dalje ispred nosa, a osobito kada svaki čas moraš da 
se ugneš bilo običnomu fijakeru, bilo elegantnim kolima u ko- 
jima sjedi koji poslanik ili konzul, a na visokom baku uz ko- 
čijaša u albanskom narodnom odijelu njegov tjelesni stražar 
šepireći se u ono pet ili šest bijelih kratkih roklja i zlatom 
navezenoj čurdiji a crvenim fesom s dugom kitom na glavi, 
mislio bi, našalila se muška glava pa obukla djevojačku bjelinu. 
— Za ovima slijede dvoja i troja kola, pa opet ljudi svakoga 
roda, poroda i plemena: tu Armenac, tamo Anatolac, Grk, mo- 
taju i miješaju se, bježe, niko nikomu ni riječi, već samo na- 
prijed. — Derviši u dolamama i visoke rđave tulce bez krila 
i zarube natakli na glavu pa kroče naprijed; za njima jermenski 
fratri opet u crnim visokim tulcima, sve tiho i ozbiljno idu koji 
gore, koji dole; još stotine kojekakva kroja i stališa; pa napokon 
eto i kaduma zamotana kao noćno strašilo u dugu mantiju, , 
obuvena u žute velike kondure, a duvak na lice, pa sjela u 
nosila, i sada ju četvorica nose ulicom nekuda u posjete. — 

U deset časova hoda od uspinjaće pa do svratišta sve te je 
to sastalo, pa još stotine drugih. 

U veži nas čeka nosač i naš prtljag, pa sada pitaj, ima 
li za te stan gdje na kojem podu i pošto? 

U svratištu smo našli naše ljude, ali i njihove cijene, pa 
nije druge već osam franaka na dan za sobu, a što će na bakšiš, 
to je povrh toga. 

Dragoman 
primio od Grka 
naše stvari i 
platio ga, a sa- 
da valja nam 
račun praviti s 

dragomanom 
da znamo, što 
je izdao gondo, 
lieru, što poli- 
cisti, što ono- 
mu kod «Kore- 
behorde»,* što 
na uspinjaći i 
što nosaču? 

Lak račun : 
četvorica ste. 
pa hajde dva 
napoleondora. 

To je baš 
po carigradski, ; 
pa hoće li to tako uvijek za budi koju malenkost zahtijevati, 
to će nam Carigrada skoro dosta biti. 

Dragoman je za taj dan naš, jer bez njega ne znaš i ne 
možeš nikuda, pa da ne bude još koje neprilike, što nam je 
dragomane činiti ? 





* Korebehorde == pretraživalac robe. 

— Sada bi valjalo otići prijaviti se na austro-ugarski 
konzulat, među tim da ne gubite vremena, možete se najaviti . 
kada budete odilazili iz Carigrada. 

— Smijemo li Vam vjerovati, da je tako? 

— Jest, ja sam dragoman, komu to smijete vjerovati, pa 
bez mene i tako ne ćete naći konzulata. 

— Dakle kuda da idemo sada? 

— Idemo kuda smo i došli, no uspinjaću ćemo minuti, 
pa se niz brdo ulicom Jiksek Kaldyrym spustiti do galatskoga 
mosta i preko u Stambul, da vidimo glasovitu Agiju Sofiju, te 
nekoč kršćanski hram, a danas turski ponos. 

— Tko je došao Carigrad gledati neka se ne vozi po 
ulicama dok koliko ići može, svjetovao nam tako dragoman, a 
mi dakako odobravali smo razloge, pa hajde korakom za našim 
Antonijem. 

Jiksek Kaldyrym je sla i najveća ulica, koja vodi iz 
Galate uz brdo na Peru; pa tko ne bi htio pješke, može se 
na četvero- i šesteroprežnom tramvayu izvesti na ravnik. 

Mimo velike i male dućane, mjenjačnice, radionice, kada 
u pristalom, kada bome u poniskom prizemlju dvo- i ttrokatnice 
vidiš cincara Grka gdje sjedi uz ormarić raznih novaca, znak 
je, da podržaje mjenačnicu ; dalje tamo Bugarin među koševima | 
prekrasna grožđa, kakova nikada na slici, niti u naravi do tada 
ne vidjeh. I krušaka, jabuka, šljiva, bresaka, tu je čovjek pune 
koševe i košare nanizao. 

Kud god skreneš lijevo ili desno, sve ti ruke pruža ili 
prosi i nudi robu: Grk, Židov, Jermen, Anatolac i Bugarin. 
Ulicom ti valja oprezno ići, jer' sad je pred tobom trhonoša, 
sada konj, sada bure, sada tralje, sada opet mesar ili ribar 
maše svojom robom ; jedan bi te mogao opatrnuti, drugi oma- 
stiti, pa što da mu zato rečeš i kako da mu rečeš? Dućani 
na lijevu i desnu stranu, gdje koji zatvoren. U Carigradu je 
svaki dan u godini za nekoga blagdan, za nekoga opet rodni 
dan, pa s toga i ne ima dana u godini, kada bi tu sve po- 
slovnice otvorene ili zatvorene bile. | 

Narod grne od rana jutra do sunčana zapada Jiksekom 
u tolikoj množini, da se tek ugiblješ, a nijesu li ti cipele čiste, 
to će za svaka tri četiri koraka pred tobom frčom (kefom) po 
škrinjici škljocnuti koji carigradski čistioc cipela da te sjeti, 
ne bi li stao, pa da ti makar za deset para obuću očisti. 

U pravom metežu ljudi svake masti, svakog roda, svake 
vjere, svakog spola, stališa i kroja, provlačiš se dalje brižno i 
pazljivo, da za dragomanom ne zaostaneš. 

Na ulazu si Validejskoga mosta pa valja da pet para 
mostovine platiš, jer nijesi hodža ni derviš, nijesi vojnik ni bula, 
već stranac, koji carigradskim mostom želiš proći, pa plati! 

Bože moj! Preko Zlatnoga roga morao bi i veličanstveni 
most sagrađen biti, a bilo bi i čime, dok se 10.000 franaka 
na dan mostovine ubere, ali čemu da što lijepo Turčin sagradi 
ondje, kuda će i tako svake vjere ljudi proći? Dvadeset koraka 
širok i do dvije stotine koračaja dug novi most, sklopan je 
nekako na pontonima, pa sve čudo, da su udesili, kako se može 
dići ili otvoriti, kada koji brod tuda prolazi. 

Naš će dragoman dobiti za cijeli dan pratnje po cijeniku 
deset franaka, uz to, što će putem za svoje obroke trošiti i što 
će za nas maltarine, ulaznine i bakšiša izdat, tomu će biti na 
Večer poseban račun, zato evo na ulazu platio on za nas sva- 
koga pet para, ali će nas umah upozoriti, da si pogledamo na 
lijevu ruku onu dvokatnicu, gdje se svake godine carigradski 
Perzijanci Šiite prigodom svečanosti svoga Alija utemeljitelja 
islama, sastaju. i 

Ha! na Validejskom smo mostu gdje u nekoliko časa u 
tišmi vrevi i metežu ljudi imamo što vidjeti: Hodže, derviši, 
imami, paše, veziri, begovi, age, efendije, bule, nizami i raja, 
što crne, što smeđe i zagasite masti, što pješke, što na paripu, 
mazgi ili hintovu, amo i onamo po mostu hite, jedni željni 
vidjeti u Stambulu čisti azijski ukus, drugi opet bar nešto ev- 
ropejskog da vide, bježe preko Galate na visoku Peru. 

U toj vrevi ispremiješali se Grci, Jermeni, Francuzi, Ta- 
lijani, Rusi, Englezi, a borme i naši Bokelji i Dalmatinci, ali 

taj par poznamo na mostu samo dva Čeha i dva Hrvata. Kako 
je širok most još bi se nekako i brže prošlo po njem, da se 
ne mora ugibati Bugarima, koji nose ogromne koševe povrća 
i voća; da nije trhonoša, kojim ispod ogromnih bala i kištra 
ne vidiš ništa, osim dvije bose noge, koje ispod tereta brzim 
korakom premeću. A što te još više na mostu drži, to je onaj 
divni pogled prama istoku na silne brodove, na strpanu Galatu, 
na visoku Peru, nanizani Stambul, na bajni Ildiz-Kiosk i tamo 
na susjedni Skadar; dokle na zapadu za tobom slijedi stari most 
i turska mornarica sastojeća od množ torpeda i drugih ratnih 
brodova. | 

Među morem i nebeskim visinama, među šumom jarbola, 
u tišmi i vrevi samih nepoznatih lica na Validejskom mostu 
da sam — to sam znao, ali čiji sam i odakle sam došao amo 
nije mi imalo kada na um pasti, jer mi je misli zapremila naj- 
veća svjetska panorama, predobio me je Carigrad. - 

Korak po korak mičemo se naprijed, neda nam se s mosta, 
nu konačno na kraju smo; već je opet kaldrma počela, već 
su opet hrpe pasa pred nama, pa mjerimo kuda bi stali da ne 
ucvilimo kojega stambulskoga miljenika. Mislio sam, da ću u 
Stambulu više vrsta pasa vidjeti dok je hrpa do hrpe tih po- 
spanaca, ali ne; svi su blijedo žute boje, a tijela vučje građe, 
kako na Peri, tako u Galati, tako u Stambulu, rekao bi: svi 
su potekli iz jednoga te istoga gnijezda, kao što su svi samo 
jednoga gospodara — Carigrada. Svaki se zove samo «ker» i 
nikako drugčije; svi su stanovnici ulica i kuteva, svi živu od 
onoga, što im se iz kuhinje na ulicu baci. Na ulici se množe, 
na ulici ginu, al to sve ne može hodže i derviše pobuditi, da 
se odluče, kako bi se ono 150.000 pasa, tih obožavanih živo- 
tinja moglo umanjiti, makar, da se već prije više godina javio 
neki Englez, da je pripravan 12.000 napoleondora ili ravno 
100.000 for. dati za sve carigradske pse. 

Stambulska kaldrma nam dodijava, a još je daleko. do 
Agije Sofije, pa kako da si pomognemo ? 

Šalivdžija Jedlička predloži da brojimo pse u hrpama, pa 

nam neće kaldrma dodijavati. — Ta brojio sam je na Peri, u 
gdje kojoj hrpi bilo je po devet, a u gdje kojoj po sedamnaest 
tih carigradskih zdravstvenih komisara, koji olupke, papir, kost 
i kožu proždru, da utaže glad, ali i čiste grad. 

Ništa zato, treba da je i tu brojimo, ako želimo na kal- | 
drmu zaboraviti. 

Po sedamnaest, dvadeset i dvadesetsedam pasa mogli smo 
na gdjekojoj hrpi nabrojiti. 

Prolazismo kraj velike zidane česme, pa tu ćemo vode 
zahtijevati, ali valja bakšiš dati, od bakšiša ide dervišima polo- 





Aja Boffija. 


vica za molitve, a polovica za uzdržavanje pasa. Da se sve to 
više njih u Carigradu može uzdržati, malo je dana, kada ne bi 
koji Turčin u gradu oporučno ostavio po više medžidija za uz- 
državanje tih miljenika. 

Već smo skoro i kod Agije Sofije bili, kada na sred ulice 
bilo mnogo velikih «kera», a dalje pet malenih kojih osam 
danah starih «kerića>». Jedno od tih stalo zijevati i koprcati se, 
a bilo je baš nedaleko živinarove postaje, kakovih postaja više 
po Carigradu imade, pa se živinar skočio i razvalio psiću gu- 

bicu, da vidi što mu je; nu promrmljavši nešto u sebi, baci 
pseto na kaldrmu, a kada smo se vraćali, ležalo je ondje mrtvo. 

Bože moj! Carigrad s broda Minerve gledati, ili s mosta 
na Zlatnom rogu, pa motriti ga po njegovoj nutrinji, čemu da 
“ga bolje prispodobim «ako li ne crvenoj jabuci, koja je iz nutra 
nastanila stotinu crva. 

Napokon eto nas pred Agijom (Ajom) Sofijom. Dragoman 
: je rekao da stanemo, dok će se kod vratara upitati, možemo 
li u nutra; nu ja držim, da se išao s vratarom nagađati, koliko 
će od ulaznine njemu prepustiti, ako nam svakomu medžidiju 
Za ulaz uračuna. 

Dragoman se za tri časka povratio i rekao, da ulaz na 
brunčena vrata stoji medžidiju po osobi. 

Medžidiju pa medžidiju, kada si nas tako oporezao s vra- 
tarom, vadi svaki tursku škudu pa ćeš u predvorju dobiti pa- 
puče preko obuće, da ne zamažeš onih finih hasura, što se 
prestrte po svoj Aji Sofiji u koje muslomani čela dotiču, kada 
klanjaju. | | 

Kojih dvadeset koraka po predvorju bilo, i mi smo na 
vratima pa zirnuv nad nadboj opazih turski napis, koji mi 
dragoman prevede s riječima: «Ja sam svjetlo svjetla». Korak 
dalje, i mi smo u hramu Aje Sofije, kojoj je graditelj car Justi- 
nijan po drvešenom djelu uskliknuo : «Salamune! ja sam te 
natkrilio |» ' 

Kako mi je onaj par bilo ne pitaj, ljutio sam se, što li 
mi je bilo, kada sam isprvice onako hladno stao oko sebe gle- 
dati, ali se ne makoh dugo, a borme ni moji drugovi. Stadoh 
se pitati, gdje sam i što gledam, ali nu to ugrijala se glava, 
ja dolazim k sebi, pa hvalim Bogu svomu, što mi je dao za 
života moga vidjeti najumnije graditeljsko djelo staroga vijeka, 
što mi je dao razgledati se po nekoć kršćanskoj crkvi Sv. So- 
fije, a danas muslomanskoj džamiji Aji Sofiji, prvakinji svih. 
devet stotina carigradskih džamija. 

Po podu sama fina blijedo žuta hasura od vrata do mi- 
hraba ili svjetišta, a ja šeširom u ruci zagledah se u kubu, 

kakove već nigdje na nijednoj zgradi ne ima, koja bi 75 me: 
tara duga i 70 metara široka bila. Od glavnoga ulaza «Zlatna 
vrata» ili «Kraljevska vrata», kuda je samo muslomanima do- 
pušten ulaz, počinju se četiri tako visoka stuboka da dopiru 
do vrha drugoga sprata, a svezana su što velikim oblucima 
što polukubama. Preko obluka i polukuba smještena je glavna 
kuba, koja se pričinja kano da u zraku lebdi, pa da ne bude 
plovutka i modske vrlo lagane opeke, jamačno ne bi nikada ta 
tamo mirno nepomično mogla stajati. 

Prama središtu ponavlja se opet ista gradnja u kojoj se 
sa svih strana polukube svađaju, pa tako ima sedam polukuba, 
koje se kruže pod glavnom. Među glavnim stubocima duž broda 
stoje po četiri pila od zelene kremenštine (verde antico) done- 
sene iz Epheza. Na tom stoje dva kora ili pavlana za ženski 
spol, dočim treći kor stoji nad ulazom brunčenih vrata. 

Iz dva pobočna broda ulazi se u srednji između četiri 
pila i još dva od tebanskoga porfira, što su malo dalje kano 
vrata u glavni brod. | 

Pilovi ovamo i onamo u svem koja stotina, a na jednom 
patvoren je žig osvojitelja Sofije, Muhameda II., koji je na 
konju u crkvu dojašio, rukom po pilu udario tako, da mu se 
svih pet prsta pozna, a onda zamahnuo svojom demeškinjom, 
pa odrubio veliki komad porfira ; tako se to među muslomanima 
po predaji dalje pripovijeda. 

Stupovi su po cijelom hramu iskićeni prebogato zlatom, 
a kada si im završio jedanaest metara visine, ondje su tekar 
bijelim mramorom zaglavljeni, a bijele te glavice, samo su iskle- 
sano lišće, kakovo je samo grčka umjetnost onda izvesti umjela. 

Što se na četiri srednja pila opaža, to su napisi prvih i 
glavnih kalifa na velikim i oblim pločama. 

Svod je po cijelom hramu jedan dukat, pak biser, koralji 
mozaik i ebanovina, a stijene čisti mramor. Da su te zavezanih 
očiju sve do pred Aju Sofiju dovezli, dosta si vidio na svijetu, 
ako su ti pokazali samo taj sjaj i to umjeće koje kraj šez- 
deset prozora sav svoj ćar i vrijednost odaje. 


174 


Kad sam se već donekle razabrao, stao sam još bolje na 
svoju cijeli hram razgledati, pa bruseći papučama o hasuru, obi- 
lazio sam sve kute, samo da što bolje razmotrim sve ono, što 
nikada nijesam vidio, a možda više ni neću vidjeti. U lijevoj 
pobočnoj lađi zaspalo je društvo od pet ljudi, valjda su iz da- 
leka, pa je u molitvi san srvao. Malo dalje rvu se kao za šalu 
dva džamijska poslužnika, pa jedan drugoga povalio plesnuo 
ga i pobjegao nekud dolje za pilove. Još dalje, kad eto tri bule 
sjede a okrenute k stijeni na tiho se razgovaraju. Došao sam 
i do dva uzlaza od minbera poput naših propovijedaonica odakle 
visi zeleni barjak i onaj ćilim, na kome je Muhamed kljanjao. 
Za uzlazima hrče opet družba hodočasnika, ta baš im je slatko 
spavati na hasuri, a u hladnoj džamiji, dok vani čovjeka sve 
omiljavica od vrućine hvata. Dospio sam i do svetišta (mihraba). 
Taknuvši se stijene opazih, :da je stari nakit što zlatom što 
dosta rijetkom bojom prevućen, pa puštajuć očima pogled po 
stijeni od ozdo do gore, nijesam valjda ja prvi,.koji sam ispod 
prevućene boje na svodu iznad čursa opazio sliku Isusa raskri- 
ljenih ruku. Kasnije upozori dragoman moje drugove na umjetnu 
boju, kojom su stijene prevućene vrlo fino, da se i prijeko stara 
boja vidi valjda samo zato, da se prijeko svega toga opazi, 
što je hram prije bio, a što je sada. Ne, ne možemo jošte 
ostaviti hrama! Na drugoj strani u desnoj lađi ima tu i tamo 


sakupljenih na molitvu; to su pojedini učitelji i hodže iz Cari- . 


grada, iz Smirne, iz otoka i nutarnje Turske došli sa svojim 
učenicima, pa hodža naprijed, a oni u dva tri četiri reda za 
njim složno i pobožno klanjaju — makar da mi od pilova do 


pilova hodamo, pregledamo, dragomana koje šta pitamo, to: 


družbu Turaka ne smeta, a uvjerih se mnogo puta, da se mladi 
ni stari, mogući ni siromašni musloman nikada ni pred kim ne 
stidi klanjati. — Gdje je što još vidjeti, mojim očima lje nije 


izmaklo, pa zavirih kroz dosta prašne prozore u pokrajnu prostoriju, | 


a to je knjižnica crkvenih i valjda strogo znanstvenih knjiga. U njoj 
je po minderima ležalo više Turaka crne i mrke masti, pa su žmir- 
kajući zurili u debele stare knjige i čitabe, i tako proturali dan. 

Velika i bogata je Aja Sofija kako niti jedna turska dža- 
mija, ali joj bogatstvo ispijaju ono dvije stotine hodža i ulema, 
što su kano službenici. Ne samo, da će se konačno iscrpsti 
veliko vakuvsko dobro, već će i mozaika, zlata i bisera sve više 
iz hrama nestati, dok su ga već hodže stali trgati i prodavati.* 

Izašavši iz _ hrama pogledasmo jošte vanjštinu, pa za- 
mijetismo na Aji Sofiji sedam kula, a minaret imade dva 
trabozana, pa kada je veći blagdan, ili kada umrije koji od 
odličnih vjernika, izađu dva hodže svaki na svoj trabozan, pa 
odanle uče glasno, koliko kojemu grlo podnjeti može. Između 
tih sedam kula širi se poput ogromne kape kupula, koja je 
nekoć suhim zlatom pokrivena bila. 

Kao što kod svake uvaženije džamije, tako je i kraj Aje 
Sofije krasna mramorna ćesma sa perzijskim fajansama, što ju 
je sultan Ahmed prije 300 godina dao sagraditi. 

Nedaleko od Aje Sofije nalazi se i arheologički muzej, 
pa kada te je zgoda tu nanijela imaš se čemu načuditi, jer je 
pred tobom cijeli stari vijek i stara umjetnost. 

Najprije prikažu ti se dva lava iz palače Bukulea; zatim 
su starine iz Troje i Pergama, što je dr. Human iskopao i u 
Njemačku otpremio, nu s velikim troškom morali su to Nijemci 
Turcima natrag povratiti. — Tu se vidi veleban sarkofag iz 
Bajruta, krasna krstionica s križem nađena u Carigradu; sta- 
rine iz Cipra, bizantinski grb i orao, ploče križara; granitski 
pilovi iz Troje, Jafe i Cipra. — , 

Prava su čudovišta: Jupiter i Herkules; solunski Apolo 
i Apolo iz Varne; statua cara Adriana je najveća ; gotski stup. 
iz krasna porfira; glava Menduze; obelisk iz groba Constan- 
tina Porfirogenita, sarkofag iz Efeza i stotinu drugih starina, 
koje te ne na koju stotinu, već i na koju hiljadu godina prije 
Hrista sjećaju. 

Te starine, na kojima se razabire stara nedokućiva teh- 

* Netko mi je u Carigradu pripovijedao, da za Aju Sofiju ima još 


dosta imetka, dok je negdje nad glavnim mihrabom (čursom) spravio u 
zidu njezin graditelj toliki dragulj, koliko je džamija vrijedna. 

nička vještina, velikim se dijelom ponose punim pravom pred 
današnjim prosvjetljenim vijekom i njegovim napretkom. Prem su 
to predmeti iz one davne poganske prošlosti, turska uprava 
odredila im mjesto tik kršćanske zapuštene crkve sv. Irene, 
koja danas služi za staru oružanu. 

Koji korak dalje uz brdo, kobno je mjesto pod debelom 
platanom, gdje je prije pol vijeka Mahmud II. dao janjičare 
vješati. 





Dolma Bagdže. 


Pogledaš li s toga stambulskoga vrška u dol, namiguje 
ti Dolma Bagdže u kojoj je stanovao udavljeni Abdul Azis 
pogjegavši iz Čaragan palače. Danas je Dolma Bagdže sul- 
tanov harem, gdje Abdul Hamid II. svoju djecu i mladež svoga 
roda na nauci ima. U Dolma Bagdže glavarica je sultanova 
mati Valida, koja imade neograničenu moć nad cijelim zavodom. 
Do glavarice je čuvarica blaga Hasnadar-Usta, a za ovom 


Bahe-haduma. U Dolma Bagdže su učiteljice carskih princeva i 


princeskinja vrlo uvažene, dok imadu oko sebe svoje gospođe 
kao čuvarice blaga, nadglednice, čuvarice carskog pečata, pisa- 
rice i čuvarice odijela, peharnice vode, šerbeta i kave. Sve su 


... 


LA 

to same dvorske častnice, koje još po deset pripravnica svaka 
uza sebe imade. Uz to valja još pribrojiti svojtu bijelih i crnih 
sviračica, plesačica, sukačica itd. | 

U Carigradu nam rekoše, da je Dolma Bagdže prvi | 
carski umjetni zavod, gdje stanarice te velebne palače sa svoje 
dokolice izrađuju najkrasnije vezove, kao : dvostruki stambulski 
vez i po tom bogati ukras na zlatarama ili biserdžiklijama, za- 
redavši po tima sa zlatnim polumjesecima, sablicama, grbovima, 
trodukatlijama, karanfiličima te razno oponašaju šareni prirodni 
sag, što se stere po livadama i dubravama. Bijeli vez i našiy 
sastoji im od Zumbul cvijeća i dragog bisera, pa se odijevaju 
u misirske kadipače, pašaprute, santračlije, dumanije, biserdži- 
klije, softače, čibuklije i kamišlije. Paul Reglau misli, da Dolma 
Bagdže i drugi slični zavodi stoje sultana malu svotu od 150 
miljuna franaka na godinu. 

Zakrenusmo malo na desno, eto pod munarama Ahme- 
dove džamije bijasmo, odakle se otvorio vidik na Mramorsko 
more i na one dvije velike hridi, što pred otocima iz mora 
strše, a znamenite su odkada je engleska mornarica za krim- 
skoga rata (1854—1856) tu usidrena bila Divna li pogleda 
s toga Seraja,* dok ti je prilika da se u jedan časak razgledaš 
po Zlatnom rogu, Bosporu i Mramorskom moru. U prvom se 
ističe strpana Galata sa svojim tornjem i malo dalje nadovezuju 
se židovska Balata i Haskjća pak grčki Kadikjči; nad tima 
Pera sa evropejskim konzulatima; na obalama Bospora: što bro- 
dovi, što palače ovu i onu stranu. Jildis Kiosk ili stan sultana 
Abdul Hamida II. protegao se na vrh brda, pa se dižu bijele 
palače u sred bajna perivoja puna makljena, mrča, cipresa i 
svakog mirisavog cvijeta, odakle se pruža najljepši i najširi 
vidik na cijelokupni Carigrad, na Skadar, na Bospor i na 
Mramorsko more te njegove obale okićene u daljini gradovima 
i bijelim azijskim selima. 

Ahmedova džamija je jedina od svih u Carigradu odre- 


* Seraj = grad ; serajlija = građan,. 

đena za najveće muslomanske svečanosti kao: rođendan Mu- 
hameda, polazak hodočastnika u Meku, bajramsku svečanost i 
ostale kojim sam Padišah POSU, pa ju s toga zovu 
carskom džamijom. 
— Istina, da joj i vanjština nagoviješta neko posebno 
opredjeljenje, dok je sama za sebe ograđena na velikom pro- . 
storu, kao nijedna druga, pa se nad njom diže šest visokih 
munara kao na nijednoj drugoj. Predvorje samo — mnogo 
veće i veličajnije od sv. Sofije, pa JE velika česma kao i više 

Mošeja sultana Ahmeda. > F 

pipa, što su uzduž džamije za abdest (umivanje) uređene, vazda : 
narodom opkoljena. "2, 

Prem je raspored u glavnom u svakoj džamiji jedan te. 
isti, nu za to im je namještaj dosta različit. Stupismo u džamiju 
kad ono, preseneti nas modrina svoda kao u nijednoj, što smo | 
je drugdje vidjeli. Od poda pa do gornjih prozora opet sama 1 
fajans ploča bijela i zelena; visoki pilovi lijevo i desno, au | 
četiri debela stupa uprt je možda sav svod, pod kojim visi 
više hvati u promjeru široka obručina, o kojoj za večernjih 
i danjih svečanosti, visi više stotina uljenica. Kraj sve veličine 


\ 

ipak bi ta džamija daleko za sv. Sofijom zaostala, da ju ne 
resi carski pozlaćeni pavlan i mihrab, koji je draguljima optočen 
a cijelom džamijom sam uglađeni mramor; pa kakav li je tu 
sjaj, kada ulema u mihrabu kraj velikih pozlaćenih svjetiljaka 
među oblukom dragulja koju glasnu iz korana reče, ili: kada 
sa sedam metara visokoga minbera * (propovijedaonice) hodža 
svoju uči?! Stijene pune raznobojne fajančevine, pozlaćeni pavlan, 
izglađene mramorne ploče, predebeli stupovi, visoki minber 
s još višim tulcem, mihrab prebogatim oblukom dragulja; sve 
to zasjenjuje čovjeka, pa bi se sa svim zadovoljio, kada bi još 
bar kakovih slika ili kipova tu bilo, što bi onu veliku praz- 
ninu izpunilo. 

= Izašavši iz džamije, stupismo na najveći stambulski trg 
Atmejdan . — (Hippodrom — cirkus — trkalište). — Cijeli 
prostor zauzimlje 280 koraka dužine i 150 koraka širine. Na 
tom prostoru stoje danas tri spomenika: | 

1. Obelisk cara Theodozija II. To je polovica od Farao 

Thutmesova obeliska, što ga je isti 1.600 godina prije Isusa u ' 
Heliopolu podigao, a Theodozij samo polovicu toga u Stambul 
(Carigrad) na to mjesto dao prenijeti. — Obelisk 30 je metara 
visok iz jednoga komada surocrvenoga granita pa stoji na če. 
tiri mjedene nožice. Na podstavcima su urezani trkališni pri- 
zori: Theodozij i sinovi mu: Arkadij i Honorij, kako motre 
ples; opet Theodozij Valentian II. i poslanstva, koja donose 
. mirodije iz Azije i Evrope. Najljepše se prikazuje tu kako je 
prefekt Proklo u 32 dana podigao u vis tu komadinu od 30 
metara na četiri kruglje-od tuča, što se danas na mramornom 
podstavku pod obeliskom nalaze. 

Obelisk je izrađen u četiri plohe pa je sav pun hiero- 
glifa, koji da govore o djelu Thutmesovu. 

Mali čovječe! Kada stojiš pred tim obeliskom, pa se za- 
misliš ne u dobu Thutmesovu, već na prilike, u kojima je živio 
Theodozij II., gdje je prosta sila a ne para i za nju stvoreni 

* U Sv. Sofiji su dva _minbera ; jedan lijevo, drugi desno od sred- 
njeg broda. 

o» 

strojevi izvađala tako umno prenašanje jednoga komada ka- 
mena, kakov danas na carigradskom Hippodromu okomito na 
podstavku sigurno počiva, moraš se desetero struko čuditi, 
koli uman i odvažan muž bijaše Proklo, koji je sav taj posao 
pod strašnom odgovornosti rukovodio. 

2. Obelisk Konstantina Porfirogenite, sastavljeni gorostas 
od samih kocaka tvrda kamena diže se u istoj visini kao i 
prijašnji, a bijaše obložen plohama od pozlaćena tuča; nu te 
su plohe križari sobom odnijeli, pa je danas klimav, da mu se 
samo smjeli putnici približiju, koji su ga željni točno razgledati 

3. Stup trojake zmije pet metara visok od tuča na kamenom 
podstavku, nu bez vratova i glava. To je starina iz Apolonova 
hrama, koja je služila kano noga zlatnoga tronošca, što su ga 
Grci nakon bitke kod Platae-e u znak pobjede u Delphama 
podignuli. Taj stup je dao Konstatin Veliki na Hippodrom pre- 
nijeti. Grčka se tehnika tu zrcali na 29 zavoja; na 11 zavoja 
su urezana grčkim. slovima sva imena država i naroda, što su 
sudjelovali u bitkama kod Platae-e i Salamine. U Bizantu služio 
je taj stup za vodomet. Muhamed osvojitelj otkrhnuo mu je 
jednu glavu, da razvrgne čarobnu neku silu. 

Dakle samo tri čudnovata spomenika ostadoše do danas 
na običnom pokaldrmenom nekoć sjajnom Trkalištu. — Kad bi 
Septimij Sever i Konstantin Veliki poustajali, čudno li bi se 
razočarali nad licem, kakovo prikazuje danas njihov Hippodrom 
na kojem oni ostaviše arenu urešenu kipovima i spomeni- 
cima od mramora i tuča; u kojem na pročelju njoj sagradiše | 
carsku ložu na 24 stupa do carske palače ; ostaviše « Trkalište» 
zatvoreno s tri strane mramornim skalinama, po kojima je narod 
gledajući trku, sjedio. — Nad stubama ostaviše i urešene trije- 
move, a preko svega bijaše razapet svileni šator da gledaoce 
od sunčane žege štiti. 

Grdne li štete pretrpješe hramovi i javna mjesta po Grčkoj i 
Maloj Aziji,dok se od svikuda to blago samo na Hippodrom spremalo. 

Pa gdje je danas sve to? Komu danas koristi Septimijev 
i Konstatinov silni haračluk ? 

Četiri Lysipova konja, što su bila nad carskom ložom, 
sad se vide na pročelju crkve u Mlecima, a što bijaše od 
mjedi? Rastopiše je križari, da iskuju novac. 

Turci sagradiše od silnoga mramora džamije, a Ibrahim 
paša sagradio je sebi palaču od samih mramornih skalina, što 
su vodile u Hippodrom. 

= Sic transit gloria mundi. — Tako prolazi slava svijeta | 

Do Atmejdana je janjičarski muzej u kojem se na vo- 
štanim kipovima opažaju grozni janjičarski vođe, časnici i dvor- 
janici u raznoj odori i oružju; strašno je samo pogledati te 
sablasti. | 

Sunce je nemilice pripeklo, pa taj par bijasmo, čini mi se, 
. samo nas četvorica i dragoman na Atmejdanu. Po vrućoj i 
tvrdoj kaldrmi bilo prostora proći, jer se psi preseliše s vru- 
ćega sunca tamo za ograde Ahmedove džamije, nu to je bilo 
tako samo nekoliko koraka ; ali čim su se kuće lijevo i desno 
otpočele, ređale se i hrpe guravih pasa, što se premještivahu 
iz smetnjaka na smetljište, da bude mekaniji ležaj. 

Podne je, ali na Peru ići k ručku trebalo bi bar jedan 
sat hoda, a došli smo u Carigrad, da štogođ više toga raz- 
gledamo, pa nam je svaka minuta u tom čudnom Stambulu 
skupocjena, zato ćemo založiti štogođ na putu; — nu da mi je 
već kamgod sjesti, umoran sam, a tabani peku, $ čela znoj 
curi. Ha! Eno turske kavane, pod onaj veliki makljen da sjednemo. 

Što ćete kavu? upita me dragoman. 

Ne, već slatko, ili šerbet, samo da se malo odmorimo. 

Tu neće toga biti, odvrati dragoman. 

Pa ako ne bude šerbeta ni slatkoga, a mi ćemo bar ot- 
počinuti. 

Da, ali bakšiš za sjedalo, doda dragoman. 

Naši drugovi Česi predlože da si uzmemo hintove, ta 1 
njim je dodijala kaldrma i vrućina. 

Tako bijaše i najbolje, kupio si svaki kruha i voća, pa 
sjedaj u kola, jedi i gledi preda se, kako će konji između 
hrpa pasa preko smeća i tvrde kaldrme. Išlo je to sve pola- 

gano, ta brzo i ne može, a napokon da i može, Kuda naša 
rebra, kuda sutra sav naš život od silnoga droncanja. 

Uskom se i širokom ravnom i vijugavom ulicom sad uz 
brdo sad niz brdo drljamo, a uz kola gore i dole žuri se sve- 
tina crna, crnomanjasta, bijela i mrka lica to pješke, to na 
konju žure se nekud; ulice sve pune, a po niskim i visokim 
kućama mrtva tišina sve je samo rešetka gore i dole, pa ne 
znaš, je li je tko živ u kući, gleda li te tko odakle, jer baš 
nigdje otvorenih vrata, kamo li rešetke podignute. —. Uz put . 





Seraskijerat. 


nas je zabavljala dječurlija grčkih cincara, koja se nikako ne 
da od kola, dok od nje ne kupiš bilo žigica, gumbića i sličnog 
sitniša. — Konačno smo došli pred «Visoku Portu» ili «Se- 
raskijerat». 

Na zračnom prostoru diže se četvenougla dvokatig velika 
sgrada, a podaleko pred njom barjacima iskićeni zidani slavoluk, 
što pojačava cijeloj zgradi njezin ćar. | 

Naskoro minusmo taj brežuljak, pa se spuštasmo nekuda 
nizbrdice u posve drugi dio grada, a videći da prispijevamo u 
ulice gdje su kuće redom  zaređale, kakovih još nijesmo vi- 

djeli, brzo smo odsjeli, samo da si opet laganim korakom pro- 

matramo čisti turski način graditeljstva. Visoke kuće na jedan 
i dva sprata baš su tako široke kao i duge. Prizemlje je svake 
turske kuće uže, pa s toga stijene prvoga sprata stoje na pro- 
duljenim šibama, polovnjači (sljemenu) i ostalim gredama. Vrata 
su na škljokac, pa: se u taj razume samo ukućani, dočim stra- 
nac mora se ogledati, gdje je zvonac ili klepka, da mu se otvori. 
Pod vežom lijevo i desno negdje su prostorije, da se u njima 
stanuje, a negdje razne spremnice. U prvi sprat dolazi se ste- 
penicama (basamaci), pa pokraj prve stepenice je papučluk, gdje 
se ostavljaju kondure (čižme) i papuče. Na basamacima viđaju 
se tu i tamo služnice (spremnice za čaše), pa kada si na naj- 
višoj stepenici, koračit ćeš dalje: na trabozan (hodnik), na ko- 
jem je izbočena divan hana na ćemere (svodove). Pred prozo- 
rima i na divan-hanama su muševci rešetke, nu tko je imuć- 
niji, ograđuje trabozane, i divan-hane  parmaklucima (lijepo 
izrezuckanim šipkama), a zavješuje zarovima (zastori). — Nu- 
tarnji razdio turske kuće u opće jestovaj: S dvorišta je ženska 
odaja, kiljer i mutvak, a s pročelja kuće je glavna ili prva soba, 
a među kiljerom i prvom sobom je kućarak (kukinja). Imućni 
carigrađani imadu dvokatnicu, čemu bi naš Bošnjak rekao: 
kuća na tri boja, jer -on prizemlje računa ža prvi boj (sprat). 
Soba, gdje se obično sva svojta danju zadržaje imade nedaleko 
vrata «musandru», to je ormarić od dva krila, pa tu je obični 
legenj (umivaonik). Pod pročelnim je prozorima uzvišenije mjesto. 
«šecija» zilijom prekrivena; u jednom ili u oba pročelna kuta 
su dva «šilteta», opet uzvišenija mjesta, jedno za kuće go- 
spodara, a drivo za njegova zamjenika i najstarijega u kući. 
Šiltet je časno mjesto, zato ne smije nitko osim gospodara ili 
njegova zamjenika tu sjesti, a djeca niti približiti se. — Okolo 
pokrajnih stijena ređaju se minderi slamom ili vunom punjene 
široke klupe na kojima se danju sjedi, a noću spava. Posred 
sobe ne ima stola ni stolca, već je soba po sredini prazna, ali 
svakako sasvim sagovima prekrita. U jednom kutu našlo se 
mjesto i za peć s visokim tornjem, pa da se iz sobe vidi gori 

li u peći, mjesto petnjaka uzidao čovjek debelo staklo. Po stije- 


nama su ukusno izrađene rafe (police) i pod njima srg, kamo 
se haljine vješaju. Odavle iz hodnika ide se stubama u gornju 
sobu. U gornjoj sobi sve je čisto, pase tu obično ne spava, niti 
ne stanuje, samo se gostovi i uglednici primaju. Pod je prestrt 
i prekrit sagovima, a uz duvar se ređaju najljepše škrinje na- 
punjene ženskim odijelom. 

Da smo u onaj čas, kada smo prolazili u stambulskoj 
mahali mimo najljepše turske kuće, imali prijatelja, koji bi nas 
uveo u koju od onih kuća što no su ukrašene s tri do šest 
divanhana, sigurno bi još koješta opazili. 

Trabozani i divan-hane s parmaklucima sve je udešeno 
uz stijene, mislio bi: Sve to visi na vrtuljku, pa će se sad 
na okrenuti i mi ćemo vidjeti druge trabozane i divan-hane, 
što su s onu stran kuće. Ona krasna rezbarija, u koju je zavita 
reć bi cijela dvokatnica, pak njezini trabozani i divan-hane pod 
skoro položitim naprijed spuštenim krovom, privlači oko stranca 
po danu, a kako tek pod večer, kada se rasvijete divan-hane i 
po njima zablište zarovi, za kojima se ondje ženska mladež 


.ražlavorila uz mrku kavu i običajno slatko. 


Kako god smo na ulazu mahale kod lijepih kuća odsjeli, 
tako smo i ne znajući kako sve dolje do ravnice dokljucali, 
ali sad će dragoman svoju reći: 

— Gospodo! Danas možemo najglavnije stvari u Stam- 
bulu pregledati, ali požurimo se u kola, pa ćemo za kojih deset 
časaka odsjesti, platiti priliku i popeti se na brdo, gdje ćemo: 
razgledati Solimanovu džamiju i Turbe (grobnicu Mahmuda). 
Tako je i bilo: Uskom ulicom uz brdo sve više i više, pa eto 
nas na Seraskijeratu pred najumjetnije sagrađenom Solima- 
novom džamijom. | | 

Pravo reče Veber: «Koliko vidiš u Zagrebu kamena, to- 
liko u Carigradu mramora, pa kada bi bio biljka koja' raste, 
tko bi tekar posumnjao, da nije lavađen iz najbliže blizine, iz 
«Mramorskoga mora», 

Povjest veli, da je Solimanova džamija sagrađena 1550 

do 1560 iz ostanaka crkve sv. Euphemije u Kalcedonu. Jeli i 
onaj silni mramor od česa je džamija sastavljena iz Kalcedona 
ili iz blizine svejedno je čudo, koliko je ljudi moralo deset 
godina raditi na tom mramoru, dok ga za predvorje i za klupe 
pred džamijom upotrebiše, kada već nijesu znali kamo s njim 
u džamiji, koja koliko god je velika, kuba joj je za pet me- 
tara viša od sv. Sofije. 

Džamija ima tri broda, stijene su obložene ružičastim 
mramorom, stupovi su od granita iz Justinijanove palače, i 
drugih hramova. 

Mihrab i minber bijele se od čista mramora, a svijećnjaci 
se svijetle, jer je teški tuč na debelo pozlačen. Iza predvorja, 
je gusto groblje, sarek do sareka (spomenik stečak), ali opet 
sve sam bijeli poput mlijeka mramor, a po njem na prst de- 
bela zlatna slova; tu su grobnice sultanija i carske obitelji 
pod hladovitim cipresama, i bujnim makljenima. 

Kada ono gledasmo prije podne ispod kobne platame na 
Zlatni rog, Bospor i Mramorsko more, mislili smo, da već zgod- 
nijega mjesta ne ima; nu već se za nekoliko sati uvjerismo, 
da je od Solimanove džamije još ljepši i širi vidokrug na sve 
strane oko Carigrada. 

Po Bosni, Hercegovini, pravoj Turskoj, razbacana su groblja, 
jer gdje koji su ukopali svoje pokojnike na skupnom groblju, 
gdje koji zakopaše svoje roditelje i rođake pred kućnim pragom 
ili bar u bašći, tik kuće. 

U Carigradu je također tu i tamo kraj džamija opaziti 
sareka, a koliko se istom nađe i oko domova, ali u velikoj su 
većini zato groblja i mausoleji. | | 

Nedaleko Solimanove džamije došli sno do Mahmudove 
grobnice — Turbe. Mahmud i njegov sin Abdul Azis leže tu 
u raci, gdje se vide dva odra prekrita divno izvezenim  pro- 
stiračima. 

Nad glavom nije turban kao obično, već fes u znak 
reformatorstva. Na fesovima se krijesi hrpa diamanta, a nad 
tima čapljino pero; sa strane leže rukopisi korana u koricama 

od sedefa, pa strašna li prekršaja, da se te svetinje tko prstom . 
dotakne. Turbe posjećuju putnici i domaći pobožni muslomani, 
pa se tu na neke dane i svoje vrste rekvija opslužavaju. Odatle 
smo prošli uz stup suučanoga boga, koji nije od nikakove . 
osobite vanjštine, kao ni onaj cara Marcijana, skojega je grom 
prije nekoliko godina kip srušio. Provukavši se kroz kratke 
ravne i strme ulice, eto smo došli pred vrata, koja samo de- 
beo bakšiš otvora na ulazu i izlazu; došli smo na Valentijanov 
vodovod, a to je zid poput stare tvrđave travom obrasao, a 
dolje su okna, kuda se iz grada na Zlatni rog dolazi. Rubom 
zida ili nasipa vidiš jednu debelu cijev lijevo, drugu desno, - a 
po njima teče pitka voda sa sela Belgrada, koji sat daleko iz 
Stambula. Išli smo možda kilometar daljine uz cijevi, kada je 
trebalo iz ravnika pod brdo, pa tako nagnule se i cijevi iz 
kojih se onda svom silom i težom voda dolje u više cisterna 
razdijeli. Došli smo opet ne daleko Validejskoga mosta, ali ne 
idemo prijeko, već u egipatski bazar, odanle u centralni stam- 
bulski bazar. | | 

Ja ne znam, jesu li moji drugovi nevidice gdje noge iz- 
mjenili, ili sam ja nenadano slabim pješakom postao. Moj Milan 
ima velik korak, pa je vazda uz dragomana, a i Cesi se ga 
dobro drže, na tri koraka i ja za njima po kaldermi kljuckam.| 

Isprva mišljah ja, a te misli bio je valjda i svaki mojih- 
suputnika, da nas dragoman po bijelom danu hoće nekamo da 
zavede, dok nas kroz one sve to sumnjivije uske smrdljive 
ulice vodi preko smeća, a borme baš i preko mrtvih pasa. 

— Antonio! Kuda mislite s nama? 

— U mirisavi gospodski bazar, odgovori dragoman. 

— Bome to bi već i za željeti bilo, pa zar nema spret- 
nijega puta do toga mirisa, nego ovim smrdežem ? 

— Ima, ali ćemo i tuda tamo doći, pa koja ti razlika?! 

Konačno iza starih zidinai podrtina kročimo doista, mislio 
bi u prvi mah, da ideš u, veliki štagalj, onda u prorov, ali kad 
tamo u bazaru si, već ti miriši vanilija, mošak, razna ružična 
i hiljade kojekakovih eteričnih ulja. Isprekrižali mi taj bazar, 

koji u neku ruku nalići sarajevskomu bezestanu, samo što će 
biti bar četiri puta veći. 

Da nas glava ne zaboli od dosadno mirisavoga moška, 
koji je sve ostale _mirisavke svojim vonjem ugnjetavao, brzo 
bijasmo vani, pa ćemo u veliki bazar; prodrljavši još nekoliko 
svakakvih ulica, ali kada bliže, tu se naroda sleglo kao usred 
Galate; jedni u bazar, drugi iz bazara. Trka Grka, Židova, Jer- 
mena ispremiješala je narod, a pomiješala skoro nas, da smo 
jedva jedan drugoga stizali. 

Već na četvrt sata prije ulaza u veliki bazar stali trgovci 
po ulicama robu nizati bez svakoga reda i poretka, dok je lončar 
zahvatio mjesto do trgovca platnom, a do njega je sedlar, pak 
ćebeđija, nožar, pekar, krojač, mesar, starinar itd. Majstori nude 
robu s jedne strane, s druge strane zovu te sve redom čistilci 
cipela klopočuć frčama (kefama) po podnožnjacima; tu se ugni 
čovjeku, tamo natovarenom konju, tačkama, buretu, kištri, ko- 
lama, pa provukavši se kroz sve te redove, došli smo konačno 
u taj žuđeni veliki bazar. | 

To je doista ogromni bazar pod jedinstvenim krovom 
s gustim tornjićima kuda pokvareni zrak izlazi. Neki vele, da 
ima osmera vrata, ja ih nijesam vidio, dok smo morali malo 
više van izaći, nego li smo u bazar ušli. Na velikom prostoru 
poput Zrinskog trga u Zagrebu pod jedinstvenim krovom za- 
ređali su u jednoj polovici svi majstori što kovine izrađuju, a 
druga polovica bila je prepuna trgovaca s platnom, krojnom 
1 svevrsnom galanterijskom robom, a od svega udarala je u 
prvom odjelu u oči ona strašna množina zlata i zlatne robe, do- 
čim u ovom odjelu osobito svila, svilena roba i prekrasni šalovi. 

Da te trgovci u tom drugom odjelu ne zovu toliko, da 
te nepozvani mešetari ne saljeću, mogao bi i više toga pobliže 
pogledati; ali kako da bude moguće, kada samo iz daleka koju 
stvar pogledaš, već ti ju vadi kano gotovo kupljenu, a mešetar 
priskoči, pa stane hvaliti robu, da ne može bolje. Jesi li štogođ 
kupio, a mešetar je bio samo blizu, onda je gotovo, da te bez 
bakšiša neće pustiti. 


188 


Neke malenkosti kupismo kriomice, da nas mešetar nije 
opazio u jednoj od onih zidanih odjelaka u koje se ide na široka 
vrata; nu zato ipak nijesmo posve jeftino prošli, jer se našao 
dosadnik, koji se nikako nije dao od nas, pa ne samo da je 
do izlaza za nama išao, već nas i dobar komad puta ulicom 
slijedio; nu pa kada je vidio, da nijesmo voljni štogođ kupiti, 
stao je ozbiljno bakšiš tražiti za potraćeno vrijeme. 

Bilo nam je dosadna čovjeka odviše slušati, pa je imao 
dragoman posla, dok ga je odstranio. — Bježimo ljudi na Peru, 
inače zlo po nas već prvi dan boravka među tim jednim mi- 
lijunom ljudi, što u Carigradu živu. | 

Sunce je baš zarubljivalo zapadne carigradske visi kada 
bijasmo na Validejskom mostu, skoro zatim u Galati na uspinjači 
i konačno na Peri u svratištu «Pest». 

Izmučeni i umorni au glavi se samo puši, pa štogođ hoćeš 
da od viđenoga opet u pamet dozoveš, ne ide, jer si po pravu 
smeten; nu međutim što ne može glava, pomaže bilježnica, koja 
mi je još iz doma kao za ruku prirasla. — Istom što bijasmo 
koji čas u sobi, pokuca netko na vratima i uniđe. Bijaše to 
vratar našega dičnoga Siščana Đure Klarića, ravnatelja oto-: 
manske duhanske regije u Stambulu. Vratar Dalmatinac saopćio 
nam, da je iz Siska došla brzojavua vijest za nas na ravnatelja, 
nu njega da nije u Carigradu, pa nas zove njegov zamjenik. 

Dogovorismo se, da vratar sutra u jutro po nas dođe, jer 
bijasmo odviše umorni, a da opet idemo preko u Stambul pa 
da čujemo, kako su kod kuće svu skrb uložili, da nam svakoj 
potrepštini udovolje. 

Odmorivši se malo, stadosmo razmatrati naše dnevne bi- 
lješke, ali da: štogođ si pročitao, ne znaš se snaći, jer ti se 
u glavi vrti i puši, a cijelo je tijelo klonulo; ne — ne da se 
misliti, pa to ostavismo za sutra u jutro. Ali da nam je bar 
dopisnica dobaviti, javili bi kući, javili bi prijateljima kako je 
tvrda carigradska kaldrma, kako se teško između vreve ljudi 
i hrpa pasa provući, da razgledaš stambulske znamenitosti. Ža- 
tražili smo vratara papira i dopisnica, pa nam reče: 


189 


— Mogu Vam dati papira a po sreći i nekoliko dopisnica. 

— Koliko dopisnica imate? 

— Imadem evo osam komada, ali ne mogu dati sve, jer 
ne znam, kada ih mogu opet dobiti; u Carigradu nije uvijek 
dobiti takovih stvari. 

— Ta znamo kako je, mislio sam onaj čas, vrataru se 
hoće bakšiša, pa da to češće bude za njegovu poslugu, davati 
će nam po malo dopisnica. 

Dopisnice skoro ispunismo, pa ćemo je u veži svratišta 
u škrinjicu baciti; ali da, u koju škrinjicu, kada je tih više. 
Vrataru! kamo da metnemo naše dopisnice ? 

— Molim izvolite je baciti u škrinjicu austro-ugarske pošte, 
evo tu, a ne ondje za tursku ili koju drugu poštu, inače će 
kasno dospjeti na opredijeljeno mjesto, jer poštar austro-ugarske 
pošte vadi samo iz svoje škrinjice, a tako i ostali, pa tko metne 
danas na krivu poštu svoje listove po dobroti listonoše ili sluge 
donijet će se možda natrag u škrinjicu kamo spadaju, i tada 
će tekar drugi ili treći dan dalje iz Carigrada. 

Razgovorni vratar poučio nas je i na druge uvažene pri- 
like, pa reče: «Evo preko puta je ured austro-ugarske pošte, 
pa tu dobijete cis- i translitavske poštarske biljege za listove, 
koje po toj pošti iz Carigrada možete poslati; nu metnete li 
list sa takovom ili kakovom drugom inozemnom biljegom na 
tursku poštu, onda ta biljega neće valjati. : 

Da, to možemo sebi misliti, ta ni kod nas ne valja cis- 
litavska, kamo li koja druga inozemska poštarska biljega. 

Idući preko dvorišta zađosmo u prilične blagovališne pro- 
«storije pa naručismo svaki po čašu piva, dok će nam biti po- 
voljno večerati. 

U svratištu je bilo više stranaca, a medju njima i domaći 
Szecheny paša (grof Szecheny) u civilnom odijelu francuskoga 
kroja s fesom na glavi. — Szecheny paša je vrhovni vojvoda 
carigradskog vatrogasnog kora, koji se već odlikovao prigodom 
više požara, a posljednji put, kada je bio požar kraj Zlatnog 
roga nedaleko otomanske duhanske tvornice. 


? 

Naši Česi bijahu u drugom razdjelu istoga svratišta, pa 
i oni dođoše k nama, da nas pozovu na večeru u «Hotel Grand», 
gdje su unaprijed naručili za svu četvoricu što bolji zalogaj. 

Da platimo pivo zovnem konobara, pa kada je taj vidio, 
da imamo i našeg papirnatog novca, zamoli nas, da mu ga pre- 
pustimo, a on će nam rado koji pijaster pridati. 

. Zašto ne, mi ćemo i tako još nekoliko dana ostati u Cari- 
gradu, pa možemo lakše s pijasterima i medžidijama plaćati 
ulazninu i ostalo, nego li s opće gledanim frankima. Evo što 
imamo, dat ćemo. : 

Konobar se nasmija, pa će slatko poluglasno dodati: «Vi- 
dim, da mladi gospodin ima još papirnata novca, pa dajte, jer 
imam pošiljaka u našu Austro-Ugarsku, nu to mi uvijek poteš- 
koća čini uz turski novac, a k tomu i carigradski se trgovci 
rado kod nas popitkivaju za paše banke. 

Moj suputnik Milan reče: Ovo što imam ne valja, jer su 
to stare forintače, što smo ih i neznajući kako u Bosni među | 
ostalim novcima primili. 

Da vidim, da vidim, primijeti konobar. 

Kad ne vjerujete da su stare forintače, a Vi ih pogledajte! 

Hvala gospodine! Dobre su,: pa ću Vam ih promijeniti, 
evo za svaku forintu jedanaest pijastera. 

Pa. kada su dobre, promijenite ih. 

Primivši punu šaku malih srebrenih pijasterića, ta dva bi 
iz jedne naše desetice izašla, odosmo na večeru u susjedni 
«Hotel Grand». 

«Hotel Grand» prima samo najbogatije putnike na stan, 
dok je cijena sobama znatno veća od one u «Hotel Pest», prem: 
je jedno i drugo svratište jedne te iste gospodarice. 

Gostovi, što dolaze k naručenomu obroku u «Hotel Grand>» 
dočekuju se na vratima svratišta te uvedu u čitalačku sobu, 
dok se k obroku ne pozvoni; tako bar za nas bijaše. Osim nas 
četvorice bio je pri stolu neki ruski boljar i udova jednoga 
ruskoga konsula, koji su u tom svratištu stanovali; da, uz udovu 
bila je tui vlasnica svratišta inače gospođa veleuglednoga ćari- 

gradskoga liječnika. Osim ruski napinjala su se gospodstva i 
francuski pak grčki razgovarati, jer su ta dva posljednja jezika 
u Carigradu moderna. 

Pećenje što mladih preživača, što ptica i riba, pa tjeste- 
nine, što je pri večeri ne baš po rangu, već po gostioničkom 
redu i običaju poput naših tablitoa zaređalo, bilo je prama fran- 
cuskom ukusu; za hrvatsko dakle blagoutroblje sasvim prila- 
gođeno tim većma, jer je ta slatka jela pratila butilija do- 
broga grčkoga vina. Sa čajem dokrajčila je večera. 

Večerasmo dobro, ali platismo još bolje, reče prijatelj Mi- 
lan, a braća Česi sasvim se slagahu s Milanevom primjedbom. 

Na Peri bijaše krasna večer, skoro da svjetiljke nepotam- 
njivaše jasna mjesečina. 

Na Peri je sve oživjelo i izašlo na hlad, što se po danu 
pred suncem i žegom u sobama krilo. 

Veliki dućani, lijepe na zapadnjačku uređene kavane pune 
su sve samoga odličnog stranoga svijeta. Po Peri prestala su 
kola prolaziti, pa se pasčad spremila na sredinu ulice, i tako 
svaki se prolaznik osjeća nešto slobodnijim, dok se ne mora 
ugibati kerima, koji će negdje poslije pol noći zaigrati svoje 
pasje kolo, kada će se više njih kao uhode šuljati u koju su- 
sjednu ulicu, ne bi li nanjušili koji bolji zalogaj. Ali da, svaki 
čuva svoje, pa ne dadu domaćlije susjedima k sebi, već tko 
bi čim, a carigradski miljenici bogme oštrim zubima mjere 
kožu i dlaku nepozvanika. 

Pera je velika, a glavna joj ulica kao zagrebačka Ilica 
od kolodvora do Jelačićeva trga, pa tu se je sleglo sve, što 
zapadnu kulturu cijeni. 

Njemačko kazalište i druga otmena društva i ine uva- | 
žene ličnosti hoće da u glavnoj ulici svoj stan imadu, pa i naš 
Siščanin, Đuro Klarić stanuje na Peri u najljepšoj kući. 

Svrnusmo u jednu kavanu, da se upoznamo donekle s prili- 
kama i uredbama. Donesoše nam crnu kavu, ali uz kavu sitnih 
ribičica na pladnjiću. 

to nijesi nikada čuo ni vidio, sada vidiš, pa kušaj. Ri 

bice kao ribice, a kava pa kava; sve skupa ćeš platiti, pa 
sve skupa kušaj u Carigradu si. 

— Valjda još gdje čuju, reče jedan od naših Čeha, pa 
dok nije kasno, prođimo malo dalje. Zakreni lijevo, pa malo 
desno u ovu i onu ulicu gdje svjetlije, gdje tamnije, došli smo 
do zaravanka, a pred njim pristale kuće, odakle se vidi do 
Zlatnog roga i dalje preko u Stambul. — Stambul, jedva da 
se i razabire, slabo je rasvijetljen, a zašto da i bude, jer 
nakon sunčanoga zapada sve je pod svojim krovom i ne treba 
osobite rasvjete po gradu. 

Makar je Stambul na evropejskoj strani, vlada se .na 
istočnu, vlada se po koranu: s danom ustaj i sumrakom lezi, ili 
makar zabavljaj se na trabozanima, produlji sebi večer na divan- 
hani, što se je izbočila izvan trabozana poput ukrašenih sjenica. 

U blizini je negdje glazba, a i pjevati i glasno govoriti 
se čuje, pa odakle glas, tamo i mi bliže. 

Bilo to u perivoju u jednoj gostionici našlo njemačko 
društvo odziva i napunile se prostorije, pa Nijemci Nijemcima 
ugađaju. 

Na drugoj strani perivoja druga je glazba, pa da čujemo! 
A što ćeš čuti? Od dvadeset i toliko glazbenika polovica njih 
je Čeha, došli ljudi u Carigrad gostovati te izvađati glazbene 
komade kakove smo u Hrvatskoj već davno čuli, ako ih ni- 
jesmo i zaboravili. 

Carigrad oživljuje jedan milijun i više ljudi, ali pošto je 
gospodar Turčin, koji najvoli sjediti u svojoj kavani ili kod 
kuće na trabazanu ili divanhani, slabo se kini carigradska uprava, 
da se perivoji i slična zabavna mjesta istaknu. 

Na povratku kući domamila nas posve druga glazba u 
neku građansku pristalu krčmu, gdje je složan kvintet ne.samo 
po izbor komade uz glasovir gusle i neku vrst tambure izvodio, 
već i skladno narodne grčke pjesme pjevao. Za glazbu nigdje 
ne plaćasmo posebne ulaznine, već se to uz piće priračunava, 
pa tko je dulje na stolcu i tko više troši, više mu se i za 
glazbu pribije. | 

Sutra u jutro eto vratara iz Stambula, došao je po na- 
logu Klarićeva zamjenika, pa ćemo prijeko, nu ne novim, već 
mnogo više još nad starim mostom, tu nas čeka kajić na kojem 
ćemo za deset časaka preko Zlatnoga roga baš pred duhansku 
tvornicu. — U tvornicu ulegosmo po širokim skalinama u 
veliku zgradu, pa skrenuvši na lijevo, uđosmo u pisarnicu 
našega dragoga zemljaka Đure Klarića, gdje nas za nje- 
gove odsutnosti baš ljubazno dočeka njegov zamjenik, koji 
je vrlo žalio, što nijesmo našli ravnatelja kod kuće, a kako 
.žalismo tekar mi?! 

Zamjenik ravnateljev predade nam hrvatski sastavljenu 
brzojavku “upravljenu na ravnatelja gdje je glasilo: «Dragi 
Đuro! Učitelj H. i moj sin su u Carigradu, podaj im osam 
stotina franaka na moj račun — Sipuš». 

Sadržaj brzojavke protumačih ravnateljevu zamjeniku, nu 
on je žalio, što nebijaše ravnatelja kod kuće, pa je to i u 
Sisak javio, a naši u Sisku bili su više zabrinuti za nas, kako 
živimo, nego li mi, koji smo znali, da će se naći put po kojem 
ćemo dobiti naskoro novac. — Ostavivši ljubeznoga ravnate- 
ljeva zamjenika, odvezosmo se istim kajićem natrag; nu kada 
= bijasmo već na obali, pruži brzi Grk Milanu ruku da sigurnije 
iz kajića na kopno skoči ; ali čim bijaše Milan objema nogama 
na kopnu, već drži Grk riku a što je rekao? Bakšiš, bakšiš ! 

Za korak podvorbe, mislio je Milan, bit će dva pijastera 
preko dosta; nu Grku da si dao pet pijastera nije mu dosta, 
pa te sve dotle slijedom slijedi, dok mu nijesi još štogođ bacio. 
Daj i dometni, deviza je carigradskih poslužnika, to ću upam- 
titi, dok budem živ. | 

Prilika je sada, da se malo i po Galati razgledamo. Iz 
. Jukseka oprezno škljocamo kaldrmom u glavnu vlažnu ulicu, 
koja je malo kada suha jer je uska, a kuće visoke. Da se ne 
moramo ugibati psima i običnim ljudeskarama, što .nose na 
dvijema dugima lentama privezano bure od 4—6 hehtolitara 
iz broda na brod ili u daleku magazu uz povike: haj! haj! 
još bi se nekako provukao kroz ostalu svjetinu ; ali ima prilika 

gdje velika hrpa pasa pred tobom leži, a ljudi uzdišući pod 
teškim teretom za tobom viču: haj! — haj! — pa'sada mjeri 
pse i i korake, da se ugneš teškim nosačima. 

Što mi dalje u Galatu, to ti nesnosnije, jer gdje gođ si 
među kuće zavirio, imao si što vidjeti: Kupovi smeća, a na 
tom hrpe poginule pašćadi, gdje koji bori se još smrću, hvata 
za zrakom — zijeva! | 

— Bježimo nekud Milane! ja ne podnašam više — bit 
će mi zlo. 

— Što bi bilo, da se kajićem odvezemo po Zlatnom rogu. 
u koje morsko kupalište ? 

— Ta valja i tako smo od jučer umorni, da jedva ta- 
bane čutimo. — Skrenuvši iz ulice među kuće za deset kora- 
čaja bijasmo na kajiću, a za četvrt sata i u kupalištu. 

Milanu je bilo pretijesno u prostranoj kupalnici, pa spa- 
zivši vrata otvorio ih, i već ga ne ma; vani (je po Zlatnom 
rogu pliva, ali slabe li mu zabave, dok pred sobom olupke 
lubenica i drugo smeće rasteruje; — za malo se u kupalnicu 
povratio. 

Na povratku nas je iskrcao barkorijol dosta nisko u Ga- 
lati, a bilo je to u Jenikapu u tako uzanoj ulici, da se jedva 
čovjek čovjeku ugnuti mogao. — Nakon kupanja nešto bi i 
založio, ali tko te razumije što hoćeš, i gdje da što uzmeš, 
kada. si među samim okrhanim zidinama, pa nigdje voća, 
niti simita. 

— Imamo gal čitajte! reče Milan. 

I doista stoji pisano nad vratima pristale krčme: «Slo- 
venska kuhinja G. Civovicha No. 31.» 

To će biti naš čovjek iz Rijeke ja poznam jednoga Ci. 
vovicha na Rijeci, primjeti Milan, 

Stupismo u krčmu po kojoj se šetao kršan, visok, košćat 
srednje dobe čovjek. 

— Dobro jutro zemljače | 

— Dobro mi prišli patrioti! — odvrati Civovich: ca, za- 
povidaju ? 

Bože moj! u Carigradu smo — pomislih sam u sebi — 
pa čujem našu riječ, kolika slast! 

Imate li što za založiti, baš smo pri teku. 

— Ima, ima govedine i pržolice od castra (janjetine); ima 
ribe lokarde, branzine, oradu, šepice, kalimar,  srdelice, i 
što ti ga ja znam, pa ako ca drugoga komandaju — ja 
ću storit. 

— Drago nam je, što smo se namjerili na Vas našega 
zemljaka ; ostat ćemo malo kod Vas. 

— No — pa mi je milo da ste se navratili, ali prosim 
ki je njih u naš Jenikapu instradal? 

— Bili smo se _ kupati, pa nas je barkarijol nedaleko 
odavle iskrcao. 

—- Ha tako! kada ste prišli va Carigrad? 

— Jučer u jutro. 

— Jeste se po Boga brzo orijentali po Carigradu sami 
hodit, ali Vam ja ne bi rakumandal. | 

— Nijesmo znali, da će nas barkarijol tako daleko ispod 
Validejskoga mosta izkrcati; nu baš mu hvala, inače mi ne bi 
znali, da u Carigradu i «Slavenska kuhinja» postoji. 

— Postoji, postoji, hvala Bogu, — od kada sam ju ja 
storil, a tomu je već više let. 

— A ima li u Carigradu koliko Hrvata? 

— Čujete, ima nas dost, ali da van povedan, ća mi je 
neki putrekal ovi naš dobri patriot, ki je preko va Stambulu. 

Prekinuh mu riječ. Mislite li Đuru Klarića, komandeura 
medžidijskog reda, ravnatelja otomanske duhanske regije? 

Da — da, a ća ga Vi poznate? 

— Ne — na žalost! — Nije ga kod kuće, pa se ne mo- 
žemo upoznati lično, prem mi našega rođenoga Siščana, odakle 
smo i mi, da našega dragoga zemljaka kano vrloga rodoljuba, 
uvaženoga beletristu i pjesnika po njegovu peru i po prijatnoj 
mu muzi dobro poznamo i vrlo cijenimo. 

— Ha, da van već rečen, znate ća mi je rekal: Mi smo 


skombinali, da će tuka biti iz Austrije-Ungareske dvadeset do 

dvadesetpet tisuć duša, meju kojima ima tako šest tisuć Sla- 
vena; nu tri do četiri tisuć Hrvata Dalmatinaca. Naši Hrvati 
Dalmatinci su ki vinom trguju; neki su artisti, morski kape- 
tani, mornari; ta znate, kako je naša beseda: «Bojega mornara 
nima, ca je hrvatski mornar.» ' | 

Razumismo našega čovjeka, pa ga sa slašću slušasmo 
gdje nam naglaskom, kako se na Rijeci govori, pripovijedaše i 
dalje, kako ima naših zemljaka u Carigradu, koji su težaci 
većim dijelom kamenari, ljudi siromašni ali pošteni; ima tu 
naših ljudi, koji su kućni i uredski stražari kod svih narodnosti 
. osobito kod naših uvaženih Hrvata, gdje točno i vjerno straže 
te čuvaju kuću i obitelji. | 

Kažite nam zemljače, kada se ovdje obično obdržava za- 
jutrak, objed i večera? 

Razumismo da se obroci obdržavaju kod svih narodnosti 
u Carigradu skoro u isto doba po prilici kao i kod. nas u Hr- 
vatskoj, premda turski sat pokazuje drugu dobu, nego li naš, 
pošto se turska ura ravna prama dobi ishoda i zapada sunca, - 
te je tako vazda velika razlika između našega i turskoga sata ; 
tako n. pr. 18. kolovoza je u Carigradu u čas našega podneva: 
tamo na turskoj uri ne 12, nego već 5 sati; pa čim kasnije 
sunce ishodi, tim kod njih u vrijeme našeg podneva ima više 
sati; recimo: prvog listopada je već kod njih o podne 6 sati 
57 časa, a 1. studenog je 7 sati 22 časa. 

Običaji kod kršćanskih kuća u opće se ne razlikuju od 
naših u Hrvatskoj, jedino da se nezna ništa o dobrodošlicama 
(bilikumi) i zdravicama, — pa zato niti o moa vnaslja vu u - 
veselom društvu. 

U turskim su kućama veće razlike, jer tu živu, stanuju 
i jedu muškarci odijeljeni od muškoga spola, te su s toga svi 
turski stanovi razdvojeni u selamlik (muški odio) i haremlik 
(ženski odio). U siromašnijim starovjernim turskim kućama jedu 
svi sjedeći prekrštenih nogu oko niskoga stola iz jedne zdjele. 
U odličnijim kućama, u pašinskim dvorovima itd. udomio se 
već evropejski stol i evropejski običaj kod jela bar onda, kada 

imade paša poznate evropejske goste, kao što je to običaj u 
vrijeme ramazana (posnog turskog mjeseca). 

Hrana se razlikuje od naše u toliko, da se u Carigradu 
iede manje mesa, nego li kod nas, i to većinom jaretina ; svi- 
njetinja se jede samo u kršćanskim kućama po zimi(Turci sla- 
nine ne uživaju); ali se zato jede više raznog povrća prire- 
đena na osobit način, koji se kod nas niti ne poznaje. 

Kod turskog stola, pa i u istom carskom dvoru nikad ne 
smije manjkati pilaf od riže. Pilaf je najznamenitija hrana u 
Turaka. 

Što našim želucima kod turskog stola nebi prijalo, to su 
razne slastice od voća, koje između raznih inih jela nnđaju. 

Piće je u kršćanskim kućama kao i kod nas; domaće 
vino crveno i bijelo iz raznih krajeva Turske i Grčke, koje 
nije lošo. Kod Turaka se pije voda, jer ne smiju piti vina; 
kod bogataša se pije šampanjac, jer je to tobože pjenovita voda. 
Inače piju još pivo. m 

Kršćani piju osim vina i pive još i mastiku (vrst rakije 
od masline), dočim Turci i toga ne smiju, ako ne kriomice. 
pa s toga u turskim hanima ne smije se osim crne kave ništa 
drugo prodavati. 

Crna te kava na cijelom Istoku kod svakoga posjeta u 
= fildžanu dočekuje; a uz to troši se i slatki sok od voća i ruža, 
što se vodom ispreredi. 

A kako stoji s uzgojem mladeži u Canigradu? 

Uzgoj turske, grčke i jermenske djece u obitelji razlikuje 
se već radi velike razlike vjere. Grčka i jermenska djeca uz- 
gajaju se na kršćansku te se s toga, ako uzmemo u obzir 
zemljištnu razliku i orijentalne običaje, njihov uzgoj ne razli- 
kuje mnogo od našega. Turci uzgajaju svoju djecu, kao što je 
naravno, u smislu proroka Muhameda, te je onaj u Turaka 
najpametniji, koji naumice znade koran. Turci su inače bistre 
glave te imade među njima po istočnom načinu vrlo obrazo- 
vanih ljudi, vještih, učtivih, ljubaznih kao i kod drugih kul- 
turnih naroda. 

Da li se kada drži kakav općeniti blagdan u Carigradu? 
Općeg blagdana, gdje bi svi poslovi imali sustati kao 
kod nas nas Božć i Uskrs, nema u Carigradu. Petak je turski 
svetak, subota je židovski, a nedelja je kršćanski svetak. 
Bogatiji Turci zatvore petkom svoj odio u Bazaru i drugdje 
svoje poslovnice, pa idu u džamiju na _ molitvu; dočim sultan 
slavi petak velikom i vrlo zanimljivom vojničkom paradom u 
džamiji blizu dvorca Jildizkiosk ili u Besiktašu. Ostali Turci 


trguju i rade petkom kao i svaki dan 


o Najveći turski blagdani su, «Bairam>», prvi dan poslije 
posnoga mjeseca Ramazana, što se svetkuju tri dana. — 
Kurban Bairam 40 dana poslije Bairama svetkuju opet tri 
dana. U to šest dana zatvoreni su svi turski uredi kao i na 
rođendan sultanov, te na dan nastupa na prijestolje. Topovi 


gruvaju u jutro, podne i u večer, da se sav Carigrad trese, 


nu kršćani svih narodnosti ne 'brinu se _za to. Svečanosti kod 
kojih ine narodnosti sve to većma učestvuju, naime rasvjetom 
prozora, obave se za današnjega vladajućega Abdul Hamida II. 
posve povoljno. 

Što se rasvjete na te dane tiče, to bi trebalo pogledati 
umjetne vatre na Jildizkiosku, kakovih vele, da se u za- 
padnoj Evropi nigdje ne vidi. | e 

Židovi drže strože svoje blagdane te subotom u velikom 
broju zatvaraju poslove i ne rade. Nu kako imade više sekta 
Židova, tako ih imade i takovih, koji subotom rade. 

Grci, Jermeni i katolici svetkuju svoju nedelju stranom 
uz otvorene, stranom zatvorene svoje poslove. Božić, Uskrs itd. 
strože, nu većinom u svojim kućama i crkvama slave. Pošto se | 
Turci Persijanci i Židovi ne brinu za kršćanske blagdane, to se u 
Carigradu jedva znade, da je Božić i Uzkrs. — Nu u pohvalu 
turske vlade mora se priznati, da štuje sve vjeroisposti, te je 
ugodno vidjeti na Peri gdje je većina kršćanskih crkava, kako 
nedjeljom i inim blagdanom policija pazi, da prodavaoci razne 
robe i živeža, koji vikanjem nuđaju svoju robu na glavnoj ulici, 
ne viču i ne smetaju kršćanke službe božje. 

A zemljače | kako je sa školama u Carigradu? 

Razusmismo ga, što nam reče, da ima svaka narodnost u 
Carigradu svoje škole ali kakove, zato nam se valja kod na- 
šega zemljaka Dure Klarića upitati, jer je on predsjednik školskoga 
odbora na Peri, a mogli bi saznati i od paroka Vladimira 
Gregovića, koji je došao iz Kotora na istu školu da uči djecu 
vjeronauk te čitati i pisati u materinskom jeziku. 

Mi se u istinu lijepo zabavljamo kraj Vas, ali i vrijeme 
prolazi, pa nam je ići dalje. A smijemo li Vas još pitati, kako 
Vam ide posao? m g 

Signori! Ja i moja familija zdravi smo, a naši Primorci 
kamo da idu ako ne k Civovichu; meni tuka dobro. 

To nam je milo čuti. : 

A nisan njih ni pital s kega su mista u Hervatskoj ? 

Od kuda i Vaš vrli patriot Duro Klarić — iz Siska; 
već Vam i rekosmo. | 
| — A ja sam iz Rike, pa«povedajte mi no, kako je naša 
Rika; ja je nisan vidil dvadeset let. 

— Svaki dan veća, svaki dan ljepša; 1887, zasipali 
su mnogo mora i proširili obalu. Velika se trgovina povećala 
od kada željeznica iz sv. Petra i od Zagreba na Rijeku dolazi. 

— Oh! Da mi je još ki put moju Riku viditi moj rojeni kraj! 
Ma meje predajeko vapor instrad4l ća tuka u Constantinopolo. 

Stisnismo si desnice, a Civovich orošenih očiju isprati nas 
na ulicu, te nam pokazao, kuda ćemo u glavnu ulicu Galate. | 

Za kakove dvije stotine koraka otvorila se pred nama 
oširoka sa strana popločana ulica po kojoj se plete i mete 
 silesija svake bagre ljudi. Po sredini ulice su tračnice; eto i 
tramvaja, ali pred konjima bježi brzonogi Grk korbačem uruci, 
pa gura i grozi se svjetini, da se ugne, jer tramvaj dolazi; a i 
čuti ga je, jer se kondukteur fućkalicom javlja. Ugnuti se valja 
ali opet nesretni psi, a ljudi svakaki — pa ne znaš — ne ćeš 
li sad koju bunjku među rebrima oćutjeti. 

Grci, Turci, Židovi, Perzijanci, Jermeni, Bugari, Anatoli 
svi viču, buče, hoće da pazare svojom robom. Grci, Jermeni u 

svojim mjenačnicama miješaju franke i srebriš po zdjelicama i 
zovu na mjenjačiju, ne bi li koga stranca namamili, promijeniti 
papirnati ili zlatni novac za turske pare, pijastre, medžidije, 
dakako samo tako, kako će za mjenjača što bolje biti. Židovi 
zvone i klepeću klepetalima samo da pozornost na sebe 1 i svoju 
sitnu robu povuku. 

Perzijanci, Jermeni, Anatoli vucare vunenu i svilenu robu : 
šalove, ćilime, prostirače i viču, koliko grlo podnosi. 

Široka galatska ulica biva sve užom, ali evo opet drugoga 
Grka: Zasukao je hlače pa bos bježi među tračnicama i vi- 
Soko drzeći svoj korbač grozi se i viče: tramvaj! tramvaj! 

Tu nije dugo misliti kuda i kako već turaju drugi, guraj 
i ti. Među ljude, što su na francusku obućeni tamo preko | 
ulice, htjedosmo skočiti, da se ugnemo tramvaju, ali kada bliže, 
to nijesu ljudi, već lutke u ljudskoj veličini, sve po pet i deset 
takovih postavio je trgovac pred ulaz u dućan. 

U prvi mah sam držao, da trgovac nije dosta srablitan. 
kad sebi lutkama ulaz u dućan zakrćuje; nu dok je tramvaj 
mimo prošao i dok je nekoliko Bugara sa svojim širokim koše- 
vima za onom masom ljudi što se pokraj tramvaja verala prošlo, 
dok se makoše trhonoše i mazge sa košarama natovarene, dok se 
razmakla hrpa ljudi, što je morala stati, dok je tramvaj minuo, 
razmišljah u sebi, što je trgovca ponukalo tolike lutke na 
pločnik pred dućan namjestiti. 

Dakle zašto tolike lutke tu ? 

Zato, da psi ne imaju prostora pred dućan leći, pa će 
svatko vazda birati takove dućane, pred kojima ne leži masa 
oklanih, mršavih i grozničavih pasa. 

Tko baš lutaka nema, pomaže si vodom, ali ta slabo ko- 
risti, zato je čuti svaki čas heknuti ili zacviliti psa, jer _ mu je 
teška Grkova noga, uže ili krpa dodijala, pa se prti preko ulise 
ali će skoro na sve zaboraviti, pa opet kamo za vrata leći u hlad 
gdje je i prije bio. Korak po korak idemo naprijed, ali kamo god 
zirneš, sve sam dućan, sama radionica, krčma, mjenjačnica, banka, 
burza: to ti je Galata, na kojoj se Istok sa Zapadom sastao. 


Pa 

Da kakovu prispodobu sebi stvorim izmedu tršćanske 
burze, koju sam 1868, promatrao, pak ove u Galati, sporazu- 
mismo se nas dvojica .da posjetimo oko pol dvanaest sati 
veliku burzu baš u istoj ulici nedaleko odanle, gdje skočismo 
među lutke; nu pošto još malo vremena imade, pasite se oči 
naše po tom labirintu. 

Kuće rastu, sve su više, a ulica gdje široka, gdje uska, 
borme i preuska za onoliki narod. Na prijatnom uglu stoji ve- 
liki dućan, a pred njim kojih deset lutaka jedna od druge u 
elegantnijem odijelu ; neka se vidi kakovom robom može trgovac 
mušteriju poslužiti! Tikom tih salonsko obućenih lutaka eto 
kasapnica, pa živa me nabrojio sam pet redova po dvanaest 
jarčevih ogulitih lubanja s rogovima na čavlima obješenih, a 
desilo se, da je onaj čas, kada smo onuda prolazili —kasapin 
dvije takove glave prodao, pa zahvativši kupac svaku za savite 
rogove, otišao je sav sretan ulicom. Haj! Neka bude svega i 
jarčeva pećena glava ne smije uzmanjkati. 

Sakce * mesnica bila je gostionica bez vrata, pa se ula- 
zilo kao na kakov povoljak**. Tuj kraj ulaza na okomito udešenom 
ražnju, koji je neki stroj okretao, bilo bar dvadeset osoljenih 
popećaka jedan na drugom nabito, a žarina je dolazila iz 
dviju oširokih otvorenih cijevi. Kraj toga je ražnja bio omašan 
stol, a za stolom otraga vidjeli smo, kako je to sve otvoreno 
bilo, velike peći, iz kojih je vadio jedan tanjaču za tanjačom, 
na kojima su bile pećene turske pite, a drugi primao to pri 
stolu, pa uzeo nož poput čižmarske bičkije i samo što mu je 
noževa ribica zabljesnula koji put u zraku, već je od jedne 
pite bilo dvanaest komada. . 

Popećci se peku, teče mast u svodak, miriši pita ko ru- 
žica; jedanaest je sati, varošani: žure sve hrpimice u gostionicu, 
ali nitko ne naručuje, već svi hite po stubama u prvi sprat, i 
kada si gore, onda znadu, da si došao na popećak, pitu i čašu 








* Sakce = prečki popreko, visavis. 
** Povoljak == vedrenjak, Veranda. 

piva ; pa kud ćeš boljega zalogaja, osim da ti je možda još 
jarčevih poprskanih možđana ako si turski delija. 

Da i burzijance vidimo, žurimo se kamo i drugi, koji bi 
rado dobar posao učiniti. | 

Kroz široku vežu ulegosmo u prostrano dvorište, aa odavle 
lijevo i desno skaline. Po skalinama svakud dvojica i trojica 
u dugim kaftanima ćuće, pa nešto tiho povjerljivo među so- 
bom govore; tamo dalje na hodniku hrpa ljudi u fesovima, še- 
širima i kapama; nešto se živo razgovaraju. Na drugoj strani 
u prvom i drugom spratu na hodniku i skalinama sve dva i 
tri su skupa, ali svaki druge vanjštine, a u živom su razgovoru. 
Crnac maše sa svojim dugim rukama po zraku, pa šlapuće ne- 
što s onim debelim crvenim usnama ne znaš srdi li se, ili mu 
je pravo, što je zlato i srebro poskočilo, što li je više ili manje 
riže svile i kadife u Carigradu. Stari izraelita se popeo sve 
lagano u drugi sprat, pa gladeći bijelu bradu, sad frčući va- 
voljke kose, što vise starini ispred ušiju do pred ramena, pri- 
sluškuje, ne bi li on što prije čuo, kako zlato i srebro skače, 
. kako li se jedna vrst robe traži za skupe novce, a za drugu 
se i ne pita. | | | 

Kako se sve može i umije razgovarati Evropa s Azijom, 
tu je čuti. Kakovih li sve obiležja i masti ljudina svijetu ima, 
valjda u Carigradu niti jedan dan ne manjka, a gdje ćeš na- 
pokon ta otmena lica najbolje na okupu vidjeti? Nigdje lakše 
nego na galatskoj burzi uz koju postoje u Galati i drugi samo- 
stalni novčari, koji rade s trgovačkim tvrtkama širom svijeta. 

Ispraznili ljudi skaline i hodnike, pa se natiskuju u Ppri- 
zemlje, je IP više k poštarskom viriću (okancu), više li tamo 
predsoblju brzojavnog ureda. Brzojavke samih su šifra pune, 
malo tko štogođ iz burze javlja, što bi i drugi ondje do njega 
razumio. Sreća, novac, trbuh, ki to su prvi prijatelji ga- 
latskih burzijanaca ! | 

Da svu Galatu prođemo, da u svaku crkvu, kakovih u 
Galati ima, zavirimo, da pred mnogim obrtnicima i umjetnicima, 
koji su po galatskim ulicama rasijani stanemo, trebalo bi da 

nijesmo samo nekoliko. dana, već nekoliko mjeseci u Cari- 
gradu. — 

Na putu sastao nas naš dragoman pa nam reče, da je 
stigla brzojavka iz Siska, ujedno javio je jedan galatski bankir 
u gostionu Pest, da je novčana doznačnica na njega iz Siska 
preko jedne riječke tvrtke stigla. 


Da to čim prije obavimo, uzesmo opet dragomana, koji 
nas odvede k novčaru, pa kada tomu pokazasmo naše putnice, 
zagrabio čovjek punu šaku zlatnih napoleondora, svrstao je u 
tren oka među svoja dva duga prsta i mršavi palac, pa i ne 
brojivši komad \po_ komad, bacio je pred nas četrdeset zlatnih 
žutaka t. j. osam stotina franaka i ne pisnuvši, je li nam pravo 
ili nije, već spremi koji hoćeš novce, samo valja primku potpisati. 

Još sada kano da ćutim, kako me je kesica napunjena 
napoleondorima tištila u lijevom džepu od kaputa, koji sam od- 
ozgor do dolje zakopčio, pa neka bude tajno cijeloj nepouzdanoj 
Galati, što smo nas dvojica kod novčara primili. 


Dragoman nas upozori, da bi valjalo proći glavnom uli- 
com kuda smo i došli, pa ćemo na mjesto gdje ulica na lijevo 
u brdo skreće i mi skrenuti, te sve uz brdo doći do austrijske 
trgovačke komore, do austro-ugarskoga poslaništva, konzulata, 
rimo-kat. crkve i austro-ugarske građanske škole, što se nalazi 
u predgrađu Pere nedaleko glavne ulice i našega stana. 

Antonio naš je povjerljiv i praktičan čovjek, zato mu u 
svem pravo dajemo. Galatskom ulicom trojica u redu ne mogu 
ni deset koraka ići, već kako drugi putnici, tako i mi: jedan 
za drugim, a dragoman naprijed, pa opaziš li što takovo, a onda 
zavikni dragomanu, da ti na brzo stvar protumači i bježi dalje. 

 Ogledavši se već vidim, kako cijele hrpe ljudi brzo za 
nama stupaju, a čuti je i fućkalicu; eto tramvaj za nama ide. 
Bježimo Antonio! 

Ne bojte se! Mi smo na cijelji; evo sad ćemo na lijevo 
uz brdo skrenuti. | | 

Već se 1 gončin čuo kako viče: ha! ha! tramvaj! ali 

neka izašli smo bez velike tišme iz glavne ulice. Već se brda 
hvatamo, u predgrađe Pera ulazimo. 

Po debeloj kaldrmi, a kada i po izderanom pločniku, 
vodio nas dragoman ulicom kojom su kada veće, kada manje 
kuće zaređale; sve sama što trgovina, što radionica. Tuj se 
premeću ljudi sa svilenom, vunenom, platnenom, kožnatom, 
željeznom, srebrnom, bakrenom, zlatnom robom i sa sjajnim 
draguljima. Tu sjedi u radionici Grk, Jermen, Talijan i Austri- 
janac ter sežure oko posla: tko će brže, tko li bolje svoju 
rukotvorinu svijetu pokazati. 

Po tom se predgrađu ne može kolima, već samo na konju 
mazgi, magarcu ili pješke, jer je ulica dosta strma, ai stubasta ; 
svakih deset koraka ako ne i prije ispopriječila se stuba od 
prosto otesana kamena. Došavši na vrh brda, otvorila nam se 
na lijevo široka gusto pokaldrmena i s krajeva pristalo poplo- 
čana ulica, a u njoj zaređale kuće i palače zapadnoga kroja. 
Pričinilo nam se, kao da smo iz Istoka na Zapad munuli. Tu 
je austrijska trgovačka komora, tu je austro-ugarsko poslanstvo, 
konzulat, crkva i škola. Da me je škola najbolje zanimala, 
razumije se samo sobom, pa otvorih vrata, da razgledam pro- 
storije: Na hodniku susretoh jednoga od učitelja, a na skoro 
dođe i ravnateljeva supruga, također učiteljica toga zavoda, 
pa odosmo do ravnatelja Errasa, koji je baš taj par bio za- 
bavljen s nadošlim učiteljem. Upitavši se za junačko zdravlje 
i ine školničke odnošaje, ostavih ravnatelja, jer mi je njegova 
supruga obrekla pokazati prostorije. 

Školska jednokatna zgrada imade kojih deset dosta lijepih 
prostorija; u prizemlju je dječije zabavište, pa stupivši u sobu 
s gospođom, predstavi mi mladu učiteljicu rođenu iz Gornje 
Austrije, odakle je kako mi se čini i gospođa Erraska. 

U školi bilo je do dvadesetero dječice muške i ženske pa 
upitah učiteljicu: «Jesu li ti mališi valjani? 

— A bit će dobri dok se samo spoznamo, dok me malo 
djeca razumijela budu, jer ja sam Nijemica, a to su: što Tali- 
ojani, što Dalmatinci, što Ugri. 

— Tako, zar i Dalmatinaca imade ? 

Jest ova djevojčica i ovaj dječak vele, da su Hrvati iz 
Boke ; a ovaj tu crnooki hvali se da je Dalmatinac. 

— Kako ste dječice? 

Skoro da neprosuzih od miline, kada me dječica onako 
povjerljivo gledahu pa će jedno: | 

— Sigramo se. 

Koliko vas ima tu? 

Jedan dječak okrene se prama svojim drugovima, pa mi 
stane lijepo hrvatski kazivati: Ružica, Ivica, Joza, Jure, Marica 
i ja svi znamo hrvatski govoriti, a ima nas još, ali neki su 
već otišli kući. 

Ivice! Što je tvoj otac? 

On je na vaporu mornar. 

Jure! Što je tvoj otac? : 

Moj je otac, ki kuću čuva. 

To je vratar — portir. 

Da, da — jes, tata je vratar. 


I još koju riječ s ovim i onim, pa odoh u prvi sprat, šije 


bijahu odrasli mladići i djevojke u sedmom školskom godištu. 
I tu mi pokaza gospođa Erraska dva mladića i jednu veliku 
djevojku Hrvaticu. 

— Od kale ste vas troje? 

Jedan je iz Dubrovnika, drugi iz Korčule, a djevojka je 
iz Šplita. 

Učitelji i učiteljice su Nijemci, a što je po stijenama učila, 
većinom je iz Beća ili iz Njemačke. Zanimah se osobito za naše 
Hrvate pa upitah gospođu, kako joj se naša djeca pričinjaju ? 
Na što mi ona posve odrješito reče: 

— Ta su djeca darovita kako ni jedna druga, jer u kra- 
tak čas nauče našu riječ, naš jezik. 

Razgledavši tako prostorije i mladež na austro-ngarskoj školi 
u Carigradu, oprostih se s vrlo ljubeznim sudrugovima pa po- 
žalih od sve duše, što se nijesam mogao sastati sa protom V. 
Gregovićem, koji bi me i pobliže s ostalim školama upoznao 

bio; nu što nije moglo biti s te strane, pomogao me je na- 
knadno naš dični zemljak Đuro Klarić, koji se potrudio crtati 
stanje carigradskog školstva, pa ću smjelo istaknuti bar izvadak 
. iz svega te prikazati donekle carigradsko školstvo u sljedećem: 

— Kako u tom prezanimivom velegradu otomanske ca- 
revine razne narodnosti u velikom broju živu, tako imadu i 
raznih učevnih zavoda. 

Prije svega spomenut ću austo-ugarske zavode, koji nas 
najviše zanimaju. 

Naši zemljaci po carevini u opće, a po našoj domovini 
napose imadu u Carigradu na Peri građansku školu, sada pet 
.razreda razdijeljenih na sedam godišta. 

U toj školi imade svake godine 120—150 muške i ženske djece. 
Obučavanje je po propisu za dolnjo-austrijske škole u njemač- 
kom jeziku. Fakultativno obučavaju se djeca Dalmatinaca i Bo- 
kelja, kojih mnogo imade, u hrvatskom jeziku, a ugarska djeca 
opet u svojem, prem je malo imade. Uz to predaje se na toj 
školi radi carigradskih okolnosti još francuski i talijanski jezik. 
Pokraj naučanja tih jezika ne smije se predavanje u njemačkom 
jeziku zanemarivati, pa s toga od 1892, postoji na zavodu pri- 
pravni tečaj, gdje se djeca pripravljaju u njemačkom jeziku, 
kako će onda stupiti u opću školu. 

Na zavodu postoje tri učitelja i tri učiteljice, te ravnatelj. 
Osim toga ima pomoćnih učitelja za razne jezike. 

Škola na Peri ima lijep vlastiti imetak, koji sastoji od 
raznih darova, od vlastite školske zgrade i još dvanaest dosta 
lijepih kuća, koje su iznajmljene. Kraj svega toga najamnina 
nepokriva svih potreba za tu školu, s toga austrijska vlada 
doprinosi godimice 4000 for., koja je pripomoć tim nužntja, jer 
mnogo djece siromašnih roditelja polazi tu školu, nu radi siro- 
maštva ne doprinosi ništa za njeno uzdržavanje. 

Druga austro-ugarska škola je u Bujukderu (na Bosporu), 
koja je iz dobrovoljnih prinesaka utjecajem više rodoljuba sa- 
građena te vodi ime «Rudolfinum». To je četverorazredna 
pučka škola, koju polaze djeca austro-ugarskih i drugih poda- 

nika, povjerena je bujukderskim samostancima «Minoritima« i 
uz nje je još jedan svjetski učitelj. I toj školi daje austrijska 
vlada 2.500 franaka godišnje potpore. 

Prije tri godine ustrojili su činovnici i 4.000 radnika kod 
staklane u Paša-Bagdže (na Bosporu) većinom Austrijanci za 
svoju djecu četverorazrednu školu u njemačkom nastavnom je- 
ziku, pa je milina gledati siromašnu djecu, kako poslije rada, što 
ga moraju u pripomoć svojih roditelja u tvornici obavljati, lijepo 
uče i napreduju. 

Među austro-ugarske škole valja još ubrojiti školu «St. 
X Georges» u Galati, ustrojenu prije 15 godina od opatica reda 


sv. Vinka iz štajerskoga Graca, koje su bile pozvane onamo. 


austro-ugarskim gospojinskim društvom zbog uređenja škole pod 
imenom «<Orphelinat» za ubogu djecu potporom istoga gospo- 
jinskoga društva. Poslije je došlo nekoliko Jezuita. Samostan 
se razvio i danas postoji tu dosta lijepa crkva. U samostanu 
ima do 70 djece, a dolazi i preko 200 vanjske djece austro- 
ugar. podanika, te uče u njemačkom nastavnom jeziku. 

Sve su navedene škole pod upravom odbora izabrana 
na glavnoj skupštini novo ustrojenoga austro-ugatskoga pomoć- 
noga društva, koje je od nove godine 1891. nastupilo prijašnje 
tako zvano općinsko vijeće. Predsjednikom školskoga odbora, 
koji upravlja i sa školskom imovinom, je Hrvat Đuro Klarić. 
Od kada je to društvo ustrojeno imade i škola na Peri, Bu- 
jukderu i Paša-Bagdže kao i bolnica te siromasi veću potporu 
od toga društva. - 

Za ovima dolazi «Njemačko-švajcarska škola». Nijemci i 
Švajcari imadu zajedno svoju vlastitu školu u njemačkom je- 
ziku, a ta škola je mlađa od austro-ugarskih škola; nu sretnija 
je od njih, jer ju polazi 300—350 djece, među kojima ima ine 
narodnosti, osobito austro-ugarske djece preko stotinu, jer ju 
njihovi roditelji drže boljom, što je .čisto njemačka. 

Ta škola imade mnogo veću potporu i napreduje tako, 
da se digla do građanske škole po njemačkom sistemu na 
deset godišta. 


= 

Nijemci i Švajcari imadu deset učitelja i tri učiteljice. 

Njemačka vlada podupire tu školu, kojom upravlja također 
izabrani odbor. 

Talijani imadu na Peri svoju narodnu školu, koju vlada 
podupire tako, da djeca besplatno knjige i nauku uživaju; nu 
kraj svega toga, mnoga talijanska djeca polaze njemačku i , 
austro-ugarsku školu. | 

Francuzi, koji po cijelom Levantu svoj jezik neprestano 
šire, imadu više zavoda, koji su u opće dobro posjećeni 
«College des Freres» (braća Makitaristi) u Kadikeju; «St. | 
«Pulcherie» na Peri; «St. Desprit» u Pankaldiju (jezuitske 
škole). «Institution de jeunes Filles de N. D. de Sion» u Pan- 
kaldiju «St. Bensit» (milosrdna braća i sestre) u Galati. 

Englezi imadu više internata ; jednu dobro posjećenu školu 
imadu na Peri i jednu dječačku u Kadikeju. «Roberts College » 


je englesko-amerikanski zavod u prekrasnoj zgradi na visini — 


iznad Rumeli, Hisar na Bosporu ; poznat je kao odličan zavod. 

Turci, gospodari zemlje, imadu jednu vojničku školu u 
Pankaldiju s 700 slušatelja. Pripravnih škola za ovu višu školu 
imadu devet u Stambulu, Galati i Ejubu, a dvije u Skadru na 
azijskoj strani. U svjema tim školama imade do 2.500 slušatelja. 

Mornarska škola je u Halkiju; gospodarska i obrtnička 
u Stambulu; medicinska škola na rtu staroga Seraja, licej 
«Maktab i Sultani u Galati; Sari na Peri po francuskom sistemu 
sa stotinu učenika, a ispit zrelosti pripoznat je i u Francuskoj. 

Izim ovdje navedenih viših škola, imadu sijaset općih 
turskih škola «Šubjein metebleri» i inih u smislu naših gra- 
đanskih i nižih škola «Ruždije» te privatnih zavoda za dje- 
čake 1 djevojke. 

Grci imadu skoro na svakom uglu bar jednu školu ; jedna 
od najvećih je narodna grčka škola u Fanaru na «Zlatnom 
rogu» na stambulskoj strani. Ta je na mjestu staroga patri- 
jarhata s osam godišta i do 700 učenika. 

Knjižnica imade oko osam tisuća svezaka. U istom oko- 
lišu imade viša djevojačka škola utemeljena patrijarkom Joa- 

kimom i još jedna druge s ukupno 500 učenica. «Zappišu» je 
utemeljio bogati Grk Zappa. Djevojačka škola u Fakijenu, i 
«Pallas» djevojačka škola, na dobrom su glasu. 

Grci imadu dvije gimnazije «Hadi krista» i «Vasma- 
rides» u koje polazi do 200 učenika. Ne ima skoro naroda 
koji bi požrtvovniji bio za školu od Grka. 

Armenci koji nipošto ne će, da zaostanu za Grcima imadu 
u raznim okolicama grada, osobito u Stambulu i Galati, do 
40 dječačkih i 20 djevojačkih škola većinom internata, koje 
polazi do 350) učenika i 2000 učenica. 

Židovi imadu 7 dječačkih i 3 djevojačke škole, od kojih 
je najznanenitija «Alliance Izraelita», koju podupire barun 
Hirsch, a naučni je jezik njemački i francuski. 

Koliko se poslanstva i konsulati kod svojih vlada i samo 
stanovištvo carigradsko trsi, da se pomladak obrazuje, razabire 
ose iz broja škola i polaznika, pa nam te prilike dovoljno osvje- 
tljuju, kako se zapadna kultura na Istoku širi brigom zauzetih 
vlasti, brigom cijelih družina i pojedinih darovatelja te požr- 
tvovnih i brižnih uglednika. 

Kolika se briga posvjećuje školi, tolika i crkvi, dok se 
kršćanske crkve u Carigradu u dobrom stanju nalaze. Prođosmo 
austro-ugarski konzulat, do njega je i ugledna palača austro- 
ugarskoga. poslanstva, a za koji korak i rimokatolička crkva 
u koju se dva puta svratismo i svaki put je bila puna pobož- 
noga naroda. 

U svratištu «Pest»> svako jutro, svaki večer opazismo 
nova lica, druge putnike, a tko vodi najveću brigu u svratištu : 
to su dragomani, koji se sa strancima nagađaju kuda će je 
voditi, kako li će gdje više ili manje na bakšišu i ulaznini 
uz nje zaslužiti. 

Da se tu i tamo upoznamo s gostionskim običajima, da 
se umiješamo među strani svijet, običavali smo mjenjati go- 
stione, pa sad ovdje, sad ondje: uvijek gdje je više svijeta 
bilo, na ručak ili večeru zalaziti. Neki dan nanese nas slučaj 
u jednu veću gostionu na Peri. Tu se desio neki obični Bećlija 

sa svojom vjerenicom, pa su u živom razgovoru, a ja sam 
njega bar deset puti čuo gdje joj reče: 

— Ja sam ti rekao, da ću te u turski Rim odvesti; eto 
sad si tu, pa šta veliš, je li tu lijepo? 

— Da, lijepo je Carigrad vidjeti s Bospora i Zlatnoga 
roga, to da; ali po njem ići i psima se ugibati, nikoga ne ra- 
zumjeti, to je dosadno! 

— Čekaj dušo moja! Ti još nijesi vidjela Carigrada i 
njegovo bogatstvo, njegovu ljepotu iz nutra; zato ćemo po-. 
slije podne uzeti hintova, pa proći preko u Stambul, gdje ćeš 
vidjeti turske džamije, kakovih nigdje više nema; vidjet ćeš 
velike bazare i strahotu od zlata, sreba, svile i vune. 

— No to bi još htjela vidjeti, jer sam u Beću mnogo 
čula govoriti o turskom nakitu, o turskim šalovima, ali što bi 
još rađe, da mi se s kojom Turkinjom malo porazgovoriti. 

Naši su Česi sjedili još bliže do njih, te zapodješe razgovor ; 
pa što je najprije na rešetanje došlo, 'bila je slaba priprava jela ; 
nije bila onakova, kako to «Peperl» u Beću pripraviti razumije . 

Bože moj! I ovi su došli Carigrad vidjeti, pa kakovu će 
sliku milostiva Peperl o Carigradu u Beć ponijeti! Mogu već 
misliti, da će joj od svega najviše u pameti ostati, da nije po 
ćefu objedovala i da joj je Poldi kupio veliki brilijantni prsten 
u velikom bazaru, gdje takove robe više ima. Pa dosta! 

Bilo nam je skoro dosta toga društva Česi iz udvornosti 
potratiše onaj po podne većim dijelom s njima, a mi dođosmo 
u svoj stan, pa tuj nam reče dragoman, da sutra u jutro po- 
lazi brod na otok Prinkipo, što je tako dva sata daleko paro- 
brodom, pa je prilika, da taj visoki otok pogledamo. 

Prihvaćamo, samo da nas sutra u jutro svakako u pravo 
vrijeme odvedete na parobrod, pa valjda će i naši suputnici . 
s nama, a danas ćemo se zabaviti na Zlatnom rogu, da malo 
pobliže razgledamo otomansku mornaricu. 

Spustismo se ne Jiksikom, nego drugom ulicom, gdje sta- 
nuje jadna sirotinja većim dijelom obitelji Talijana, kojih su 
očevi na moru kao mornari ili ribari. 

Pera i njezin sjaj baca doista debelu sjenu u taj okoliš 
gdje se golotinja teškom mukom svemu zlu otimlje, pa živi pre- 
siromašno u prebogatom gradu. Da je veliko siromaštvo u tom 
okolišu, znadu ljudi, ali skoro još bolje carigradski psi, od kojih 
se jedva koji svraća u taj kraj, gdje mu ne ima ostanaka iz 
kuhinje, koji bi ga mogli zapasti. Po niskim, vlažnim, slabo 
zračnim stanovima živi sirotinja čekajući sa čeznućem svoga 
hranitelja, hoće li se s mora zadovoljan i zdrav vratiti. Taj je 
kraj prazan, tud ne prolazi množina bogataša mekana srca, koja 
bi mogla osušiti suze jadne majke, koja često ne ima zalogaja 
da ga pruži miloj ali gladnoj djeci. Brzo i bez zapreka pro- 
strugali smo ovu i onu ulicu nizbrdo i eto nas pred starim 
mostom, gdje nije tolika stiska prolaznika, već koga ćeš naj- 
više tu vidjeti, to su ti barkarijoli vazda spremni, da te po 
Zlatnom rogu prevezu, pa da se za uvijek sjetiš, da si se 12. 
rujna 1890. provezao tim toli zvučna imena kanalom. Para- 
lambo gospodar barkarijola nagovarao nas grčki, pa kada ga 
ne razumijesmo, počeo on nas francuski i talijanski nagovarati, 
da se provezemo i ne znajući, da mi to baš želimo. 

Kako se od Biograda do Carigrada u svakoj skoro prilici 
pogađasmo za svaku malenkost, tako i sada, pa Caralambo je 
zadovoljan, da mu za cijeli sat platimo dva franka. — Što? 
po «Zlatnom rogu» cijeli sat se voziti, zar to nije sreća u ljud- 
skom životu ? i 

Izvadih bilježnicu te debelim slovima zabilježih: «Dne 
12. rujna 1890. od 5—6 sati barkarijolom po Zlatnom rogu». 

Otisnuo Caralambo, i mi već plovimo. Sad ćemo pod stari 
most uz more da razgledamo sultanovu mornaricu. 

Caralambo jak zdrav Grk složno s dva vitka vesla vozi, 
ali ne daj Bože pogledati o što vesla udaraju, što vesla u 
«Zlatnom rogu» okreću! 

Sramota po zlato, sramota po ime rog, kada barkarijol 
ne može jedan put po moru veslom plesnuti, a kamo li pravo 
, zagrabiti, da se ne zadjene o smet i smrad, o rebra i lubanju, 


o cijelu mrcinu psa, koji se rastvora u moru «Zlatnoga roga». 
* 

— Naprijed! Samo naprijed, Caralambo! čim prije do- 
veslate do onog trokutnog broda sultana Mahmuda, koji se već * 
60 godina u Zlatnom rogu kao stalno stojeći brod namače, čim 
prije razmotrimo brod sultana Azisa i ono dvadeset torpeda uz 
obalu poređanih, tim prije okrenut ćete, a dva Vam franka ne 
manjkaju. — Caralambo duboko grabi i brzo veslima premeće, 
obletili bi skoro brodove i torpede, ali brod za brodom gore 
dolje, pa valja čuvati barku i život uz zapjenjene valove. Tor- 
pedi kao tkalački čunji, a starina Mahmud sultana pred njima 
se bani, na tri ga je kata ruka zasnovala, i on još danas kano 
stara vojarna otomanskim mornarima služi. Do njega i brod | 
Abdul Azisa digao visoko rebra, pa s malene barke posmatra- 
na visokom brodu otomanskog mornara, gdje s kratkom puškom 
stražu stoji, a bijelo je platno. ispod fesa za vrat do ramena 
spustio, da mu žarko sunce kičmu ne rastali. 

A sad niz more, pa što prije k obali, to ti nam milje, 
jer nije zabava provlačiti se među brodovima, zalaziti u valove, 
prolaziti među strvinom i smradom. 

Sretno se obale dočepasmo, pa da bi ikada još u Cari- 
grad došao, sve bi prije poželio, nego jedan sat YOIje na bar- 
karijolu po «Zlatnom rogu». 
| Brzo se popinjasmo nekom drugom ulicom na Peru, samo 
da što prije zahvatimo što čišći zrak. 

Kako je sunce već zapadalo, žurile su se ulicom hrpe Za- 
kukuljenih bula valjda odnekle s posjeta kući, a i Grkinje u 
svili, a natovarene zlatnim nakitom oko vrata, isto takovom 
obrubom na svilenoj marami savitoj u neku vrstu kape, pod 
kojom imadu preko lica tvrdu zelenu koprenu (duvak), mislio 
bi, da su sebi nad onaj omašni nos i crveno lice namaknule 
poklopac od zelene žice, kakovim trgovci sir i slastičari svoje 
slastice prekrivati običavaju. Takove su izašle na hlad, pa će 
zaređati ulicama, dok se ne smrkne. 

Skrenuvši prama svratištu «Pest» opazismo gomilu jadi i 
među njima kočiju i teretna kola. | 

<A što se zbilo? 

Ručica teretnih kola zadjela se o svjetiljku kočiji, pa se 
kočijaši stali bičevima i bičalima mjeriti. Da i nas štogođ od 
toga ne zapane, proturasmo se brzo do veže svratišta, te gle- 
dasmo, kako će se to svršiti. Nedaleko je stajao stražar kraj 
stražarnice i gledao kao i mi na svršetak, a ja sav u čudu, 
zašto se stražar ne umiješa među zavađene upitam vratara, 
koji je do mene stajao: «Zašto je stražar tamo, kada ne čini 
svoje službe?» Vratar mi se nasmiješi, pa reče: «Bude li koji 
stražara trebao, pozvat će ga sam.» — Na večer bi poslije u 
koje kazalište ili kakovo drugo zabavište, ali nas u svratištu 
uvjeravahu, da na takovim mjestima prevelika raskalašenost 
vlada, a u kazalištu ne ćemo naći osobita užitka, pa s toga 
smo rađe večer u svratištu probavili. 

XI. 


Izlet na Prinkipo — Palača Bejlerbej — Jildiz-Kiosk. 


Nutra dan nas obradovalo krasno jutro, dragoman je bio 
spreman, pa dok bude vrijeme na brod, zabavio se koji- | 
od nas kontrolirajući svoje bilješke, koji bi opet napisao 
list svojima, da i oni saznadu, kako u Carigradu prolazimo. | 

Poslije devet sati sjeti nas dragoman, da je vrijeme na 
parobrod, a pošto su se i Česi radosno priključili, bijasmo za 
četvrt sata na brodu «Medaru» za otok Prinkipo (Principo) ili 
na tursku Kyzul-Bojik-Ada, što će reći: Crveni ili Veliki otok, 
kamo su za vizantinsko doba u progonstvo pošiljali careve i 
carice, a u samostane njihovu djecu (princeve). 

Otok Prinkipo je posljednji od svojih devet drugova u 
Mramorskom moru, ne daleko nikomedijskog zaljeva, kamo ćemo - 
da se s visine nad tim morem S aki kako li je zarubljena 
Evropa od susjedne Azije. | 

Na Medaru se sakupilo svake vjere i stališa putnika 1 
izletnika, a kako je bio krasan dan, sve je htjelo da bude na 
palubi pa da se razgleda po tom božjem daru i ljudskom um- 
jeću. «Medar» se u brzi čas otisnuo iz Zlatnoga roga, pa za- 
ronio na vrata Bospora, ali ne će u nj već na desno u Mra- 
morsko more. Na lijevo nam Skadar, ili kako ga Grci zovu 
«Hrisopolis», a niže tamo za azijsku obalu nadovezuje se grad 

Hajdar Paša i pred njim još šuma cipresa u kojoj tisuće i tisuće 
koranovih sljedbenika vječni san snivaju. Otisnismo se i dalje u 
more pa se pred nama iz mora dižu napučeni otoci i prazni školji. 

Bolji od zemljovida bio bi koji domaći prijatelj, koji bi mi 
znao kazati imena tih otoka i školja, ali koga da biram » Među 
putnicima bilo i nekoliko grčkih svećenika, i ja se odvažih po- 
zdraviti jednoga od tih, a on misleći, da bi rado do njega sjesti 
pomaknuo se, te sam ja, prihvativši priliku, sio do njega, pa 
sam umah i opazio, da bi me valjda rado nešto zapitati. No 
ja ga pretekoh: Govorite li velečasni hrvatski? On mi se 
nasmiješi, pa mahne rukom pred ustima, da me ne razumije. 

— Sprechen Hochwirden deutsch ? 

: Nur wenig deutsch, aber besser franzčsisch, odvrati mi 
ljubazljivo svećenik. 

“X — Hvala Bogu! sada ću sve znati, pomislih u sebi. Da 
se što povjerljivije razgovaramo predstavih mu se kano putnik 
iz Hrvatske, a on reče: 

Ja sam ravnatelj grčkoga seminara na otoku Chalki ; pa 
čim mogu služiti ? - 

A ja sam Vam došao nenadanom prilikom u Carigrad, pa 
bi ga rado skupa s okolišem pobliže upoznati. 

— Croatia, Croatia; to je u Austro-Ugarskoj je li? 

— Jest, gospodine! 

— Dakle što želite od mene saznati ? 

— Da mi kažete imena onih otoka i školja, što je pred 
sobom evo vidimo. | 

— O drage volje! 

Najprije se približismo praznim školjima: Oxi i Plati, pa 
je na desno tamo ostavismo, dok smo se prebliživali otoku 
Selinue i Catičoi (čoi mjesto), gdje je «Medar» pristao, da 
iskrca nešto putnika, a druge da primi. | 

— Još samo školj Pita, i vidjeti ćete Prinkipo, reče mi 
razgovorni ravnatelj. 

Dok je još vremena upotrebih svu silu pitanja, a ravna- 
telj je malo pri kojem sustao. 

— Vidim gospodine uz obalu otoka mnogo lijepih kuća, 
tu mora biti ugodan život. 

— Ta gdje. bi bilo ljepše, nego li je na tim otocima uz 
ovo divno Mramorsko more. Sve što ovdje kuća vidite, sami 
su ljetnjaci bogate carigradske gospode, koja izlaze kroz ljeto | 
na svoje imanje među bujnu prirodu gdje se cvijet, ruža i 
trava razvija kako malo gdje, a smokve, grožđe, šlive, kruške | 
i jabuke tu najbolje rode i dozrijevaju. Zrak na tim otocima, 
pomiješan miloduhom gorske trave, tako je slastan, blag i 
svjež, da bi čovjek samo o njem skoro mogao živjeti. 

— Vi ste mi velečasni Vašim povjerljivim pripovijeda- 
njem darovao ovaj krasan putnički užitak, a bi li smio još 
štogođ zapitati ? : 

— Meni će milo biti, budem li Vam još čime dobro 
došao ; izvolite samo pitati. | 

 — Imam prijatelja u Bukareštu, koji piše povjest svojega 
naroda, pa bi mu dobro došlo, da štogođ možda iz ovih strana 
dozna, odakle tko izvađa ime «Vlah». . 

Ja ne bih drugo znao, već što neki tvrde, da je to ime 
postalo od riječi oat ili novogrčki Bixč. 

Još nešto: Kakove izraze upotrebljivate za «nov»? — 
Upotrebljujemo : Neoc. ' 

A za mlad? — Opet Neoc. 

Doista čudnovato, da smo mi u tom bogatiji. 

Kakov izraz upotrebljujete za «star» ?>— Upotreljujemo yćgev. 

Dakle mlad = vćoc, a star = y€pov. 

I «nov» je vćog. — Da. 

A vetak ili veht? — Tomu velimo r4laroc. 

Kako velite: gladan i sit, žedan i — ? (negdje: gasan). — 
'Eyoprala — sit; zetvo = gladan (gladujem); žedan (žedjam) == 
dubi ; gasan? eto zato neimamo izraza mi Grci. 

— Vi se valjda bavite sakupljanjem narodnih naziva, pa 
ste na tu manjkavost u narodu naišao; evo kako vidite, nije- 
smo baš niti mi Grci u tom bogatiji, dok se ja ne sjećam, da 
postoji u staro- ili novogrčkom jeziku zgodan izraz za ono, što 

Vi velite «gasan», a k tomu ne znam, hoće li u nas biti još 
koji drugi izraz za mlad i nov, nego li je veoc. 

Razgovarasmo još o putnim prilikama i onim okolicama, | 
kuda smo nas dvojica prošli, pa je ravnatelj bio iznenađen, kada 
mu pripovijedah o velikom i bogatom Bukareštu, kojega nas 
je veličina sjaj i pripravila u koječem za ogromni Carigrad. 
Već smo i Prinkipo iz daleka pred sobom imali, pa da vrlo 
ljubeznomu ravnatelju ostane vremena, da i sa svojima razgovor 
zametne, naklonih se, te ću sjesti uz Milana, koji se zabavljao 
sa Česima prevraćajući zemljopise, a ujedno se naslađivao pro- 
matrajući divan okoliš, što se časomice izmjenjivao sad na otoku 
Prinkipo sad tamo daleko preko mora, gdje se bjelasahu u 
neprekidnom nizu bijele zgrade na azijskoj obali. — Otok Prin- 
kipo, koji nam se iz daleka modrikastim pričinjao, već se stao 
u zelenilo zaodjevati; jedino mu još glavica zračnim titrajima 
zastrta, ali će se i ona skoro u svojem posvema prirodnom 
plaštu pokazati. 

«Medar» zakrenuo prama obali, a pred nama stale se ređati 
kule, dvori i letnjaci. Od svih nas je prvi zaokupio ljetnik 
Kalipso, sa čijega povoljka pozdravljahu nas Grkinje i stranci, 
koji se stranom na odmoru, stranom na svom putu tu zausta- 
više, da po talasnom moru, školjima i dalekoj tamo po azijskoj 
obali svoje oči na pasu. | 

Svratište «Kalipso» zavilo se u zelen ružu i cvijet, smje- 
stilo se tikom žala, pa treba ti samo nekoliko koraka niz stube 
koračiti i već si u kupelji «Mramorskoga mora». 

Naručivši ručak, prođosmo malom čaršijom, da se raz- 
gledamo gdje smo. Grk i Osmanlija zapremiše čaršiju voćem, 
grožđem, slasticama i inim tržnim predmetima. Naš se drago- 
man ogledao da udesi, kako ćemo na glavicu strmoga Prinkipa. 

Dok se nas četvorica na povoljku svratišta Kalipso za 
lijepi napoleondor ručka zabavljasmo, našao Antonio Prinkipca, 
koji je imao pet osedlanih magaraca, pa hoćeš li se popeti na 
vrhunac otoka, ne bi bio pametan, da ne zajašeš jednoga 

. mudrijaša. 

Bože moj toga smjeha! Domišljati i pun lakrdija Jed- 
lička prebacio krake i već sjedi na magarcu, te si umišljao 
'Jedlička — pašu. Prijatelj Stoll rado bi se pokazati pred nama 
vještim jahačem, kao da je već na stotinu magaraca jahao. 
Milan zamjetio grohotan smijeh pa zajahao kržljavo pule samo 
da kano najviši među nama, najmanje živinče više stupački no 
jašući na vrh dotjera. Nu koga ću bijesa ja? Pričinilo mi se 
jedno magare, da mu je već konačno svejedno, je li ga tko 
jašio ili ne, stoga ne će zamjeriti, da se ja na nj*' sprtljam. 
Još je jedan osedlan magarac preostao, a na toga je uzjahao 
naš Antonio, pa sada tko da prigovori ekspediciji, tko da 
dira u magareću kavalkadu? Jedlička hvali svoga izvježbanoga 
jahača, Milan šuti pa se za Jedličkom žuri kad stupački, kad 
jašući. Stoll i ja nekako zaostasmo, jer ne će naši jahači da 
drže korak uz one prednje drugove. Antonio pecnuo bi sad 
osle šibom, sad nas riječima, da ne jašemo kako se osli jaše, 
zato da zaostajemo. Poprijekim putem doveo zloduh gospodara 
od živina, pa kada je opazio, da naša magarad ne drži koraka 
uz one prednje, a on ne budi lijen već ispuknio iz grma ed- 
sjećenu granu te udri po sirotinji kao po magarcima. A jao! 
Dosta, basta, genug, co je to? Nedelejte to, nedelejte, moh 
bih padnout! viče paša Stoll, a ja malo da se nerastadoh 
s mojim pegazom; sva sreća da se išlo uz brdo, pa ja svoga 
pegaza oko vrata zagrlih. Smiju se vragovi, .a ja držeći se za 
grivu, skoro da u njoj sav prst ne izgubih. 

O Prinkipo! Prinkipo! Hoću li živu glavu sa tebe od- 
nijeti 2! 

Magarad se skupila od straha pred granom, a mi korakom 
sve dva i dva, a Antonio za nama i uz njega koracao gončin. 
Glavica Prinkipa vrlo je strma, pa već sada pomišljah, kako 
ću se do bijesa držati na oslu, da mu se preko glave ne pre- 
valim kada ćemo natrag. Ha, što ? kako drugi, tako i ja valjda 
ne će zlo biti. 

Na vrhuncu je Prinkipa grčki samostan i nekoliko mo- 
naha, a kojih 30 koračaja dalje obična gostionica. Na naj- 

višem vrhuncu velika je pećina, pa da nitko ne bude viši od 
nas na glavi Prinkipa, eto na pećini smo sva četvorica. 

Ne znam sada izraza, kojim bi se dostojno onoga vido- 
kruga mogao poslužiti, da ga istom nešto dignem nad one 
prekrasne prilike, kada mi je bilo dano da sa visokih štajerskih 
vrhunaca gledam lijepu alpinsku zemlju i njezino pitomo prodolje, 
humlje i plodne ravnice ; kada mi je bilo s visine Iloka na ravnu 
Bačku pogledati; nad Zemunom sa Sibinjanina Janka tvrđe na 
prijestolnicu Srbije pogled baciti; kada s visoke Krndije premjerih 
požešku kotlinu; s Kalnika grada posmotrih okoliš križevački ; 
subavajHuma oborih oči na krasnu dolinu Roića; kadas visoke 
općine spustih pogled na Trst i Adriju, a skršnih Vrata na Ri- 
jeku i naše more; s Velebita u Dalmaciju se ogledah ; s Huma 
i Veleža na oči pribrah Mostar grad ; kada s Trebevića zirnuh 
na to polje vrhbosansko i na diku Sarajevo ; kad se _dignuh 
s Ivan Planine pogledati u kršnu Hercegovinu; s visokoga 
Lovčena od Kotor grada pritegnuh ko na grudi krasnu luku tvrde 
Boke; s visoke Bukovice sad kršne Njeguše, sad bijelo viteško 
Cetinje promatrah; kad s cetinjske visi okom skrenuh na lijepu 
Zetu, Skadarsko jezero, Novi Pazar i Staru Srbiju; rastapah 
se od milinja nad krasotama, što ih je božja ruka zasipala 
pred oči slaba čovjeka! A što sada da prozborim, dok s prin- 
kipskog vrhunca promatram dva dijela svijeta ? Pogled me ne vara, 
ja vidim iz Europe u Aziju, kuda su do grada Hartalimija bijeli 
dvori okitili azijsku obalu; vidim pod sobom bujnu prirodu, 
krasno more vidim nad sobom taj divni plavetni svod kamo se 
dižu slike Carigrada, Skadra i Bospora osvjetljene prirodnim čarom 
otoke pune mrče, makljena i bujna raznolika cvijeća posma- 
tram pa se tiho pitam : Je li još gdje na svijetu takovih čara »! 

Kad nam se umorile oči, a mis pećine, pa sjeli na zelenu 
travu, da u tom svečanom času odmorimo duh i tijelo. 

Taj dan bilo je na Prinkipu pred nama i za nama po- 
sjetnika: Rusa, Engleza i Franceza. Malo pred nama spremilo 
se društvo s glavice Prinkipa pa sastajasmo na putu množinu 
stranaca muškog i ženskog roda, što starije, što još mlado. 

Među društvom bila je i jedna starija gospođa žmorčasta lica, 
u prvi mah rekao bi: «Ostale joj jagode ciparskog grožđa ne 
na usnama, već po licu. | ona, makar omašna, sprtila se na 
magare, pa odjahala bolje u dol, nego li koji paša našega društva. 

I naši pegazi počivahu u hladu, pa kad nam je bilo srce 
do vrha puno čara i divote, a mi poslušasmo dragomana, te ćemo 
drugim putom uz more preko prinkipske čaršije do rive (obale). 

Na ravnoj utrtoj cesti stali se naši paše natjecati, tko 
umije bolje jašiti, pa da se to vidi, pogonić zavitlao granom 
po zraku i šuknuo po zadnjem trapu toga i onoga mudrijaša ; 
borme dalo se blago u bijeg, a ja ne daj sramote, stisnuo 
krake, zubima cvokoćem dok je kavalkada u kasu, nu sva 
sreća ne potraja dugo. 

Sunce na zapad, more se burka i valovi se dižu. Vrućina 
kraj mora, a more je blizu, «pa što bi bilo da se okupamo», 
reče moj suputnik. 

Kratko vrijeme i ti valovi, pomislite prijatelju da smo 
na otoku Prinkipu u Mramorskom moru. 

— Ti valovi ne smetaju, reče Milan, i već se svukao, 
pa veselo kliknuo: «Nur frčhlich und munter, der Kroat geht 
nicht unterl» Milan kad na valu, kad za valom. 

Za Milanom otišli i Česi, pa se stali natjecati u sanju 
nu sreća htjede, da se i ta zabava sretno svršila, pa za pol 
sata dopirio opet «Medar» povrativši se iz jednoga otoka, te 
se vraćamo; ali dok jednom zaredaše otoci, dobri je kapetan 
strancima za volju otisnuo brod dalje na more sad prama azijskoj 
sad prama evropskoj obali, da tako otoke Calilimno, Halti, 
Antigoni i Sproti lakše posmotrimo, a na početku kontinenta 
pri ulazu mora u Bospor upozori nas dragoman na englesku ka- 
sarnu, što je na hridi 1854. za vrijeme krimskoga rata sagrađena. 

S Prinkipa povratilo nas se malo, koji smo prije podne 
tamo išli, već ono kakovih 150 putnika bilo što otočana, što 
stranaca, pa hrle u Carigrad sjutra je petak, a tko nije vidio 
«Selamlik> ili polazak sultana Abdul Hamida II. u džamiju, taj 
ne ima dovoljna pojma o carskoj paradi istočnoga ukusa; taj 

nije vidio čudne garnizone zastupane od svih sultanovih ćeta, 
taj nezna, kakova se lica sultanu u Carigradu, približiti smiju ; 
konačno bio je u Carigradu, pa nije vidio sultana niti nje- 
gove pratnje. 

Dakle tko je u Carigradu novajlija, sjutrašnje prilike ne 
valja propustiti, a da ne bi došao na Jildiz-Kiosk da vidi 
Selamlik. 

Mi ćemo skoro zaokrenuti u Zlatni rog, a tamo se pred 
nama na azfjskoj obali bijeli kao od sladora mlijeka li, snijega 
li Bejlerbej palača, a to je riznica ljepota, gdje među bijelim . 
pločama od mramora razabireš prekrasna stubišta, po kojima, 
veli A. Veber: «Stupiš li u prizemnu dvoranu, gdje se zapanjiš 
od čuda, jer vidiš stubište, kakova nijesi još vidio. Po tim se 
stubama dođe najprije u dvoranu selamlika (muška dvorana). 
Velika je, kao podugoljasta plesna dvorana, ružičasto bojadi- 
sana vanrednim za nas bojama na arabeske, među kojima su 
dvije slike na stropu predočujuć morske prizore. 

Na okolo su široki minderi obućeni raznolikim damaskom 
i bogato optočeni zlatom Po stijenama ne vidiš slika, već ve- 
lika ogledala zlatom okvirena, a podstavci od mramora. Na 
srijedi visi svjetiljka, a u svakom kutu svjetionik sa stotina 
svijeća, stojećih u tulipanastim staklima s okružnicom iste boje, 
kakova je dvorana. U sredini palače je stol od mramora, na 
kojem je prikazana sva umjetnost i finoća djela. Nasred stola 
stoji divno izrađena srebrna ura. Nad vratima vidiš zavjese od teške 
svile i damaska. Pod je pokrit finim hasurama. Kud god okom 
skreneš, zlato, svila i damask u izvrsnom ukusu baš na carsku. 

U svoj palači ne nađeš jednakosti u sobama, već je svaka 
druge boje, drugog namještaja, ali pri svem slog je ipak jed- 
nako isti. Od svih prostorija najljepša je sultanova blagovao- 
nica, sva od stropa do tala obložena debelo pozlaćenim rez- 
barijama, a pod od možaisirana mramora. | 

Ormara i to vrlo visokih ima samo duž odaje, koja vodi 
u haremsku dvoranu. Haremska dvorana počiva na četiri plava 
stupa, koja se od zlatai glata čarobno odbija, kao da si u vi- 

linskim dvorima. Tu je ista vrst namještaja, samo je sve njež- 
nije i još bogatije, kako dolikuje odaliskama. . 

Nogom dalje, došao si u prostorije, gdje je od stropa 
do tala sam bijeli mramor, a naokolo mjesta za mindere, na 
kojima se bule odpočivaju, kad se ondje sa strane u mramor- 
kupaonici nakupaše, naplivaše pod prekrasnim vodometom, .iz 
koga prska i sipi ružicama zamirena voda na lijere vodenih 
vila. Uz te bajne prostorije nalaze se druge za robinjice, ove 
da su na svaki mig pri ruci na poslugi. | 

Oko palače imade raskošni perivoj i sjeti kiosk, zdje 
se sultan nad Bosporom pod kineskim čapljama hladio, srčući 
na svilenim dušecima. mrku kavu, dok su mu mimo uza šum 
vode jurili parobrodi. 

Od 1869. ne zalazi sultan u tu krasnu Bejlerbej palača, 
u koju, reče dragoman, ne smiješ po najnovijoj odredbi stu- 
piti, dok se ne svidi sultanu Abdul Hamidu, da ju opet u još 
većem sjaju svijetu prikaže. 

Bejlerbej, Dolma Bagdže i Čaragan, jedna od druge, 
ljepše su carske palače za čovjeka, koji uživa zlatnu slobodu 
koga ne peće zla savjest, koji ne zna, što je mržnja. 

Abdul Hamid Il. ne posjećuje mnogo  Bejlerbej palaču, 
ali se još manje svraća u Dolma Bagdže, a ne_ ide ni blizu 
Čaragan palači, u kojoj mu čami brat Murat, gdje i predak 
Abdul Azis nađe smrt, dok su mu tu vjerni i njegovi škarama 


vratne žile otvorili. 


* * 
* 


Sunce je već zašlo, kada smo na «Medaru» stigli pred 
Validejski most, pa ćemo brzo u naš stan, jer nam je sjutra| 
poći na austro-ugarski konzulat, da nam putnice potpišu, a 
mogli bi po dobroti konzulata dobiti dopuštenje od poslanstva 
da možemo sjutra dan kod «Selamlika» na Jildizu uniči u dvo- 
ranu za strance, odakle ćemo carsku svitu i samoga sultana s 
prozora gledati. | 

Selamlik je svečanost uz vojničku paradu redovito svaki 
petak, kada sultan polazi iz Jildiz Kioska u bližnu džamiju ne 

samo zato, da se tu kojih deset časa pomoli, već zato, da ga 
narod vidi, da je živ i zdrav, inače moglo bi se sumnjati, da 
ga je mučke nestalo između živih, a onda bi seotvorila vrata 
Čaragan palače, u kojoj je zatočen sultan Murat. 

Da nam se ne izjalove sve naše kombinacije za sjutrašnji 
dan, naručismo dragomana, da se u jutro požuri k nama. 

Svanuo petak i s njim krasno jutro. Na Peri zavladala 
neobična žurba, ali između prolaznika vidiš stranaca više nego 
koji drugi dan. Sve se to žuri na selamlik. Naš dragoman već 
se skoro ljutio, koliko mu dodijasmo, da ćemo radi njega za- 
kasniti, pa se napokon odvaži, da idemo na konzulat. Pred 
konzulatom i po hodniku zasjelo je silu naroda, koji čeka na 
popis putnica. | 

Dragoman je s nekoliko pijastera uspio, da nas je vratar 
mimo svih, koji čekahu, priveo u konzulatsku pisarnicu.. 

Naskoro bijahu putnice bez primjedbe potpisane, pa kada 
još uljudno zamolismo, da se konzulatski ured zauzme kod 
austro-ugarskoga poslanstva, da možemo dobiti pristupnica za 
selamlik, bila su gospoda sklona to umah provesti, i nas če- 
tvorica primismo za pol sata pristupnice, za koje je valjalo ne- 
koliko franaka pristojbe platiti. 

Dakle Carigrad i sultana usred njegove svite vidjeti nije 
svakomu dano, zato veseli sjedosmo u pripravnu kočiju, pa se 
iz Pere spustismo kroz predgrađe Tophane i Funduklu, te sti- 
gavši pred vrata Dolma Bagdže zaželismo, da kočija stane, ne 
bi li što bolje razgledali ona gorostasna vrata na kojima je 
možda stotinu umjetnika klesara radilo, dok su sve one silne 
nakite, što oponašaju u mrtvom mramoru živu biljku cvijet i 
plod, pak sve one fantastične nakite uklesali, izvajali izbrusili. 
Nije kada da dulje tu ostanemo, jer kola ne smiju stajati, 
reče dragoman, inače mogla bi se policija umješat; već tko je 
pošao tu stajati ne smije. Dosta nam je bilo, da smo bar malo 
postali, pa ćemo sada uz brdo prama Jildiz Kiosku, do dvo- 
rane za strance. Već je i perivoj otpočeo, a pred njim dža- 
mija na desno, dočim dvorana za strance baš je sakce džamije. 

Bilo je nekako poslje deset sati, kada stupismo u dvo- 
ranu, predavši na ulazu pristupnice. Dvorana je razdijeljena na 
više prostorija, a tko brži od: nas, da do velikih prozora na- 
đemo sebi mjesto, odakle ćemo motriti nigda ne viđenu pa- 
radu. Već se pred nama požurilo kakovih šesdeset stranaca 
svake moguće narodnosti, a poslije nas došlo je sijaset toga, 
pa ljudi napunili prostorije i sve se tura do prozora. Milana 1 
mene dopalo je doista najzgodnije mjesto, jer. smo iz kuta vi- 
djeli na lijevo i desno svaku kočiju, svakog oka, koji je 
odlazio ili dolazio. | 

Poslje jedanaeste ure stavilo se nekoliko generala baš | 
pod dvoranu, pa će motriti ma dolazu vojsku sve jednu. po 
jednu satniju, ali dakako svaka drugačije odjevena. Vojnici bi- 
jahu koji u plavim, koji u surim, crnim i žutkastim poturama 
ili šalvarama; na nogama cipele, na glavi fesi oko njega koji 
bijeli, koji zeleki svitak platna. Neki azijatski tipovi, osobito 
Anatolci, s onim smeđosivim svijetlim licem: fes na glavi, a 
zeleni svitak platna oko toga, bijahu za mene prave sablasti, 
koje bi me goloruke mogle natjerati u bijeg. 

Pred svakom satnijom ili odjelom stupao je časnik, a za 
njim u prvom redu tri trubljača s dugim fanfarama sopeći: 
generalmarš, koliko je koji mogao. Vojska je stupala general- 
maršom, kakova ja još nikada nijesam vidio: Korak po korak 
dižu se naprijed spružene noge, pa se više prstima, nego li 
“petom na zemlju staje. U prvi mah mišljah, da su se svima 
koljena srasla, dok je ne prigiblju, ali da: zdravi su to ljudi 
samo što tako u generalmaršu moraju stupati.. Već je bilo pol 
dvanaest, ali satnijama i odjelima ne ima kraja; sav je Jildiz 
pun vojske, pun glasa od fanfara. Kad se to nekuda. po uli- 
cama kuda smo došli poređalo i smijestilo, eto ti sada dolaze 
konjanici ; konj do konja kao jedan, iste dlake, iste višine, iste 
vatre. U prvim je redovima vidjeti do četrdeset bjelaca i na njima 
vojnička glazba, a za ovima sami mrkonje. sive dlake. Ta se | 
vojska od kojih pet stotina ljudi i konja smjestila umah ispod dvo- 
rane na svoje stalno mjesto, i sad će negdje skoro silni sultan doći. 

Među redovima vojske dolazi kočija za kočijom to su po- 
slanici raznih vlasti; to su velikaši crni i bijeli, tko na tursku, 
tko na francusku obućen, pa svi ispod dvorane odsjedaju i 
prama Jildizu pješke stupaju. Pogledah na uru već je dva- 
naest sati, a sultana niti pratnje nigdje, već se šaptalo među 
strancima da nije kojim drugim putem udario u džamiju, jer u 
džamiju, koja je bila pred nama, nije mislio uniči. 

Nekoliko minuta poslije podneva, popeo se hodža na 
munaru, pa svoju običnu odozgor učio kao svaki dan; kad 
al on zamuknuo, počelo neko pomicanje i opet se smirilo. Jedan 
general jaši s brda među redovima vojske i daje znak, da pa- 
dišah dolazi. Mrtva tišina na ulici, a mi gore u dvorani ko- 
lačimo oči, ne bi li skoro opazili kalifu u svojem carskom 
sjaju?! Eto dva generala s fesima na glavi, redovi za zasluge 
sjaju im se, odbijaju se sunčani traci od blistavog zlata, a 
kakov će se istom silni sultan prikazati? Za generalima stupa 
svita, vojska urla na tursku: Živio svjetoborni, svjetovladni 
padišah! Netko se duboko klanja, netko ničice pada. Ja sam 
čvrsto upro oči, pa gledam, gdje za generalima stupaju golo- 
glavi dvorjanici, obućeni u mantije, koje su pune na debelo 
našita zlata. Spustivši ruke ispod prsiju u nakrst, teško ti ga 
stupahu pod onim zlatom baš u doba vrućega podneva. Za 
dvorjanicima koracahu dva vatrena, neobuzdana vranca, upre- 
žena u sjajna carska kola, a kraj svakoga konja sluga u 
sjajnoj odori. Lijevo i desno kočije stupahu generali, a u ko- 
čiji padišah, čovjek srednje dobe te još crne, kratke, ali pune 
brade u crnom salonskom odijelu, s fesom na glavi, a prsa mu 
resila velika i sjajna zvijezda. Sakce njega sjedio je Osman 
paša junak od Plevne u isto takovom odijelu, nu bez ikakova 
reda na prsima. Prolazeći padišah mimo nas, zanimao se za 
strance, pa smiješkom, taknuvši se fesa, pozdravio je nas, koji 
smo ga u Carigrad gledati došli. Za sjajnom kočijom išli su 
poslanici svih velevlasti, svaki u svojoj svečanoj odori, pa tu 
se prilika pružila, da vidimo što je istočna i zapadna kultura 
za sobom donijela u pogledu današnje mode. Pri svem raza- 

brasmo, da je francuski kroj većinom svijeta zavladao, dok ga 
i istočne krunjene glave uvažavaju. 
Kad je carska svita odmakla ispod dvorane zaurla opet 
vojska, a glazba na konjima zasvira carsku himnu*. 
Fi veli yun nimeti alem šehin šahe đihan, 
Tabti ali bahti osmanić virdin isuhan, 
Sayei loutfe hnmayeinuyla ali kiameran 
Saltanatlu ćok zeman sultan Hamid zevk it heman. 
Ćok jaša ei padišahin devleti isle, ćok jaša ! 
Kralj kraljeva štitniče blag 
Vaskolikom svijetu tom ! 
Kojim prijestol otomanski 
U napretku svuđ' je svom ! 


Dobrotvorac cijele zemlje, 
A napose carstva svog 

Da nam živi sultan Hamid 
U svoj sreći svijeta tog! 
Padišah nam neka živi 

U svoj slavi carstva svog! 

Među vojničke pikete izgubio se sultan i njegova svita, 
pa dok će on opet natrag istim putem ili kuda drugud ne bi- 
jasmo znatiželjni i nijesmo čekali, ali se zadržasmo malo, 
da pobliže pogledamo glazbu na konjima. Česi Stoll i Jedlička 
divili su se, kako Turci lijepo svirati znadu, ali kad tamo, čuli 
smo skoro turskog glazbenika: 

>A co pak to je pane František?» 

Evo ti na turskog Čeha, a možda je njih i preko polo- 
vice bilo tu, jer bez Čeha — kakova je glazba? 

Sada znamo kako je na selamliku, znamo tko su turski 
glazbenici, pa pošto valja čim prije preko Bospora u Skadar 
proći, da tamo koje šta neviđena promotrimo, vratismo se opet 
na Peru, pa odanle na brod, jer se vrijeme odmiče, a Skadar 
je opet samo u petak najzabavniji za nas zapadnjake, pa treba 
biti na oprezu, da na brod ne zakasnimo. 

* Tursku je himnu spjevao i uglazbio Nedjib paša, ravnatelj i pred- 
stojnik carske glazbe, a hrvatski mi je preveo iz osobita prijateljstva Đuro 
Klarić. * 








X. 


Izlet u Malu Aziju (Skadar) — Hajdar Paša — Kadakijči, 
englesko i tursko grobije. — Urličući derviši — Opros 
sa Carigradom. 


jridejeki most je točka odakle svi putnički brodovi iz 
bj Carigrada odilaze, pa tako i brod s kojim ćemo na 
Zlatni rog na Bospor i preko u Skadar. 

Bilo nas do petdeset stranaca, a ostalo bijahu domaći 
ljudi, koji se za Skadar ukrcaše. Za tri četvrti sata prošli smo 
manjim brodom Zlatni rog i širinu Bospora baš onuda mimo 
Leandrev toranj, kuda da je Heron k Geti preplivao. Brod je 
pristao uz azijatsku obalu, mi smo u Skadru — u maloj Aziji 
dišemo. Milane! Sada bi valjalo štogođ za uspomenu iz Male 
Azije ponijeti. Da, da bi valjalo, ali gdje što uzeti, dućani su 
zatvoreni. Tamo vidim sitničara, pa nađite štogođ, dok nam 
dragoman kola nađe. | 

Milan skoči, da bar štogođ nađe, ali što ćeš kupiti, kada 
mu sav dućan deset forinti ne vrijedi, osim onih krastavaca, 
dinja, lubenica i grožđa, što je sitničar pred ćefenak smjestio. 

Dragoma vikne: — Gospodo na kola, jer nam je daleko 
dok dođemo do znamenitijih mesta, a valja računati s vreme- 
nom, da konačno za doba dospijemo dervišima, što kod bogo- 
Služja urliču. 

Da štogođ ipak iz Male Azije za uspomenu bude, kupio 
je Milan dvije male škatuljice i ne znajući, štoje u nutra, turi 
to u džep i sjedne do nas u kola. 

Što ste kupili Milane? Bijasmo nas trojica izvijedljivi, a 
i on sam. : 
Na škatuljici je bio napis, a tko zato mari, već brzo 
otvorite da vidimo. — Čudna li smijeha, kada opazismo de- 
setak treščica, što su na krajima bile u sumpor umočene. — 

Dakle žigice, kakove su kod nas u Hrvatskoj prije trideset 
godina tu i tamo u prometu bile. Da vidimo iz napisa u kojem 
gradu Azije je tvornica takove robe? 

Da — Azija, što još? Roba je bila iz naših krajeva iz 
Kranjske, jer pisano stoji: «Rudolfswerth in Krain>». 

Taj je čudni Skadar (Scutari) još nekud debljom kaldr- 
mom i pločama uz kuće pokaldrman nego li sam Stambul, pa 
se moraš sve korak po korak voziti, ne ćeš li, da ti srce iz 
prsiju pane. Potrajalo je možda pol sata dok se uz brdo pe- 
njasmo prama mjestu «Hajdar paša»; ali kada bijasmo već 
visoko na brdu, zastrla nam je vidik na more velika gusta 

šuma cipresa u kojoj se nalazi najveće muhamedansko groblje. 
Čim je pako šume nestalo, otvorio nam se vidik dolje na Ska- 
dar, na Bospor, Marmorsko more, na Seraj, Stambul, Jildiz, 
Galatu i Peru. Bože mili! Gdje smo opet? Od Bujukdere pa 
dolje do Prinkipa sve ti je pred očima. U Zlatnom rogu brod 
do broda, a jarboli strše u zrak kao oklaštreni jablani. Po Cari- 
gradu se lijevo i desno između kuća i palača diže devet sto- 
tina minareta nad džamijama; Bosporom krstare brodovi gore 
dolje, barčice ribara i izletnika do palača bježe amo i onamo, 
na Bosporu je život. Kud god skreneš svigdje lijepo, svigdje 
novi prizori. Na Hajdar paši željeznički je kolodvor, željezničko 
je ravnateljstvo nekoga bečkoga društva, koje je sagradilo 
gdje ljetuju pri morskim kupeljima obitelji evropejskih konzulata 
i poslanika. Usred grada je svratište »Moda», pa ćemo tu malo 
odahnuti. U svratištu je bilo taj par više obitelji, koje baš od 
ručka ustadoše, te se zabavljahu kano da su kod kuće, znak 
je, da već dulje tu borave. Mladež je razgovarala južno nje- 
mačkim naglaskom, pa kada upitasmo odakle su ti gosti, reče 
nam gostioničar: «To su obitelji poslanika, koje obično živu 
na Peri, ali vruće ljeto probave u Kadikijčiu, kamo i poslanici 
bar svakih osam dana na koji čas dolaze. Tu je dakle druga 
Abacija, gdje si gospodstva dane života zaslađuju. 

Kad smo već u drugom dijelu svijeta, vrijedno bi bilo, 
da opet kući javimo, nu zato bi se htjelo poštanskih dopisnica. 
Gostioničar pošalje na poštu, ali se sluga vrati praznih ruku: 
na pošti nije dobiti maraka ni dopisnica. 

— Milane! Možda nas sluga vara, pokušajte vi otići do 
pošte, pa javite kući, gdje smo. | 

I Milan se vratio ne dobivši dopisnica. Dakle je pravo 
rekao vratar u svratištu Peri, da se ne može uvijek dobiti 
maraka i dopisnica na carigradskim poštama. — O lijepa naša 
domovino, kud li si naprednija sa svojim uredbama | 

Gostioničar u «Modi» rodom iz Požuna, pa se s njima 
koji čas uz zalogaj mesa i malo azijskog vina pozabavismo, 

a odatle se tikom obale žurismo na englesko groblje, gdje u 
prekrasnom perivoju među zaravancima punima cvijeća te 
svake ruke mirisna i milovidna bilja među čbunićima i vrtar- 
skom vještinom obrađenu groblju počivaju engleski junaci iz 
krimskog rata, kojim na slavu drže četiri mramorne djevice 
šest metara visoki spomenik na svojim ramenima, pa posma- 
trajući im lica misliš, sad na će reći putnicima: Tu su naša 
braća daleko od svoga doma legla, dok ponovljenim životom 
ne ustanu jednom na glas trublje, koja će sav svijet pred lice 
Svemogućega dozvati. 

Nije baš daleko odatle na mm a veliko groblje, 
a tu će biti u derviškoj bogomolji bogoslužje, o kakovom mi 
ovdje na zapadu ni pojma ne imamo 

Cipresovom šumom po prilično izderanom putu vozasmo: 
se skoro pol sata. Lijevo i desno sarek i stećak što najgušće 
može biti, pa sve tako dokle ti oko dosiže. Mramor kamen do 
mramora, koji stoji, koji leži, a među tim hladnim kamenjem 
tu i tamo čuči po jedan ili dva muhamedanaca, da oplaču po- 
kojnika. Eto nas i pred derviškim samostanom kamo se osim 
muhamedanaca i kršćana putnika pribralo, da se čude der- 
viškomu bogoslužju. Na ulazu upozorio nas dragoman, da se 
pazimo uzdržati od nehotična smijeha, jer derviši ne znadu šale. 
Pred vratima bogomolje stajahu dva valjda njihova blagajnika, 
pa vadi medžidiju, čuti ćeš derviše što urliču. 

U četvero uglastoj -dosta niskoj prostoriji ograđenoj per- 
dom na okna, uhvatilo se ispod pazuha kojih 30—36 mladih, 
srednjih i starijih ljudi koji crne, koji bijele boje. Tu je bio 
derviš u svom tulcu i kaftanu, tu je bio kavedžija, cincar, tr- 
govac, general i kapral; svi se drže u kolu. U sredini kola sta- 
jaše da li ulema, da li oberderviš, a za njim jedan i pred njim 
jedan niži brat. Kolo je otpočelo, pa se stalo sad na lijevo, 
sad na desno kretati, ali sve uz neku u molu pjevanu pjesmu 
iz koje se vazda čulo teško ali suglasno uzdisanje: ah| hah! 
ah! hah! ah! hah! — — — — — ah! Oštro glasno i još 
bolje. Sad na desno, sad na lijevo kretalo se kolo, a bijeli i 

crni, stari i mladi kolaši tako se u svojem fanatizmu zanesoše, 
da su izbulivši oči i spustivši usne, najvećma priličili nesretnim 
očajnicima, Ulema se usred kola vrlo polagano kretao, a der- 
viši do njega; jedan bi vazda ulemu gledao u lice a druga dva 
u leđa, s toga se i oni pomicahu. 

Dosta je dugo trajalo to kolo, pa kada bi koji već izne- 
mogao cecnuo je na tle, a dotle se već drugi utisnuo u kolo, 
pa daj tko bolje glavom mahati i grlom urlati može: ah! 
hah! — — U jednom je kutu sjedio pristar čovjek, a možda 
mu je jedva kilogram manjkao do metričkog centa. Opazivši 
ga rekoh Milanu: Da taj u kolo zađe taj bi tekar pokazao, 
kako valja urlati, kako li kolo zaigrati! 

Tko bi ga digao, reče Milan, dok onako mirno na du- 
šeku počiva i dremucka sav blažen valjda, što mu je biti 
među onima, koji urlanjem slave Muhameda. Opet jedan is- 
pade iz kola, a kad tamo: stari se s kuta digao kao pero, eto 
ga.u kolu pa drž i deri se: ah! hah! I što dalje, to sve 
jače viču, glavom tresu uznojeni umoreni kolaši. Stari derviš 
iz sredine nešto reče, a kolo stalo malo laganije, pa tko glavu 
pognuo, tko je opet spustio narame svomu drugu. I još jednu 
reče onaj iz sredine, ali onda stisnuo drug druga k sebi, nasta 
vika, dereš, halabuka; kolo se vrti.ne razabireš pravo nogu 
ni lica, a ljudi kao izvan sebe ohću i hahću, a znoj po čelu 
slina iz ustiju! Već se i mi stranci, što stojasmo oko  perde, 
stadosmo ogledavati što i kako će se sve to svršiti kad na- 
jednom: kolo sad lijevo sada desno, kad laganije, kad brže, 
a do kola dotrčalo djevojče od deset godina, pa digne ruke 
kano da će nešto uhvatiti. Zavrtjelo se i vrtjelo kojih deset 
časova, ali eto stane i ode nerekavši ni riječi. Kolo se smirilo, 
derviši u sredini kola klekoše pogladiše brade, pa se naprijed 
pružili i čelom poda dotakli; a što učiniše oni, učini to ci- 
jelo kolo, a onaj iz sredine stade iz praznih ruku kao iz ka- 
kove knjige čitati litanije, a kolaši odgovarahu tiho, tiše i 
konačno prestadoše. Iz kola će ulema derviš, ali eto desetero 
blijede, mršave muške i ženske djece došlo, pa se djeca potr- 

buške legla jedno tik drugoga pruživši ruke do tijela uz bedra. 
Ulema će iz kola prama djeci što ležahu, pa kada je do prvog 
došao, podao on lijevu ruku lijevom, a desnu ruku desnomu 
dervišu, pa pregazio djecu preko bedara onamo i natrag. 

Poslije ovih došlo je desetak druge djece, pa je derviš i 
nje pregazio, jer je vjera, da će ozdraviti. Kad se služba do 
krajčila, razilaziše se stariji, ali navalila djeca u bogomolju 
jer će biti gozba; već se i dvije okrugle ploće na dvije niske 
škrinje meću. 

Jedan derviš stao djecu i starije bolesne ljude ređati oko 
prvoga i drugog stola. Drugi derviš donio je naramak drvenih 
žlica, pa se jagme djeca, koje će prije žlicu ugrabiti. 
| Žlica bilo dosta, dok smo i mi stranci svaki po jednu 
dobili, pa stojeći oko perde, čekamo na oblizajce. Ide jedan a 
za njim i drugi derviš svaki s plitkom, velikom okruglom 
bakrenom posudom, a u njoj «masurah» ili gris na gusto 
kuhan, pa zaslađen i zamiren vodom mirisavkom. Jedna posuda 
među ove, druga među one, i jedva je svakog jedna žlica ma- 
suraha zapala. 

Djeca dobiše svoje, a sad će na nas red da dođe. 

Nosi derviš posudu, a drugi za njim, pa se što grčki, 
što francuski zahvalio nam strancima, što smo posjetili bogo- 
molju na taj svečani dan, kakova su samo dva u godini, kada 
se masurah prisutnima nuđa. Okusili Česi, okusio Milan, okusio 
i ja masurah pa što kuhane krupice (gris) šečerom zaslađene 
mirisom zamirene, to je masurah iz bakrene posude na drvenoj 
žlici i na jeziku. 

Već je sunce zapadalo kada ostavismo bogomolju skadar- 
skih derviša, pa se spuštasmo strmom ulicom do obale na brod, 
koji nas je svojim jakim grlom opominjao na dolazak iz Skadra. 

Dok mi na brod, evo kapetana na komandi, patko je na 
brodu vozi se iz Skadra na Galatu, i sad nam je prilika da 
se oprostimo s divnim Bosporom, Skadrom i bijelim Mramor- 
skim morem ; sad je prilika da se još posljedni put obazremo 
na bijeli Bejlerbej, Čaragan i Dolma Bagdžu; zadnji je čas 

da na oči priberemo još jednom stari Seraj, Atmejdan nad 
njime ; sv. Sofiju i cijeli Stambul pak u zaklopljenoj mnogo 
ljudnoj Galati, našemu Hrvatu Civovichu još jedan pogled, ta 
za dva sata na putu smo željeznicom prama milom domu u dragoj 
nam Hrvatskoj, jer se u šest dana _umorilo tijelo, umorili se: 
srce, duh i pamet, hodajući, gledajući mnogoljudni Carigrad i 
njegove spomenike, kakovih nigdje ne ima; posjećivajući hra- 
move, kakove je samo još Stambul očuvao; promatrajući pa- 
lače, kakove samo mašta istočnjaka zamisliti može, zalazeći u 
vrevu naroda, koji je u Carigrad svrnuo iz svih dijelova ze- 
maljske površine; potežući se po velikim bazarima, ne bi li 
se štogođ upoznali s mislju radom i postupkom tih istočnih mu- 
drijaša, trgovaca, obrtnika pa i rukovanje težačkoga posla. 
Sad je vrijeme da idemo prama domu svome, gdje još 
ljepše sunce izlazi i zalazi, gdje sve znano i našim materinjim 
gukom guči, gdje nas čekaju raskriljene ruke, orošene oči ra- 
dosnicom suzom, koja će nam rastapati srca milinja svoga. 
Na Peri nas spremaju u kola, i ne možeš im se načuditi 
dosta, kako su složni među sobom, ta jedan drugomu ustupa 
po komad i komadićak prtljaga, samo da se što uslužnijim pri- 
kažu, jer na odlasku bakšiš je na redu. Svim i svakomu među 
razvalenu šaku tri do pet pijastera, pa sad: Sretna i napredna 
nam bila lijepa visoka Pera i na njoj brižna vi poslanstva, 
koja štitite prava i slobodu svojih podanika, koja usrećujete 
naobrazbom dobru djecu carigradskih Hrvata. Sretan bio i ti 
Siščanine, hrvatski sine, koji si u dalekom Istoku baš u Cari- 
gradu stekao u visokoj časti i veliko povjerenje. Ti nam štitiš, 
čuvaš, braniš rod od roda — milu djecu kršnih nam Hrvata. 
Peneza natrpana Galato proširi grudi svoje, da te stranac 
gleda u napretku tvome! Ti Bospore, dragi alem kamene Azije 
i Europe, uzdrži se u sjaju svom, jer iznad tebe najljepši bi 
put u raj! Seraje i Stambule stari mirna da ste srca, dok na 
vama bitišu čudovišta starog vijeka, stari uzor spomenici! A ti, 
Validejski moste, spojio si Stambul s Galatom i sreću s lju- 
bavlju svih naroda, što preko tebe u napredku osnovama prođu ! 

XI. 


Iz Carigrada kući željeznicom mimo Jedrenu i Plovdiv 
u Sofiju; dalje kroz Niš— Biograd — Zemun — Peštu — 
Zagreb u Sisak. 


ijaše već noć, kada nas četvorica Validejskim mostom 
preko na kolodvor pohitismo. Naš Antonio bijaše kroz. 
sve dane našega boravka u Carigradu valjan vođ, pa 
nas i sada dopratio na kolodvor, kamo se bilo već mnogo put- 
nika sabralo, koji se najprije turahu do Korebehorde da pokažu, 
s kakovom prtljagom izlaze iz Carigrada. Mi se razdijelismo, 
pa dvojica otvoramo i razvezujemo prtljag, a druga dvojica 
kupuju vozne karte do Sofije u Bugarskoj. Korebehorde raz- 
gleda nam prtež, potegne dvije turske kvake svakomu u put- 
nicu, pa vadi za pregledanje prtljaga svaki po pet pijastera i 
gotov si, ako si se sretno doturao do virića i kupio voznu 
kartu. Sve bijaše u redu, Antonio je dobio svoju pristojbu 1 
još koji franak bakšiša, pa s Bogom Carigrade | 
Po sreći zapalo nas ući u jedan vagon drugoga razreda 
te se smještamo kako bi do zore mogli mirno spavati. 
Jedva što Carigrad za sobom ostavismo, pospali smo ko 
zaklani. 
Kroz svu noć valjda je sve glatko teklo dok se u zoru 
nađosmo živi i zdravi nedaleko Kirkilisija, gdje ono prošle go- 

dine razbojnici vlak zaustaviše i dva putnika sobom odvedoše, 
dok im ne stiže više kila zlata za otkupninu. 

Poslije pete ure u jutro eto nas na kolodvoru Jedrene, 
za kojim se daleko tamo za vrbakom vide munare grada Jedrene, 
gdje živu najtvrđi Turci i gdje vele da imade razmjerno više 
pasa nego li u samom Carigradu. Malo marimo za Jedrene dok 
iz Carigrada putujemo, pa bi i dalje počivali, ali ne da krasan 
plodan kraj: turska sela, ravna polja i među njima brza rijeka 
Marica, kojoj za rana jutra zapjevasmo: 

— Šumi Marica okrvavena, 

Plač je vdovica ljuta rana nam. 

Marš, marš, generale naš 

Raz dva tri, marš vojnici! i 

Za Jadrenom sve uz lijevu obalu Marice po ravnomu polju 
brzamo pribirući valovitu i brdovitu desnu obalu rijeke. U ži- 
vom smo razmatranju onih turskih pleter-kuća i sela, što su 
onako raštrkana po polju i humovima. Uz prugu nas za dugo 
prati valjda državna cesta, ali ju malo kola deru, dok je među 
kolomijom * zelena ciganka ** na kilometre duga. Istok je vičan 
na tovar konja, pa ne mari toliko za kola. Bila je dakako doba, 
kada u tim krajevima ljudi poljski prirod pokupiše, pa. smo 
samo još po debeloj kukuruzovini mogli suditi, da tu zemljište 
i podneblje prija raznovrsnomu žitu. 

Marica je uvijek uz nas, Marica se od nas ne da, prem 
projurismo već lijepu ravnicu, pa tu i tamo s lijeve strane hu- 
movi i gore do obale pritiskuju. Dosta čudnovato, da u slabo 
naseljenim krajevima i malomu selu za volju uredila se postaja, 
uredio se kolodvor. Nu kakav kolodvor? Od kamena ili opeke 
slupali blatotepi dva do tri metra visoke nažbukane stijene, a 
preko toga niski krovak; pod krovom u stijeni otvorene su 
po dvije po tri luknje za prozore, a među tima jednostavna 
vrata na kojima dječarac s klepkom stoji, pa će na polasku 
zaklepetati klepkom i vlak će krenuti. Na kolodvoru je napis, 


* Kolomija = trag kotača. 
** Ciganka = zeleno mjesto, gdje je plug iskočio ili kuda kotači negaze. 

ime je postaje, ali lijepo samo turskim pismom napisano, pa 
ga čitaj zapadnjače! Turci vele: «Tko turski nezna neka se 
uči, pa će razumjeti, što Turci pišu». 

Negdje je blizu granica, jer se opet preduzimlje preme- 
tanje putničkog prtljaga. I zbilja, na granici smo Turske i Bu- 
garske u «Hauli> baš u osam sati. | 

Bugarska je otpočela, otpočela s njom sela, polja, humi 
i gora, a po njima vinogradi, voćnjaci i oranice. Maran Bugarin 

Vršitba u okolici Čepelarskoj. 

tu za ralom, tamo za stadom se kini, bit će i ljepše. Kuća mu 
je jošte niski pleter ili nažbukana zidanica. S okana se cvijeće 
nagiblje, nek zamiri cijelom Bugarijom! Pred nama se u pla- 
vetnoj tmuši diže gorje do nedogledna vrha; to je crni Bal- 
kan, a daleko još pred njime odijelila se slitola povisoka kosa, 
pa si na kraj između dvije hridi privezala bijeli Plovdiv sa 
33.000 stanovnika. Tu je brzovlaku malo stati, da se putnici 
okrijepe. U blagovaonici ima svega, čim se ljudi hrane, cijeli 

pijevac, pol pileta, natrakana riba, pržolica i popećak, i što te 


još volja. 
Plovdiv i Jedrena 
Golema izmjena! 


U Plovdivu se osjećaš, kao da si već na pragu doma 
svoga, jer se uz Bugarina Srbin i Hrvat nađe ; a ti Nijemci su 
došli s knezovima, pa se živi u Plovdivu uz Bugarsku još na 
tursku, pak na zapadnjačku. 

Dvanaesta je ura, a nama je dolje posred pitoma polja, 
što se tamo prama Tatar-Samardžiku i Sadegei na lijevo u 
prodole i humove razmeće; mislio bi: u dragi si Samobor 
gledao, koji danas istu sudbinu s tima mjestima preživi, gdje 
lozica sahnjiva i vinska se kap gubi. 

Ostavismo polja i prigorske okolice, pa se kod Belove 
hvatamo ogranaka zapadnoga Balkana, ali tu je drugo željez- 
ničko društvo, jer do Belove je barun Hirš izradio prugu. U 
Belovi se zgrnulo Bugara u kučmi kapi sve kraj ljetne sunčane 
pripeke; skupilo se Bulgarkinja u crvenim zastorima u našive- 
nim širokim rukavima, pa te glede, a tebi se već žuri s Istoka 
na Zapad. 

Od Belove počevši dva ti parna stroja upregoše, jer je 
pruga strma i strmija dok hiljadu i devedeset metara visine 
do na vrh balkanske kose ne dosegne. 

Posred grmlja, šume pak pećina, malo drage, malo ravno, 
pa i opet gora, dok nijesi dosegao zaobljenu glavicu, odakle 
su ti daleko dolje na valovitoj ravnici usred pitoma polja, 
ispod Vitoš planine zagledale oči prijestolnicu Blgarije,* po- 
novljeni grad Sofiju, pak bližna sela Podujene i Slatinu, te 
stare podrte tabije (tvrđave). Tko Sofiju nije gledao s tih vi- 
sina, jedva ju je svu u pravoj slici igda vidio |! 

Braća Česi ostavlaju nas u Sofiji, jer je zlatna matka 
Praha još daleko, pa se žure, da joj čim prije padnu na lju- 
bljene grudi. 


* Bigarija = Bugarska, Blgar = Bugarin. 

Na kolodvoru grada Sofije, što se nalazi u predgrađu 
Perlovici, počekalo je u četiri sata po podne omnibusa i svra- 
tišnih kola putnike, pa se na izlazu hoće svratišna služinčad 
da razdere prizivanjem «na kola«. Vratari nagovaraju bugarski, 
francuski i talijanski putnike, nudeći im «Hotel Blgarija», « Hotel 
Imperial» i druge. 

Nije sile, da se turamo, kola je dosta, prišapnuh Milanu, 
siguran da nas nitko ne razumije. 

«Sluga ponizan! nagovori nas vratar  svratišta Impe- 
riala, koji je prije toga bugarski i francuski putnike nagovarao 
da idu u Imperial. 





Stara crkva u 8oijiji. 


— Zdravo zemljače! odakle Vi ovamo u Sofiju ? 

— Ha, čovjek prispije svakamo. Prije pet godina otišao 
sam od kuće iz Gline; bijah u Macedoniji, Plovdivu, Ruščuku 
kod konzulata, te sam naučio više jezika, pa stime bi se sada 
rada koristiti; idete li gospodo sa mnom? 

— Kako ne bi išli ta svoji smo! 

Od kolodvora, pa sve do blizu kneževa konaka porav- 
nuje se mjesto, bit će to lijepi cvijetnjak, kako za Sofiju pri- | 
staje. Knežev je dvor dvokatnica sivo okrećena, a pred njim 

bujni gradski perivoj. U prvi mah čim stupismo u prvu ulicu 
opazismo umah, što je bila Sofija i što hoće da bude. Turska 
kaldrma se odstranjuje i s pločama zamjenjuje ; stare turske 
kuće otkupljuje grad, ruši ih 1 nove ziđe. Na trgu pred starom 
crkvom sv. Sofije, ležalo je materijala od podrtih kuća jedne 
cijele ulice. 

Vatrogasno društvo sastoji od 25—30 plaćenih vatroga- 
saca, a ti su sa 50—60 franaka mjesečno plaćeni. 

U gradu Sofiji, gdje danas živi 26.000 žitelja, nalazi se 
gimnazija i neka vrsta akademije u krasnoj novoj zgradi ; tu je 
sobranije i nova državna tiskarna, kakove nigdje više na jugu 
ne imade; pa dok se uz sve one najnovije strojeve namjesti 
jošte električna rasvjeta, stajat će cijela zgrada i sav nared 
do milijun franaka. Naš rođeni Sisčanin Janko Lovrić, čiji gosti 
mi bijasmo, upravitelj je te najljepše državne tiskarne, koju 
nam je u svem svojem uređenju pokazao, a konačno nas odveo 
na vrh krova, gdje nadjosmo u prikladno uređenom viriću va- 
trogasca, koji ima dva sata iz toga virića paziti na vatru. 

S Balkana smo promjerili okom svu Sofiju, a sada ju 
opet gledamo s najljepše i najviše zgrade, s krova državne 
tiskarnice. Sofija se preobrazuje kao ni jedan drugi grad; u 
Sofiji se mnogo gradi i uređuje, ali preostat će još mnogo toga 
bar jednomu deceniju, dok će Sofija zahvatiti pravo gradsko 
lice; ali dok to jednom bude, služit će kano prijestolnica cijeloj 
Bugarskoj na diku. Stara sv. Sofija, koja je bila za magazu 
upotrebljena, pretvorit će se opet u crkvu. 

Čardaci i tabije moraju izčeznuti. 

U Sofiji se dižu neki spomenici. Tako je podignut  spo- 
menik za oslobođenje Bugarske 1879 (rusko-turski rat). Spo- 
menik Vasiliju Levskomu, koji je ostavio đakoniju, te otišao 
među ustaše i bio usmrćen od Turaka. 

Desila se prilika, da smo u zbornoj crkvi bili kod pa- 
rastossa Zaharije Stojanova, koji je bio predsjednik revolucio- 
narnih skupština u Plodivu 1876. i 1885. Stojanov bijaše i li- 
terat, koji je napisao djelo: «Antiruska škola u Blgariji». To 

bijaše talenat, koji se je digao od prosta pastira, učeći sam 
čitati, dotjerao je do časti, da se danas zove: «Zaharije Sto- 
janov, ljubimac vaskolikoga bugarskoga naroda». 

Taj muž umro je 14. rujna 1879. u Parizu; donesen u 
Sofiju, zakopan je u Ruščuku na državne troškove. | 

Naš zemljak upita nas kod ručka, gdje smo se nastanili? 

U svratištu «Imperial« odvratismo. 

— Što vas je baš tu donijelo? Iz toga je svratišta iz- 
veden četnik Panica na stratište. 

Pa kako malo kasnije dočusmo baš iz one sobe, kamo 
nas je naš Glinjanin smjestio. Drugi dan pratila nas kiša po 
e ostavismo našeg Janka i lijepo šapredu ić mi Sofiju. 
Sad ćemo uz put vidjeti Slivnicu i Dragoman, kobna 'mjesta 
iz posljednjeg bugarsko-srpskog rata. Slivnica se otpočela po 
malo nadimati nad ravnicu, pa se humlje diže; nu Dragoman 
je već u gorskom kraju. 

U Caribrodu spremismo se u srpske vagone i zato je 
opet nastala dosadna premetačina prtljaga. Do Pirota bilo je 
još vidjeti, ali dalje više ništa s toga legoh te me u pet sati 
u jutro pred Biogradom probudiše dva Srbina, koja su unišla. 
Na biogradskom kolodvoru imasmo posla dok smo obašli sve, 
koji nas, robu i putnike moraju vidjeti. Bilo je vrijeme, da 
prestupismo nakon više tjedana i Savu, nu pa da ne bi što zla 
mjesto dobra u domovinu donijeli, još nam konačno sav prtljag 
prevrnuše, i onda nas pustiše u miru. | 

U Biogradu uzesmo zajutrak, pa pošto put Indjije rova 
Čortanovaca, Karlovaca, te rova Petrovaradina brzo Novisad, 
Suboticu, Kis Kčros (rodno mjesto Pštefija) projurismo, bijasmo 
u 1'/, sata po podne u Pešti. Sada da si do večera vrijeme 
prikratimo, drljasmo po već poznatim peštanskim ulicama, a 
u večer odosmo blaženi put Zagreba i Siska, kamo sjutra dan 
. o podne sretno zadovoljno i zdravo u naručaj naših milih padosmo. 

Za nekoliko dana kasnije dođe mi mali listić, koji se po 
mnogim poštam potezao, pa me konačno ipak našao. U njem 

bijaše ona posjetnica, koju smo mi na putu u Carigrad dne 
3. rujna 1890. u pećini Trajanova mosta u Turn Severinu osta- 
vili, a neki dobri putnik Bela Hulita našao posjetnicu u pećini 
dne 24. rujna 1890. pa nam poslao tu našu lijepu uspomenu, 
koje se tako ugodno sjećamo kao svih onih vrlih prijatelja, 
koji su nas na našem dalekom putu svojim gostoljubljem, svojim 
savjetom i ljubaznim susretanjem iznenađivali. Sreća i Bog 
htjede, da smo sretno prošli zemlje i gradove u kojima se od- 
igralo na hiljade krvavih prizora, i mi se po sreći zdravi vra-- 
tismo s tih poljana u naš drevni Sisak. i 

